
PRATARMĖ 


Ši knyga klostėsi ne vienus metus. Mažne nuo pat klasikinės filo- 
logijos studijų Vilniaus universitete pradžios užsiėmiau Platono filo- 
sofija, ypatingą dėmesį skirdamas filosofinį pobūdį turinčiai mąstyto jo 
korespondencijai. Pradžioje tai tapo kursinio darbo, vėliau 
bakalaurinio, galiausiai magistrinio darbo tema. Tyrimas vyko dviem 
kryptimis — filologine (mėginau versti atskirus laiškų fragmentus ir 
skaičiau šia tema sukauptą literatūrą) ir filosofine (Žvalgiausi po 
laiškų interpretacijas). 

Laiškų klausimas mane nuvedė į Italiją — gavęs Italų kultūros 
instituto paramą, stažavausi Milano Šv. Širdies universitete, kur 
teko tiesiogiai bendrauti su vienu garsiausių Platono studijų spe- 
cialistų Giovanni Reale. Galutinį pavidalą sukaupta patirtis įgavo 
dar po keleto metų Romoje — Čia universiteto „La Sapienza“ ir 
„Istituto Germanico“ bibliotekose išdrįsau sudėti paskutinius taš- 
kus, kurie vis dėlto labiau verti būti daugtaškiais. 

Pasidomėti laiškais mane paskatino, šio darbo vadovu tapo ir 
išleisti šią knygą sutiko Vytautas Ališauskas. Dėl to jaučiu malonią 
pareigą jam padėkoti pirmiausia. Lenkiu galvą prieš visą klasikinės 
flologijos katedrą, vadovaujamą prof. habil. dr. Eugenijos Ulčinaitės. 
Geruoju miniu ir dr. Naglį Kardelį, ne kartą oponavusį mano moks- 
liniams darbams šia tema ir tapusį tikru mąstymo partneriu. Be 
abejonės, privalau padėkoti ir žmonėms, iš kurių nuolat mokiausi 
tr tebesimokau filosofijos - doc. dr. Tomai Sodeikai ir prof. habil. 


Dr. Ritai Serpytytei, mano mamai ir pirmajai šios knygos skaitytojai. 


ĮVADAS 


Darbas, kurį laikote rankose, susideda iš trijų pakankamai 
savarankiškų dalių. Šio darbo centras — tai du Platono laiškai, 
antrasis ir septintasis. Juos darbo autorius verčia; jiems pateikia 
komentarą; jiems rašo įvadą bei filosofinę interpretaciją. Tiek 
patys laiškai, tiek jiems skirtas komentaras toli gražu ne vienodo 
svorio ir reikšmės. Antrasis laiškas yra gana trumpas ir tyrinėto- 
jų laikomas neautentišku, tuo tarpu septintojo laiško autoryste 
beveik neabejojama, tad tiek komentaro, tiek filosofinio įvado 
taikiklis yra nukreiptas į pastarąjį tekstą. Kita vertus, antrasis 
laiškas turi vieną esminį bruožą, jį išskiriantį iš viso likusio cor- 
pus platonicum: jame vieninteliame, neskaitant septintojo, esama 
filosofinės digresijos. Šis teminis dviejų tekstų bendrumas nu- 
lėmė mano pasirinkimą, kuriuos laiškus versti ir komentuoti. 
Antrojo laiško filosofija trumpai aptariama jam skirtame ko- 
mentare, tuo tarpu tolesniame įvado tekste atsparos tašku filo- 
sofiniam tyrimui tampa ypatingas Platono tekstas — septintasis 
laiškas. Ypatingas jis jau vien tuo, kad nepriklauso prie grynai 
filosofinių Platono kūrinių — dialogų. Tai greičiau metafilosofi- 
nis opusas, kuriame autorius epistolinio žanro būdu aptaria savo 
filosofinės pozicijos prielaidas ir pamatinės nuostatas. Šioje švie- 
soje laiškas tampa svarbus dar ir dėl to, kad suteikia galimybę 
kitu kampu išvysti visą Platono raštų korpusą. Neretai akcen- 
tuojama, kad septintojo laiško Platonas — istoriškai realesnis nei 
dialogų autorius, kuris dialogais mėgina paslėpti savo daugiau 


mažiau apčiuopiamą realumą. „Žmogus, kuris septintajame laiš- 

ke kalba apie savo dvasios evoliuciją ir gyvenimo tikslą bei, šiuo 
požiūriu, imasi peržiūrėti ir iš naujo įvertinti savo teorinius svais- 
tymus, yra istoriškai realus Platonas. Ir tai yra ypatingos svarbos 
aplinkybė, į kurią turime atsižvelgti, jei norime suprasti visą jo 
filosofinę kūrybą“ (Jaeger, Paideia, Bd. II, p. 137). Sunku pasakyti, 
kokiu mastu, perskaitę laišką, mes galime teigti, jog supratome 
„Istorinį Platono realumą“. Akivaizdu viena — laiško autoriaus 
tonas kur kas nuoširdesnis, nei esame pratę skaityti dialoguose. 
Tačiau svarbiausia, kad laiško mintys dialogų fone teikia daugia- 
balsių sąskambių, kurie leidžia nauju ir kur kas radikalesniu ra- 
kursu išvysti Platono mokymą. 

Laiškai versti iš Moore-Blunt 1985 m. kritinės redakcijos. 
Tai turbūt geriausias kritinis teksto leidimas, apimantis visų ko- 
deksų ir papirusų apžvalgą bei jų tarpusavio ryšių iliustraciją su 
išsamia lotyniška įžanga. Paskutiniai populiaresni teksto leidimai 
yra parengti remiantis šiuo leidiniu. Kita vertus, kai kuriais kom- 
plikuotesniais atvejais rėmiausi ir dviem kitom (Burnet ir Souilhė) 
svarbiausiomis teksto redakcijomis. Visos klasikinių ir neklasiki- 
nių tekstų citatos šiame darbe, jei nenurodyta kitaip, yra verstos 


autoriaus. 


Biografiniai ir istoriniai štrichai 


Kadangi Platono laiškuose aptinkame nemaža autobiografinių 
žinių, aiškesnio supratimo dėlei verta bendrais štrichais apžvelg- 
ti filosofo gyvenimo momentus, kurie siejasi su laiške minimais 
įvykiais, taip pat ir istorinį kontekstą, kuriame laiškai parašyti. 
Aristono sūnus Aristoklis, pravarde Platonas, gimė 428/7 m. pr. 
Kr. Aiginoje. Abu jo tėvai buvę kilmingi Atėnų piliečiai. Aris- 
tokratiška kilmė ir aplinka vertė aplinkinius manyti, kad jo galėtų 
laukti nebloga politiko ateitis. Tačiau, kaip teigia tradicija (Diog. 

L. III, 6), dvidešimties metų Platonas patenka Sokrato aplinkon 
bei atsideda filosofijai, nusišalindamas nuo viešojo gyvenimo sie- 
kių. Po mokytojo mirties Platonas pasitraukia į Megarus ir ten 
pradeda rašyti dialogus. Daugelio iš jų, žinia, pagrindiniu herojumi 
tampa Sokratas. Šiuo laikotarpiu Platonas pradeda daug keliau- 
ti. Jis vyksta į Kirenę, Italiją, Egiptą (Diog. L. III), be to, dalyvauja 
karo žygiuose ir pasižymi kaip puikus karys. Karinių misijų su- 
dėtyje Platonas vyksta į Tanagrą, Korintą bei Delą. Galima įtarti, 
kad šiuo laikotarpiu filosofas gerai susipažįsta su ano meto Grai- 
kijos filosofiniu kontekstu: Demokrito sekėjais materialistais, He- 
rakleito mintimis apie visa ko tėkmę ir judėjimą, taip pat mįslingu 
pitagoriečių mokymu (Arist. Mer. A, VI, 987a, 29są). 

388/7 m. pr. Kr. Platonas vyksta pirmą kartą į Siciliją, idant, 
kaip sako Diogenas Laertietis, „pamatytų salą ir Etnos kraterius“ 
(III, 18, plg. Athen. XI, 507b). Gali būti, kad jį pakvietė pats 
Sirakūzų tiranas Dionisijas I, kuomet šį pasiekė žinia, jog filo- 
sofas atvykęs į Tarantą (Nepos, Dion, 2, 2). Kaip tik ši kelionė ir 
tapo svarbiausia, kalbant apie tolesnį įvykių susiklostymą bei viso 
laiškų korpuso atsiradimą. Septintajame laiške Platonas pats pa- 
sakoja apie tai, kaip Sirakūzuose susitiko Dioną, Dionisijo svainį 
ir žentą, dar dvidešimtmetį gabų ir aistringai filosofija užsidegusį 
jaunuolį. Jiedu pradeda bendrauti ir Dionas tampa Platono mo- 
kiniu. Reikia manyti, kad jų santykiai buvę kur kas artimesni nei 
Platono ryšys su pačiu tiranu. Ne tik Platonas Dionui, bet ir Dio- 
nas Platonui padarė didelį įspūdį. Pats filosofas taip pasakoja 
apie šią pažintį: „Dionas buvo labai imlus viskam, o ypač tiems 
svarstymams, kuriuos tuomet jam išdėsčiau. Man niekada nėra 
tekę sutikti jaunuolio, kuris būtų manęs klausęs taip dėmesingai 
ir atidžiai kaip jis. Dorybę pamilęs labiau nei malonumus ir kitą 
prabangą, likusį gyvenimą jis panoro gyventi kitaip nei dauguma 
italikų ar siciliečių. Dėl to iki pat Dionisijo mirties leido gyveni- 
mą nekenčiamas tų, kurie gyveno taip, kaip įprasta tiranijos są4- 

lygomis“ (Ep. VII, 327a-b). Platono viešnagė Sicilijoje užtruko ne 
ilgiau nei metus. Po to, kaip teigia įvairūs šaltiniai (Nepos, Dion, 
2, 3; Diod. XV, 7; Plut. Dion, 5, 3; Diog. L. III, 19-21; Olimp. 
Vie. Plar. II), Platonas supykdė tiraną ir jo įsakymu buvo parduo- 
tas į vergiją. Atsidūręs Aiginoje — polyje, kuris tuo metu kariavo 
su Atėnais, Platonas per plauką išvengia mirties. Laisvę filosofas 
atgauna Anikerido — turtingo piliečio dėka. Pastarasis sumokėjo 
dvidešimties minų išpirką už jo išlaisvinimą, o vėliau, matyt, finan- 
savo ir Akademijos įkūrimą. Dionas tuo tarpu, ko gero, išlaikė 
gerus santykius su Dionisiju Vyresniuoju iki pat pastarojo mirties. 
Su tiranu jį siejo ne tik daugialypės giminystės ir beveik kraujo- 
maišos ryšiai (Diono sesuo Aristomachė buvo Dionisijo žmona, 
o iš pastarosios santuokos gimusi Aretė - Diono žmona). Veiklus 
vyriškis užsitarnavo Sirakūzų valdovo pasitikėjimą. Jis keletą sykių 
atstovavo Sirakūzams kaip ambasadorius, sėkmingai veikė spręs- 
damas klampias problemas su nuolatine Sirakūzų konkurente ir 
priešininke Kartagina. Dionas troško, kad mirus Dionisijui, jo sū- 
nus ir Diono sūnėnas Hiparinas paveldėtų kuo geresnę dalį, galbūt 
net paties tirano sostą. Tai būtų suteikę Dionui gerą galimybę 
tiesiogiai įtakoti valdymą bei realizuoti savo politines ir filosofines 
užmačias, nemenka dalimi įtakotas paties Platono mokymo. Ta- 
čiau Dionisijas I miršta nepalikęs jam jokio patikinimo, anksčiau 
nei Dionas spėja su juo susitikti pokalbiui, ir 367 m. pr. Kr. sos- 
tą paveldi Dionisijas Jaunesnysis, tirano sūnus iš kitos santuokos. 
Plutarchas teigia, kad pastarasis nunuodijo savo tėvą, būgštauda- 
mas prarasti pažadėtą tirano sostą (Plut. Dion. V, 11). 

Tuo tarpu Platonas grįžo į Atėnus ir386 m. pr. Kr. įkūrė Aka- 
demiją. Ši mokslo įstaiga gyvavo kiek daugiau negu 900 metų, 
iki 529 m., kai Justiniano įsakymu Atėnuose buvo uždarytos visos 
filosofijos mokyklos. Skleisdamas savo mokymą, Platonas vėlesniu 
laikotarpiu parašė pagrindinius ir iškiliausius dialogus: Faidoną, 
Puotą, Faidrą, Parmenidą, Teaitetą, taip pat didelę dalį Valstybės. 

Po dvidešimties metų Platonas sulaukia Diono ir Dionisijo kvie- 
timo vėl keliauti į Siciliją, idant padėtų pastarajam tapti tobulu 
valdovu. Apie aplinkybes ir priežastis, kurių vedamas leidosi į ke- 
lionę, Platonas kaip tik plačiai kalba pačiame septintajame laiške 
(327e są.). Šioje išvykoje jį lydėjo Ksenokratas, filosofo bičiulis, 
vėliau perėmęs vadovavimą Akademijai (Diog. L. IV, 6). Grei- 
čiausiai 367 m. pr. Kr. rudenį, atvykęs į Sirakūzus, Platonas aptiko 
visai kitokią padėtį, nei galėjo tikėtis. Dionisijo dvare buvo gausu 
intrigų, kurių tikslas - sukompromituoti Dioną. Tirano aplinkos 
žmonės būgštavo, kad aktyvus Atėnų filosofo sekėjas ketinąs pe- 
rimti valdžią. Norėdami dvare sukurti simbolinę atsvarą naujai 
atvykusiam Platonui, jie įtikino tiraną pasikviesti kitą iškilią ano 
meto asmenybę — Filistą — istoriką, kurį buvo ištrėmęs Dionisijas 
Vyresnysis. Tačiau Platonas buvo pernelyg didis ano meto auto- 
ritetas, tad rūmuose greitai įgijo svarų vaidmenį. Neilgai trukus 
svečias iš Atėnų imasi tirano edukacijos, mėgindamas ne tik iš- 
lavinti mąstymą, bet sykiu keisti valdovo būdą. Šaltiniai teigia, 
kad Dionisijas pasižymėjo ydomis ir lepumu, o viena didžiausių 
jo ydų buvęs girtavimas (Plut. Dion. 7; Ar. Pol. V, 10, 1312a). 
Kita vertus, kai kurių istorikų teigimu, naujasis valdovas vai- 
kystėje buvo traumuotas autoritariško tėvo, tad turėjo rimtų bend- 
ravimo problemų. Plutarchas (D/on. 9) rašo, jog nuogąstaudamas, 
kad, susitikęs su išmintingais vyrais, sūnus neimtų regzti nedorų 
planų ir nemėgintų užgrobti tėvo valdžios, Dionisijas Vyresnysis 
laikė jaunėlį aklinai uždarytą namuose. Čia Dionisijas Jaunesny- 
sis su niekuo nebendravo ir nežinojo, kas dedasi už rūmų sienų. 
Labai liūdnai skamba vienintelis jo užsiėmimas, kurį mini istori- 
kas - daryti „vežimėlius ir šviestuvus bei medines kėdes ir stalus“. 
Sosto paveldėtojas užaugo užsiimdamas paprastais amatais ir ne- 
gaudamas valdovui deramo auklėjimo. 

Po trijų ar keturių mėnesių Diono priešininkai iš „Filisto gru- 
puotės“ apkaltino šį rezgant sąmokslą prieš tiraną. Plutarchas 

mini Diono laišką, skirtą kartaginiečiams, kuris buvo perimtas ir 
nuneštas Dionisijui ir kuriame Dionas Sirakūzų priešams primyg- 
tinai siūlo nesiderėti su Sirakūzais jam nedalyvaujant (Dion. 14). 
Tad Dionas su draugais buvo ištremtas, o Platonas liko Sirakū- 
zuose kaip namų areštu įkalintas kalinys — antrą kartą iš eilės mė- 
ginimas imtis politinės filosofijos praktikos Atėnų išminčiui 
baigiasi nelaisve. Vis dėlto po ilgų įkalbinėjimų ir nuolatinių Dio- 
nisijo išsisukinėjimų filosofui šiaip ne taip pavyko palikti Sirakū- 
zus ir grįžti į Akademiją. Čia, ko gero, Dionas tampa jo mokiniu 
(Dion. 16; taip pat Ep. III, 317a). Šiuo laikotarpiu Platonas parašo 
Sofistąir Politiką. Kiek aprimusį filosofo gyvenimą 362 m. vasarą 
vėl sujaukia Dionisijo pasiuntiniai, kurie atveža laišką su nuolan- 
kiu kvietimu sugrįžti į Siciliją. Mąstytojo pašonėje buvęs Dio- 
nas vėl užsidega troškimu pakeisti padėtį Sicilijoje. Politiškai ak- 
tyvaus sirakūziečio neapleidžia viltis perauklėti gimtojo miesto 
valdovą. Platonas nepajėgia atsispirti bičiulio ir mokinio įtakai, 
todėl dar sykį ryžtasi nemaloniam žygiui. 361 m. vasarą Atėnų 
Akademijos įkūrėjas lydimas sūnėno Speusipo išplaukia į kelionę 
(Plut. Dion. 22). 

Tolesni įvykiai parodė, jog ši iniciatyva buvo ne itin pras- 
minga. Septintojo laiško paskutinė dalis detaliai aprašo tai, kas 
atsitiko. Vos atvykęs į Sirakūzus, Platonas pasiūlo Dionisijui im- 
tis filosofinio gyvenimo būdo ir žiūros. Tačiau išpuikusiam val- 
dovui toks išbandymas pasirodo per sunkus. Pristigęs ryžto ir 
užsidegimo, lepus karaliukas laikosi savo manierų ir net nemėgina 
tapti tikru filosofu. Netrukus prasto mokinio ir nusivylusio mo- 
kytojo santykiai dar labiau pablogėja. Tiranas nori pasisavinti 
ištremto Diono turtą, tuo tarpu filosofas mėgina įkalbėti tiraną 
išlikti teisingu ir nedaryti tokios skriaudos jo bičiuliui. Supran- 
tama, įtikinėjimai savo tikslo nepasiekia, o Platonas užsitraukia 
dar didesnę Dionisijo nemalonę. 

Galiausiai, padedamas savo draugo ir Taranto valdovo Archi- 

to, 360 m. ankstyvą pavasarį Platonas pagaliau ištrūksta iš Si- 
rakūzų. Tų pačių metu rugpjūtį Olimpinėse žaidynėse jis susi- 
tinka Dioną ir detaliai papasakoja, apie tai, kas nutiko. Karštą 
sirakūziečio kraują dar labiau kaitina žinia, kad, be visų neteisy- 
bių, Dionisijas jo žmoną Aretę neseniai ištekinęs už kažkokio 
Timokrato. Nuskriaustasis draugas prašo Platono prisijungti prie 
„baudžiamosios ekspedicijos“. Tačiau filosofas išlaiko nuosaikią 
nuostatą ir atsisako kerštaudamas dar sykį vykti į Sirakūzus. 

357 m. rugpjūtį Dionas su savo kariauna grįžta į Siciliją, užima 
Sirakūzus ir tampa miesto šeimininku. Tiesa, netrukus jis pats 
nusišalina nuo oficialaus valdymo, patikėdamas jį miesto tary- 
bai. Po kiek laiko prie jo prisijungia ir kitas Dionisijo nemalonę 
užsitraukęs Sirakūzų politinės arenos veikėjas Hėrakleidas su jį 
remiančia samdinių armija. Šios ekspedicijos aplinkybes detaliai 
aprašo Plutarchas (Dion. 22 są.). Tuo tarpu apsuptas Ortigijos 
tvirtovėje pabėgęs valdovas Dionisijas skleidžia šmeižikiškus 
gandus ir šitaip mėgina sumenkinti Diono autoritetą. Pastarajam 
tvirtovės paimti nepavyksta, tačiau ir tirano admirolas Filistas pa- 
tiria pralaimėjimą, tad buvęs Dionisijas gėdingai sprunka į Lok- 
rus. Diono situacija nuo to netampa paprastesnė, kadangi dabar 
jau Hėrakleidas siekia sumenkinti Diono įtaką bei pakirsti Si- 
rakūzų piliečių lojalumą jo atžvilgiu (Plut. Dion. 32), įkalbi- 
nėdamas miesto tarybą paskirti naujus žmones vietoje Dionui 
palankių karo vadų. Prasideda aršių vidinių intrigų metas. Hė- 
rakleidas darosi vis įžūlesnis ir keletą sykių mėgina atvira jėga už- 
grobti valdžią Sirakūzuose. Miesto taryba ir Dionas toleruoja nau- 
ją išsišokėlį, tačiau tarpusavio priešiškumas nuo to tik stiprėja. 
Aukščiausią kulminaciją šis konfliktas pasiekia tada, kai Dionas, 
kurdamas naują įstatymų modelį, siekia pasitelkti pagalbos ir siun- 
čia savo žmones į Korintą. Hėrakleidas atvirai priešinasi šiai ini- 
ciatyvai, todėl Dionas, įkalbėtas savo aplinkos žmonių, įsako nu- 
žudyti konkurentą jo paties namuose. 

Po šio poelgio, kurį ne kartą pasmerkė ir pats Platonas (plg. 
331d, 336b, 35 1c), Diono situacija tampa dar sudėtingesnė. Sira- 
kūzų žmonės ima abejoti jo tauriomis intencijomis ir noru įsteig- 
ti teisingą valstybinę santvarką. Matydamas, kad įvykiai klosto- 
si Dionui nepalankia linkme, iniciatyvos imasi atėnietis Kalipas. 
Šis Diono bendražygis, su bičiuliu vykęs į ekspediciją, užsitarnavęs 
jo pasitikėjimą bei žmonių palankumą, suorganizuoja klastingą 
Diono žmogžudystę, „kartu vildamasis, kad gaus Siciliją kaip atly- 
gį už draugo nužudymą“ (Plut. Dion, 54). Šiuo niekingu būdu 
Kalipas tampa Sirakūzų tiranu ir valdo trylika mėnesių. Kaip tik 
jam stojus prie valdžios, parašomi septintas ir aštuntas Platono 
laiškai. Juose filosofas pataria, kaip elgtis Diono bičiuliams. 353 m. 
pr. Kr. Hiparinas, Dionisijo sūnus, padeda Diono partijai atgauti 
valdžią Sirakūzuose ir pats atsisėda į tirano sostą. Tačiau po dvie- 
jų metų valdymo jis žūsta neblaiviaus kivirčo metu. Po Hipari- 
no valdžią perima jo brolis Nisaijas, o dar vėliau prie tirano sosto 
grįžta Dionisijas, kol galiausiai 344 m. pr. Kr. Timoleontas iš- 
laisvina Siciliją nuo tiranų. Tuo tarpu Platonas miršta būdamas 


aštuoniasdešimties 347 m. pr. Kr. 


Filosofija ir politika septintajame Platono laiške 


Įvadas: laiško pobūdis ir filosofijos impulsai 


Pradėdami mąstyti apie šio Platono teksto, o ypač jo ekskurso 
filosofinį turinį, visų pirma turime atsižvelgti į žanrą, su kuriuo 
susiduriame. Jau Kržmeris pastebėjo, kad „ekskursas turi tik me- 
todologinę, bet ne substantyvią reikšmę“ (1959, p. 459). Sep- 
tintasis laiškas negali būti prilygintas nei teorinei filosofinių 
nuostatų išsklaidai, nei apgalvotai metodinei meta-filosofinei 


refleksijai, todėl jį vertėtų skaityti kiek kitaip nei likusius Platono 

tekstus. Visų pirma tai yra /aiškas, kuriuo konkretus autorius 
kreipiasi į konkretų adresatą. Laiško tekstualumas yra kitoks nei 
neutralaus - kiekvienam, visiems ir niekam skirto — teksto. Kitoks 
jis būtent dėl savo angažuoto konkretumo, kuriame be perduo- 
damos žinios (t.y. turinio lygmens) galime apčiuopti daugiau 
mažiau intymų abiejų laišku bendraujančiųjų dalyvavimą. Mes, 
kaip neutralūs skaitytojai, liekame tretieji laiško atžvilgiu, todėl 
rizikuojame perskaityti jį kaip „bet kurį kitą tekstą“. Tiesa sakant, 
kitos galimybės ir neturime, kadangi esame atriboti nuo to bendros 
šalia-tekstinės patirties lauko, kuris sieja autorių ir adresatą. Tačiau 
skaitydami laišką, galime bent jau įsisąmoninti apie mums atsi- 
vėrusį, nors ir neprieinamą ir todėl miglotą intymumą tarp dvie- 
jų bendraujančiųjų. Galime aiškiai suvokti tai, kas mus skiria 
nuo jų, t. y. nujausti anapus-tekstinės patirties artumą. Be abejo, 
reiklus kritikas, sekdamas dar Wilamowitzo nuostatomis (1919, 
II, p. 280), kurias palaiko dauguma tyrinėtojų (plg. laiško ko- 
mentarą 323d), pastebės, jog Platonas veikiausiai rašė atvirą laiš- 
ką, siekdamas visų akyse išsakyti daugelį jam tuo metu rūpėjusių 
dalykų. Tačiau tai nekeičia reikalo esmės: juk kreipinys, kuriuo 
prasideda laiškas, yra konkretus — tai „Diono namiškiai ir bi- 
čiuliai“. Laiško autoriaus auditorija nėra neutrali ir paties auto- 
riaus „sukonstruota“, o patarimai, kuriuos tenka duoti, yra sąlygoti 
tam tikrų (t. y. būtent tų) anuo metu įvykusių istorinių, ar, kitaip 
tariant, realaus gyvenimo įvykių. Todėl intymumas, kurį čia turiu 
omenyje, nesuvestinas į kaži kokį mums nežinomą faktą. Tiesą 
sakant, duomenų apie Sicilijos epizodo įvykius daugiau mažiau 
pakanka, kad susidarytume rišlų ir prasmingą vaizdą. Patirtis, 
kurios mums stinga, slypi autoriaus, kalbančio pažįstamų žmonių 
akivaizdoje, intencijoje būti išgirstam ir suprastam. Juk laišką 
rašantis autorius numato atsakymo (nesvarbu, ar realiai įvyk- 
siančio) galimybę. Pokalbis čia niekuomet nesibaigia paskutiniu 


užrašytu puslapiu. 

Kita vertus, kai skaitome laiško tekstą, mąstydami dabarriškai, 
galime pastebėti, jog jautri ir gyva šiandienos filosofijos tema — 
klausimas apie K7:4 mano akiratyje — ima maitinti ir Platono 
filosofiją. Septintasis laiškas leidžia iš naujo skaityti antikinius 
tekstus, žvelgiant į juos kaip į interpretacinį impulsą, t. y. klaus- 
ti apie filosofiją, gimstančią intersubjektiniame santykyje — san- 
tykyje, kuris nustato pačios filosofijos kokybę ir pobūdį. Mąsty- 
ti vardan kito ir su kitu, kaip pasakytų Rosenzweigas, didžiausias 
Platono kritikas ir oponentas. Kai kas pridėtų, kad tai prievar- 
taujanti tekstus strategija, tačiau gal bet koks kūrybingumas — 
kokiu mastu jis siekia būti originalus — yra prievarta, nes skatina 
nesitenkinti „esama padėtimi“ ir stengtis ją pakeisti. 

Tai, kas iš tiesų daro įspūdį nuolat grįžtant prie klasikos tekstų, 
yra jų struktūrose įrengti aktyvius signalus siunčiantys impulsai, 
kurie, sąmoningai ar ne, gali įtakoti net visiškai priešingo turi- 
nio mąstymo modelius. Kai kurios Platono citatos tapo tikromis 
teorinio pasaulio klajoklėmis, kurias galima pasitelkti argumen- 
tuojant vis kitokias, o kartais net viena kitai oponuojančias po- 
zicijas. Iš tiesų žmogui, kuris nori mąstyti ir kuris laiškų turinyje 
atranda mąstymą sužadinančius elementus, laiškų autentiškumo 
klausimas tampa antraeilis. Šio teksto komentaras išlieka ištiki- 
mas mokslinei tyrinėjimų linijai, vertindamas ir atidžiai sekdamas 
visa tai, ką kritika nuveikė amžių būvyje. Maža to, kritinių šaltinių 
studija tampa nepaprastos svarbos interpretaciniu užtaisu. Skaityti 
kritiką ir skaityti Platoną ar Pseudo-Platoną — visa tai yra nepap- 
rastai svarbu. Turiu pripažinti, kad antrasis laiškas, „tikrai neau- 
tentiškas“ tekstas, kaip skelbia communis oppinio doctorum, man 
suteikė galimybę naujai suvokti autentiškus Platono dialogus ir 
įkvėpė daug minčių bei įžvalgų apie šio filosofo mąstymą. Be 
abejo, tai mano „asmeninė patirtis“ ir šia prasme — „asmeninė 
problema“, tačiau dėl to ji man kaiplaiškų skaitytojui ir nedrąsiam 


interpretatoriui netampa mažiau svarbi. 

Politika ir etika: idealybės metaforika ir susitikimas su kitu 


Platono politinės nuostatos jo gyvenimo praktikos šviesoje sukelia 
prieštaringų vertinimų. Santykis tarp mąstytojo kaip anėr :bedrėti- 
kos ir anėr politikos nuolatos buvo diskusijų objektas, o kontras- 
tuojantis gyvenimo faktų ir teorinių paradigmų neatitikimas ne- 
retai versdavo palikti daugraškius kritikų tekstuose. Yra keletas 
dialogų, kuriuose filosofas tiesiogiai liečia politikos klausimus. 
Svarbiausias iš jų, be abejonės, yra Vž/stybė. Politologijos ir poli- 
tinės filosofijos vadovėliai kaip tik nuo jo pradeda Platono pa- 
žiūrų dėstymą. Tačiau Platonas, rašydamas Valstybę, pateikdamas 
idealios valstybinės santvarkos gaires, nesuteikia aiškaus atsaky- 
mo, kaip ir kokiu mastu įmanoma pritaikyti jo modelį. Dialoge 
aptinkame tobulos valstybinės santvarkos pavyzdį, pokalbio da- 
lyviai dialektiškai išskiria svarbiausius bruožus ir struktūrinius 
elementus, reprezentuojančius tobulą politeia. Tačiau Valstybėje 
nėra numatyta, kaip galima išspręsti realias problemas, su kuriomis 
veikiausiai bus susidurta bandant pritaikyti Platono modelį. Nau- 
jieji laikai labai jautriai ir kandžiai reagavo į tokį politinį idealiz- 
mą, neva pamirštantį paties politikuojančio žmogaus problemą), 
o devynioliktojo amžiaus mokslininkai, toliau skaitydami dialo- 
gus, atrado dar daugiau įrodymų, patvirtinančių teorinio gyve- 
nimo viršenybę praktikos atžvilgiu Platono mąstyme?. Ši sampra- 


' Kaip rašo Morgenstern (De Platonis republica commentationes tres, 1794, 
p. 197), Platonas nepajėgė suvokti problemos „guaenam sint hominis, gua 
homo est, iura“. 

2 Čia pakanka pateikti vieno svarbaus klasikinio ir chrestomatinio au- 
toriaus pavyzdį: Ed. Zeller, Phi/osophie der Griechen II, 1, p. 894. Tekste pa- 
teikiamos šios nuorodos į Platono tekstus, kuriuose paliudijama teorinio 
gyvenimo preferencija: Symp. 216a; Theat. 172c-177b; Resp. I, 347c, VII, 
516c, 519c, VI, 488a, 500b; Gorg. 464b, 513d; Apol. 31e; Polit. 297e. Zel- 
leris tvirtina, kad, anot Platono, dalyvavimas valstybės gyvenime nebūtinas 
filosofui, savo ruožtu siekiančiam gėrio. Politinė veikla gali būti priemonė 
tokiems siekiams įgyvendinti, tačiau tikras filosofas gėrį pasieks ir be to. Tiesa, 

ta tapo savotiška konstanta, reprezentuojančia Platono politines 
pažiūras ir sykiu diskredituojančia galimybę pritaikyti jo idealų 
politinį modelį: imama manyti, kad Platono valstybinė santvarka 
sąmoningai nenumato būdų ir galimybių būti konkrečiai įgy- 
vendinta, todėl jos egzistavimo sritis — grynoji idealybė. Filosofų 
valdoma tobula valstybė, suprasta kaip grynai teorinė paradigma, 
tokiu būdu „išsigelbsti“, tapdama „nepakaltinama“ ir nepasiekia- 
ma į praktiką atsižvelgiančiai kritikai. Kita vertus, jei visgi mėgina- 
ma įsivaizduoti, kokį realų pavidalą galėtų įgauti Platono valstybės 
modelis nūdienoje, tuomet toks įsivaizdavimas tampa lengvu gro- 
biu šiuolaikinių politologų komparatyvistikai?. Tad, norint išsau- 
goti pagarbų santykį su Platono politinėmis pažiūromis, daug sau- 
giau pripažinti, jog čia turime reikalą su idealia matuokle, kurios 
net neverta bandyti realizuoti. Tikrasis tikslas, kurio siekia filoso- 
fas savo dialogu — įdiegti sugebėjimą įvertinti bei sukurti atspa- 
ros taškų sistemą, kuri reguliuotų politiko pažiūras, neleisdama 
užsimiršti apie egzistuojančių valdymo santvarkų trūkumus. 
Kita vertus, praeitame amžiuje išryškėjo ir nauja tendencija, 
pabrėžianti, kad Platonui, kaip tikram graikui, politika tapo sri- 
timi, kuri suteikė galutinį ir giliausią etinių normų pagrindą. 
Jaegeris (Jaeger, 1934, p. 1—16) kalbėjo apie Lebensgemeinschaft 


> Geras tokios politinių filosofų nuostatos pavyzdys yra L. Strauss, 
„Plato“, in: History of Political Philosophy, The University of Chicago Press, 
1987. Atkreipčiau dėmesį į pirmąją šio tyrinėjimo dalį, kurioje kaip tik ir 
aptariama Platono Valstybė. Čia dialogo eiga perkalbama nūdienos politinė- 
mis kategorijomis. Pavyzdžiui, tekste pastebima, jog Sokratas svarsto komu- 
nizmo galimumą bei reikalingumą (p. 51-52), arba tvirtinama, jog Platonas 
nebuvo /iberalusis demokratas (p. 49). Panašių samprotavimų esti ir dau- 
giau. Žvelgiant iš moderniosios politinės filosofijos pozicijų šie tvirtinimai 
nėra klaidingi. Sykiu matyti, kad jų šviesoje Platono modelis neatitinka jo- 
kių praktiškai pritaikomo politinio modelio reikalavimų. 


rūpintis bendru visiems gėriu — taip pat filosofo pareiga, tad dalyvaudamas 
politikoje jis tarsi dalijasi tuo, ką įgijo pats vienas. 

patirtį, kuri buvo galima graikams ir kurios netekome mes. An- 
tikinis polis buvo gerokai mažesnė bendruomenė nei šiandienos 
visuomenė, o santykis tarp politikos ir etikos sferų — itin artimas. 
Todėl politinės santvarkos modelį dėstantis Platonas tampa „au- 
tentišku valstybės etikos kūrėju — tuo, kuris ieško absoliučių val- 
stybės normų“ (/5i4., p. 3). Dar daugiau, ne tik svarstymai apie 
valstybę, bet pati valstybė „suteikia jo gyvenimui tikslą“ (/474., 
p. 5). Be abejo, etinis lygmuo labai svarbus Vž/stybėje. Dialoge 
svarstymai apie Gėrį žengia koja kojon su svarstymais apie poli- 
tinę veiklą. Galiausiai pačios politinės santvarkos nuostatos ran- 
dasi tik tuomet, kai dialogo partneriai sukuria etinį pokalbio fo- 
ną. Etika savo ruožtu sutampa su ontologija. Tai gerai matyti, jei 
trumpai paseksime Platono dialektiką, skirtą Gėrio esmės analizei. 

Šioje analizėje išryškėja tiek etikos, tiek ir ontologijos forma- 
lumas, o vartojamos metaforos atskleidžia siekį atsiriboti nuo kal- 
bėjimo neginčijamo autoriteto turiniais. Sokratas sako: „Saulę aš 
vadinu gėrio kūdikiu — ji gimsta iš gėrio. Gėris pagimdo tai, kas 
panašu į jį patį: koks yra gėrio santykis su protu ir tuo, kas protu 
suvokiama, protu suvokiamoje srityje, toks yra saulės santykis su 
regėjimu ir tuo, kas regima, regimoje srityje“ (čia ir toliau Vzls4ybę 
vertė J. Dumčius, 508c). Anot Platono, Gėrio idėja tuo pat metu 
yra visos būties žykslas ir ištaka. Gėris yra pagrindas, iš kurio randa- 
si visos idėjos ir kuris jas viršija, jis suteikia pačioms idėjoms būtį 
ir vertę. Gėrio santykis su tuo, kas mąstoma, lyginamas su saulės 
ir regimojo daiktų pasaulio santykiu: „Saulė regimiems daiktams 
suteikia galią ne tik būti regimiems, bet ir gimimą, augimą, maistą, 
nors pati Saulė nėra tapsmas“ (509b). Filosofas dar labiau suak- 
tyvina šios metaforos prasminį krūvį: saulė užtikrina ne tik regė- 
jimo galimybę, bet taip pat leidžia gimti, skatina augti ir suteikia 
maisto. Visa tai yra būtina, kad egzistuotų gyva esybė. Platonas 
pabrėžia saulės metaforoje esančią būties prasmę ir iš gnoseologi- 


jos srities peržengia į ontologinius svarstymus. Tai nėra tik for- 

malus veiksmas (vieno kalbėjimo būdo pakeitimas kitu), bet esmi- 
nis žingsnis, kuris ženklina gėrio problematikos radikalumą. Tai, 
kad epistemologija ir ontologija susiliečia atsiremdamos į gėrio 
idėjos pamatus, reiškia, kad gėris Platono filosofijoje užima pačią 
esmingiausią vietą. Prie ką tik cituotos saulės metaforos, čia galima 
pridėti ir dar vieną: „Pažiniems daiktams gėris suteikia pažinumą, 
buvimą ir esmę, nors pats gėris nėra būtis; reikšmingumu ir galia 
jis pranoksta ją“ (509b). Šis fragmentas yra ne tik svarstymų apie 
gėrį centrinė ašis, bet kartu ir vienas iš svarbiausių visos Platono 
filosofijos kertinių momentų. Gėrio idėja turi ypatingą ontologi- 
nį statusą — ji nėra būtis, bet kur kas daugiau. Gėrio idėja yra tai, 
kas užtikrina būtį. Tai tam tikras energetinis absoliutumo klodas, 
už kurio daugiau nieko nėra, į kurį, lyg į įcentruojantį horizon- 
to tašką, susieina visos pasaulio struktūros perspektyvinės linijos. 
Neveltui vienas įžvalgus tyrinėtojas pastebi: „Gėrio idėjai yra su- 
teikiama privilegijuota vieta; ji Platono visybėje yra etiškai, epis- 
temologiškai ir ontologiškai pirmesnė visa ko kita atžvilgiu. 
Valstybėje Gėrio idėjos teorija išreiškia jo pastangą etiką ir politiką 
atremti į idėjų teoriją. Turbūt būtų galima pastebėti, kad gėrio 
teorija yra turima omenyje kaip prielaida, pateikiant teleologinį 
aiškinimą Faidone (97-99) bei materialiosios visatos „sukūrimą“ 
Timajuje (29-33) ir netgi meilės teoriją Puoroje“ (Santas, p. 247— 
248). Vadinasi, Platonas teigia, kad ontologija yra neatsiejama 
nuo radikaliosios etikos. Pirmoji yra tiesiogiai priklausoma nuo 
antrosios, jos yra persipynusios ir viena kitoje dalyvaujančios. Ši 
aplinkybė reiškia ne tik probleminį bendrumą, bet kartu ir tam 
tikrą esminę nuostatą filosofijos atžvilgiu. Etika yra tokia filosofi- 
jos sritis, kuria nuo teorinių samprotavimų arčiausiai priartėja- 
ma prie praktinės gyvensenos: čia filosofinės nuostatos realizuojasi 
gyvai, aktualiai ir dabartiškai. Gero žmogaus elgesyje gali slypėti 
motyvacija, turinti filosofinę prigimtį. Giovanni Reale, iš dalies 
apeliuodamas į Wernerio Jaegerio pastebėjimus, pažymi, kad gėrio 

idėja Platono filosofijoje išreiškia tobulą visa ko matą: „Gėrio 
idėja iš tiesų yra visų ieškojimų, kuriuos Platonas vykdo pirmuo- 
siuose savo dialoguose, tikslas, ir Gėris čia suvokiamas būtent kaip 
absoliutus matmuo“ (Reale, 1998, p. 196). Kaip matmuo ir for- 
ma gėris dalyvauja ir žmogaus būties struktūroje: žmogus turėtų 
intuityviai žinoti, kas yra gera, jis jaučia nuolatinę gėrio trauką, 
nostalgiją gėrio atžvilgiu ir, net nemokėdamas jo apibrėžti, sten- 
giasi jo ieškoti. Tačiau gėrio sąvokos „tamsumą“ sudaro tai, kad 
jai stinga turinio. Banalus klausimas, kas yra gėris, lieka be aiškaus 
atsako. Juk neįmanoma apibrėžti to, kas yra grynoji forma ir gry- 
nasis matmuo. Gėris neredukuojamas į teisingų teiginių apie gė- 
rį sumą. Dėl to net ir Platono pasitelkiamą saulės įvaizdį galima 
suprasti „formaliai“. Saulė leidžia pasauliui tapti regimam, užtik- 
rina augimą, gyvavimą ir maitinimą, bet pati nesutampa su visais 
šiais turiniais. Galėtume teigti, kad saulė yra objektiškai suvokia- 
ma ir tam tikru turiniu pripildyta grynosios formos metafora. Idėjos 
Platonui taip pat yra formalūs dariniai (neveltui angliškuose teks- 
tuose, verčiant eidos ar ideia, kartais vartojamas žodis form), bet 
jų formalumo laipsnis nėra toks radikalus. Idėjas galime pavadinti 
objektais — tiesa, idealiais. Tuo tarpu gėris nebėra „idealus objek- 
tas“ ar tiesiog abstrakcija. Gėris, kaip jau buvo minėta, yra san- 
tykis ir matmuo, kuris nustato, surikiuoja, susumuoja Platono 
visatos struktūrinius darinius. Giliausia prasme gėrio buvimas 
užtikrina santykio tarp juslinio pasaulio daiktų ir idealiosios tik- 
rovės konstituciją. 

Čia aukščiau pateiktas Platono skaitymas tampa svarbus pe- 
reinant prie septintojo laiško politinių nuostatų analizės. Tyrinė- 
tojai, kurie imasi sisteminio filosofo pažiūrų lyginimo strategijos, 
pastebi, kad septintojo laiško mintys neretai daug kuo neatitin- 
ka ne tik Vž/srybės, bet ir kitų politines temas svarstančių dialo- 
gų (pvz., Politiko ir Įstatymų) turinio (Mūller, 1954, p. 144, 177). 


Tačiau net ir autentiškais pripažinti dialogai dažnai prieštarauja 


21 


ĮVADAS 


vienas kito atžvilgiu, ir tai leidžia (ar net verčia) kalbėti apie Plato- 
no pažiūrų kaitą. Jei Valstybėje susiduriame su filosofo rūpesčiu 
įžvelgti visiškai nerealizuojamos idealybės bruožus, tai Įstatymuo- 
seskaidrėja Platono optimizmas dėl galimybės įgyvendinti racio- 
nalią santvarką (7bid., p. 184). Kita vertus, septintajame laiške ne- 
atrasime jokios politinės sistemos apžvalgos, bet tik pasakojimą 
apie nesėkmingą mėginimą pritaikyti teisingą valdymą — t. y. 
autobiografinę istoriją bei konkrečios autoriaus patirties štrichus. 
Tad turinio organizacijos požiūriu dialogai nėra tapatūs laiškui. 
Todėl tęsiant kalbą apie Platoną kaip anėr politikos verta atsi- 
žvelgti ne tiek į konkrečius politinės filosofijos turinius, kuriuos 
aptinkame dialoguose, bet veikiau į tai, ką išskyrėme Valstybės 
svarstymuose apie Gėrį. Politinis Platono diskursas kyla iš etinių 
svarstymų, o etikos ontologija savo ruožtu charakterizuojama for- 
maliomis metaforomis. Tai reiškia, kad mes negalime tiesioginę 
prasmę turinčiais terminais papasakoti, „kas yra gėris Platonui“, 
bet tik pastebėti, „koks gėrio santykis pasaulio atžvilgiu“. Turint 
omeny visa tai, kas paminėta, septintasis laiškas, bent akies kraš- 
teliu mums leidžiantis apčiuopti konkrečias filosofo patirties bei 
etinio santykio gaires, tampa labai įdomus. 

Laiškas prasideda žodžiais: „Platonas Diono namiškiams ir bi- 
čiuliams siunčia geriausius linkėjimus“. Žodis oikeios („namiškis“) 
pirmiausia reiškia tuos, kurie dalinasi tais pačiais namais (o4os); 
be to, juo galima nusakyti ir kitus itin artimus santykius. Tarkime, 
350c šiuo žodžiu apibūdinami Akademijos aplinkos auklėtinių 
ryšiai. Hetairoi („bičiuliai“), anot Novotny, yra tie, kuriuos jungia 
bendrumas ne tik gyvenime, bet ir politinėse nuostatose (1930, 
p. 143). Isnardi Parente dar labiau išryškina draugystės ir politi- 
kos bendrumą, kuris graikams skambėjo šiame žodyje: anuo metu 
betairoi reiškė grupę žmonių, kurie, turėdami tuos pačius intere- 
sus, paklūsta vienam vadovui (2002, p. 215). 324d Platonas pa- 
vadina Sokratą savo „mielu vyresniuoju draugu“ (pbilos), o kiek 

vėliau — „savo bičiuliu“ (betairos) 325b. Šiedu žodžiai gausiai 
vartojami tekste, prie jų grįžtama, jie kartojami, jiems suteikiama 
svarbi reikšmė, jais apibrėžiamas politinės veiklos kontekstas. 325d 
fragmente gerai matyti, kad ėjimas į viešumą prasideda nuo san- 
tykio su artimiausiu šalimais esančiu žmogumi: „be artimų draugų 
bei ištikimų bičiulių nevertėjo imtis šio darbo“. Vadinasi, Platonas 
pripažįsta, kad politikos pradžia — intymiame socialume, visiškai 
subjektyviame ir nesuvedamame į universalų modelį. Juk kalba 
sukasi ne apie idealias sąlygas ar artikuliuotu teiginiu išreiškia- 
mus bruožus ir ne apie nuostatas, kurias galime priimti ar atmesti. 
Sąlygą, vedančią į viešumą, reikia patirti kiekvieno iš mūsų inty- 
mioje egzistencijoje. Politikos projektas gali prasidėti tik tuomet, 
kai „aš“ priimu „kitą“ ir z:veriu jam save. Tai reiškia, labai paprastą 
ir banalų dalyką — aš imu kitu pasitikėti. Štai kaip Platonas pata- 
ria Diono sekėjams: „pirmiausia diena iš dienos gyventi atkakliai 
siekiant tapti savęs paties valdovu bei įsigyti ištikimų draugų ir 
bičiulių“ (331e). Laiško pradžioje vartojamo oikeios etimologija 
čia labai tinka — „aš“ įsileidžiu „kitą“ į savo namus. „Mano namai“ 
yra kas kita nei tiesiog „mano namas“. „Namai“ apima mano san- 
tykių su „būtent šios erdvės“ ir „būtent šio laiko“ konkretybe vi- 
sumą, kurios jungiamasis bruožas esu aš pats. Įsileisdamas bičiulį 
į savo namus, leidžiu jam tapti savo paties dalimi. Šis ontologinis 
ištikimybės ritualas sukuria bendrumą, kuris neišvengiamas, jei 
nori sekti platoniškos politikos keliu. 

Be, sakytume, banalaus raginimo įsigyti ištikimų draugų, Pla- 
tonas kviečia tapti savęs paties valdovu. Enkratės autos hautou — 
būti „tuo, kuris suvaldo save“ skamba nelyginant Sokratui rūpėju- 
sio Delfų orakulo įrašo gn0rhi sauton - „pažink pats save“ — aidas. 
Pažindamas save aš save apriboju, t. y. atpažįstu ir suvokiu savo 
marumą, pažaboju savo įžūlią puikybę (Žyb7is) prilygti dievams. 
Tai yra pati giliausia ir pirmoji Apolono šventyklos antraštės pras- 
mė - esu mirtingasis, bet ne Dievas (Plg. Aleknienė, 1999 (1), p. 

28-32). Šią senąją išmintį aiškinantis Ciceronas sako (De fžni- 
bus, II, 22, 73): segui Deum et se noscere et nihil nimis. Išmintis 
prasideda nuo savo n/bil nimis suvokimo, nuo savo baigtinybės 
įsisąmoninimo. Tai, kad aš nepriklausau amžinybei, steigia manyje 
„kito“ poreikį. Esu sau nepakankamas — ir tai pripažįstu susival- 
dymo judesiu. Tai savo ribų aptikimas. Pačiupinėjęs savo baig- 
tinybę, neturiu kitos išeities kaip tik atsigręžti į patirtį tam, kad 
atrasčiau tai, kas mane sieja su kitu. Šis bendras patirties laukas — 
tai „mano namų“ metafora, kuriame mes abu — tiek aš, tiek mano 
„bičiulis“ — ieškome darnaus santykio. Pasitikėdamas Kitu (arba 
įsileisdamas Kitą į savo namus) aš taip pat atlieku susivaldymo 
aktą. Tačiau tai nėra vienakrypčio nuolankumo išraiška — Kitas 
atsako tuo pačiu ir iš svetimo tampa betažros, philos, oikeios. Olim- 
piodoras (Comm. In Plat. Gorgiam, ed. Westerink, p. 214, 13— 
215,11) cituoja Aristotelio enkomiją Platonui, kuriame mokinys, 
apdainuodamas mokytoją, sako, kad šis „dievobaimingai pastatė 
nuostabios draugystės aukurą [...] ir tiek gyvendamas su namiš- 
kiais, tiek sekdamas svarstymų keliu parodė, jog žmogus sykiu 
tampa ir geras, ir laimingas“. Graikiškas originalas iškalbingai 
prabyla ta pačia intymumo leksika: Platonas pastatė 60mos semnės 
plilias, o etinį pavyzdį parodė oikeioi te biūi kai merbodoisi logėn. 
Be abejonės, draugystės aukuras (bomos philias) — tai Akademija, 
kurioje ne tik praktikuojami filosofinių svarstymų metodai 
(metbodoi logon), bet kartu gyvenamas „namų gyvenimas“ (oikeios 
bios). Svarbu pastebėti, kad Aristotelis apdainuoja Platoną ne dėl 
metodinių svarstymų aukštos kokybės, bet kaip tik dėl sugebėjimo 
suderinti etinį gyvenimą ir filosofines nuostatas. Filosofas viršija 
ir kiekvieną gerą žmogų, ir tą, kuris (kaip, tarkime sofistas) sugeba 
ręsti įtikinančius svarstymus: Jis — tarsi /ogos ir bžossąauda, pačiu 
savimi keičiantis tiek paskirų /ogo/, tiek savo paties bios mastą ir 
pobūdį. Kita vertus, šiam efektingam žmogaus gyvenimo sinte- 
tiniam junginiui reikalingas katalizatorius — tai, kas palaiko sun- 

kiai pasiekiamą platoniško gyvenimo modelį. Tam, kad logo? ir 
bios nebūtų suskaidyti į atskiras dalis, privalu „dievobaimingai 
pastatyti nuostabios draugystės aukurą“. Neatsitiktinai enkomijo 
tekste bomos philias eina pirma metodinių svarstymų ir netgi pa- 
ties kasdieniško namų gyvenimo. Draugystės aukuras negalimas 
be konkrečių draugų. Tai ne dialektinė „draugiškumo“ apskritai 
paieška ir ne atitinkamų moralės normų pripažinimas. Draugys- 
tė užsimezga anksčiau, nei yra įvardijama jos būtinybė ar išskiria- 
mi jos bruožai. Ji ankstesnė už bet kokią refleksiją savo atžvilgiu. 
Tai postūmis, kuris realizuojasi nekvestionuojamo stygiaus pa- 
vidalu: „man reikia kito“. Šiam poreikiui paaiškinti, aš nekeliu 
klausimo 4od4/? Tai, koks aš esu, verčia mane ieškoti intymaus 
socialumo. Filosofija negali užmerkti akių šio „kito“ poreikio švie- 
soje, tad Aristotelio diagnozė čia itin tiksli. Intymaus namų 
santykio metafora — būmos philias - apibrėžia prasmingo įgyven- 
dinimo siekiančios ir filosofiniame kontekste gimstančios politinės 
veiklos pradžią. Gilesnio tikrovės supratimo paieška jau turi įimti 
išankstinį „kito“ kaipartimo tau (ozkeios) supratimą. Todėl politika 
ir filosofija — tai ne tik svarstymų metodai, bet visų pirma intymaus 
ir bendro su „kitu“ patirties lauko patyrimas. Klausimas apie 
betairos bei philos, t. y. klausimas apie „kitą“, apie komunikaciją 
su „kitu“, apie filosofinius svarstymus „kito“ akivaizdoje nėra an- 
traeilis. Platonas, kaip matysime, pasmerkia visa, kas buvo jo pa- 
ties užrašyta (341c są.). Rašto kaip teiginių talpyklos nepakan- 
ka, kad įvyktų filosofinio bendrabūvio įvykis. Tačiau filosofija 
nukentės, jei būsi vienas. „Kitas“ kaip betairos ar philos yra filo- 
sofijos gyvasties laidininkas. Atsidėti apmąstymams apie šio pa- 
saulio galutinį pagrindą, t. y. „kilnumo nestokojantiems užsiė- 
mimams“ (329b), iš tiesų galima, kai intymiai įsileidžiame į „kitą“ 
savo akiratį, į manimi pačiu įelektrintą būties sferą, kai atsklen- 
džiame privatumą, kai išstatome save „kito“ akivaizdoje, o sykiu 


leidžiamės persmelkiami „kito“ kitybės. Akademija kaip „drau- 

gystės aukuras“ yra kur kas daugiau nei mokslo institucija — tai 
namai, kuriuose mokinys tampa artimas mokytojui, o mokyto- 
jas mokiniui. Galbūt pernelyg daug patoso aidi Jaegerio frazėje 
„Metaphysik der Paideia“ — „auklėjimo metafizika“ — (Paideia, 
III, p. 11), kuria jis apibūdina visą Platono mokymą ir gyvenimą. 
Neveltui Isnardi Parente tokiame įvardijime įžvelgia siekį „redu- 
kuoti Platono filosofiją į sistemą, net jei sistemos architektūra 
čia kyla ne iš natūralios koherencijos, bet iš anapus-loginio mo- 
mento, t. y. Lebensphilosopbie dėka“ (1970, p. 193). Iš tiesų, fi- 
losofijos ir politikos pradžios santykis kaip santykis su pAilos ir 
betairos nesiduoda perkalbamas sistemiškai. Lebenspbilosopbie 
neteikia loginių argumentų, o intymumas negali būti prilygintas 
teisingam teiginiui. Tokia etika, nuorodas į kurią aptinkame 
septintojo laiško leksikoje, yra pirmesnė už Jaegerio įžvelgiamą 
etinių normų etiką. Ši etika — be teiginiais išreikštos normos tu- 
rinio. Vienintelis teiginys, į kurį galima būtų suvesti filosofijos ir 
politikos pradžios situaciją, perfrazuojant paties Platono (331e) 
žodžius, galėtų skambėti taip: „susitik kitą kaip savą“. Tačiau tai 
formali norma, nesuteikianti galimybių statyti moralės sistemos 
architektūrinio statinio. Kita vertus, loginio argumento nebuvimas 
dar savaime nereiškia filosofinės tiesos akivaizdumo netekimo. 
Greičiau atvirkščiai, įtikinantis supratimas mus užklumpa kaip 
tik tuomet, kai atsisakoma pastangos sistemiškai suniveliuoti 
nehomogeniškas vieno ir to paties filosofo veiklos sritis, bet pabrė- 
žiama jų kontrastinė dermė. Tokį kontrasto principu paremtą 
įtikinėjimą Gadameris įžvelgia Faidone: „Argumentai [apie sie- 
los nemirtingumą — K. S.] patys savaime yra neįtikinantys, tačiau 
Sokrato žmogiškas buvimas yra labiau įtikinantis — šio Sokrato 
buvimas, t. y. to, kuris paskutinę savo gyvenimo dieną gana links- 
mai veda ir vadovauja šiam pokalbiui su savo draugais [...] ir ku- 
ris dienos pabaigoje visiškai šaltakraujišku ir ramiu protu išgeria 


nuodų taurę ir palieka savo draugus neparodydamas nė men- 

kiausios mirties baimės“ (Gadamer, 1980, p. 22). Septintojo laiško 
įžangoje mums dar sykį primenama Sokrato drama, o pats Pla- 
tonas leidžia suprasti, kad jo teismas ir ano meto įvykiai turėjo 
didelę reikšmę jo politinių nuostatų supratimui. Galbūt galima 
teigti, kad kai kurių dalykų supratimą ir tikėjimą Platonas galėjo 
įgyti patyręs Sokrato mirtį. Hannah Arendt, svarstydama Sok- 
rato neįtikinamų įrodymų reikšmę, pastebi, kad „akivaizdu, jog 
tai buvo nulemta gana neįprasto įtikinėjimo būdo; šiai tiesai Sok- 
ratas nusprendė paaukoti savo gyvenimą — parodyti pavyzdį, bet 
ne tada, kai jis stovėjo prieš Atėnų teismą, o tada, kai jis atsisakė 
nepaklusti mirties nuosprendžiui. Ir tikrai šis pamokymas pavyz- 
džiu yra vienintelė filosofinei tiesai įmanoma „įtikinėjimo“ forma, 
tos tiesos neiškreipianti ir nesukompromituojanti; tuo pačiu fi- 
losofinė tiesa gali tapti „praktinė“ ir įkvėpti veiksmą, politikos 
srities taisyklių nepažeisdama tik tada, kai ji pasireiškia pavyz- 
džiu. Tai vienintelė galimybė patikrinti ir įtvirtinti etinį principą“ 


(Arendt, p. 273). 


Erotika: kito kūnas vardan tiesos atverties 


Tačiau betažros, pbilos ir oikeios konkretumas numato ne tik in- 
tymų etinį santykį. Artimas „kitas“ yra visuomet ir „kitas kūnas“, 
todėl jo atsiradimas mano akiratyje sykiu atneša erotinio santy- 
kio modalumus. Laiško žodyne erotinis skambesys aiškiausiai gir- 
dėti dviejuose panašų semantinį lauką apimančiuose terminuose 
synousia bei syngignomai. Pastarąjį autorius mini kalbėdamas apie 
artimą ir gyvai užsimezgusią draugystę su Dionu (327a); tuo tar- 
pu pirmasis vartojamas daugelį sykių, tačiau ypatingai pabrėžtinu 
tonu nuskamba garsiojoje ekskurso frazėje, kuria Platonas api- 
būdina filosofinio pažinimo galimybės sąlygas. Tikras supratimas 
gali atsirasti „nuolat ilgai būnant kartu ir kartu gyvenant vardan 
paties dalyko“ (341c-d). (ek pollės synousias gignomenės peri to prag- 

ma auto kai tou syzėn). Synousia prasmių laukas pakankamai pla- 
tus ir atviras, kita vertus, paskiros reikšmės tarpusavyje sukelia se- 
mantinę įtampą. Visų pirma, tai žodis, kuriame aiškiai suskamba 
ontologinė prasmė: sy2 ir ousia- su ir būtis. Kalbant apie filosofi- 
nę tradiciją, šiedu dėmenys kartu kaip niekur kitur tapo svarbūs 
Heideggerio mąstyme. Būtyje ir laike žodžiais Mitsein bei Mir- 
dasein išsakomas pamatinis ir pirmapradis socialumas — būdas, 
kuriuo žmogus save aptinka pasaulyje kaip ne vienas, o visuomet 
su kitais. Graikai sy20us7a visų pirma suprato kaip komunikaciją — 
būti sykiu su kažkuo — vadinasi, kalbėti, bendrauti, siekti suprasti 
(plg. LS] bei laiško komentarą ad /ocum). Kaip tik komunikaci- 
ja, kurioje visuomet esama supratimo siekio, steigia mūsų bendrą 
būtį: esame sykiu tokiu mastu, kokiu mastu vienas su kitu dalija- 
mės mums bendros prasmės arealu. Tad kito būties patyrimas 
mano būtyje įmanomas tik prasmingai. Tačiau synousia reiškia ne 
tik prasmės bendrumą, bet ir erotinę sąjungą. Tai daugiau nei tie- 
siog žavėjimasis kitu, nei per atstumą išgyvenama kito er0s0 pa- 
tirtis. Intersubjektyvumas syzousia dėka tampa artimai kūniškas. 
Neveltui žodynas viena po kitos šalimais pateikia dvi reikšmes: 
šis žodis išreiškia tiek „santykius, bendravimą su mokytoju“, tiek 
„sueitį, lytinius santykius“ (LSJ). Todėl synousia — tai ne tik pras- 
mingas bendravimas, bet ir kur kas radikalesnio intymumo sie- 
kiantis buvimas sykiu. Kito kūnas nelieka įprastinis erotinis dir- 
giklis, nuo kurio aš sąmoningai atsiriboju ir išlaikau distanciją, 
tarsi būdamas kasdienėje minioje. Filosofinė synousia kartu su 
bendro su kitu mąstymo cirkuliacija atneša intencionalią atodai- 
rą kito kūniškumui. Mąstydamas ir būdamas su kitu, aš tuo pat 
metu išgyvenu kito kūno erosą, jo fizinį artumą. Be abejo, perne- 
lyg tiesmukiška būtų nevienaprasmę sypousia redukuoti į tiesiog 
lytinius santykius. Dar iki fizinės sueities realaus įvykio, synousia 
įgauna prasmingą erotinį išsipildymą, todėl šiuo požiūriu — tai 
ne konkrečių faktų (pokalbio ir lytinės sueities) suma, bet atsigrę- 

žimo ir atverties dinamika. Galbūt apie kaip tik tokią erotinę 
filosofinio dialogo situacijos patirtį Aristeidas Tėage prisipažįs- 
ta Sokratui šiais žodžiais: „Vardan dievų, Sokratai, aš tau sakau, 
nors tai neįtikėtina, bet tai tiesa. Kaip pats Žinai, nieko niekada 
nesu iš tavęs išmokęs. Tačiau būnant kartu su tavimi, aš tobulėjau, 
net jei nebūdavau su tavimi tame pačiame kambaryje, o tik tuose 
pačiuose namuose. Tiesa, būdamas tame pačiame kambaryje, to- 
bulėjau dar labiau. Ir man atrodo, kad būdamas tame pačiame 
kambaryje bei žvelgdamas į tave tau kalbant, kur kas labiau tobu- 
lėjau, nei žiūrėdamas į šalį. O suvis labiausiai tobulėjau tuomet, 
kai, atsisėdęs tau šalimais, laikydavau tave ir tave liesdavau“ (Theag. 
130d-e). Be abejonės, ši citata — tik menka nuoroda į erotinį fi- 
losofavimo kontekstą, kuria nesiekiama išsemti reikšmėmis galin- 
go synousia santykio rezonanso. Tačiau :2 erotika nėra atsitiktinė 
tema Platono dialoguose. Liside Sokratas sako: „Kituose dalykuo- 
se esu neišmanėlis ir nepatyręs, tačiau man dievo duota mikliai at- 
pažinti mylintį ir mylimąjį“ (Lys. 204b-c). Puotoje, pasakodamas 
apie susitikimą su Diotima, jis mini, kad šioji išmokiusi jį „ero- 
tiškųjų dalykų“ (201d). Sokrato Apologijoje Sokratas atvirai pripa- 
žįsta nieko nežinąs nei dideliuose, nei mažuose dalykuose (4pv/. 
21b), tad ne sykį pabrėžiamas :4 erotika išmanymas įgauna kiek 
paradoksalų skambesį. Žinoti teisingų teiginių žinojimo prasme 
nebūdinga sokratiško stiliaus filosofui. Filosofinis žinojimas — 
neturiningas. Tačiau išmanyti meilės slėpinius — tai jau visai kas 
kita. Faidre Sokratas ironiškai kalba apie tuos, kurie daug žinių 
prisirinko skaitydami (275b), o Szlezėkas atkreipia dėmesį, jog 
čia vartojami apibūdinimai (polyėkooi — daug girdėję; polygno- 
mones - daug žinantys) susišaukia su identiškos nuostatos Herak- 
leito fragmentu: polymambiė noon (ekhbein) ou didaskei - „Daug- 
žinystė proto neišmoko“ (Vert. M. Adomėno, 1995, fr. 89) 
(Szlezak, 1985 p. 8). Tuo tarpu erotika suterštas dialektinis tie- 


sos paieškos kelias gali šio to išmokyti. Tačiau „šis tas“ Čia neišreiš- 


29 


ĮVADAS 


kiamas teiginiu; tai veikiau buvimo būdas, santykis, kuris sutei- 
kia dialektinį impulsą. Erotinis geismas, sako Platonas, realizuojasi 
kaip stygius (Symp. 200b). Tačiau galbūt ir mąstytojas patiria tie- 
sos stygių taip, lyg išgyventų šalia esančio mokinio fiziosomati- 
ką. Kaip tik todėl erotinis filosofavimas neįmanomas be gyvo 
dialogo partnerio. Mąstymo turiniai patys savaime nesukelia geis- 
mo - geismui reikalingas gyvas ir šiltas kūnas. Personalios ir solip- 
sistinės mąstymo pratybos yra nepilnavertiškos. Dar nepilnaver- 
tiškesnė šiuo požiūriu rašančio filosofo veikla. „Kitas“ mąstymo 
kelyje ištinka kaip konkretus iššūkis, kuris įgalina vienalaikį „ki- 
to“ fizinio artumo ir dialektinio mąstymo proceso išgyvenimą. Sy- 
nousia — tai tobulai sinchroniškas procesas. Kita vertus, filosofijos 
erosas nėra tik skvarbiai ir suinteresuotai reflektuojančio mąsty- 
mo metafora, kurioje kūniško geismo iš tiesų jau nebėra. Išminties 
meilė realizuojasi per „kitą“, su „kitu“ ir „kito“ erotikos dėka, to- 
dėl ji nepasiduoda abstrahuojama iki idealios „platoniškos“ meilės. 
Meilė yra erotiška, arba jos nėra, ir kaip tik į tai atsižvelgia Plato- 
nas pateikdamas filosofinės sypowsia modelį. Dar labiau šį moty- 
vą paryškina pastaba, kurią Sokratas padaro žinojimo siekiančiam 
ir su juo į dialogą besileidžiančiam Eutifronui: „Būtina, kad my- 
lintysis sektų mylimąjį, kad ir kur tasai jį vestųsi“ (Eurypb. 14c). 
Dialogo kontekste ji skamba dviprasmiškai — mylimojo sekimas 
tarsi sutampa su mylinčiojo aistra žinoti, todėl čia galima išgirsti 
ir raginimą klausinėjantįjį sekti tuo, kas užklausta“. 

Tačiau Platono filosofija, kad ir būdama erotiška, nėra hedo- 
nistinė. Dialogų Sokratas, neretai neslepiantis savo geismo ir susi- 
domėjimo gražiais jaunuoliais, sustoja, nepasiekęs galutinio eros0 
išpildymo. Jo erotikos rezultatas — neapčiuopiamas, o geismas — 


nepasotintas, panašiai kaip ir patys dialogai neretai palieka skai- 


* Plg., pvz, vokišką šios frazės vertimą: „Der Fragende mu doch dem 
Befragten folgen, wohin ihr dieser fūrt“ (Platon, Werke, I, Wissenschaftliche 
Buchgesellschaft, Darmsradt, 1977, p. 391). 

tytoją nuomonių daugio situacijoje, be galutinės reziumuojančios 
tezės. Kaip Pyuotoje atskleidžia arogantiškojo gražuolio Alkibia- 
do kalba, Sokratas sąmoningai maišo ironiją su geismu tiek savo, 
tiek savo mylimojo atžvilgiu: „Matote, jog Sokratą apėmusi meilė 
gražuoliams: vis jis prie gražuolių, vis kraustosi iš proto. Be to, jis 
nieko neišmano, nieko jis nežino, — tokia jo išorė. Ar tai ne silėniš- 
ka? Dar kaip! Tokią išorę jis užsimeta tarsi išdrožtas silėnas, bet 
viduje, jį atidarius, — bičiuliai sugėrovai, ar įsivaizduojate kiek 
jame santūrumo?! Žinokite, jam visai nė motais, ar esi gražus, nė 
neįsivaizduotum, kaip jam tai nerūpi! [...] Visą gyvenimą jis apsi- 
metinėja ir šaiposi iš žmonių“ (čia ir kitur Pvo:gvert. T. Aleknienė, 
Symp. 216d-e). Sokratas laikosi keistos taktikos - sumenkinda- 
mas patį save ir viešai reikšdamas savo susižavėjimą gražių jau- 
nuolių kūnais, jis, iš pirmo žvilgsnio, tampa pavaldus jų žavesiui. 
Filosofas prisiima gašlaus lėbautojo — Dioniso palydovo silėno 
įvaizdį. Silėnas, kaip pabrėžia ir dialogo komentatorius, „Sok- 
ratui pavaizduoti itin tinka kaip tarpinė būtybė — tarp gyvulio ir 
dievo, paika ir išmintinga“ (Ališauskas, 2000, p. 192), - mat šie 
patvirkę padarai sykiu pasižymėjo ir nežmogiška išmintimi. Ero- 
tikoje, kuri lydi platoniškąjį Sokratą, iš tiesų esama nuolatinės 
įtampos tarp to, kas menka, žvėriška, ir to, kas neišmatuojamu 
mastu dieviška. Filosofija — išminties meilė — tai žmogaus preten- 
zija prilygti Dievui, savo mirtingumo įveikos pastanga. Tačiau, 
kita vertus, įžūlus transcendencijos siekis verčia nuolat sugrįžti 
prie maraus ir sau nepakankamo kūno kontempliacijos. Toks 
priešybių sugyvenimas galimas ironijos dėka. Naivusis Alkibia- 
das, jausdamas geidulingą Sokrato žvilgsnį, sugeba įsiropšti pas 
ji į lovą, tikėdamasis fizinio kontakto dėka galėsiąs „išgirsti viską, 
ką jis žino“ (217a). Tačiau pripažindamas šalia esančio kūno žave- 
sį ir trauką, Sokratas čia pat demonstruoja susivaldymą ir absti- 
nenciją. Nepaisant to, kad dailusis jaunuolis prie jo glaudėsi ir jį 
apsikabinęs praleido po vienu pusapsiausčiu visą naktį, jam beli- 

kotik nusivylimas: Sokratas „pranoko mane ir šį mano poelgį, pa- 
niekino, išjuokė mano jaunystės grožį, tiesiog įžūliai išsityčiojo!“ 
(219c). Silėniška filosofo pozicija — pripažįstant save pačia gaš- 
liausia būtybe išlaikyti žvilgsnį amžinybės link. Tai paradoksas — 
save patį neigiantis judesys išaukštinimo vardan. Erotika stimu- 
liuoja atsiduodantį aktyvumą, ji užtikrina besąlygišką suintere- 
suotumą ir atmeta abejingumą. Baigtinybėje sielos patirtis gali- 
ma tik sykiu su kūno patirtimi, todėl nepaisant to, kad siela siekia 
išsilaisvinti iš kūno (PAzed. 67d), dar nemiręs žmogus pasmerk- 
tas būti klausimo apie nuolatinį savo dvilypumą situacijoje. Faidyo 
pirmąja kalba Sokratas, kritikuoja mylinčiojo ir mylimojo santykį, 
įžvelgdamas šiame ryšyje sveikam protui nepavaldžią beprasmybę: 
„mylėtojo draugystė atsiranda ne iš palankumo, bet panašiai kaip 
mityboje - dėl pasisotinimo, tad kaip myli ėriukus vilkai, taip vai- 
ką — mylėtojai“ (čia ir kitur Faidrą vert. Kardelis; 241c). Atsargus ir 
išskaičiuojantis žmogus turėtų nesileisti supančiojamas e70s0 pink- 
lėmis, tačiau jei paseksime prieš tai sekusį kalbos dėstymą, taps 
aišku, kad tokia nuomonė turėtų būti palydėta liūdnu šypsniu: 
„Groteskiškai aptardamas bendravimą su senstelėjusiu mylėtoju, 
Sokrato subjektas pateikia savo paties karikatūrą ir atsigręžia prieš 
kiekvieną malonumą, kurio trokšta“ (Ališauskas, 1996, p. 134). 
Jis tarsi Puotos silėnas maivosi prieš savo paties atvaizdą, pabrėž- 
damas keistą ir dvilypę prigimtį. Ir iš tiesų, pirmąją kalbą, kuria 
mylimajam siūloma vengti mylinčiojo, tuojau veja antroji — iš tų 
pačių platoniško Sokrato lūpų. Ji — daug gražesnė ir įspūdinges- 
nė, ir tai susižavėjęs pripažįsta besiklausantis Faidras (257c). Bet 
svarbiausia — joje Erotas atsiskleidžia kaip dievybė, kurios dėka 
bendrauja mylimojo ir mylinčiojo tauriosios sielos dalys. „Kai 
[mylimasis], prisileidęs [mylimąjį], pasikalbėjęs su juo ir pabend- 
ravęs, iš arti pamato palankumą, būna sukrėstas, nes suvokia, jog 
visų kitų jo draugų bei namiškių draugystė nesuteikia jam nė 
menkiausios dalies to, ką [jam duoda] dievo įkvėptas draugas“ 

(255b). Fizinė sueitis visuomet pasilieka šių santykių fone kaip 
galimas įvykis, kuris mylinčiojo ir mylimojo ryšiui suteikia inten- 
syvumo. Taurieji sielos žirgai bendrauja tik todėl, kad nesutram- 
domi ir ūmūs vienas kito geidžiantieji kinkinio draugai veržiasi 
vienas kito link. Lytinio suartėjimo galimybė, neretai atmesta bei 
suvaldyta, laiduoja dieviškumo patyrimą ir gelmės išgyvenimą: 
meilę „kitam“, nė menkiausia dalimi nesulyginamą su kitais 
santykiais. Šiomis sąlygomis, t. y. gyvai įimant „mylimąjį“ į savo 
gyvenimo akiratį, filosofuojantis gali pradėti kelią ir viltis įgyti 
penktojo dalyko pažinimą. Dieviškasis Erotas, viena vertus, verčia 
žmogų suvokti savo niekingumą, tačiau tuo pačiu judesiu sukuria 


synousia, kuri vienintelė filosofuojantį veda tiesos nušvitimo link. 


Filosofija kaip „tribė“ 


Taigi autentiškas filosofavimas bei filosofija paremta politinė veik- 
la prasideda nuo atidaus filosofuojančio jo baigtinumo įsisąmo- 
ninimo. Paradoksas — turint omenyje tai, kad pati Platono filo- 
sofijos teleologija yra sąlygota amžinynės ir nekintamumo. Juk 
metafizinės filosofijos strategija turėtų veikiau kuo didesniu mastu 
atmesti kūnišką tikrovę, suskliausti banalią kasdienybės praktiką 
bei kuo įnirtingiau ieškoti minties grynumo. Septintajame laiš- 
ke senstelėjęs mąstytojas rašo: „Šių dalykų, taip pat ir to, kas yra 
visos būties (owsia) apgaulė ir tiesa, kaip pradžioje sakiau, reikia 
nuolat trinant (meta tribės pasės) ilgą laiką mokytis. Vargais ne- 
galais, po to, kai šie dalykai — vardai ir apibrėžimai, rega ir po- 
jūčiai — buvo trinami vienas į kitą, ir jei tai buvo geranoriškai 
nusiteikus išmėginta, jei klausinėta ir atsakinėta be pavydo, dėl 
kiekvieno dalyko gali protas (phronėsis) ir suvokimas (n0us) nušvisti 
taip, kaip tik yra įmanoma, kad nušvistų žmogui“ (344b). Filoso- 
fo veikla įvardijama kaip 77462. Pirmiausia šis žodis reiškia fizinį 
veiksmą — „trynimą,“, kita jo reikšmė — „gyvenimo, laiko leidimas; 

kieno nors tąsa“. Platonas mums siūlo išgirsti sinchronišką abie- 
jų šių reikšmių skambesį: savo gyvenimo laiką išgyventi kaip savo 
paties kryptingą aktyvumą. Veikiančiojo aktyvumas keičia laiko 
tėkmės pobūdį. Tai nėra akivaizdu, jei turime omenyje cbronolo- 
ginį laiką. Tačiau filosofinės veiklos rezultatas — nušvitimas dėl 
kiekvieno dalyko — sunkiai lokalizuojamas objektyvaus laiko 
tiesėje. 77762 neturi numatomos pabaigos, ji nėra priežastis, kuri 
sukelia pasekmę. Vienintelis orientyras, kuris :77bė suteikia kryptį 
bei apibrėžia filosofinės veiklos akiratį, yra mirties neišvengiamy- 
bė. Šio žodžio prasminį sinonimą aptinkame Faidone: filosofo 
darbas nusakomas kaip meletėma ir meletė? Pastarųjų žodžių reikš- 
mė — „rūpestis, treniravimasis, užsiėmimas“. Filosofinio rūpesčio 
ir treniruotės tikslas - mirtis: „Veikiau yra taip: jei siela atsiskiria 
tyra ir nesitempia nieko kūniško, kadangi gyvenime neturėjo jo- 
kio noro su juo bendrauti, bet vengė ir telkėsi savyje, nuolat to 
siekdama, — tai yra išties filosofavo ir siekė lengvai sutikti mirtį... 
ar tai nėra mirties siekis?“ (čia ir kitur Fzidong vert. T. Aleknienė; 
80e-81a). Taigi meletė rhanatou („užsiėmimo mirtimi“) progra- 
mos tikslas — „sielos išlaisvinimas ir atskyrimas nuo kūno“ (67 d). 
Mirties praktika siekiama kūno ir sielos dualizmo potyrio - svei- 
kam protui sunkiai įsivaizduojamos būsenos, normaliai varto- 
senoje galimos perteikti tik poetinėmis metaforomis. Vėliau ši 
nuostata ėmė gausiai maitinti platonikų filosofinės veiklos pras- 
mę“. Ciceronas ją išverčia kaip commentatio mortis atba meditatio 
mortis. Tačiau pastarieji vertimai iš dalies pakeičia filosofo veik- 
los specifiką. Tiek meletė, tiek ir septintojo laiško 77462 pernelyg 
aiškiai nurodo į beveik fizinės praktikos sritį. Savo kūniškumo 


3 Tai taikliai pastebėjo Faidono vertėja. Plg.: T. Aleknienė, „Nemirtin- 
gumo patosas“, in: Platonas, Faidonas, Vilnius, 1999, p. 14, išn. 27. 8. Taip 
pat laiško komentarą 24 locumn. 

“ Apie tai plačiau I. Aleknienė, „Paaiškinimai“, in: Op. cit. p. 164; 
taip pat tos pačios autorės „Mirties praktika“: Senekos „Laiškai Lucilijui“ ir 
graikų filosofija“, in: Lireratūra, Nr. 40[3], 1998, p. 61-86. 

suskliaudimas kartu reiškia tikslingą įsigyvenimą į savo kūnišku- 
mą. Sokrato siūlomas „nuolatinis mirimas“ nėra tiesiog fiziologi- 
nė askezė, bet savęs paties suvokimas ekstremalios situacijos aki- 
vaizdoje. O suvokti save patį — vadinasi, atsižvelgti į save ir į šalia 
esantį, t. y. būti su savimi ir su kitais autentiškame santykyje. 
Tai galėjome kiek aukščiau išskaityti iš Platono patarimo Diono 
bendražygiams — „diena iš dienos gyventi atkakliai siekiant tapti 
savęs paties valdovu bei įsigyti ištikimų draugų ir bičiulių“ (331e). 
Filosofo veikla kaip :7762 nutrina aiškią ribą tarp teorinio ir prak- 
tinio gyvenimo. Dar daugiau — ir praktika, ir teorija įgauna ben- 
dramatę specifiką. Laiško 343e vieta suteikia paaiškinimą kaip 
vykdoma rribė: tai „įsigyvenimas į visus šiuos dalykus, kylant ir 
leidžiantis nuo vieno prie kito“. Trinančio filosofo metafora Čia 
dar praplečiama: filosofas tarsi trina įvairias daiktų supratimo 
formas vieną į kitą: 220 4ai katū. Šie žodžiai gali išreikšti judėjimą 
aukštyn ir žemyn, maždaug tokį, kokį atlieka žmogus, norėdamas 
dviem pagaliukais įžiebti ugnį. Filosofo veikla nesiremia tik proto 
geba, siekiančia į vieną visumą apimti teorinių modelių įvairovę. 
Savo užsiėmimu jis mėgina „susintetinti“ tikrovės reprezentacijos 
formas. Kito citatoje pavartoto žodžio — diagogė — reikšmė liu- 
dija, kad tikrovės sintezėje visuomet turi dalyvauti „kitas“. Ben- 
drašaknis veiksmažodis 4iago reiškia tiesiog fizinį „vedimo“ veiks- 
mą, kurį atlieka dar kelio nežinantį su savimi vedantis išmanantis 
vedlys. Diagogė prasmėje skamba synousia aidas, perduodantis 
žinią, kad filosofija negimsta vienatvėje. Žodžio vartojimas leidžia 
suprasti, kad čia Platonas kalba iš mokytojo pozicijų — vadinasi, 
kelyje pažinimo ir mirties link artimas partneris reikalingas ne 
tik mokiniui, bet ir mokytojui. Nes pastarojo žinojimas jam pa- 
čiam dar neužtikrina pilnatviško filosofinio pažinimo. „Kitas“ 
kaip filosofinio gyvenimo dalininkas reikalingas ne tik tam, kad 
priešpastatytų savo filosofines žinias ir argumentus. „Kitas“ visų 
pirma svarbus savo artumu. D/agūgė dažnai reiškia tiesiog „gyven- 

ti“. Tad „mokinys“ įsiprasmina mokytojui banaliausiu būdu — 


savo egzistencija, kuri realizuojasi būnat šalia. 


Dialektinė paieška ir turinių „trynimas“ 


Tačiau ką reiškia trinti, judant aukštyn ir žemyn? Kokia yra toji fi- 
losofija, kuri būtų nuolatinis intymaus socialumo praktikavimas 
ir sykiu išlaikytų transcendencijos regėjimo siekį? Gyvenančio 
mąstymo schemoje reikalingi du poliai - mokinys ir mokytojas, — 
susieti vienakrypčiu ir turinius skaidančiu (trinančiu) aktyvumu. 
Šis aktyvumas — tai dialektika. Ji kaip minties judėjimo ir pras- 
mingo turinio išgryninimo procesas metodiškai atsiremia į du 
taškus: Zyporhesis ir diairesis. Šitai puikiai išaiškino dar Paulius 
Natorpas ir Julius Stenzelis". Hipotezė — minties užuomazga, o 
diairezė — trinantis išskyrimas ir išskirtinės žmogaus gebos — 
skirtumų regėjimo kalbinė artikuliacija. „Ten, kur iš pradžių bū- 
ta vieneto, esama ir vieno, ir daugio, ir begalės“ — sako Platonas 
Filebe (16d). Ir atvirkščiai, daugis nėra beribis ir neišpuolantis į 
nesusijusias dalis, tačiau grįžtantis į vienį dalių vienovės įžvalgos 
dėka. Sokratas detaliai aprašo savo mąstymo strategiją: „Argi ne 
taip reikia mąstyti apie kiekvieno daikto [prigimtį]: pirma, papras- 
tas jis ar daugiarūšis, mes norėtume, kad ir patys taptume meist- 
rais [įžvelgti šią perskyrą], ir kitus padaryti tokius pat; paskui, 
jeigu tai paprastas [daiktas], reikia ištirti jo pajėgumą: ką ir kaip 
pagal savo prigimtį jis gali paveikti ir, priešingai, kas ir kaip gali 
paveikti jį; o jei [tas daiktas] turi daug rūšių, tuomet, jas suskai- 
čiavus, būtina įžvelgti kiekvienos savybes — taip pat, kaip ir tuo 
atveju, kai daiktas yra paprastas: ką ir kaip kiekviena rūšis gali 
pagal savąją prigimtį paveikti, taip pat kas ir kaip gali paveikti 


" Plg.: Stenzel, Zab/ und Gestalt bei Platon und Aristoteles, Darmstadt, 
1959; Siudie zur Entwicklung der Platonischen Dialektik von Sokrates zu 
Atistoteles, Darmstadt, 1961. 

ją“ (Phaedr. 270d). Tačiau tokia skirstanti ir savybes išskirianti 
dialektika - skirtumų ir vienovės dinamika — realizuojasi vien /o- 
gos dėka. Kalba yra tai, kas leidžia cirkuliuoti minčiai tarp dvie- 
jų. Dėl to Platono raštai — dialogai, o tai, kas juose vyksta — dia- 
lektika. Filosofinių tekstų autorius neatakuoja įsivaizduojamo 
skaitytojo vienakryptės minties srautu. Dialogiškai kalbantis mąs- 
tymas sudėtingas, nes rizikuoja paskandinti teiginio prasmę trinan- 
čio aktyvumo švytuoklėje. Jam stinga vienareikšmiškumo, todėl 
čia slypi pagunda perkalbėti tai, kas pasakyta: išskirti pagrindines 
dialogų tezes ir jas sukonstruoti į darnų „traktatą“. Gadameris pa- 
stebi, kad analizuojant Platoną neverta būti suviliotam roman- 
tiškos pagundos ir skaityti jo tekstus kaip tam tikrą užkoduotą 
pranešimą ar kalbėjimą mįslėmis, kurias gali iššifruoti tik išrink- 
tieji: „Ypatinga literatūrinė forma, kurią Platonas atrado Sokrato 
kalboms, nėra sumani slėptuvė jo „mokymams“; veikiau tai giliai 
prasminga šiųjų išraiška, išsitenkanti galimybėse, kurias suteikia 
rašymo menas“ (Gadamer, 1964, p. 7). Ši Gadamerio pastaba tie- 
siogiai siejasi su septintojo laiško nuotaika — nemenkų abejonių 
dėl Platono mokymo turinių vertės sukelia centrinė laiško pasta- 
ba: „Apie šiuos dalykus nėra ir niekada nebus jokio mano rašto“ 
(341c). Ką reiškia atsiribojimas nuo to, kas užrašyta? Platonas 
rašė daug; ir jo raštai tiršti filosofinių turinių. Tačiau jau Faidyo 
autorius įžvelgė rašte tam tikrą bejėgiškumo momentą: „Raštas, 
Faidrai, turi kažką siaubinga, kuo jis iš tiesų panašus į tapybą — 
mat jos palikuonys stovi kaip gyvi, o jei jų ko nors paklaustumei, 
jie labai iškilmingai tyli. Taip pat esti ir su užrašytomis kalbomis: 
galėtum pamanyti, kad jos šneka ką nors suvokdamos, bet jei tik 
kas jų paklausia apie ką nors iš to, ką jos pasakoja, norėdamas 
pasimokyti, jos nuolat nurodo kažką viena ir visuomet tą pat“ 
(Pbaedr. 275d). Raštas ir tikrovė yra iš esmės nehomogeniški 
vienas kito atžvilgiu. Tai, kas juos skiria, yra gyvybė. Kita vertus, 


raštas yra tobuliausias būdas turinio reprezentacijai, nesuteršiantis 

teiginio kūniškumo priemaišomis. Rašto teiginys — neutralus ir 
šia prasme visuomet idealus. Jis atribotas ir nuo sakytinės kalbos 
intonacijų, ir nuo skaitančiojo intencijų. Ištartas balsu turinys 
netenka idealumo, bet atsiduria konkrečios akimirkos baigtinybė- 
je, ir jį ima veikti netobulos tikrovės modalumai. Tačiau Platono 
netenkina rašto ženklu steigiama turinio idealybė. Štai kaip Faid- 
re Egipto valdovas Tamusas atsiliepia apie rašmenų įtaką: „Juos 
išmokusių sieloms, [rašmenys] atneš užmarštį, nes nebus rūpina- 
masi atminties [lavinimu] - juk prisiminti ims pasitikėdami raštu, 
iš išorės, svetimų ženklų dėka, o ne iš vidaus, patys iš savęs; taigi 
mokiniams teiki nuomonę, bet ne tiesą. Jie, daug ką išgirdę be 
mokymo, manys esą daug žinantys, tačiau dauguma iš jų liks ne- 
mokšos ir nesugebą bendrauti, nes vietoj išminčių bus pasidarę 
tariamai išmintingais“ (275a—b). Raštas ir tiesa — ne vienos gimties, 
kadangi pirmasis neteikia tiesos akivaizdybės. Tai, kas akivaizdu, 
yra prieinama kaip gyva patirtis, kaip prasmės atsivėrimas kylan- 
tis iš pačių tikrovės struktūrų. Tiesa, kurios siekia filosofinis paži- 
nimas, priklauso tikrovei, tuo tarpu tikrovę nusakantys diskursai 
visuomet lieka tikrovės nuošalyje. „Dėl to joks galvotas žmogus 
niekada neišdrįs išreikšti savo minčių, o tuo labiau tokiu nejud- 
riu būdu (eis ametakinčton) kaip rašto ženklas“ (343a). Platonas 
smerkia raštą dėl nejudrumo. Tačiau juk kaip tik judėjimas ir 
kaita yra baigtinybės apibrėžtys, baigtinybės, kuria turėtų nesiten- 
kinti idealios transcendencijos išsiilgusi filosofija. Rašto ženklas 
turėtų būti pats artimiausias tiltas pakeliui į abstrahuotą idealy- 
bę — tai, kas yra prima facie prieinamas abstrakcijos pavyzdys. 
XX a. filosofija parodė, kad kaip tik rašto ženklas įgalina idealių 
objektų steigtį ir tvermę (plg. Husserl, 1962; Derrida, 1962). 
Idėjos — galutinis platoniškai filosofuojančio mąstytojo tikslas, — 
negali būti tiesiog loginės abstrakcijos, išreiškiamos rašto turiniais. 
Transcendencija nepasiekiama vien loginių operacijų dėka, antraip 
ją nesunkiai išsemtų rašto ženklo dėka gyvuojanti logika. 

Septintajame laiške teigiama, kad esama keturių tikrovės pa- 
žinimo stadijų arba modusų. Pažintiniame santykyje tarp daikto 
ir Žmogaus jie susigrupuoja šitaip: 

1) Vardas (Onoma) arba daikto pavadinimas. 

2) Loginis daikto apibrėžimas, definicija, nusakymas, kalba 
apie daiktą (Log03). 

3) Atvaizdas (Eidėlon). 

4) Pažinimas (Epistėmė). 

Įsižiūrėjus atidžiau, ši klasifikacija pasirodo esanti labai keis- 
ta. Pirmi trys skirstymo elementai priklausytų daikto apibrėžtims, 
trečioji — tam, kuris pažįsta, kitaip tariant, žmogui. Taigi pažin- 
tiniame santykyje nesama aiškios skirties tarp subjekto ir objek- 
to — to, kas 2 priori būdinga Naujųjų laikų epistemologinėms 
teorijoms. Penktoji pakopa — daiktas pats savaime arba idealy- 
bė, — anot Platono, yra komplikuotai patiriama ir sunkiai suvo- 
kiama. Tuo tarpu pirmos trys - kalbinė, loginė, vizualioji plotmės, 
ir netgi visų šių dalykų epistemomologinė sintezė, — t. y. „kiek- 
vienas iš keturių [dalykų], kurių siela netgi nesiekia, siūlosi jai ir 
žodžiais, ir darbais, teikdamas tai, kas visada lengvai priimama 
juslėmis, naudodamas ir nusakymą, ir nurodymą, bei, taip sakant, 
pripildo kiekvieną žmogų paklydimų ir neaiškumų“ (Ep. VII, 
343 c). Kita vertus, ši klasifikacija nėra ir chronologinis etapų iš- 
skyrimas (plg. koment. 343e). Pažindamas tikrovę, žmogus sin- 
chroniškai susiduria su visomis šiomis daiktų reprezentacijos for- 
momis. Platonas realybėje neaptinka daikto paties savaime, tokio, 
kuris nebūtų įtalpintas į nuorodų tinklą. Daikto pažinimą sąly- 
goja išankstinis žmogaus supratimas, jis prasideda nuo vardo, at- 
vaizdo ir kalbos apie daiktą. Opoma, logos ir eidolon yra žmogaus 
institucijos, jo raiškos sritys. Platono aptariamas daiktas — tai 
veikiau žmogiškos tikrovės konkretybė, sutepta pažįstančio žmo- 
gaus išankstinio ir naivaus suvokimo. Juk paties esančio daikto 


kaip tokio filosofas net nepriskiria prie pažinimo formų. Jis sako: 

„esama trijų dalykų, kurie būtini tam, kad įvyktų kiekvieno iš 
esančių daiktų pažinimas“. Pažinimas — tuomet, kai jis vyksta — 
yra žmogaus nukreiptumas į daiktą, siekis paties daikto atžvilgiu, 
daikto komunikacija. Kita vertus, šie žodžiai suteikia pagrindo 
manyti, kad epissėmė nėra banalusis tikrovės patyrimas, o bent 
jau numatoma paprastos komunikacijos įveika — t. y. kažkas, kas 
galėtų būti pavadinta filosofiniu pažinimu. 

Visos šios daikto manifestacijos formos pretenduoja turinio 
reprezentacija atstovauti daikto esmei. Savo filosofine digresija 
Platonas mėgina atskleisti jų prigimtinį netobulumą. Pasitelk- 
damas geometrinės figūros (apskritimo, rato) pavyzdį, jis suprie- 
šina žmogaus pretenziją išreikšti idealybės esmę ir pačią esmę 
kaip tokią. Ženklinės išraiškos būdai, nepaisant savo tikslumo, 
lieka anapus penktojo dalyko: „paties rato, kuriam visa tai skirta, 
šitai nepaliečia, nes jis yra kažkas kita“ (342c). Tačiau, antra vertus, 
„jei kas nors neturės šiokio tokio supratimo apie anuos keturis 
dalykus, jis niekuomet neįgis ir išbaigto penktojo dalyko pažini- 
mo“ (342e). Pažinimo ieškančiojo santykis su pažinimo formomis 
priklauso nuo jo paties nuostatos šių formų atžvilgiu. Turinys 
turi būti atgaivintas žmogaus santykiu, todėl turinio formų pa- 
smerkimas — dviprasmiškas. Jos ribotos, bet sykiu neišvengiamos. 
Į tuos pačius turinius pretenduojantis ar net tuos pačius turinius 
įsigijęs gali patirti skirtingą tiesos akivaizdybės išgyvenimą. Penk- 
tojo dalyko suvokimas neišmatuojamas teiginiais apie penktąjį 
dalyką. Propozicijų ir apibūdinimų prieštaraujanti dialektika — 
tai tik kelias, kuriuo keliaujant formuojama pasyvi dirva trans- 
cendencijos įsiveržimui. Terry Pernneris, skaitydamas Lacbeto dia- 
logą, atkreipė dėmesį, kad tai, ko šiame dialoge savo svarstymu 
siekia Sokratas, yra greičiau tam tikros rūšies teiginiais neišreiš- 
kiamas žinojimas apie 4rgsg nei konkrečiai suformuluoti drąsos 
apibūdinimai ar apibrėžimai (Pernner, 1992 II, p. 23). Straipsnio 
autorius pažymi, kad jo paties atstovaujama interpretacinė pozici- 

ja reprezentuoja gana „radikalią ataką, nukreiptą prieš šiais laikais 
plačiai aptinkamą susirūpinimą propoziciniu žinojimu“ (5:4, 25). 
Sokratas, anot Pernnerio, ieško ne to, ką savyje talpina drąsos api- 
būdinimas, ne jo reikšmės, bet greičiau nuorodos drąsos link (ibid, 
25). Tačiau šis tyrinėtojas jau tame pačiame tekste grįžta prie iš 
esmės tų pačių pozicijų, kurias ką tik stengėsi kritikuoti. Jis tei- 
gia, kad nors 7worodos link to, kas yra drąsa, suvokimas/žinojimas 
yra kas kita nei vieno ar kito teiginio apie drąsą žinojimas, tai vis 
dėlto yra tas pat, kas visų teisingų teiginių apie drąsą žinojimas. 
Galbūt todėl kitame savo straipsnyje Pernneris pripažįsta, kad 
teiginiais neišreiškiamas žinojimas „gali būti išverstas pasinaudo- 
jant teiginiais“ (Pernner, 1992 I, p. 143). Pernnerio pusę palai- 
kė ir daugiau autorių, įvairiais aspektais analizavusių Platono dia- 
logus, tačiau ji taip pat susilaukė ir nemenkai argumentuotos 
kritikos. Richardas Sorabji jau anksčiau buvo gana griežtai atme- 
tęs pastarąją poziciją, įvardydamas mitu manymą, kad Platonas, 
Aristotelis ar net Plotinas galvojo esant kokį nors žinojimą, kurį 
būtų galima laikyti neišreiškiamu teiginiais (Sorabji, 1982, p. 295— 
314). Gail Fine tvirtino, kad Platonui „daiktas yra žinomas, kuo- 
met žinoma, kad tam tikri teiginiai apie šį daiktą yra teisingi“; be 
to, „nors Platonas pirmiausia rūpinasi išsiaiškinti, kas yra objek- 
tų žinojimas, šias jo nuostatas galima būtų lengvai išreikšti šiuo- 
laikine teze apie žinojimą, kad kažkoks teiginys yra teisingas“ 
(Fine, p. 366—-367). Būta ir daugiau tyrinėtojų, nurodžiusių kryp- 
tį, kurios laikosi Fine?. Žinojimo pobūdis, kurį būtų galima pa- 


Š Verta paminėti keletą straipsnių: D. A. Hyland, Finitude and Tran- 
scendence in the Platonic Dialogues, Albany, New York: Suny Press, 1995, 
p. 179-195; G. A. Press, „Knowledge as Vision in Plato's Dialogues“, Zhe 
Journal of Neoplatonic Studies, 3, 1995, p. 61-89. 

? Plg.: N. Gully, Plaios Theory of Knowledge, London: Methuen t Co. 
Ltd, 1962; R. C. Cross, „Logos and Forms in Plato“, Mind, 63, 1954, p. 433— 
450. Taip pat A. C. Lloyd, „Non-Discursive Thought - An Enigma of Greek 
Philosophy“, Aristorelian Society Proceedings, 70, 1969-1970, p. 261-274. 

vadinti teiginiais neišreiškiamu, nesiduoda lengvai aptariamas. 
Svarstymuose kokia nors tema teiginys lieka galutine instancija, 
kurią galime įvertinti. Todėl bandymas apčiuopti giją, ką nors 
bylojančią apie tokį žinojimą — tai visuomet metaforų, kuriose 
pabrėžiamas pats šių metaforų metaforiškumas, paieška. Tokioje 
situacijoje privalu atsisakyti kalbos tikslumo pretenzijos. Skaid- 
resnio suvokimo analogijos mechanizmas pradeda veikti, kai 
imame reflektuoti ir pabrėžti ribotą diskurso pobūdį. Dėl to kal- 
ba teiginiais tampa priklausoma nuo aukštesnio lygmens kalbos 
apie teiginius. Kaip tik todėl Eranciscas J. Gonzalezas atkreipia 
dėmesį, kad, kalbant apie teiginiais neišreiškiamą žinojimą, sep- 
tintajame laiške išsakytos mintis tampa esminės. Jis detaliau 
analizuoja ir pačią teiginiais neišreiškiamo žinojimo sampratą. 
Propozicinio žinojimo gynėjai Platono raštuose teigia: „Platonui 
žinojimas yra priklausomas nuo apibrėžimo [...] Platonas linksta 
pakaitomis kalbėti tiek apie žinojimą apie x, tiek apie žinojimą, 
kas yra x [...). Todėl teiginio formuluotė „4 žino x“ gali būti pa- 
keista formuluote „2 žino, kas yra x“; o pastarąją galima lengvai 
pakeisti fraze „2 žino, kad xyra F“ (Fine, p. 366). E. J. Gonzalez 
pastebi, kad neretai žinojimas, jog x yra y neišsemia žinojimo 
apie x ir nėra tapatus pastarajam žinojimui (Gonzalez, p. 239). 
Juk kai kas gali būti akivaizdu ir suprantama net ir neturint apib- 
rėžimo. Viena iš nepropozicinio žinojimo charakteristikų yra tai, 
„kad jis iškrenta iš teisingumo/klaidingumo alternatyvos. Prasmę 
turintis apibrėžimas gali tik teisingai arba neteisingai nusakyti x 
aiškinantį y, todėl pats y turi būti arba teisingas, arba klaidingas“ 
(ibid., p. 240). Tuo tarpu nepropozicinis žinojimas atveria visai 
kitokią galimybių erdvę ir platesnį charakteristikos spektrą. Toks 
žinojimas gali būti mažiau ar daugiau aiškus, skaidresnis ar miglo- 
tesnis, todėl griežta teisingumo/klaidingumo alternatyvos schema 
nepajėgia jo apibūdinti. Gonzalezas, ne tiek siekdamas klasifika- 
cijos tikslumo, kiek mėgindamas nurodyti į tai, apie ką kalbama, 

išskiria tris teiginiais neišreiškiamą žinojimą apibūdinančias sri- 
tis. Visų pirma — tai praktinis žinojimas, lietuviškai dar nusakomas 
kaip mokėjimas ar įgūdis (pvz., kuomet žinoma, kaip reikia sli- 
dinėti; taikli regisi pastaba, kad žinoti slidinėjimo apibrėžimą ir 
mokėti slidinėti toli gražu nėra tas pats). Antra — savižina; savęs 
suvokimas ir savęs supratimas yra neišreiškiami jokiu savasties 
apibrėžimu. Kad ir kaip stengtumėmės tiksliai apibrėžti ir teigi- 
niais išreikšti patį save, aš pais sau lieka kažkas radikaliai kita, 
kažkas daugiau nei gali būti pasakyta. Mano savastis nesileidžia 
objektyvuojama ar prilyginama teiginių apie mane sumai. Tre- 
čia — nepasiduodančių analizei objektų žinojimas (knowledge of 
vnanalyzable objects); šiai žinojimo rūšiai sinonimiška būtų intui- 
cija arba įžvalga, tam tikras akivaizdybės atsivėrimas, kuris, anot 
Gonzalezo, yraypač svarbus ir platoniškųjų eidoisuvokimui (6:4, 
p. 240-241). Akivaizdybės atsivėrimas yra ne loginio atitikimo 
tarp daikto ir teiginio suvokimas, bet veikiau tam tikra patyri- 
mo forma, kuomet patiriantysis priima tikrovę intensyvesniu bū- 
du nei įprasta, kai esame daugiau mažiau vidutiniškai neutralūs 
aplinkos atžvilgiu. Tiesos nušvitimas yra tokia patirtis, kurią ga- 
lėtų lydėti net kūno fiziologijos sukrėtimai. Platonas pasitelkia 
ekstremalią juslinės realybės metaforą, idant suteiktų nuorodą į 
penktojo dalyko pasirodymą (:0 pem pron). Šis pasirodymas — tai 
„šviesa, suspindusi nuo įsižiebusios liepsnos“ (341d). 

Net jei teigtume, kad filosofija yra grynai teorinė veika, nie- 
kaip negalėtume įsivaizduoti idealaus filosofuojančio, kuris nebūtų 
konkretus, t. y. negyventų tam tikrame laike ir apibrėžto akiračio 
pasaulyje. Ir net jei paliktume nuošalyje kalbą apie mąstytojo 
hermeneutinę situaciją, geriau suprasti septintojo laiško auto- 
riaus mintis pavyktų, atsižvelgiant į modalumus, kurie nuspalvina 
bet kurią mąstymo pastangą. Nuovargis, susijaudinimas, budru- 
mas, susidomėjimas, įsigilinimas, rūpestis, abejingumas ir daugybė 
kitų mąstančiojo subjekto intencijų keičia jo santykį su mąstymo 

turiniu. Nepasitikėjimas, kurį išreiškia Platonas kalbos atžvilgiu, 
iš dalies sutampa su suvokimu apie nuolatiniais modalumais mo- 
difikuojamą kalbos turinio prigimtį. Ir tai galioja ne tik kalbai, 
tačiau bet kuriam tikrovę artikuliuojančiam išraiškos būdui (var- 
dui, atvaizdui, apibrėžimui, ar pačiam pažinimui). Diskusijos si- 
tuacijoje teiginys, pretenduojantis į tiesą, niekuomet nėra apsau- 
gotas nuo galimybės būti paneigtas, tačiau „kartais klausantieji 
net nežino, jog paneigiama ne užrašiusiojo ar kalbančiojo siela, 
bet prasta iš prigimties kiekvieno iš keturių pirmųjų dalykų 
prigimtis“ (343d). Todėl tai, kas yra tikroji daikto esmė — penkta- 
sis dalykas — nepasiekiama diskutuojantiems, kadangi jie yra 
susirūpinę įsteigti ir įtvirtinti tik kuo svaresnį jų poziciją ginančių 
teiginių autoritetą. 


„Exaiphnės“ ir filosofuojančiojo laikas 


Penktojo dalyko suvokimas yra galimas tik įvykdžius formalias 
sąlygas, kurios, kaip matėme, atsižvelgia į mąstytojo konkretu- 
mą bei santykius su kitais. Tačiau konkretumo išgyvenimas yra 
laikiškas — visuomet vykstantis tam tikru metu. Laiško leksikoje 
esama nemažai laiko trukmę apibūdinančių žodžių: „7w0lar ilgai 
būnant kartu ir kartu gyvenant vardan paties dalyko“ (341c-d). 
„staiga kaip šviesa, suspindusi nuo įsižiebusios liepsnos, atsiran- 
da sieloje ir maitinasi pačiu savimi“ (341d). „Šių dalykų, taip pat 
ir to, kas yra visos būties (0ws4) apgaulė ir tiesa, kaip pradžioje 
sakiau, reikia, 7w0/a: trinant, ilgą laiką mokytis.“ (344 b). Perso- 
nalaus laiko išgyvenimo svarba buvo pažymėta jau aptariant filo- 
sofinę zribė. Mąstymas, kuris atsižvelgia į paties mąstytojo laikiš- 
kumą, nėra objektiškas, t. y. toks, kuriam turinys visuomet išlieka 
stabilus ir aiškiai lokalizuotas, todėl trokštančiam „įsigyti“ šį turi- 
nį, pakanka vienintelės (ir šia prasme absoliučiai idealios, t. y. ne 
praktiškos) pastangos, kad tai būtų įvykdyta. Tokio mąstymo fi- 


44 


ĮVADAS 


losofijos turinys sutampa su teisingu teiginiu — norint suvokti 
filosofinę tiesą pakanka priimti teisingą teiginį, o laikas ir pasi- 
kartojimas pasilieka tik formalios aplinkybės kelyje teorinio ži- 
nojimo link. Tuo tarpu laiško tekstas aiškiai byloja temporalinės 
dimensijos svarbą filosofo veikloje. Filosofo ir filosofijos turinio 
priėmimo klausimas tampa susijęs su laiko tėkmės išgyvenimu ir 
šio išgyvenimo eigoje įvykstančia transformacija. Filosofo, siekian- 
čio idealybės, santykis su mąstomybe nėra idealus: juk jis trun- 
ka xuolatir ilgai. Šis mąstymas — tai nuolatinis aktyvumas turinio 
atžvilgiu, t. y. mąstymas, kuris vyksta kaip turinio veiksmo išgy- 
venimas. Tokios mąstymo veiklos analogija, kuri peršasi prisimi- 
nus kiek aukščiau aptartus meletė ir tribė, galėtų būti treniruotės 
pavyzdys: sportininkas, norintis ždealai išlavinti savo judesį, 210- 
latos kartoja tą patį veiksmą. Šiam kartojimui nėra įmanoma nu- 
brėžti ribos (visuomet galima treniruotis dar daugiau nei treni- 
ruotasi iki šiol). Tačiau treniruotė reikalauja trukmės. Vieną sykį 
teisingai atliktas veiksmas netampa įgūdžiu, netampa besitreni- 
ruojančiojo savastimi. Nepakankamai treniruojantis, kitą kartą 
tas pats veiksmas gali nepavykti. Todėl treniruotis reikia 7w0/a+ 
ir ilgą laiką. Analogiškai ir mąstytojas, kuris vieną sykį susitinka 
su teiginiu ir pripažįsta jo autoritetą (nesvarbu, ar pastarasis būtų 
teisingas, ar ne) dar nepasiekia esmės įžvalgos. Esmės suvokimas 
apskritai nėra kokio nors teiginio ar turinio pripažinimas, bet iš- 
gyvenimas, kuris tik iš dalies priklauso nuo mąstančiojo. Mąstan- 
tysis gali aktyvios turinių sintezės keliu lavintis ir ruoštis esmės 
atverčiai bei savo aktyvumu įsteigti ir tobulinti savyje potencia- 
liai aktyvaus pasyvumo struktūrą — tai, kas vadinama „įgūdžiu“. 
Tačiau pats atsivėrimas įvyksta netikėtai ir nerezultatyviai — tai nė- 
ra logiška ir tikėtina išdava. Mąstančiajam esmė nušvinta „staiga 
kaip šviesa“. Todėl mąstytojo veikla susijusi su laikiškumu, kuris 
visuomet yra 2220 laikiškumas. "Tai, apie ką Platonas kalba sep- 


tintojo laiško ekskurse, negali būti redukuojama į universalų ir 


45 


ĮVADAS 


chronologinį aprašymą. Nuolat ir staiga neturi prasmės chrono- 
loginėje tėkmėje, ir pats Platonas apie tai kalba aiškiais žodžiais 
(plg. Parm. 156c-e bei šio laiško koment. 341d). Tik iš perso- 
nalaus patyrimo pozicijų galiu kokį nors laiką pavadinti ilgu, 
veiklą — 7wo0latine, bei pasakyti, kad kažkas įvyko staiga. Ob- 
jektyvaus turinio išraiška šių metaforų atžvilgiu neturi prasmės. 
Laikas kaip Abronos gali turėti skaitinę išraišką, tačiau nei 7w0/ar, 
nei 7/gai negali įgyti teisingu teiginiu apibrėžtos ir visiems bend- 
ros vertės sekundėmis, minutėmis ar valandomis. Objektyviai 
tariant, šie žodžiai beprasmiai. Platonas sako: „staiga“ prigimtis 
glūdi tarp judėjimo ir rimties, nebūdama jokiame laike (AbronosY“ 
(Parm. 156d). Ši pastaba jau savaime atmeta propozicinio mąs- 
tymo autoritetą: jeigu judėjimą ir rimtį suvoksime kaip turinius, 
kurie gali būti išreikšti teiginiais, tuomet sa/g2 patirtis glūdi „tarp“ 
(metaksu) teiginių ir anapus Ąhronos. Vadinasi, mąstytojas turi 
būti dėmesingas tarpams ir tuštumoms, kurios atsiveria tuomet, 
kai artikuliuojama teiginių gausa. Dar daugiau, būtent šis „tarp“, 
t. y. ši jokiu turiniu neišsemiama tuštuma, yra svarbiausia esmės 
patyrime. Kartu esmės patyrimas sutampa su chronologijos „nu- 
vertėjimu“. Šį išgyvenamos trukmės specifinį pobūdį, kuris savo 
ruožtu iš esmės keičia patiriamo turinio kokybę, galima aptarti 
įvairiais aspektais. Turbūt panašią transformaciją turėjo omenyje 
ir Simone Weil, kalbėdama apie sutelktą meno kūrinio stebėjimą: 
„Kuomet tris valandas kontempliuojame pirmos svarbos paveiks- 
lą, šių trijų valandų eigoje kontempliacija keičia savo pobūdį. 
Kiekybė pasikeičia į kokybę“ (Weil, p. 220). 

Todėl Platono filosofinės veiklos strategija nuolatos prime- 
na apie metaksu egzistavimą: tai matyti ir iš palinodinio mąsty- 
mo praktikos. Palinodija — tai kalbėjimo, pasakojimo ar poezijos 
būdas, kuris galėtų būti pavadintas viena iš vienareikšmiškai 
teigiančio mąstymo priešybių. Palinodinėje perspektyvoje pa- 


sakojimas suskaidomas į dvi viena kitai prieštaraujančias dalis: 

antroji paneigia pirmąją ir sugrąžina link to atsparos taško, nuo 
kurio atsispyrė pirmoji. Pagrindinis dialogas, kuriame svarstoma 
palinodijos tema ir pateikiamas konkretus palinodinio diskurso 
pavyzdys, yra Faidye (237a—241d). Tačiau ši tendencija aiškiai 
išreikšta ir kituose dialoguose, iš kurių pirmiausia turbūt paminė- 
tinas Timajas. Čia giedamos dvi giesmės dalys apie prieštarin- 
gos prigimties pradų veikimą kosmogoniniame tapsme (29e-47e, 
47e-69a). „Abi Timajo giedamos „giesmės“ dalys (pirmojoje kal- 
bama apie proto veikimą, kuriant Visybę, o antrojoje — apie ne- 
išvengiamybės veikimą) ne tiek paneigia viena kitą, kiek papildo: 
tuo parodomas mąstymo, neįstengiančio Visybę paaiškinti arba 
vien protu (racionalumu), arba vien akla būtinybe (iracionalumu), 
„Iokalumas“ ir aspektinis pobūdis. Papasakojęs apie proto veiklą, 
Timajas pastebi, jog vien tuo neįmanoma paaiškinti Visybės su- 
dėtingumo, todėl sugrįžta atgal (pa//2), į dėstymo pradinį tašką 
ir tuomet pradeda nagrinėti neišvengiamybės veikimą. Šitaip at- 
skleidžiama, jog; tarp proto ir neišvengiamybės žioji ribotam žmo- 
gaus protui neįveikiama praraja, „trūkio taškas“, kurio negalima 
panaikinti (t. y. surasti žertium guid, pajėgiantį sujungti proto ir 
neišvengiamybės sąvokas į trečią — dar bendresnę — kategoriją) ir 
kuris atskiria vieną pasakojimo dalį nuo kitos, palinodiškai su- 
skaldydamas diskursą į atskirtus, „lokalius“ /ocž“ (Kardelis, 1995, 
p. 44-45). Šiame tarpe tarp dviejų artikuliuotai išreikštų pozi- 
cijų ir slypi tikrojo žinojimo versmė — teržium guid, kuris nėra 
nei tobulas racionalumas, nei radikalus iracionalumas. Tai yra tre- 
čiasis kelias, neišreiškiamoji dimensija, kurios link galime artėti, 
bet kurios negalime pasiekti. Vienintelė jos prieinamumo sąlyga 
yra tokia kelionė, kurios metu pasiekiamos diskurso ribos ir trūkio 
taškai. Toliau už jų yra dar kažkas, ką tegalima pažymėti punk- 
tyru. Integralų matematika jau gan seniai susidūrė su šia proble- 
ma, bandydama aprašyti nykstamai mažus dydžius. Tai padaryti 
tapo įmanoma tik tam tikro kompromiso su idealiąja skaičių 

tikrove būdu, t. y. įsivedus ribos sąvoką, kuri pažymi ne patį 
dydį, bet ribą, link kurios artėdami, artėjame ir prie nykstamai 
mažo dydžio. Galėtume teigti, kad tai, kas slypi už trūkio taškų, 
pasiekiama, įvykus, kaip mums sako septintasis laiškas, netikėtam 
nušvitimui, teiginiais neišreiškiamo suvokimo procese. 

Kalba dėl savo silpnumo lieka tolima daiktų esmei ir tikrajai 
būčiai, tesugebėdama „aprašyti“ jų Aokybę: „Be to, kadangi kal- 
ba (/ogor) yra silpna, šitų dalykų greičiau imamasi, idant išaiškėtų, 
koks yra (po/on :/) kiekvienas daiktas, nei tam, kad taptų aiški jo 
būtis (+ 02)“ (342e-343a). Kai kurie tyrinėtojai bando „loka- 
lizuoti“ šį kalbos silpnumą, išteisindami propoziciniu diskursu 
paremtą žinojimą. Davidas Rossas teigia, kad galutinė dialekti- 
nio proceso išdava yra „tikslus apibrėžimas“, o septintasis laiškas 
neva kritikuojąs tik įprastinius, bendro pobūdžio, „konvencinius“ 
apibrėžimus (Ross, 1951, p. 141). Taip pat ir J. N. Findlay, pa- 
remdamas „nerašytojo Platono mokymo“ šalininkus, mano, kad 
Platonas kalba apie tam tikros rūšies kalbos silpnumą: „šiose pa- 
straipose Platonas teigia ne tai, kad filosofinė įžvalga yra neišsa- 
koma ar privati, o kad ja negalima pasidalinti, kol kalbama kas- 
diene kalba, ssmiančia pavyzdžius iš jusliškumo“ (Findlay, 1974, 
p. 301). Akivaizdu, kad pats Platonas to neteigia — tokios minties 
tiesiog nėra nei septintajame laiške, nei kituose raštuose. F. J. 
Gonzalezo nuomone, kiek aukščiau pacituota septintojo laiško 
ištrauka liudija teiginiais neišreiškiamo žinojimo ribotumą, t. y. 
bet kokio diskurso nepajėgumą. Teiginys priklauso tiek sakytinei, 
tiek rašytinei kalbai. „Kadangi daikto esmės vienovė nesiduoda 
išskaidoma į savybių daugį ir kadangi teiginiai apie daiktą tegali 
išreikšti tik tam tikras jam priklausančias savybes (t. y. tam tikrą 
daikto kokybę, poion ti), jie yra per silpni išreikšti tikrąją daikto 
esmę (7:0 :7)“ (Gonzalez, p. 246). Atidžiau įsiskaičius, patvirtini- 
mą šiai nuostatai randame ir Faidone: „Nebesuprantu ir nebepa- 
jėgiu suvokti visų šių gudrių priežasčių, bet jei kas man aiškina, 

neva koks nors daiktas gražus dėl ryškios spalvos, ar dėl formos, 
ar dar kaip nors panašiai, nenoriu viso to žinoti, mat tokie dalykai 
išmuša mane iš vėžių, ir be jokių gudrybių bei vingrybių, gal ir 
žioplokai, galvoje turiu tik tai, kad gražiu daiktą padaro ne kas 
kita, o vien grožis“ (vert. Aleknienės, 100c-d). Iš pacituoto frag- 
mento susidaro įspūdis, jog turime reikalą su mokymu apie idė- 
jas. Tačiau bet koks kalbėjimas apie idealią plotmę susiduria su 
komunikaciniais sunkumais: „Čia Sokratas turi omenyje, kad gro- 
žis negali būti suvestas į spalvą, formą ar ką 2075 panašaus (Gon- 
zalez, p. 248), todėl jis vengia tikslaus idėjos apibrėžimo. Adek- 
vatus santykis su eidų sritimi nesutelpa į jokį diskursą. Kennethas 
Dorteris, nagrinėdamas Teaitetą, pastebi: „tai, ką mes žinome, ir 
tai, kas mes esame, sutampa“, todėl „išmintis, būdinga geram žmo- 
gui, yra nepropozicinė“ (Dorter, p. 372-373). Toks apibūdini- 
mas nurodo į nepaprastą artumą ir betarpiškumą tarp žinančio- 
jo ir žinomo dalyko. Tai, ką mes žinome, tampa mūsų savastimi, 
mūsų imanencija, mumis pačiais. Platonui „didingiausių dalykų 
žinojimas reikalauja vidinio atpažinimo, kuris yra neatsiejamas 
nuo mūsų atsidavimo šiems dalykams“ (/5id, p. 373). Sayre'as pa- 
brėžia, kad „nėra diskursyvaus pasikeitimo būdo, kuriuo galėtų 
būti perduodamas filosofinis žinojimas“ (Sayre, p. 184), išskyrus 
praktinį metodą - nuolatinį bendravimą, buvimą sykiu svarbiau- 
sių dalykų dėlei. Jis atkreipia dėmesį ir į Faidye minimą mįslingą 
diskursą, įrašytą žmogaus sielon, kurį pats Faidras apibūdina kaip 
„Išmanančio žmogaus gyvą ir turinčią sielą kalbą, kurios atvaizdu 
teisėtai galima pavadinti užrašytąją [kalbą]“ (276a). 

Tačiau septintasis laiškas, kaip galėjome įsitikinti, smerkia tik 
rašymo prigimtį, bet ne pačią rašymo (o sykiu su ja ir skaitymo) 
pastangą. Keturių tikrovės reprezentacijos formų išmanymas yra 
būtinas, siekiant išbaigto absoliučios transcendencijos (penkto- 
jo dalyko) pažinimo (342e). Kita vertus, rašyti pripažįstant rašto 
autoritetą ir rašyti sąmoningai demaskuojant rašymo pastangos 

nepilnavertiškumą — tai dvi skirtingą efektą sukeliančios strategijos. 
Rašytojas, kuris pasitiki savo teiginiais, praranda galimybę atskleisti 
tiesą, kuria skaitytojas besąlygiškai pasitikėtų kaip anapus teksto 
atsiveriančiu akivaizdumu. Rašytojas, kuris dekonstruoja rašy- 
mo pastangą ir autoironiškai išviešina raštu teigiamo turinio vertės 
praradimą, išlaiko intrigą, kuri žadina skaitytojo angažuotumą ir 
kuri verčia pateikti klausimą, „kas slypi anapus teksto“. Tai kelias, 
kuris paradoksaliai verčia skaitantįjį nesitenkinti tuo, kas perskai- 
tyta. Tačiau toks skaitymas nėra bevertis: jis patraukia skaitančio- 
jo dėmesį. Tai „atsivėrimo slepiant“ strategija, kurios tikslas - ne 
reprezentuoti objektyvias nuostatas, bet tikrovės daugyje pasken- 
dusįjį priversti stabtelti ties konkrečiu tikrovės fragmentu. Jei 
„teigiu, kad tai, ką teigiu, nėra tai, kas yra iš tikro“, tai šitaip su- 
keliu dvejopą efektą — sąmoningai stumdamas į šalį, sužadinu 
norą priartėti. Filosofijos mokymasis, Platono akimis, reikalau- 
ja pasirinkti egzistencinio detektyvo taktiką. Mąstantysis turi ne 
tik aiškiai suvokti savo nežinojimą, bet ir būti pastūmėtas paieš- 
kos procesui. Todėl rašto tekste privalo būti užkoduoti tam tikri 
struktūros elementai, verčiantys skaitytoją nepasilikti ties pa- 
skutiniu perskaitytu puslapiu: „Platono dialogų gyvybė nepriklauso 
nuo juose išsakomų konkrečių teiginių turinio, nuo šių teiginių tei- 
singumo ar klaidingumo. Dialogų gyvybę, organinę filosofinio 
teksto vienovę palaiko, viena vertus, eidų kaip transcendentinių 
objektų, žmogaus protui atsiskleidžiančių kaip transcendentali- 
nės mąstymo ribos, įgalinančios patį mąstymą, postulavimas, o ki- 
tavertus— siruktūrinė teksto organizacija pagal eidų teorijos modelg. 
eidų teorijos atskirybes dialoguose struktūriškai atitinka paskirų 
herojų nuomonės, o konkretų eidą, ieškomą kiekviename kon- 
krečiame dialoge, tekste struktūriškai atitiktų visuminė herojų 
nuomonių sąauda, kuriuos neįmanoma užrašyti, todėl ji (kaip at- 
skirybes vienijantis eidas), paliekama įžvelgti pačiam skaitytojui, 
jo protui“ (Kardelis, 2002, p. 42). Efektas, kurio galima tikėtis 

iš Platono filosofinio teksto — dialogo — tai „transcendentalinės 
mąstymo ribos“ indikacija. Tačiau nurodyti į ribą — ne tas pats, 
kas išreikšti patį objektą. Riba išlaiko paslaptį, o paslapties išsi- 
aiškinimas galimas tik ne banaliose aplinkybėse. Šiuo požiūriu 
teiginių atitikimu paremtas mąstymas — trivialus savo naiviu nuo- 
širdumu, savo tikėjimu apie mąstymo ir tikrovės santykių pri- 
mityvumą. Filosofija reikalauja subtilumo: tam, kad išryškėtų 
paprasta tiesos akivaizdybė, reikia pasirinkti aplinkkelį, bet ne iš 
pirmo žvilgsnio tiesiai į tiesą vedantį kelią. Todėl „net ir pačiose 
ilgiausiose Sokrato kalbose dialogai nuolatos atskleidžia savo ypa- 
tingą anti-traktatinę prigimtį“ (Tulli, p. 17). Traktatas — tai apie 
tikrovę tiesiogiai kalbantis tekstas, turintys pradžią, dėstymą ir 
pabaigą. Dialogo struktūra - kur kas komplikuotesnė, tačiau kaip 
tik dėl to verčianti skaitytoją dar ir dar sykį sugrįžti prie pradžios 
taško. Dialogas numato skaitančiojo aktyvumą, tad „tai, ką Pla- 
tonas Čia aprašo kaip nenuilstamą judėjimą pirmyn ir atgal (Hin 
und Her) naudojantis keturiomis žinojimo priemonėmis, iš tikrų- 
jų yra dialektikos menas, nuolatinis judėjimas nuo vieno dalyko 
prie kito, kuris, nepaisant to, atkakliai ta pačia kryptimi siekia 
to, kas turima omenyje, kuris dėl įtikinamų deduktyvių įrody- 
mų noro pasilieka arti to, ko buvo siekta, bet niekuomet nesugeba 
jo iki galo pasiekti“ (Gadamer, p. 33). Kaip tik dėl šios priežasties 
neretas Platono dialogas lieka be rezultatyvaus (t. y. logiško) atsa- 
kymo; mat tikroji jo priedermė yra pastūmėti, sužadinti, šokiruo- 
ti. Sokratas yra pedagogas vedlio prasme — jis padeda atkakliai 
siekiančiam eiti viena ir ta pačia kryptimi, tačiau neformuluoja tie- 
sos, kurią būtų galima greitai „pasiimti“. Filosofo veiklai aprašyti 
iš tiesų tiktų Gadamerio pabrėžiama ir Platono siūloma nuolati- 
nio judesio metafora: tik nepaliaujamas treniravimasis ir užsiėmi- 
mas (/7:6ė, melč:ė), nenuilstamas gyvenimas su tais dalykais (syzė7) 
ir net su-buvimas (syzousia) gali duoti netikėtą ir staigų rezultatą. 
Puotos komentatorius pastebėjo, kad Diotimos kalba pastarajame 

dialoge (201d ir toliau) kaip tik ir atsiskleidžia tokio filosofavimo 
nuostatas: „Platonas neabejoja nuotoliu tarp pasakojimo ir pa- 
sakojamosios tikrovės. Tačiau šis nuotolis kuriamas ne kaip ga- 
limybės gėrėtis sąlyga, bet kaip sąlyga tikram filosofavimui, kurio 
negali atstoti joks pasakojimas ar klausymasis. Tai, kaip kalba 
Sokrato perpasakojama Diotima, skiriasi nuo ankstesnių kalbė- 
tojų. Ji, kitaip nei šie, kreipiasi ne į „auditoriją“, kuri visada dau- 
giau ar mažiau yra kalbėtojo vaizduotės padaras. Ji keliolika kartų 
kreipiasi į Sokratą vardu, vartoja daugiskaitą, jį kalbina. Ji stengiasi, 
kad Sokratas ne ,įsijaustų“ į jos patirtį (kaip įsijaučiame skaitydami 
romaną), o atsakingai drauge mąstytų ir atsivertų galimai patirčiai. 
Panašią reikšmę turi ir Diotimos ne kartą minimas kelionės va- 
dovas. Jis reikalingas žinant, kad klausytis / skaityti nėra tas pat, 
kas patirti. Gėrėtis dailiu kelionės aprašymu ar perrašyti jį ki- 
tiems visiškai kas kita, negu pačiam keliauti. Keliaudamas žemės 
paviršiumi, savo padėties kitimą galiu susekti pagal kintančius 
aplinkos vaizdus. Keliaudamas vidiniu keliu galiu nesunkiai ap- 
sigauti: sekdamas (ir objekto ir subjekto prasme) pasakojimą apie 
kelionę, pats pasijusti keliauninku. „Vadovo“, ne taip, kaip mano 
pasijutimo, negalima iki galo sutalpinti į pasakojimą, nes vadovas 
žino jį dar nepasektą. Greičiau jis yra „tarp“ pasakojimo ir tikrovės. 
Paradoksaliai pačiu savo išoriškumu jis garantuoja savo vedama- 
jam vidinės patirties autentiškumą. Septintajame Platono laiške 
aprašyta filosofinė syzous/a turėtų pateikti idealų vadovo-vedamojo 
santykio modelį“ (Ališauskas, p. 177-178). 

Gorgijo dialoge Platonas atskleidžia bet kokio amato ir užsiė- 
mimo (rekbnė) esmę, pateikdamas medicinos pavyzdį (464b są; 
465a, 501a). Medicinoje teorinės žinios išlieka beprasmės ir ne- 
reikšmingos tol, kol jų nepritaikome praktikoje ir neišgydome 
ligonio. Teorija turi jaugti žmogaus prigimtin ir tapti jo esybės 
dalimi, t. y. įgūdžiu, kuris ir užtikrina patį intymiausią ir efekty- 


viausią pažinimą. Tai, ką aš žinau ir pritaikau praktiškai, aš žinau 

visu savimi ir iš esmės, bei sykiu esu nuolatinėje šio žinojimo bū- 
senoje. Žinojimas tampa many je esančiu pasyviu aktyvumu, kurį 
palaiko mano išgyventos ir su manimi sutampančios vidinės tem- 
poralinės struktūros. Mano žinojimas sutampa su mano vidinio 
laiko pasyvumu. Tokio pobūdžio teorijos ir praktikos sintezę siū- 
lo medicinos mokslas ir, kaip pastebi Werneris Jaegeris, „nebu- 
vo atsitiktinumas, kad kurdamas savo etikos ir politikos mokslą, 
Platonas naudojosi ne matematinio tipo ar spekuliatyvaus filo- 
sofinio žinojimo, bet medicinos modeliu“ (Jaeger, Paiedeia, b. III, 
p. 19). Regis, ir pars filosofas Sokrato lūpomis atsiribojo nuo teo- 
rinio žinojimo absoliutumo, Apologijoje teigdamas, kad, nepai- 
sant Pitijos ištarmės, skelbiančios jį esant išmintingiausiu, jis nie- 
ko nežinąs nei dideliuose, nei mažuose dalykuose". Ši Sokrato 
pozicija yra „būdas padrąsinti pokalbio partnerį siekti tiesos, kad 
šis pamanytų vykstąs kartu su Sokratu į atvertį vedančion kelio- 
nėn“ (Gulley, 1968, p. 68). Filosofas, kuris siekia idealybės ir trans- 
cendencijos, privalo visų pirma „išsivalyti“ nuo užmojo žmogiškos 
komunikacijos priemonėmis pasiekti idealybę ir transcendenci- 
ją. Tai, kas atrodo beprasmiškas ir nepasiekiamas tikslas, praside- 
da nuo savo nepajėgumo pripažinimo, nuo neigimo judesio, nai- 
kinančio turinių atitikimo autoritetą. Tai tragiška ir nusižeminusi 
pozicija, pozicija, kuri pabrėžia žmogaus baigtinumą ir jį kontemp- 
liuoja, į jį gilinasi ir iš jo semia prasmę. Kita vertus, tai išskirtinė 
nuostata, kurios prasmė tampa akivaizdi tik ją priėmus, bet nie- 
kuomet - žvelgiant iš išorės. Meletė :Hhanatou - nuolatinis mirimas 


0 Apol. 21b. Gana neįtikinamai atrodo Georgy Vlastos'o įrodinėjimai, 
kad Sokratas kalba apie atsiribojimą nuo tam tikro pobūdžio žinojimo — 
nuo to, kurį siūlo kasdienis gyvenimas — ir teigia tik tikrąjį teoriškai argu- 
mentuotą žinojimą (plg. „Socrates“ Disavowal of Knowledge“ in: Plaro I. 
Metapbysics and Epistemology, ed. G. Fine, Oxford University Press, 1999, 
p. 64-92). Tokią poziciją galima būtų priimti tik ją praplėtus šiame tekste 
jau aptarta, F. Gonzalezo pasiūlyta, 2epropozicinio žinojimo teorija; tokiu 
atveju tikrasis žinojimas būtų teiginiais neišreiškiamos prigimties. 

kaip gyvenimo būdas — skamba atgrasiai. Tačiau šiame nusiže- 
minusiame atsidavime pasaulio sanklodai slypi dvigubas akty- 
vumas — kur kas intensyvesnis nei tas, kurį gali pasiekti rašto 
idealumu pasitenkinanti spekuliatyvi filosofija. Šio aktyvumo 
esminis bruožas yra neabejotino žinojimo tikrumo išgyvenimas, 
taip pat išgyvenimas tiesos, kuri nelieka teiginių turiniuose, bet 


nuolatiniu +7y24m0 būdu „jaudžiama“ filosofuojančiojo savastin. 


Platono laiškų autentiškumo klausimas 


Septintasis sykiu su kitais laiškais ilgą laiką buvo laikomas neau- 
tentišku Platonu tekstu, ir tik šio amžiaus pradžioje, po garsiosios 
Wilamowitzo Moellendorffo studijos!! pasirodymo, buvo beveik 
galutinai išspręsti autorystės ginčai ir pripažinta, jog būtent Pla- 
tonas ir yra tikrasis šio laiško kūrėjas. Nemažai kritikų iki šiol kar- 
toja pastarajame veikale išdėstytus argumentus, tačiau diskusija 
apie laiškų autentiškumą gal kiek su mažesniu pagreičiu tebesitęsia 
ir iki šiol, todėl detali šios problemos studija reikalauja iš naujo 
peržvelgti esama situaciją. 

Apskritai pirmąjį Platono laiškų paminėjimą, o konkrečiau ta- 
riant Septintojo, randame Cicerono tekstuose (De fin. II, 28, 92; 
Tuscul. Disput., V, 35, 100). R. Adam (1910, p. 29-52) teigia 
radęs nuorodų į šį laišką Eusebijo veikaluose (Prep. Evang. 15, 2). 
Jį palaiko ir Dies (1927, p. 269), tačiau kitų tyrinėtojų nuomo- 
ne (Edelstein, 1966), esama gana aiškių tekstologinių neatitiki- 
mų lyginant Eusebijo variantą ir Aristokseno cituojamą Septin- 
tojo laiško versiją. Laiškai buvo įtraukti į Aristofano Bizantiečio 
parengtą Platono raštų korpusą (III a. pr. Kr.). Laiškai buvo ir 
Trasilo parengtame rinkinyje (I a.). Trylika laiškų, kurie ir išliko 


U Plg.: Wilamowitz Moellendorff von U., Platon. Sein Leben und seine 
Werke, Bd. I-II, Berlin, 1959. Pirmą kartą ši knyga pasirodė 1919 m. 

iki šių dienų kaip tik ir bus tie, kuriuos atrinko Trasilas. Pažymė- 
tina, kad Antikoje Platono laiškų autentiškumas nebuvo kves- 
tionuojamas, juo visiškai tikėta. Tokia situacija išsilaikė maždaug 
iki penktojo amžiaus. Pirmuoju iš viso korpuso buvo suabejota 
tryliktuoju laišku ir jis jau anksti buvo atmestas kaip neautentiš- 
kas. Marsilio Ficino 1484 m. laiškų lotyniško vertimo pratarmė- 
je kalba apie duodecim epistolae, iš kurių pirmąjį, tiesa, priskiria 
Dionui, o tryliktojo neverčia; nuo šios datos beveik visi sutaria, 
kad pastarasis laiškas — klastotė. Naujaisiais laikais imta abejoti 
daugumos Antikos asmenybių korespondencijos patikimumu; 
tačiau net ir skeptiškasis Richardas Bentley savo 1697 m. diser- 
tacijoje (Bentley, p. XXXIII), atmesdamas didelę dalį senovės 
Graikijos epistolinio palikimo, aršiai gina visų be išimties Platono 
laiškų autorystę. Tiedemannas kiek vėliau ima abejoti antru ir šeš- 
tuoju (Tiedemann, p. 382) ir tai daro sekdamas Cudwortho pa- 
vyzdžiu (Cudworth, p. 185-6); XVII ir XVIII amžių sandūroje, 
šiedu filosofai mėgina mąstyti apie intelektualinę Visatos sistemą, 
o pernelyg kontroversiškos anų dviejų laiškų mintys jiems truk- 
do įtraukti Platoną į globalųjį spekuliatyvaus mąstymo projek- 
tą. Tačiau septintasis laiškas išlieka nepaliestas tiesioginių kritikos 
strėlių: autentišku jį laiko ir Morgenstern (p. 79), ir kantininkas 
Tennemannas (p. 106-11), kuriam, tiesa, tenka oponuoti taip pat 
Karaliaučiaus filosofijos mokyklos atstovui Schlosseriui, išreiš- 
kusiam savo panieką laiškų atžvilgiu — esą, šieji atstovauja „uto- 
piškam (schwžrmerei) Platonui“ (Schlosser, p. 387-406). Tačiau 
aštriausiu kampu korespondencijos autorystės klausimas iškyla 
devynioliktame amžiuje. Tuo laikotarpiu gana vieningai imama 
teigti, kad laiškų autorius — ne Platonas. Kaip tik šio amžiaus 
priešaušryje 1783 m. Meinersas išleidžia savo disertaciją, kurios 
pats pavadinimas byloja apie arogantišką vertintojo poziciją: Ju- 
dicium de guibusdam Socraticorum veliguiis, inprimis de Aeschi- 


nis dialogis, de Platonis eiusgue condiscipulorum epistolis, nec non 


55 


ĮVADAS 


de Cebetis tabula. Veikalas užduoda toną visai kritinei tradicijai: 
nuo šiol tampa madinga teigti, kad visi Platono laiškai neauten- 
tiški. Tokio žudicium pamatas — hipotetinės komparatyvistikos 
metodas. Meiners (p. 45-58, ypač p. 51 są.) mėgina analizuoti 
istoriografinę medžiagą, o taip pat atkurti dialogų Platono psi- 
chologinį ir istorinį tipažą, kuris neatitinka laiškų autoriaus bruo- 
žų; be to, septintajame laiške atranda labai miglotų ir neviena- 
reikšmiškų neatitikimų su žiniomis apie Sicilijos istoriją. Tačiau 
tai, ką žinome „iš tikro“ apie ano meto Sicilijos istoriją, mus pa- 
siekė iš daug vėlesnių šaltinių (Kornelijaus Nepoto, Plutarcho bei 
kitų), tad sunku pasakyti, kokiu pagrindu pastarųjų šaltinių duo- 
menys gali būti laikomi patikimesniais nei laiškuose minimos 
aplinkybės. Kad ir kaip būtų, laiškų kritikos metodas nuo šiol 
ima remtis „tikrojo istorinio“ Platono ir laiškų autoriaus pseudo- 
Platono neatitikimo prizme. Kitas vokiško skepticizmo pavyz- 
dys - 1816 m. pasirodžiusi Asto knyga Platons Leben und Schrif 
ten, kurioje laiškai vienas po kito analizuojami, tęsiant Meinerso 
užduotą kryptį. Šias nuostatas vėliau perima ir Zelleris (1922, 
p. 484), joms nebyliai paklūsta Platono raštus leidžiantis Schlei- 
ermacheris. Galų gale didžiausiu mastu devynioliktojo amžiaus 
kritinę patirtį sukaupė Karstenas, griežtai ir be išlygų paneigda- 
mas viso corpus epistolarum autentiškumą. Į jo, taip pat ir svar- 
biausių dvidešimtojo amžiaus skeptiškosios pozicijos atstovų — 
Maddalenos ir Edelsteino — kritines mintis bus atsižvelgta šiame 
septinto laiško komentare. Pakanka paminėti, kad padėtis gero- 
kai pasikeitė po minėtojo Wilamowitzo Moellendorffo veikalo. 
Pastarasis autorius, pradžioje abejojęs laiškų autentiškumu (plg. 
Wilamowitz, 1898), ilgainiui pakeitė savo nuomonę ir tapo išti- 
kimiausiu autorystės patikimumo gynėju. Galima sakyti, kad skep- 
sio banga, kilusi vokiškos kultūros areale, jame ir nuslūgo. Tačiau 
šios klasikinei filologijai svarbios asmenybės įrodinėjimo pozicija 


iš esmės išlaikė tą pačią „istorinės tiesos“ nuostatą: trumpai tariant, 

jis atrado daugiau atitikimų nei skirtumų tarp „istorinio“ ir laiš- 
kų Platono. Tuo tarpu pastaraisiais dešimtmečiais beveik vieningai 
sutariama ypatingai dėl dviejų laiškų autentiškumo — septinto ir 
aštunto. Kiek daugiau abejonių kelia visi likę, o pirmas, dvyliktas 
ir tryliktas mažne visuotinai laikomi neautentiškais. 

Nūdienoje nustota taip smarkiai pasitikėti istorinio tyrimo ga- 
limybėmis, todėl pripažinti ar ne laiškus falsifikatais vis dažniau 
priklauso nuo to, kaip suprantame Platono filosofiją. Tiesa, ang- 
losaksų tradiciją iki šiol trikdo pati laiško stilistika: pernelyg jau 
neįprasta girdėti Platono žodžius i7 prima persona. Paul Shorey 
(p. 40 są.), apžvelgdamas kritinę panoramą, pradėdamas Plutar- 
chu ir Ciceronu, kurie neabejoja laiškų autoryste, ir baigdamas 
Karsteno lotyniškąja disertacija, atkreipia dėmesį į Leonardo Bruni 
1427 m. laiškų vertimą ir įvadą. Pastarajame Renesanso autorius 
pastebi, kad laiškus rašantis Platonas yra „tikresnis“, nuoširdesnis 
ir mažiau ironiškas Platonas, todėl, Bruni nuomone, sykiu ir tau- 
resnis (2067le). Tačiau ši pastaba, skirtingai nei mano autentišku- 
mą kritikuojantis Shorey, negali padėti nei patvirtinti, nei paneigti 
laiško autentiškumo, nes dialogų kaip filosofinių tekstų ir laiško 
kaip tokio paskirtis ir adresatas skiriasi iš esmės, t. y. kitokia jų 
tekstinė konsistencija, tad šia prasme dialogai su laiškais nepa- 
siduoda vienaplaniam sulyginimui. Naujausioje laiškų kritikoje 
esama daug impulsyvumo: kartais tyrinėtojai filologai pasižymi 
priekabiu kritiškumu ir, nevengdami semtis įkvėpimo iš XIX a. 
savo kolegų darbų, neretai abejoja, kad laiškų autorius buvęs is- 
torinis Platonas, nors kai kada atradę juos vienus įtikinantį „Ariad- 
nės siūlą“ tampa karštais laiško autentiškumo gynėjais. Vokiečių 
skepticizmas XX a. persimetė anapus Atlanto: amerikiečių filo- 
sofijos istorikai (kaip, pvz., Shorey, Cherniss bei skeptikų srovės 
kvėpėjas Taran) praeito amžiaus viduryje ima netikėti viskuo, kuo 
galima suabejoti. Pagrindinė tokios abejonės priežastis — tariami 


dialogų filosofijos turinio ir laiško turinio neatitikimai. Tai pab- 

rėžtina tiek politinių pažiūrų klausimu — esą Vzlstybės, Įstatymų ir 
Politiko Platonas teigia vis kitokias nuostatas, kurios savo ruožtu 
neatitinka septintojo laiško patarimų Diono bičiuliams, — tiek įsi- 
vaizduojamo Platono metafizikos modelio atžvilgiu (plg. Sho- 
rey, 1933 p. 40-45; H. Cherniss, 1933, p. 178-184). Septintojo 
laiško Platonas „netelpa“ į idealaus platonizmo sistemą, neleidžia 
suformuluoti išbaigtos idėjų teorijos vaizdo, kurį įmanoma pa- 
teikti, jei atitinkama tvarka sugrupuosime atitinkamus Platono 
dialogų fragmentus (plg. Cherniss, 1944, taip pat - 1954; Ross, 
1951). Kitaip tariant, septintasis laiškas liudija, kad Platono mo- 
kymas nebuvo spekuliatyvus, todėl mokslininkai, kurie 2 priori 
priima būtent tokį šios filosofijos įsivaizdavimą susiduria su ne- 
išvengiama būtinybe paneigti septintojo laiško autentiškumą. Aiš- 
kiausią ir argumentuočiausią atsvarą amerikiečių abejonėms pa- 
teikė Italijos atstovai. Du platonistinių studijų šulai — Pasguali ir 
Isnardi Parente padarė svarų posūkį. Tekstų, filosofijos ir istorinių 
duomenų sintetinė analizė leido kritiškai, tačiau sykiu pamatuo- 
tai iš naujo pagilinti Wilamowitzo nubrėžtą, bet toli gražu nepa- 
kankamą autorystės restitucijos projektą. Įvertinus visas aplinky- 
bes, pripažintas trijų laiškų autentiškumas — šeštojo, septintojo 
ir aštuntojo. Visi jie, turbūt neatsitiktinai, įkomponuoti į korpuso 
vidurį. (Plg. Pasguali, 1938; Isnardi Parente, 1970.) Jei kalbėsime 
apie filosofus mąstytojus, šie įvairiais laikais taip pat yra pateikę 
nevienareikšmiškų vertinimų. Kai kurie, pvz., jau minėtas Schlei- 
ermacheris, tiesiog drastiškai ignoravo, kad tokie egzistavę, ir 
leisdamas Platono raštus laiškams neskiria nei žodžio. Tuo tar- 
pu Gadameris išliko ypač atidus septintajam laiškui, netgi išleido 
filosofinei digresijai skirtą atskirą knygelę ir nuolatos grįždavo 
prie šio laiško kituose tekstuose, manydamas, kad kai kurios fi- 
losofinio ekskurso nuostatos yra esminės, jei norime suvokti Pla- 
tono mąstymą apskritai. Į jo mintis nemenku mastu jau buvo 


atsižvelgta šiame įvade. 

Apskritai paėmus, Platono laiškų autentiškumo klausimas gali 
būti aptartas bent keliais aspektais. Galima tikrinti autentišku- 
mą ieškant stilistinės kaitos ypatybių bei lyginant ją su Platono 
dialogais, galima tikrinti autentiškumą vertinant laiškų turinį bei 
jo atitikimą su kituose jo kūriniuose pateikiamu mokymu, taip 
pat galima mėginti imtis ir techniškesnių būdų, pvz., kompiute- 
rinės analizės būdu peržvelgti Platono tekstų korpusą (plg. Led- 
ger, 1989, p. 148-153). Aišku, svariausia ir autoritetingiausia 
strategija — pasilikti filosofijos turinio lygmenyje, kaip daro, tar- 
kime, Wohl (1998, p. 60-93), atrasdama dialoguose patvirtinimų 
laiškoautentiškumui, o laiške — tai, kas praplečia dialogų skaitytojo 
akiratį. Šiaip ar taip du pagrindiniai laiškai (septintas ir aštuntas) 
turėjo būti parašyti ne vėliau kaip dviejų kartų po Platono mirties 
laikotarpiu, todėl, kad ir pripažintume pačios skeptiškiausios tra- 
dicijos, atmetančios visus Platono laiškus, argumentus, galime 
sakyti, kad juos studijuodami susiduriame su Platono aplinkos 
žmonių mąstymo tendencijomis. Autorius turėjo mokėti gerai 
imituoti Platono stilių, išmanyti Platono filosofijos subtilybes ir 
turbūt net pažinoti Platoną. Kita vertus, jei dar sykį sau primin- 
tume, kad turime reikalą su rašytiniu tekstu, priklausančiu vadi- 
namajai platonistinei tradicijai, tuomet pernelyg nenusikalstu- 
me, jei patį autorystės tikrumo klausimą suskliaustume. Nėra nė 
vieno nenuginčijamo argumento, kuriuo remiantis būtų galima 
tvirtinti, kad šis laiškas iš tiesų neautentiškas; dar daugiau, šiandien 
visi kritiniai argumentai atrodo, švelniai tariant, išpūsti ir neįti- 
kinantys. Tačiau taip pat ir priešingai - neįmanoma iki galo pa- 
tvirtinti laiško autorystės patikimumo. 

Atidžiau susitelkus ties diskusijos apie laiškų autentiškumą 
dinamika, krenta į akis, kad abejonė, įgavusi impulsą devyniolik- 
tame amžiuje, yra paremta maksimalaus adekvatumo principu, 
kurį sąlygoja tam tikras mokslo supratimas, gerai žinomas kaip 


aristoteliška tiesos atitikimo maksima: adaeguatio rei et intellectus. 

Laiško autorius tokioje tradicijoje suvokiamas kaip tasai, kuris 
turi nekintantį rašymo projektą — tikslų ir apibrėžtą tiek stiliaus, 
tiek turinio prasme. XIX a. vokiečių filologų tiesoieška — tai de- 
maskavimo procesas, kurio variklis —- faktų konkordancijos me- 
chanizmas, kai žinios apie eventualų įsivaizduojamą autorių ly- 
ginamos su to autoriaus raštais. Tačiau toks supratimas patiria 
krizę, jei pripažįstame bet kokio autoriaus sąmonės gyvenimo 
galimybę — jo minčių bei intencijų kaitą, raidą ar net prieštaravi- 
mus. Prieštaringų teiginių įvedimas gali būti ir sąmoninga rašan- 
čio filosofo strategija, ypač turint omenyje septintajame laiške 
išsakomą nepasitikėjimą rašto bei kitų turinio reprezentacijos 
formų galimybėmis, taip pat ir autentiškų raštų dialoginį žan- 
rą — atsisakymą kalbėti pirmu asmeniu ir vienareikšmiškai. Kita 
vertus, juk „rašantis subjektas“ gali pasenti, kad ir kaip banaliai tai 
skambėtų. Atitikimo ieškantys autoriai neretai taiko nevienodus 
kriterijus lygindami tarpusavyje autentiškus Platono raštų korpu- 
so tekstus, ir autentiškus tekstus su abejotino autentiškumo teks- 
tais. Adekvatumo prizmė iš tiesų gana kurioziška — žvelgiant pro 
ją, autorius tampa savo „autentiškų“ tekstų įkaitu. Tai paradoksa- 
li situacija, nes šitaip autoriaus pagaminti tekstai ima konstruoti 
patį autorių kaip istorinį subjektą, „leisdami“ arba „neleisdami“ 


jam prisiimti atitinkamas autorystes. 

Platonas Dionisijui siunčia geriausius linkėjimus 


Išgirdau iš Archedemo, kad, anot tavęs, ne tik aš turėčiau rūpintis 
vien savo, o ne tavo reikalais, bet ir man artimi žmonės verčiau 
nedarytų ir nekalbėtų nieko bloga tavo atžvilgiu: vienintelį Dioną 
laikai išimtimi. Tačiau pats toks samprotavimas (/og0s), kuriuo 
tu išskiri Dioną, rodo, kad aš neturiu galios savo artimiems 
žmonėms. Jeigu ją turėčiau, tiek kitų, tiek tavo, tiek Diono at- 
žvilgiu, būtų kur kas geriau — aš tai tvirtinu — ir visiems mums, 
taip pat ir visiems helėnams. O aš tuosyk esu didis tuo, kad aki- 
vaizdžiai gyvenu sekdamas savo paties svarstymais. Taip kalbu, 
kadangi Kratistolas ir Poliksenas tau nepapasakojo nieko svei- 
ka. Sako, kad vienas iš jų kalbąs, jog girdėjęs Olimpinėse žai- 
dynėse daugelį mano aplinkos žmonių prastai šnekant apie tave. 
Galbūt jo klausa aštresnė nei mano, nes aš nieko tokio negir- 
dėjau. Man regis, ateityje tau reikėtų taip elgtis: jei kas kalbėtų 
tokius dalykus apie ką nors iš mano aplinkos, atsiuntęs laišką, 
paklausk apie tai manęs pats. Aš gi nedvejosiu ir nesigėdinsiu 
tau pasakyti tiesą. 

Tai štai kokia yra padėtis, kalbant apie mano ir tavo tar- 
pusavio santykius. Jei taip galima išsireikšti, nėra nė vieno graiko, 
kuris mūsų nežinotų, o ir apie mūsų artimą ryšį (synousia) netyla 
kalbos. Tačiau nepamiršk, kad kalbos apie tai netils ir ateityje. 
Tokio pobūdžio ryšys nėra nei menkas, nei slaptas, tad tie, kas 
jį užmezga, ilgainiui tampa pavyzdžiu. 

Bet kodėl aš dabar taip kalbu? Norėčiau pradėti iš tolėliau. 
Pagal savo gimtį mąstymas (pronėsis) ir didi valdžia siekia eiti 

sykiu. Jie nuolatos vienas kitą vejasi, ieško vienas kito ir vienas 
su kitu suartėja (sypgignetai). O žmonės džiaugiasi tiek patys 
apie tai kalbėdami, tiek ir kitų klausydamiesi, kai būna siaurame 
rate (en idiais synousiais) ar skaito poeziją. Pavyzdžiui, žmonės, 
kalbėdami apie Hieroną ir Pausaniją Lakedaimonietį, džiaugia- 
si galėdami pranešti apie jų artimą ryšį (sy2ousia) su Simonidu, 
taip pat ką Simonidas dėl jųdviejų padarė, ką apie juos yra 
pasakęs. Be to, jie paprastai giria Periandrą Korintietį, Talį Mi- 
lėtietį, taip pat Periklį bei Anaksagorą, bei Kroisą ir Soloną 
kaip išminčius, o Kyrą — kaip valdovą. Šitaip vaizduodami poe- 
tai jungia Kreontą su Teiresiju, Polieidą su Minu, Agamemnoną 
ir Nestorą su Odisėju bei Palamedu. Man atrodo, kad tokiu 
būdu senoliai siejo ir Promėtėją su Dzeusu. Vienus jie apgieda 
kaip nesutariančius vienas su kitu, kitus - sueinančius draugys- 
tėn, dar kitus — kartais į nesutarimus, kartais į draugystę, dėl 
vienų dalykų sutariančius, dėl kitų — besivaidijančius. Visa tai 
kalbu norėdamas parodyti, kad, kuomet numirsime, ir apie mus 
nenutils kalbos. Todėl šiais dalykais reikia pasirūpinti. Mums 
būtina, kaip man atrodo, rūpintis ateitimi, kadangi iš prigimties 
vergiški žmonės visiškai nekreipia į tai dėmesio, o tauriausieji 
daro visa, kad ateityje apie juos būtų gerai atsiliepiama. Aš 
manau, kad tai yra įrodymas, jog mirusieji jaučia, kas dedasi 
čia, gyvųjų pasaulyje. Geriausios sielos numato (manteuontai), 
kad būtent taip ir yra, o menkavertės sielos teigia priešingai. O 
dieviškų žmonių pranašystės svarbesnės nei menkaverčių. Kal- 
bant apie tuos, kuriuos čia ką tik paminėjau, aš manau, kad jei 
jiems pavyktų pagerinti jų tarpusavio santykius (syz0us/a), jie 
labai pasistengtų, kad apie juos būtų kalbama geriau nei dabar. 
Taip pat ir mums, dievui padedant, dar įmanoma tiek darbais, 
tiek žodžiais pasitaisyti, jei buvo negerai pasielgta mūsų anks- 
tesniuose santykiuose. Tas pats galioja kalbant ir apie filosofiją, 
kadapie ją būtų susidaroma teisinga nuomonė: jei mes elgsimės 

tinkamai — geresnė, jei prastai — priešinga. Tad jei būsime ati- 
dūs šitam dalykui, elgsimės kuo dievobaimingiausiai, jei nebū- 
sime — kuo nedoriausiai. 

Aš pasakysiu, kaip turi būti ir ko reikalauja teisingumas. 
Kai atvykau į Siciliją, mane lydėjo šlovė, kadangi aš ypač išsi- 
skyriau iš tų, kurie užsiima filosofija. Atkeliavau į Sirakūzus, 
norėdamas, kad ir tu taptum šito liudytojas, ir kad per mane 
filosofija įgytų šlovę daugumos akyse. Tačiau vis tai baigėsi ne- 
šlovingai. Tačiau to priežastis aš matau kitur, nei dauguma galė- 
jo pamanyti. Pasirodė, kad tu nelabai pasitiki manimi ir nori 
mane išsiųsti, tuo pačiu metu į mano vietą pasikviesti kitus, bei 
nepasikliaudamas, kaip man atrodo, bandei išsiaiškinti, ko- 
kie mano tikslai. Buvo daug šaukiančių, sakančių, kad tu mane 
niekini ir kad tau rūpi kas kita. Tos kalbos išplito. Tad po viso 
šito išklausyk, kaip būtų teisinga pasielgti, kad aš tau galėčiau 
atsakyti į tai, ko klausi — kaip turi susiklostyti mūsų tarpusavio 
santykiai. Jei apskritai nevertini filosofijos, mesk ją; jei iš kitų 
išgirdai ar pats atradai ką nors geriau, nei tai, ko mokau aš, 
laikykis to. O jei tau patinka tai, ką aš mokau, tuomet turi ir 
man rodyti didžią pagarbą. Dabar, kaip ir pradžioje, tu vesk, o 
aš seksiu tavimi. Jei būsiu tavo gerbiamas, gerbsiu ir tave, o jei 
manęs negerbsi, laikysiuosi tyloje. Mane gerbdamas ir taip 
rodydamas pavyzdį, tu suvoksi, jog gerbi pačią filosofiją. Tai, 
kad žvalgeisi ir kitų mokymų, daugelio akyse atneš tau šlovę 
kaip tam, kuris iš tikro yra filosofas. Jei aš tave gerbsiu, o pats 
nebūsiu gerbiamas, susidarys tokia nuomonė, kad bendrauju 
su tavimi žavėdamasis turtu ir jo siekdamas, o tai, kaip žinome, 
tarp Žmonių nesuteikia gero vardo. Tad apibendrindamas ga- 
liu pasakyti, jog mane gerbdamas, abiems suteiksi šlovę, o jei 
gerbsiu tik aš — abu ištiks gėda. Tačiau gana apie tai. 

Mažasis rutulys nėra taisyklingas. Archedemas tau paaiškins, 
kai atvyks. Reikia, kad jis paaiškintų tau taip pat ir dėl ano, kur 

kas labiau verto pagarbos ir dieviškesnio dalyko, kurio nega- 
lėdamas išnarplioti tu jį ir siuntei. Sprendžiant iš jo žodžių, tu 
nepakankamai perpratai mokymą apie pirmojo prado gimtį. 
Man tenka kalbėti mįslėmis, idant, jei kas nors atsitiktų su šiomis 
lentelėmis sausumoje ar jūroje, jas skaitantis nieko nesuprastų. 
Štai koks reikalas. Visa esti aplink visa ko karalių ir visa — jo 
dėka. Jis - visa ko, kas gražu, priežastis. Antraeiliai dalykai bū- 
va aplink antrąjį pradą, trečios eilės — aplink trečiąjį. Žmogaus 
siela siekia sužinoti, kokie yra šieji pradai, žvelgdama į tai, kas 
jai gimininga, tačiau tuo nepasitenkina. Kalbant apie karalių ir 
ką tik čia paminėtus dalykus — juose nesama nieko panašaus. 
Bet po viso to, siela klausia: kas visa tai yra? Štai šis klausimas, 
Dionisijo ir Doridės sūnau, ir yra visų blogybių priežastis, ar 
net veikiau mūsų sieloje įsismelkęs gimdymo skausmas, kurio 
nepašalinus, ji niekada iš tikro nepasieks tiesos. 

Tu šį dalyką man pats esi kartą sakęs, kuomet mes buvome 
sode po laurais, jog pats tai išmąstei ir kad tai tavo atradimas. 
Aš atsakiau, kad jei tau taip atrodo, tu mane išlaisvinai nuo 
daugybės svarstymų (/og0n). Dar sakiau, kad niekada nesu sutikęs 
nieko, kas būtų tai atradęs, ir kad vardan to sudėjau daugumą 
savo pastangų. Tu turbūt tai išgirdai iš ko nors ir dieviško atsi- 
tiktinumo vedamas meteisi prie to, stokodamas aiškių įrodymų, 
skubėjai griebtis tai šio, tai ano, pasikliaudamas vaizduote. Tačiau 
šiuose dalykuose yra visai ne taip. Ir taip atsitiko ne tik su tavimi. 
Gerai žinok, kad su nė vienu, kas tik kada pirmą sykį išgirsta 
mano mokymą, neatsitinka taip, kad pradžioje patirtų ką nors 
kita. Vienus kamuoja didesni sunkumai, kitus mažesni, ir juos 
šiaip ne taip pašalina, tačiau labai reta, kad tai kainuotų nedaug 
pastangų. 

Tad susidarius tokiai padėčiai, mano nuomone, mes beveik 
galime sakyti, kad atradome atsakymą į klausimą, kurį pateikei 


savo laiške, t. y. į klausimą, kokie turi būti mūsų tarpusavio 

santykiai. Kadangi tu stengiesi patikrinti šiuos dalykus su- 
siedamas juos su kitų filosofų mokymais ir žvelgi į visa tai, tiek 
turėdamas omenyje kitus mokymus, tiek patį dalyką, tuosyk 
nūn, jei tik tikrinai eidamas tiesos keliu, įsisavinsi šiuos dalykus, 
tapdamas artimesnis tiek aniems filosofams, tiek ir man. 

Tačiau kaip gali įvykti ir tai, ir dar visa kita, apie ką aukščiau 
kalbėjau? Teisingai pasielgei, atsiųsdamas Archedemą. Taip pat 
ir ateityje, kuomet jis atvyks pas tave su žiniomis nuo manęs, 
tau vis dar gali kilti ir kitų neaiškumų. Jei tavo ketinimai teisin- 
gi, pasiųsi vėl pas mane Archedemą, o jis nelyginant pirklys 
grįš atgal. Labai stebėčiausi, jei, taip padariusiam du ar tris kar- 
tus bei tinkamai išnagrinėjusiam mano pateiktus atsakymus, 
dalykai, kurių negali išrišti, netaps aiškesni, nei yra dabar. Tad 
drąsiai darykite šitaip, nes negali būti nuostabesnės ir mieles- 
nės dievams prekybos nei ta, kurią vykdydamas tavo siunčia- 
mas Archedemas leisis į kelionę. 

Tik gerai pasirūpink, kad šis mūsų susirašinėjimas nepatektų 
neišlavintiems žmonėms. Man regis, kad nėra kitų dalykų, kurie 
daugumai skambėtų juokingiau, o kilmingiems atrodytų nuo- 
stabesni ir teiktų didesnį įkvėpimą. Dažnai išsakomi tuomet, 
kai jų nuolatos klausomasi, per daugelį metų, dedant dideles 
pastangas jie lėtai įgauna grynumo nelyginant valomas auksas. 
Paklausyk, kas labiausiai stebina šiame reikale. Esama daug žmo- 
nių, kurie klausėsi šių dalykų ir kurie buvo pakankamai gabūs, 
kad visa tai išmoktų, ir kurie turėjo gerą atmintį bei galėjo tin- 
kamai spręsti bei svarstyti; tie žmonės, kurie sendami klausėsi 
mano mokymo ne mažiau kaip prieš trisdešimt metų, dabar 
teigia, kad tai, kas anuomet jiems atrodė labiausiai neįtikima, 
dabar atrodo įtikinama ir aiškiausia, o tai, kas atrodė įtikima — 
atvirkščiai, taip nebeatrodo. Tad atsižvelgdamas į tai, pasirūpink, 
kad netektų apgailestauti, jog dabar nederamai visa buvo iš- 
dėstyta. Labiausia reikia kreipti dėmesį į tai, kad niekas nebūtų 

užrašinėjama, bet išmokstama. Juk neįmanoma, kad tai, kas 
užrašyta, nepasklistų plačiau. Todėl aš pats niekada nieko apie 
šiuos dalykus nerašiau. Nėra nė vieno Platono veikalo ir nebus 
nėvieno, o tie, kurie dabar man priskiriami, yra veikalai Sokrato, 
parašyti tada, kai jis buvo jaunas ir gražus. Būk tvirtas ir klausyk 
manęs. Perskaitęs šį laišką daug kartų, sudegink jį. 

Bet gana apie tai. Stebėjaisi, kad pasiunčiau pas tave Polik- 
seną. Tiek apie Likofroną, tiek apie kitus iš tavo aplinkos sa- 
kiau ir tebesakau tą patį: dialektika, svarstymų metodo taikymu 
bei pačia savo prigimtimi tu smarkiai išsiskiri iš jų; niekas iš jų 
norom nesileidžia nugalimas svarstymuose, kaip kai kurie ma- 
no, bet tik nenoromis. Be to, atrodo, kad tu su jais elgeisi pado- 
riai bei juos apdovanojai. Tačiau gana apie juos, ir taip jau per 
daug buvo pasakyta. Kalbant apie Filistioną, jei jis tau dar rei- 
kalingas, naudokis, kiek tik išmanai, taip pat, jei įmanoma, 
naudokis ir Speusipu, o tada atsiųsk atgal. To tavęs prašo ir 
Speusipas, o Eilistionas man žadėjo, kad jei jį paleistų, mielai 
atvyktų į Atėnus. 

Gerai padarei, paleisdamas tuos žmones iš akmens skaldyk- 
lų. Dar vienas nesunkiai įvykdomas prašymas dėl jo namiškių 
bei dėl Aristono sūnaus Hėgėsipo. Rašei man laiške, kad jei kas 
nuskriaustų jį ar juos, ir tu tai pastebėtum, neleistum tam įvyk- 
ti. Reikia pasakyti tiesą ir apie Lisikleidą. Jis vienintelis atvykęs 
iš Sicilijos į Atėnus nieko neiškreipė pasakodamas apie mūsų 
tarpusavio santykius, bet visą laiką kalba tik gerus dalykus ir 
toliau siekdamas parodyti tik tai, kas buvo gera. 

Platonas Diono namiškiams ir bičiuliams 


siunčia geriausius linkėjimus 


Jūs rašėte, kad turėčiau manyti, jog puoselėjate tokias pat min- 
tis kaip ir Dionas, taip ragindami mane pagal išgales imtis su 
jumis bendradarbiauti ir žodžiais, ir darbais. Jeigu iš tiesų jūsų 
tokia pati nuomonė ir tokie patys troškimai kaip jo, sutinku su 
jumis bendradarbiauti; priešingu atveju reikėtų dar nemažai 
pasvarstyti. O kokios buvo jo mintys ir troškimai, aš galiu pasa- 
kyti ne spėliodamas, bet aiškiai žinodamas. Kuomet pirmą kar- 
tą atvykau į Sirakūzus, man buvo suėję keturiasdešimt metų, o 
Diono amžius buvo toks, kaip dabar Hiparino. Jis jau tuomet 
buvo tokios pat nuomonės, kurios laikydamasis ir numirė — jis 
manė, kas sirakūziečiai turi būti laisvi ir gyventi vadovaudamiesi 
geriausiais įstatymais. Todėl nenuostabu, kad kuris nors iš die- 
vų ir Hiparinui įskiepijo tokią pat nuomonę apie valstybinę 
santvarką bei padarė jį Diono bendraminčiu. Kokia yra šios 
nuomonės kilmė, verta pasiklausyti ir jaunam, ir vyresniam, 
tad aš pamėginsiu jums tai nuo pradžių išdėstyti. Juolab, kad 
dabar tam atėjo tinkamas metas. 

Kai buvau jaunas, patyriau tai, ką tenka patirti daugeliui: 
galvojau, vos tapęs savarankiškas, išsyk imti dalyvauti viešajame 
polio gyvenime (koina tės poleos). Be to, tuomet ir polio reikalus, 
su kuriais man teko susidurti, ištiko tokia dalia: daugeliui skun- 
džiantis polio valstybine santvarka, įvyko perversmas, kuriam 
vadovavo penkiasdešimt vienas žmogus. Iš jų vienuolika buvo 


mieste, dešimt — Peirajuje (jie rūpinosi agoros priežiūra ir visa 

kuo, kas susiję su miesto valdymu), o trisdešimt turėjo neribo- 
tą valdžią. Taip susiklostė, kad kai kurie iš jų, būdami mano 
giminaičiai ir pažįstami, tuoj pat pakvietė ir mane imtis atseit 
man tinkančių reikalų. Ir tai, ką patyriau savo jaunystės dėka, 
neturėtų kelti nuostabos. Maniau, kad jie išves iš neteisingo 
gyvenimo būdo į teisingą ir šitaip sutvarkys polį. Todėl atsi- 
gręžiau į juos stebėdamas, ką jie darys. Ir žvelgdamas išvydau, 
kaip šie vyrai per trumpą laiką parodė, jog ankstesnė politinė 
santvarka buvo auksinė. Be kita ko, jie ir mano mielą vyresnįjį 
draugą Sokratą, kurį nesigėdydamas galiu vadinti teisingiau- 
siu iš tuomet gyvenusių žmonių, pasiuntė su kitais, kad šis jėga 
atvestų kažkurį iš paskirtų mirčiai piliečių ir norom nenorom 
prisidėtų prie dalyvavimo jų veikloje. Bet Sokratas nepakluso, 
verčiau pasirinkdamas kęsti pavojus, nei tapti jų nedorų darbų 
bendrininku. Matydamas visa tai ir dar kitus nemenkesnius 
tokio pobūdžio dalykus, aš pasipiktinau ir nusišalinau nuo šių 
blogų reikalų. Praslinkus kuriam laikui, Trisdešimties valdymas 
ir visa politinė santvarka žlugo. Ir vėl, tačiau jau žymiai ramiau, 
mane apniko troškimas užsiimti visuomenine ir politine veikla. 
Tuo neramiu laikotarpiu būta ir daugiau dalykų, galėjusių kam 
nors sukelti pasipiktinimą, ir nenuostabu, jog pasinaudojant 
perversmu itin smarkiai keršyta savo priešininkams už patirtas 
skriaudas. Tuo tarpu tie, kurie grįžo į polį, buvo labai atlaidūs. 
Tačiau kažkokios lemties dėka kai kurie iš tuo metu valdžiusių 
išsikvietė į teismą mano bičiulį Sokratą, pateikdami gėdingiau- 
sius kaltinimus, kurių jis nusipelnė mažiausiai iš visų: apkalti- 
nę bedievyste, dėl to jį nuteisė ir nužudė - tą, kuris net nenorėjo 
prisidėti prie vieno iš kaltintojų, anuo metu kentusių tremties 
dalią, draugų sulaikymo. 

Regėjau visa tai, taip pat ir žmones, įsitraukusius į politiką, 
tų Žmonių leidžiamus įstatymus bei jų būdą, ir kuo ilgiau į tai 


gilinausi bei juo dariausi vyresnis, juo sunkiau man atrodė tei- 

singai tvarkyti valstybės reikalus. Nes be artimų draugų bei iš- 
tikimų bičiulių nevertėjo imtis šio darbo, o tokių greta nebu- 
vo, ir rasti jų nebuvo lengva, kadangi mūsų polis tuomet jau 
nebegyveno pagal tėvų papročius ir laikyseną (epitėdeuma), tuo 
tarpu norint išugdyti naujus žmones, reikėjo įdėti nemažai 
pastangų. Maža to, rašytiniai įstatymai bei papročiai taip ste- 
bėtinai išsigimė ir nusmuko, kad aš, pirma degęs didžiu noru 
užsiimti viešąja veikla, žiūrėdamas į visa tai ir regėdamas, kaip 
viskam ir visais atžvilgiais ėmė trūkti pastovumo, galiausiai ėmiau 
negaluoti. Tačiau nenustojau galvoti, kokiu būdu pagerinti tiek 
susiklosčiusią padėtį, tiek visą valstybinę santvarką. Vis dėlto 
dar nesiėmiau veikti, laukdamas tinkamo meto. Galų gale su- 
pratau, kad visos dabarties valstybės yra valdomos blogai, o jų 
įstatymų leidyba yra beveik neišgydoma, nebent palanki lemtis 
būtų suteikusi nuostabią pagalbą. Šlovindamas tikrąją filosofi- 
ją, buvau priverstas sakyti, kad tik ji suteikia galią įžvelgti, kas 
yra teisinga ir politikoje, ir visose paskiro žmogaus gyvenimo 
srityse. Todėl žmonių giminė neatsikratys blogybių tol, kol jos 
neims valdyti tikrų ir teisingų filosofų giminė arba polių valdovai 
kokios nors dieviškos lemties vedami neatsidės tikrajai filosofijai. 

Buvau apimtas tokių minčių, kai pirmą kartą atkeliavau į 
Italiją ir Siciliją. Čia atvykus, man visiškai nepatiko vadinamasis 
„laimingas gyvenimas“ — kupinas itališkų ir sirakūziškų pobū- 
vių, kuriuose dusyk per dieną prisivalgoma iki soties, o nakčia 
niekada nemiegama po vieną bei užsiimama visais kitais iš tokio 
gyvenimo plaukiančiais dalykais. Nes joks žmogus po dangumi 
nuo jaunystės laikydamasis šių papročių negalėtų tapti išmin- 
tingas (pbronimos), nes net būdamas nuostabios prigimties, jis 
nepamėgintų tapti nuosaikus (s9747072); tas pat galiotų ir kitų 
dorybių atžvilgiu. Drauge joks polis, kad ir kokie geri būtų jo 
įstatymai, negalės mėgautis ramybe, jei jo žmonės manys, kad 
viską reikia išleisti prabangai ir būti lengvabūdiškiems visa ko 

atžvilgiu, išskyrus vaišes, išgertuves bei meilės malonumus — ir 
tik dėl pastarųjų verta dėti dideles pastangas. Tad neišvengiama, 
kad tokie poliai niekuomet nenustoja keitę valdymo būdų, įves- 
dami tai tironiją, tai oligarchiją, tai demokratiją, tuo tarpu juos 
valdantieji nė girdėti negirdėjo net teisingo ir lygiais įstatymais 
pagrįsto valdymo vardo. 

Taigi apniktas šių ir kitų aukščiau minėtų minčių, vykau į 
Sirakūzus; galbūt taip buvo lemta, tačiau, manding, tai buvo 
aukštesnės dievybės darbas, kaip tik ir davusios pradžią dalykams, 
kurie nūnai atsitiko su Dionu ir sirakūziečiais. Bijau, kad jų 
įvyks dar daugiau, jei nepaklausysite manęs, kaip jums patariu 
jau antrą sykį. Kaip galiu sakyti, kad viskam pradžią davė tuo- 
metinis mano atvykimas į Siciliją? Artimai bendraudamas su 
Dionu, tuomet dar jaunu, dėsčiau jam tai, kas, mano manymu, 
žmonėmsbuvo geriausia, bei patariau imtis tai įgyvendinti; šitaip 
rizikingai elgiausi net nežinodamas, kad mano veikla slapčia 
nuo manęs paties kažkokiu būdu prisidės prie tiranijos žlugimo. 
Dionas buvo labai imlus viskam, o ypač svarstymams, kuriuos 
tuomet jam išdėsčiau. Man niekada nėra tekę sutikti jaunuolio, 
kuris būtų manęs klausęs taip dėmesingai ir atidžiai kaip jis. 
Dorybę pamilęs labiau nei malonumus ir kitą prabangą, likusį 
gyvenimą jis panoro gyventi kitaip nei dauguma italikų ar si- 
ciliečių. Dėl to iki pat Dionisijo mirties leido gyvenimą neken- 
čiamas tų, kurie gyveno taip, kaip įprasta tiranijos sąlygomis. 

Netrukus po to, jis suvokė, kad tos mintys, kurias jis pats 
įgijo sekdamas teisingais svarstymais, kyla ne tik jam vienam. 
Stebėdamas jis suprato, kad tokių minčių turi ir kiti, galbūt 
nedaugelis, tačiau kai kurie vis dėlto turi. Jam atrodė, kad tarp 
šių žmonių su dievų pagalba galėjo būti ir Dionisijas. O jei taip 
būtų buvę iš tikro, jo paties bei kitų sirakūziečių gyvenimas bū- 
tų tapęs neapsakomai laimingas. Be to, Dionas, atmindamas, 
kaip lengvai mūsų tarpusavio artima bičiulystė (synousia) suža- 

dino jame gražesnio ir tauresnio gyvenimo troškimą, manė, kad d 


ir aš bet kokiu atveju privalėjau kuo skubiausiai atvykti į Sira- 
kūzus bei prisidėti prie šio reikalo. Ir nūnai, jei jam būtų pavykę 
sukelti tokį troškimą Dionisijui, Dionas puoselėjo dideles viltis 
be žudynių, mirčių bei tų nelaimių, kurios atsitiko dabar, visoje 
šalyje įtvirtinti laimingą ir tiesos kupiną gyvenimą. 

Šitaip teisingai mąstydamas, Dionas įtikino Dionisiją, kad 
mane pasikviestų; ir pats Dionas siuntė žinią, jog kad ir kas 
bebūtų, turėjau kuo greičiausiai atvykti, kol kas nors kitas iš 
Dionisijo aplinkos neįtraukė jo į kitokį gyvenimą nei tas, kuris 
yra pats geriausias. Prašydamas kalbėjo šiuos žodžius (nors vis- 
ką perteikti prireiktų labai daug laiko): „Kokios dar geresnės 
progos laukiame, — sakė jis, — nei ta, kuri mums dabar pasitai- 
kė dieviškos valios dėka?“ Be to, aptarė, kokia buvusi Italijoje 
ir Sicilijoje valdžia, savo paties įtaką jai, Dionisijo jaunystę ir 
užsidegimą filosofijai bei lavinimuisi. Anot Diono, jo sūnėnai 
bei namiškiai nesunkiai įsitrauktų į mano skelbiamą mokymą 
ir gyvenimą, o būtent jie buvo itin tinkami, norint patraukti į 
šį reikalą ir Dionisiją. Todėl dabar kaip niekada galinti išsipil- 
dyti viltis, kad filosofai ir didelių polių valdovai susijungsią 
viename asmenyje. 

Buvau raginamas šiais ir daugeliu kitų žodžių. Vis dėlto man 
kėlė baimę tai, kad turėjau reikalą su jaunais žmonėmis — greitais 
užsidegti troškimu, tačiau neretai draskomais prieštaravimų, — 
tad nebuvo aišku, kuo visa tai galėjo baigtis. Kita vertus, pažino- 
jau Diono būdą, jo prigimtinę dvasios stiprybę, brandų amžių bei 
sielos darną. Todėl svarstydamas ir dvejodamas, ar verta jo pak- 
lausius leistis į kelionę, ar elgtis kaip kitaip, nutariau, kad reikia 
keliauti, jei tik ketinau įgyvendinti tai, ką buvau apmąstęs svars- 
tymuose apie įstatymus ir valstybinę santvarką. Kaip tik dabar 
atėjo tinkamas metas šiems mėginimams, kadangi pakako įtikinti 
vieną vienintelį žmogų tam, kad išpildyčiau visus gerus ketinimus. 

Kupinas tokių minčių ir ryžto apleidau namus, o anaiptol 
ne dėl ko kita, kaip kai kas galvojo; mat man buvo labai gėda, 
kad nepasirodytų, jog sugebu tik kalbėti, tuo tarpu savo noru 
niekada nesiimčiau jokių veiksmų. O visų pirma, rizikavau 
išduoti Diono draugiškumą ir bičiulystę, nes jis tuomet buvo 
patekęs į nemenkus pavojus. Jei jam būtų kas nors atsitikę ar 
jei Dionisijas bei kiti priešai jį būtų ištrėmę, bėgdamas jis būtų 
atėjęs pas mane ir kreipęsis į mane, šitaip sakydamas: „Plato- 
nai, ateinu pas tave kaip bėglys, bet ne todėl, kad man trūktų 
hoplitų ar raitelių apsiginti nuo priešų, bet todėl, kad man trūks- 
ta žodžių bei gebėjimo įtikinėti (/ogous kai peitbous); tuo nau- 
dodamasis — tai aš gerai žinau — tu sugebi jaunus žmones pa- 
kreipti gerų ir teisingų dalykų link bei įskiepyti kiekviename iš 
jų tarpusavio draugystę ir bičiulystę. To stokodamas iš tavo 
pusės, dabar, palikęs Sirakūzus, atvykstu čia. Tačiau tai, kaip 
pasielgei su manimi, neša tau tik mažesnę dalį gėdos. Filosofiją, 
kurią tu visuomet šlovini, o kiti žmonės, kaip tvirtini, jos ne- 
gerbia, — ar ne ją išdavei sykiu taip pasielgdamas su manimi? 
Jei kartais gyvenčiau Megaruose, tu, be abejo, ateitum, paprašy- 
tas pagalbos, antraip pats sau atrodytum didžiausiu menkysta. 
O dabar, teisindamasis tolima kelione ir sunkiu plaukiojimu, 
manai išvengti prasto poelgio šlovės? To, toli gražu, ne gana“. 
Jei taip man būtų kalbėjęs, kokį tinkamą atsakymą būčiau galė- 
jęs jam duoti? Jokio. Taigi, paklusęs tokiems svarstymams ir 
sekdamas teisingumu — kokiu mastu tai yra žmogui įmanoma — 
dėl pastarųjų priežasčių apleidau savo kilnumo nestokojančius 
užsiėmimus ir apsigyvenau tiranijos aplinkoje, kuri nei atrodė 
suderinama su mano mokymu, nei tiko man pačiam. Vis dėlto 
čia atvykdamas įvykdžiau savo pareigą prieš Dzeusą-Svečių 
Globėją, o mano kaip filosofo priedermė liko be priekaištų: ji 
būtų buvusi suteršta, jei iš silpnumo ar baimės būčiau pasidavęs 


tokiai baisiai gėdai. 

Trumpiau tariant, vos atvykęs atradau, kad Dionisijo ap- 
linkoje buvo gausu neramumų bei šmeižto, kuriuo siekta su- 
menkinti Dioną tirano akivaizdoje. Gyniau jį, kiek pajėgiau, 
tačiau mano galimybės buvo labai menkos. Einant maždaug 
ketvirtajam mėnesiui, Dionisijas apkaltino Dioną rezgant są- 
mokslą prieš tiraną ir, įsodinęs į mažą laivelį, gėdingai ištrėmė. 
Po to visi mes, Diono draugai, bijojome, kad Dionisijas neimtų 
keršyti ir mums, kaltindamas dalyvavimu Diono sąmoksle. Apie 
mane tarp sirakūziečių ėmė sklisti kalbos, esą Dionisijas mane 
pasmerkė myriop kaip visų šių įvykių kaltininką. Tuo tarpu jis, 
jausdamas mūsų nuotaikas bei bijodamas, kad iš mūsų baimės 
nekiltų koks didesnis pavojus, mus visus priėmė palankiai, o 
ypač įkalbinėjo mane, liepdamas išlikti drąsiam ir prašydamas 
pasilikti bet kokia kaina. Jei būčiau nuo jo pabėgęs, iš to jam 
nebūtų buvę nieko gera, priešingai, nei jei būčiau pasilikęs. Todėl 
jis apsimetinėjo, atkakliai įkalbinėdamas likti. 

Bet juk žinome tiranų prašymus esant sumišusius su liepi- 
mu. Ir jis suruošė visa taip, kad sutrukdytų man išplaukti: at- 
sivedė mane į akropolį ir ten apgyvendino, iš kur nė vienas laivo 
kapitonas nebūtų galėjęs manęs išvežti nepaklusdamas Dio- 
nisijui, bet tik gavęs jo siųstą leidimą. Ir joks pirklys, joks sienos 
sergėtojas nebūtų leidęs man vienam iškeliauti, bet, mikliai 
sučiupęs, būtų parvedęs atgal pas Dionisiją. Juo labiau, kad 
tuomet — priešingai nei anksčiau — jau sklido kalbos, esą Dio- 
nisijas stebėtinai pamėgęs Platoną. 

Bet kaip buvo iš tikro? Reikia pasakyti tiesą. Laikui bėgant, 
Dionisijas pažino mano įpročius bei būdą, ir mano draugija 
(synousia) jam darėsi vis mielesnė. Ilgainiui jis panoro, kad jį 
girčiau labiau nei Dioną, kad pirmiausią jį, o ne Dioną, laikyčiau 
savo draugu, ir ėmė stebėtinai atkakliai to siekti. Tačiau Dioni- 
sijas nesiryžo daryti tai, kas geriausia, norint, kad taip ir įvyktų — 
jei tai išvis galėjo įvykti, — t. y. lankytis mano namuose bei su 

manimi artimai bendrauti, mokydamasis bei klausydamas fi- 
losofinių svarstymų. Vietoj to jis klausėsi paskalų ir baiminosi, 
kad nepakliūtų į pinkles ir kad viso to nebūtų surengęs Dio- 
nas. Aš kenčiau visa tai, vis puoselėdamas tuos ketinimus, vardan 
kurių buvau atvykęs - kokiu nors būdu sužadinti jame troškimą 
gyventi filosofo gyvenimą. Tačiau nugalėjo jo pasipriešinimas. 

Tokie dalykai vyko man pirmą sykį viešint ir gyvenant Si- 
cilijoje. Paskui aš išvykau ir grįžau atgal, tik primygtinai prašant 
Dionisijui. Kodėl taip padariau ir kodėl tai, ką padariau, buvo 
tinkama ir teisinga, pasakysiu vėliau, atsakydamas tiems, kurie 
teiraujasi, dėl ko ten vykau antrą kartą; tačiau norėdamas, kad 
pirmaeiliai dalykai nesumištų su antraeiliais, pirma jums patar- 
siu, kaip reikia elgtis, dabar susiklosčius tokiai padėčiai. 

Štai ką jums pasakysiu. 

Ligoniui, kurio gyvenimo būdas kenkia sveikatai, visų pirma 
patariama pakeisti gyvenimą ir tik tuomet, jie jis nori klausyti, 
galima duoti kitus patarimus. Jei taip nebūtų, žmogų, vengiantį 
duoti tolesnius patarimus, laikyčiau tikrai geru gydytoju, tuo 
tarpu, tą, kuris tęstų — menkaverčiu ir neišmanėliu. 

Taip pat yra ir su poliu, nesvarbu, ar jį valdytų vienas val- 
dovas, ar būtų daug jį valdančių; jei valdymo būdas būtų krei- 
piamas teisingu keliu ir jei valdantieji paklaustų patarimo, kaip 
dar jį pagerinti, protingas žmogus jiems suteiktų tokį patarimą. 
Tačiau tiems, kurie visiškai nesilaiko teisingo valdymo krypties 
ir netgi nenori juo sekti, o jiems patariančiam liepia išlaikyti 
valstybinę santvarką ir jos nejudinti, grasindami mirties baus- 
me, jei ji būtų pajudinta, bei įsakydami paklusti jų įgeidžiams 
ir norams, tokiu būdu parodydami, kaip lengvai ir greitai gali 
visam laikui įtvirtinti savo valdžią, — jei kas vis vien sutiktų 
jiems patarinėti, tokį žmogų laikyčiau menkaverčiu, o nesutikusį 
tai daryti — tikru vyru. 

Štai tokios yra mano mintys; ir jei kas manęs prašo patarimo, 

spręsdamas svarbius klausimus, susijusius su jo paties gyvenimu, 
norėdamas ką nors nusipirkti, rūpindamasis kūnu ar siela, jei 
man atrodo, kad jis ir kasdieniame gyvenime laikosi tam tikrų 
nuostatų ir ketina pasinaudoti mano patarimais, noriai jam pa- 
tariu ir nesustoju, kol iki galo neįvykdau savo sumanymų. 

O jei jis nesiprašo patariamas, arba man aišku, kad, išklau- 
sęs patarimo, jokiu būdu jo nepaklausys, tokiu atveju nekviestas 
neinu jam patarinėti ir jėga piršti savo nuomonės, net jei tai 
būtų mano sūnus. Vergui taip galėčiau patarti, o jei nenorėtų 
klausyti - priversčiau jėga. Tačiau manau, kad nevalia taip pri- 
versti tėvą ir motiną, nebent jie sirgtų silpnaprotyste. Tačiau jei 
gyvena įprastą gyvenimą, kuris jiems patinka, o man — ne, ne- 
verta nei užsitraukti jų neapykantos bergždžiai patarinėjant, nei 
jiems pataikauti, nei juos maloninti, nei tenkinti jų troškimus, 
kurių pats šiukštu nenorėčiau patirti savo gyvenime. 

Taip gyvendamas protingas Žmogus turi taip pat elgtis ir 
savo polio atžvilgiu: jei jam atrodo, kad polis nėra gerai valdo- 
mas — kalbėti apie tai, jei yra galimybė, kad žodžiai nenueis 
veltui, ir jei kalbėdamas nerizikuoja gyvybe, tačiau nesigriebti 
prievartos keičiant gimtojo polio valdymą, kadangi neįmano- 
ma, kad trėmimai ir žudynės atvestų prie to, kas geriausia; tokiu 
atveju verčiau nurimti ir melstis už savo ir polio gerovę. 

Štai taip galėčiau jums patarti, kaip sykiu su Dionu patariau 
ir Dionisijui: pirmiausia diena iš dienos gyventi atkakliai sie- 
kiant tapti savęs paties valdovu bei įsigyti ištikimų draugų ir bi- 
čiulių, kad neatsitiktų taip, kaip atsitiko su jo tėvu, kuris, užval- 
dęs daug didelių barbarų nusiaubtų Sicilijos miestų, nesugebėjo 
naujai apgyvendinęs kiekviename iš jų atstatyti valdymo, pati- 
kėto bičiuliams, ar svetimiems - iš kur jie bebūtų, — ar broliams, 
kuriuos pats būtų išsiauklėjęs ir kurie buvo jaunesni už jį, pa- 
versdamas juos iš privačių asmenų valdančiaisiais, iš neturtin- 

iš turėtų galimybių — nei įtikinėjimu, nei mokymu, nei gera- 
darystėmis, nei giminystės ryšiais — tam, kad juos palenktų ir 
bendrai dalytųsi valdžia. Dėl to buvo septyniskart menkesnis 
už Darijų, kuris nepasitikėjo nei savo broliais, nei auklėtiniais, 
bet tik tais, kurie jam buvo padėję nuversti eunuchą medą; 
padalijęs valdas į septynias dalis, kurių kiekviena buvo didesnė 
už visą Siciliją, patikėjo jas šiems ištikimiems bendražygiams, 
kurie nesikivirčijo nei su juo, nei tarpusavyje. Taip jis parodė 
pavyzdį, koks turi būti geras įstatymdavys bei karalius, nes sykiu 
išleido įstatymus, kurie iki šiol palaiko persų valstybės gyvavimą. 

Čia tinka ir atėniečių atvejis. Pastarieji užvaldė daug graikų 
polių, į kuriuos buvo įsivežę barbarai, patys jų neapgyvendin- 
dami, o palikdami juose vietinius gyventojus. Tačiau kiekvie- 
name iš polių įsigiję artimų draugų, jie septyniasdešimt metų 
išsaugojo valdžią. Tuo tarpu Dionisijas, suvienijęs ir pajungęs 
vienam poliui visą Siciliją ir savo išminties dėka niekuo nepa- 
sitikėdamas, vos ne vos pajėgė ją išsaugoti, mat neturėjo artimų 
ir ištikimų draugų: tai, ar žmogus veikia vienas, ar su draugais, 
yra geriausias ženklas, leidžiantis atskirti dorą žmogų nuo nedoro. 

Štai ką mes su Dionu patarėme Dionisijui, kadangi dėl sa- 
vo tėvo nuostatų jis užaugo kęsdamas išsilavinimo ir tinkamų 
artimų santykių (synousiūn prosčkouson) stygių. Visų pirma ra- 
ginome iš namiškių ir bendraamžių įsigyti draugų, kurie būtų 
jo bendraminčiai dorybės atžvilgiu, o labiausiai — tapti draugu 
sau pačiam, nes to jis ypač stokojo. Kalbėjome ne atvirai (tai 
būtų buvę nesaugu), bet netiesiogiai, stengdamiesi savo žodžiais 
parodyti, kad kiekvienas žmogus tik šiuo būdu galės išgelbėti 
tiek save, tiek ir tuos, kuriuos valdo, o pasukus kita kryptimi, jam 
teks patirti ir priešingas pasekmes. Jei jis būtų ėjęs tuo keliu, 
kaip jam sakėme, jei būtų tapęs išmintingas ir nuosaikus, jei 
būtų apgyvendinęs apleistus Sicilijos polius, sujungdamas juos 
įstatymais ir valdymo būdu taip, kad jie vienas kitam būtų tapę 


78 


SEPTINTASIS LAIŠKAS 333A-333D 


bendrininkai ir pagalbininkai kovoje prieš barbarus, ne dusyk, 
bet daugelsyk būtų padidinęs iš tėvo paveldėtą valstybę. O jei 
tai būtų įvykę, jis būtų pasirengęs daug tvirčiau pavergti kar- 
taginiečius, nei jie buvo pavergti Gelono. Tuo tarpu dabar prie- 
šingai — jo tėvas privalėjo mokėti nustatytą duoklę barbarams. 

Štai tokie buvo žodžiai ir raginimai, kuriuos Dionisijui sky- 
rėme mes — tie, kurie, anot plačiai pasklidusių gandų, rezgė 
prieš jį sąmokslą. Būtent šie gandai užvaldė Dionisiją ir priver- 
tė jį ištremti Dioną, o mums sukėlė išgąstį. Idant užbaigčiau 
pasakojimą apie daugelį įvykių, kurie atsitiko per trumpą laiko 
tarpą, pasakysiu, kad Dionas sugrįžo iš Peloponeso ir Atėnų 
bei veiksmais įkrėtė proto Dionisijui. Vis dėlto po to, kai jis 
dukart išlaisvino polį ir atidavė jį sirakūziečiams, šie ir toliau 
puoselėjo tokius pačius jausmus Diono atžvilgiu kaip ir Dio- 
nisijas tuomet, kai Dionas dar mėgino jį išauklėti bei išugdyti 
kaip valdžios vertą karalių, ketindamas visą gyvenimą praleisti 
šalia jo. Tuo tarpu šis klausėsi apkalbų: anot jų Dionas rezgęs 
prieš tiraną sąmokslą, o viską, ką jis tuomet daręs, jis daręs 
tam, kad auklėdamas apžavėtų jo protą ir Dionisijas nustotų 
rūpintis valdžia, perleisdamas ją Dionui, o šis, ją pasisavinęs, 
klasta nuverstų Dionisiją. Štai tokie gandai paėmė viršų Sira- 
kūzuose ir antrą kartą, tačiau ši pergalė jos kaltininkams tapo 
beprasmiška ir gėdinga. 

Kaip visa tai įvyko, turi išgirsti tie, kurie mane kviečia imtis 
šiandienių reikalų. Aš, Atėnų pilietis, Diono bičiulis ir sąjun- 
gininkas, atvykau pas tiraną, ketindamas juodu sutaikyti ir pa- 
daryti draugais, tačiau, kovodamas su paskalomis, buvau nu- 
galėtas. Dionisijas įtikinėjo mane, siūlydamas aukštas pareigas 
ir pinigų, tapti jo draugu ir liudytoju, taip ieškodamas patvir- 
tinimo, kad ištremdamas Dioną pasielgė tinkamai. Tačiau Čia 
jis smarkiai apsiriko. 

Kiek vėliau grįžęs namo, Dionas atsivežė du brolius, kurie 

jo draugais tapo ne iš meilės filosofijai, bet užmezgę įprastą 
bičiulystę, kaip nutinka daugeliui draugaujančių žmonių, kuo- 
met draugais tampama svečiuojantis vienas pas kitą ar bendrai 
dalyvaujant misterijose. Kaip tik dėl šių priežasčių, taip pat dėl 
to, kad jam buvo pagelbėję kelionėje, šiedu tapo jo bičiuliais. 
Atvykę į Siciliją ir išgirdę, kaip Diono išlaisvintieji siciliečiai jį 
kaltina kėsinantis į tirano sostą, ne tik išdavė savo bičiulį ir sve- 
čią, bet su ginklais rankose, šalia stovėdami ir padėdami žu- 
dikams, beveik savo rankomis jį ir nužudė. Nenutyliu apie šį 
negarbingą ir begėdišką dalyką, tačiau nieko daugiau ir nesa- 
kysiu: daugelis kitų apie tai jums kalba ir dar ilgai kalbės. Tačiau 
atsakysiu tiems, kurie teigia, kad būdami atėniečiai tokiu poel- 
giu jie užtraukė gėdą visam poliui. Sakau gi, kad atėnietis buvo 
ir tasai, kuris net už pinigus ir daugelį kitų dalykų neišdavė 
Diono, kadangi jo draugu tapo ne per prasčiokišką pažintį, bet 
kartu dalyvaudamas laisve pagrįstame auklėjime, kuriuo vie- 
ninteliu valia pasitikėti protingam žmogui - labiau nei kūno ar 
sielos ryšiais. Dėl to nemanau, kad Diono žudikai galėjo už- 
traukti gėdą poliui, kadangi jie niekada ir nebuvo verti jokio 
dėmesio. 

Visatai čia buvo pasakyta Diono draugams ir giminaičiams 
kaip patarimas. Tačiau turiu jiems duoti dar vieną, trečiąjį, pa- 
tarimą, o sykiu jie bus tretieji, kurie jį išgirs: Sicilijos ar bet 
kurio kito polio valdymas pagal mano mokymą turi būti pati- 
kėtas ne žmonėms despotams, bet įstatymams. Despoto valdžia 
nėra gera nei valdantiesiems, nei valdomiesiems, nei jų vaikams, 
nei tolesniems palikuonims. Veikiau atvirkščiai — ši patirtis visiš- 
kai pražūtinga. Tai būdinga menkoms ir vergiškoms sieloms — 
godžiai gvieštis šios valdžios, — tuo tarpu nė viena iš jų nežino 
nieko nei apie praeities, nei apie ateities, nei apie žmonių, nei 
apie dievų gerus ir teisingus dalykus. Tuo aš stengiausi įtikinti 
pirmiausia Dioną, paskui Dionisiją, o dabar jus, štai jau trečią 

sykį. Dzeuso trečiojo Gelbėtojo vardan, paklausykite manęs! 
Arba pažvelkite į Dionisijo ar Diono pavyzdį. Pirmasis, manęs 
nepaklausęs, dabar gyvena negarbingai, antrasis, kuris manęs 
paklausė, mirė kilnia mirtimi. Nes tai, ką tenka patirti siekiant 
gėrio sau ir poliui, visa, kad ir kas tai būtų, yra teisinga ir gera. 
Niekas iš mūsų negimė nemirtingas, ir net jei kurį nors ištiktų 
tokia dalia, jis netaptų laimingas, kaip mano daugelis; tiems, 
kas esti be sielos, nei gera, nei bloga neturi vertės; tačiau šie 
dalykai turi vertę kiekvienai sielai, ar ji būtų susijungusi su kūnu, 
ar atsiskyrusi nuo jo. 

Iš tiesų, verta tikėti senais ir šventais žodžiais, skelbiančiais, 
kad mūsų siela yra nemirtinga ir kad, kuomet bus atskirta nuo 
kūno, ji bus teisiama ir baudžiama didelėmis bausmėmis. Dėl 
to reikia manyti, kad patirti didelių nuoskriaudų ir neteisybių 
yra mažesnis blogis, nei jas padaryti. Žmogus, godus pinigams, 
bet skurdžius sieloje, neklausys šių žodžių, o jei ir paklausys, 
manys, kad iš jų galima pasijuokti; tad jis ims griebti viską ir 
visur, kur papuola, be jokios gėdos nelyginant žvėris, kas jam 
atrodys tinkama valgyti, gerti arba tenkinti iki soties žemus bei 
vergiškus malonumus, kurie neteisingai vadinami meilės vardu. 
Būdamas aklas jis nemato, kad šitokiame grobstyme esama 
šventvagystės, o kiekvieną neteisingą darbą lydi didis blogis, ir 
visa tai jis yra priverstas temptis paskui save gėdingoje ir visais 
atžvilgiais varganoje kelionėje tiek gyvendamas ant žemės, tiek 
ir nukeliavęs po žeme. 

Šiais ir kitais žodžiais buvau įtikinęs Dioną, tad turiu teisę 
pykti ant jo žudikų ir tam tikru mastu ant Dionisijo: kaip jie, 
taip ir jis smarkiai pakenkė man ir, jei galima taip išsireikšti, 
visiems žmonėms; pirmieji — kadangi nužudė tą, kuris norėjo 
įgyvendinti teisingumą, o antrasis - kadangi viso savo valdymo 
metu nepanoro įgyvendinti teisingumo, nors ir turėjo didžiulę 
galią. Jei filosofija ir ši galia būtų susijungę į viena, visiems 

žmonėms — tiek graikams, tiek barbarams, — būtų tinkamai 
nušviesta ši teisinga nuomonė: kad joks polis ir joks žmogus 
netaps laimingas, kol neims gyventi savo gyvenimo remdamasis 
protu irvadovaudamasis teisingumu, ar pats jo įgijęs, ar, valdant 
dievobaimingiems žmonėms, bus išauklėtas ir išlavintas pagal 
teisingus papročius. 

Štai tokią žalą padarė Dionisijas. Visa kita, mano akimis, 
palyginus su šituo yra menka. Tą pačią žalą, tik nežinodamas, 
padarė Diono žudikas. Aš gerai žinau — kokiu mastu žmogui 
įmanoma tvirtinti žinant apie kitus žmones, — kad jei Dionas 
būtų turėjęs valdžią, jis būtų nustatęs būtent tokį valdymo būdą; 
pirmiausia jis būtų išlaisvinęs iš vergijos Sirakūzus, savo tėvynę, 
bei atstatęs laisve pagrįstą valdymo formą, po to visomis prie- 
monėmis būtų juos išpuošęs geriausiais ir piliečiams tinkamais 
įstatymais. O dar vėliau Dionas troško apgyvendinti visą Sicili- 
ją bei išlaisvinti ją nuo barbarų; vienus jis ketino išvyti, o kitus 
užvaldyti — ir visa tai padaryti daug lengviau, nei tai buvo pavykę 
Hieronui. 

Jei taip būtų atsitikę teisingo, narsaus, išmintingo žmogaus 
dėka, filosofo dėka, dauguma žmonių būtų priėmę tokią pačią 
nuomonę apie dorybę, kaip ir ta, kurią, jei Dionisijas būtų buvęs 
įtikintas, būtų susidarę visi, jei taip galima sakyti, žmonės. Bet 
dabar kažkoks daimonas ar kerštaujanti dievybė atsiuntė be- 
įstatymystę ir bedievystę, o labiausiai — įžūlų nemokšiškumą, 
kuriame glūdi visų blogybių šaknys ir kuris vėliau neša kar- 
čiausius vaisius tiems, kurie tuos vaisius ir išaugino. Šie dalykai 
jau antrą sykį viską apvertė ir pražudė. 

Dabar ištarkime šiuos žodžius trečią sykį — ir lai juos lydi 
geri ženklai. Patariu jums, Diono draugai, mėgdžioti jo meilę tė- 
vynei bei nuosaikų gyvenimo būdą ir, jei būtų siųsta palankesnė 
lemtis, mėginti įvykdyti jo sumanymus (o kokių jų būta, jūs 
kuo aiškiausiai išgirdote iš mano laiško). Nekvieskite prisijung- 

ti prie jūsų tų, kurie pagal tėvų papročius nepajėgia laikytis 
dorietiško gyvenimo būdo, bet gyvena Diono žudiko bei sici- 
liečių pavyzdžiu, ir nemanykite, kad šieji kada nors galėtų atlik- 
ti kokį nors protingą ar vertą pasitikėjimo darbą. Tačiau kvies- 
kite kitus, idant visa Sicilija būtų apgyvendinta, o joje įsteigti 
lygūs įstatymai; kvieskite iš visos Sicilijos ir iš viso Peloponeso, 
nesibaiminkite kviesti ir iš Atėnų: ten taip pat esama žmonių, 
kurie išsiskiria dorybėmis ir nekenčia tų, kurie drįsta kelti ran- 
ką prieš svečią. Bet jei jums atrodo, kad šiuos dalykus galima 
įgyvendinti ir vėliau, o tuosyk maga atsidėti kasdien visur kur 
kylantiems įvairiems ir gausiems neramumams, tuomet kiek- 
vienam privalu žinoti — jei dieviškoji lemtis jam atseikėjo nors 
kiek teisingos nuovokos, - kad tol nebus galo vidaus barniams, 
kol pikta menantys nugalėtojai nesiliaus trėmimais ir žudynė- 
mis keršyti savo priešininkams, bet susivaldę nustatys bendrus 
įstatymus, skirtus tiek savo, tiek ir pralaimėjusiųjų labui. Šitaip 
jie dvejopu keliu privers laikytis įstatymų, sukeldami pagarbą 
ir baimę; baimę — kadangi jėga įrodė esantys už anuos stipres- 
ni, pagarbą — kadangi pasirodė, jog geriau moka atsispirti ma- 
lonumams ir verčiau trokšta bei geba paklusti įstatymams. Nėra 
kito būdo, kaip išvaduoti nuo blogybių vidaus karų krečiamą 
polį. Antraip, jam esant tokios padėties, ir toliau nesiliaus kilę 
barniai ir priešiškumas, neapykanta ir nepasitikėjimas. Nuga- 
lėtojai, jei tik trokšta išgelbėti miestą, privalo patys tarp savęs 
išrinkti tuos, kuriuos jie nusprendė esant geriausius tarp grai- 
kų - pirmiausia senolius, namie turinčius žmonas ir vaikus, 
daugelio kartų taurių ir gero vardo protėvių palikuonis, taip pat 
pakankamai turtingus. Tokių piliečių vidutinio dydžio poliui 
pakanka penkiasdešimt. Juos reikia prašymais bei siūlant garbin- 
gas pareigas pasikviesti iš jų tėvynės, o kuomet jie bus atkelia- 
vę ir davę priesaiką — jiems liepti ir pavesti išleisti įstatymus, ne 
palankesnius nugalėtojams ar nugalėtiesiems, bet lygius ir bend- 

rus visam poliui. O išleidus įstatymus, visa kita glūdi štai kame. 
Jei nugalėtojai ims labiau paklusti įstatymams nei nugalėtieji, 
visa bus visiškai išgelbėta, stos laimė ir bus išsivaduota nuo blo- 
gybių. Priešingu atveju, jei nenorite paklausyti dabar išdėstytų 
patarimų, nekvieskite nei manęs, nei kieno nors kito, kad prie 
jūsų prisidėtų. Nes šie žodžiai yra tarsi broliai anų žodžių, ku- 
riuos mudu su Dionu gera norėdami mėginome įgyvendinti 
Sirakūzuose. Tai buvo antras kartas. O pirmą kartą mes dar 
anksčiau sykiu su Dionisiju pabandėme įgyvendinti visiems 
bendrą gėrį, bet kažkokia galingesnė nei žmogus lemtis suardė 
mūsų ketinimus. Dabar pabandykite jūs tinkamesniu metu ir 
su dieviškos lemties pagalba sėkmingiau įgyvendinti šiuos gerus 
sumanymus. 

Štai tiek galiu jums patarti ir laiške papasakoti apie pirmą- 
ją kelionę pas Dionisiją. Kas nori, gali pasiklausyti ir apie tai, 
kaip, turėdamas pakankamai pagrindo ir tinkamai elgdamasis, 
antrą kartą išplaukiau ir atkeliavau pas Dionisiją. Mano pirmo- 
jo apsilankymo laikas, kaip minėjau, praslinko taip ir nespėjus 
Diono namiškiams ir bičiuliams suteikti jokio patarimo. Po to 
kiek pajėgdamas pasistengiau įtikinti Dionisiją, kad mane pa- 
leistų; abu pasiekėme susitarimą dėl to, kas įvyks tada, kai stos 
taika (Sicilijoje tuo metu vyko karas). Savo ruožtu Dionisijas 
pasakė, kad vėl pasikvies mane ir Dioną, vos tik jam pavyks 
įtvirtinti savo valdžią, taip pat siūlė Dionui manyti, kad jis buvo 
ne ištremtas, bet tiesiog priverstas išsikelti. Tokiomis sąlygomis 
aš sutikau sugrįžti. Kuomet stojo taika, Dionisijas ėmė kviesti 
mane, o Diono sugrįžimą atidėjo dar metams, manydamas, kad 
aš turįs atvykti bet kokiu atveju. Dionas įkalbinėjo ir liepė man 
plaukti, kadangi iš Sicilijos ėmė plačiai sklisti kalbos, kad Dio- 
nisijas tąsyk ir vėl apimtas stebėtino troškimo filosofijai. Dėl to 
Dionas atkakliai prašė, kad neatmesčiau kvietimo. Aš žinojau, 


kad filosofija gali jaunuoliams sužadinti daugybę tokio pobū- 


84 


SEPTINTASIS LAIŠKAS 338C-339B 


džio dalykų, tačiau man atrodė, kad tuo metu būsią saugiau, jei 
atsiribosiu tiek nuo Diono, tiek nuo Dionisijo; tad atsakiau 
abiems, kad esu jau senas ir kad tai, dėl ko buvo tartasi, tada 
dar nebuvo įvykdyta; šitaip susipykau ir su vienu, ir su kitu. 
Atrodo, kad po to pas Dionisiją atvyko Architas (prieš išplauk- 
damas, aš supažindinau Architą su tarantiečiais ir su Dionisiju, 
ir taip mano dėka jie tapo draugais). Sirakūzuose būta ir daugiau 
žmonių, girdėjusių Diono žodžius, taip pat dar kitų, ką ne ką 
nugirdusių iš filosofijos. Man regis, jie pamėgino leistis į svar- 
stymus apie šiuos dalykus su Dionisiju, manydami, kad jis buvo 
išklausęs visa, ką aš buvau apmąstęs. Jis gi iš prigimties nebuvo 
negabus mokslams, be to, buvo didelis garbėtroška. Jam pati- 
ko tai, apie ką su juo buvo svarstoma, be to, jis gėdijosi, kad 
neišaiškėtų, jog man lankantis, nieko neįsisavino; tad užsidegė 
troškimu išklausyti visa tai išsamiau; kita vertus, tam jį žadino 
garbės troškimas. Kodėl jis nesiklausė manęs mano ankstesnio 
apsilankymo metu, jau ką tik išdėsčiau kiek aukščiau. Kuomet 
išsigelbėjęs ir antrą sykį kviečiamas, kaip minėjau, atsisakiau 
vykti, manding, Dionisijas užsiplieskė ypatingu garbės troški- 
mu, kad tik kam nors nepasirodytų, jog aš su panieka žiūriu į 
jo prigimtį, įpročius, taip pat ir gyvenimo būdą, kurį man teko 
pačiam patirti, ir dėl to nepatenkintas aš nenorįs keliauti. Būtų 
teisinga dabar man pasakyti tiesą bei išlikti tvirtam, jei kas, iš- 
klausęs šiuos žodžius, ims niekinti mano filosofiją bei manyti, 
kad tiranas taip pat buvo protingas. Dionisijas trečią sykį siun- 
tė pas mane pasiuntinius sykiu su trijera, kad taip palengvintų 
kelionę; atsiuntė Archedemą, vieną iš tų, kurie artimai bendravo 
su Architu, manydamas, kad aš jį vertinu labiausiai iš visų si- 
ciliečių, bei kitus mano pažįstamus siciliečius. Jie visi man per- 
davė tą patį liudijimą — kad Dionisijas ypač atsidėjęs filosofijai. 
Be to, žinodamas, koks mano nusistatymas Diono atžvilgiu, ir 


paties Diono troškimą, kad išplaukčiau ir nuvykčiau į Sirakūzus, 

jis parašė labai ilgą laišką, paremtą kaip tik šiais dalykais. Laiš- 
kas prasidėjo žodžiais: „Dionisijas Platonui“, paskui sekė įprasti 
mandagūs pasisveikinimai, o iškart po to jis rašė: „jei dabar ma- 
nęs paklausęs atvyksi į Siciliją, visų pirma Diono padėtis bus 
sutvarkyta taip, kaip nori tu; žinau, kad tavo norai bus saikin- 
gi ir aš su jais sutiksiu. Priešingu atveju nei Diono reikalai, nei 
visa kita nebus sutvarkyta taip, kaip manai tu“. Tokie buvo jo 
žodžiai. Likusi laiško dalis pernelyg ilga, be to, dabar netinka- 
mas metas ją pasakoti. Atėjo ir kitų laiškų — nuo Archito ir kai 
kurių tarantiečių — kuriuose buvo šlovinama Dionisijo meilė 
filosofijai; be to, jie rašė, kad jei neatvyksiu dabar, gali nutrūkti 
mano dėka užsimezgusi ir nemažos politinės reikšmės turėjusi 
jų draugystė su Dionisiju. Štai tiek ir tokių man tuo metu siuntė 
raginimų iš Sicilijos ir iš Italijos, siekdami patraukti mane pas 
juos. Be to, ir atėniečiai įnirtingai prašydami mane beveik stum- 
te išstūmė. Ir vėl kalbėta tą patį: esą nevalia išduoti Diono bei 
svečių ir bičiulių iš Taranto. Kita vertus, aš ir pats maniau, kad 
nieko stebėtina, jog jaunas ir imlus žmogus, nugirdęs kalbas 
apie vertus dalykus, užsidegtų meile tauresniam gyvenimui. Man 
atrodė, kad reikėjo pačiam gerai įvertinti dalykų padėtį, taip 
pat šiukštu netapti išdaviku bei tikrai didžiai gėdingo poelgio 
kaltininku — jei tai, kas buvo kalbama, buvo tiesa. Tad, pasislė- 
pęs po tokiais samprotavimais, leidausi į kelionę, tačiau sykiu 
būgštavau, suprantama, nenujausdamas nieko gera. Kuomet 
atvykau, man teko iš tiesų vertai dėkoti Dzeusui Trečiojo glo- 
bėjui, nes dar sykį laimingai išsigelbėjau; ir už tai po dievo tu- 
rėčiau dėkoti dar ir Dionisijui, kadangi jis, kuomet dauguma 
norėjo mane pražudyti, sutrukdė tai padaryti, bent iš dalies 
jausdamas gėdą dėl man rūpimų dalykų. 

Taigi, kai atvykau, pirmiausia galvojau, jog; turiu įsitikinti, 
ar tikrai Dionisijas yra nelyginant ugnimi užsidegęs filosofija, 


ar Atėnus pasiekusios kalbos buvusios tuščios. Yra vienas būdas 

tai išbandyti — būdas, nestokojantis kilnumo ir labai tinkamas 
tiranams, ypač tokiems, kurie kupini filosofinių nuogirdų; vos 
atvykęs, pajutau, kad tai būtent Dionisijo atvejis. Tokiems žmo- 
nėms reikia parodyti, kokia yra iš tiesų šio dalyko esmė, kiek 
bei kokiais keliais pasiekiama ir kiek tai sukelia vargo. Tai iš- 
klausęs, žmogus, jei jis iš tiesų yra filosofas, artimas dalykui ir 
vertas jo, be to, ir pats dieviškas, manys, kad ką tik išgirdo apie 
prieš jį nusidriekusį nuostabų kelią ir kad jis nebegali gyventi 
kitaip, nei juo sekdamas. Todėl tiek susiėmęs pats, tiek ir įsikibęs 
į savo vedlį, nepaleis jo tol, kol nepasieks galutinio tikslo arba 
neįgis jėgų be vedlio pagalbos savarankiškai eiti keliu. Šitaip 
galvodamas ir su tokiomis mintimis gyvena šis žmogus, ir toliau 
darydamas tai, ką darė iki šiol, bet drauge tvirtai laikosi filosofi- 
jos ir kasdienybėje elgiasi taip, kad taptų imlus, geros atminties, 
pajėgus svarstyti bei išliktų blaivus; priešingas gyvenimo būdas 
jam kelia atkaklią neapykantą. Tuo tarpu tie, kurie nėra tikri 
filosofai, bet kaip kad kūnai, kai įdega saulėje, dangstosi įvai- 
riomis nuomonėmis, pamatę, kiek teks išmokti, kiek įdėti pa- 
stangų ir kokiu mastu kasdienis gyvenimas turi atitikti paties 
dalyko tvarką, ima manyti, kad tai jiems pernelyg sunku ir ne- 
įmanoma; todėl jie yra nepajėgūs tuo užsiimti. Kai kurie iš jų 
ima save įtikinėti, kad jau pakankami išklausė ir jiems neberei- 
kia tolesnių užsiėmimų. 

Štai šis yra kuo aiškiausias ir saugiausias būdas išbandyti 
tuos, kurie gyvena prabangoje ir nepajėgia atsidėti triūsui, ka- 
dangi taip jie niekada negalės kaltinti savo mokytojo, bet tik 
save pačius — juk jie patys nesugeba įvykdyti visa, ko reikalauja 
dalykas. 

Tokius žodžius tuomet ir pasakiau Dionisijui. Neišdėsčiau 
jam visko, bet Dionisijas to ir neprašė; jis prasitarė, kad daugelį 
svarbiausių dalykų žino pats, juos pakankamai perprato klau- 
sydamasis kitų. Vėliau teko girdėti, kad jis užsirašė tai, apie ką 

tuo metu klausėsi, ir pateikė tai kaip savo, o ne tų, iš kurių 
buvo išgirdęs, veikalą. Aš nieko apie tai nežinau. Žinau tik, kad 
apie tai rašė kiti, tačiau anie net nežinojo, kas patys esą. 

Štai ką turiu pasakyti apie visus, kurie jau parašė ar dar 
parašys ir kurie teigia, jog išmano apie tuos dalykus, kurių aš 
mokau, kadangi pasiklausė manęs ar kitų, ar tuos dalykus pa- 
tys atrado: mano nuomone, jie apie šį reikalą nieko nesupranta. 
Apie šiuos dalykus nėra ir niekada nebus jokio mano rašto: tai 
niekaip negali būti išsakyta kaip kiti mokslai, bet nuolat ilgai 
būnant kartu ir kartu gyvenant vardan paties dalyko, staiga 
kaip šviesa, suspindusi nuo įsižiebusios liepsnos, atsiranda sielo- 
je ir maitinasi pačiu savimi. Vis dėlto žinau bent jau tai, kad jei 
šitai galėtų būti užrašyta ar išdėstyta, aš pats geriausiai tai iš- 
dėstyčiau; ir tikrai žinau, jog jei šitai būtų buvę blogai užrašyta, 
mane būtų nemenkai įskaudinę. O jei man būtų pasirodę, kad 
verta šitai suprantamai daugeliui užrašyti ir pasakyti, ką geres- 
nio gyvenime būčiau galėjęs nuveikti nei surašyti tai, kas didžiai 
naudinga žmonėms, ir prigimtį visų akivaizdoje išvesti į šviesą? 
Tačiau manau, kad vadinamasis šių dalykų nagrinėjimas žmo- 
nėms neatneštų nieko gera, nebent tik nedaugeliui, kurie ir pa- 
tys menkos nuorodos dėka yra pajėgūs tai atrasti. Iš likusiųjų 
vienus šis nagrinėjimas visai netinkamai pripildytų neteisingos 
paniekos, kitus — didelių, bet tuščių vilčių, kad išmoko ko nors 
didinga. Tačiau man kilo mintis apie šiuos dalykus pasvarstyti 
ilgiau: nes galbūt juos aptarus, šis tas bus aiškiau ir apie tai, ką 
dabar kalbu. Juk yra tam tikra tiesos žosmė (/ogos alėrbės), kuri 
priešinasi bandančiam užrašyti ir anuos dalykus, ir bet kuriuos 
kitus; apie šią žosmę jau anksčiau daugelsyk esu kalbėjęs, tačiau, 
manding, reikia ir dabar apie ją papasakoti. 

Esama trijų dalykų, būtinų tam, kad įvyktų kiekvieno iš esan- 
čių daiktų pažinimas. Ketvirtas dalykas yra pats pažinimas, o 
penktuoju reikia laikyti patį daiktą, kuris yra pažinus ir tikrai 

esantis. Taigi pirmasis yra vardas, antrasis - apibrėžimas (/og0s), 
trečiasis — atvaizdas, ketvirtasis - pažinimas. Norėdamas suprasti 
tai, apie ką kalbama, paimk vieną pavyzdį ir šitaip mąstyk apie 
visa kita. „Ratas“ — tai kas nors, ką pasakome, o jo vardas yra 
būtent tai, ką tik ką ištarėme. Antras dalykas — jo apibrėžimas, 
sudarytas iš vardažodžių ir veiksmažodžių: „daiktas, kurio kraš- 
tiniai taškai nuo vidurio į visas puses nutolę vienodu atstumu“ 
galėtų būti to, kas tik vadinama „apvaliu“, „apskritu“ ar „ratu“, 
apibrėžimas. Trečias dalykas yra tai, kas nupiešiama ir nutrina- 
ma, išraižoma ir sunaikinama. Tačiau paties rato, kuriam visa 
tai skirta, šitai nepaliečia, nes jis yra kažkas kita. Ketvirtas dalykas 
yra pažinimas (epistėmė), suvokimas (20us) bei teisinga nuomonė 
(alėtbės doxa) apie šiuos dalykus; kadangi tai esti ne garsuose ar 
kūnų pavidaluose, tačiau sielose, čia išvardytuosius reikia laiky- 
ti vieniu; aišku, kad ketvirtas dalykas yra kas kita nei paties rato 
prigimtis ar trys aukščiau išdėstyti dalykai. Iš jų artimiausias, 
labiausiai giminingas bei panašiausias į penktąjį yra suvokimas 
(nous), o kiti daug labiau nutolę. Šitaip yra ir su tiesiomis, taip 
pat su lenktomis formomis bei su spalvomis, su gėriu, su gro- 
žiu, su teisingumu, su visokiausiais kūnais, tiek dirbtiniais, tiek 
pagal prigimtį atsiradusiais, su vandeniu ir su ugnimi bei visais 
kitais panašiais dalykais, su visais gyvais sutvėrimais ir sielų bū- 
du, su visais darbais ir patyrimais: jei kas nors neturės šiokio 
tokio supratimo apie anuos keturis dalykus, jis niekuomet neįgis 
ir išbaigto penktojo dalyko pažinimo. 

Be to, kadangi kalba (/ogo/) yra silpna, šitų dalykų greičiau 
imamasi, idant išaiškėtų, koks yra (požon +i) kiekvienas daiktas, 
nei tam, kad taptų aiški jo būtis (0 02). Dėl to joks protingas 
žmogus niekada neišdrįs išreikšti savo minčių, o tuo labiau tokiu 
nejudriu būdu (eis ametakinčion) kaip rašto ženklas. Šitai reikia 
išsiaiškinti ir vėl .pasitelkiant jau minėtą pavyzdį. Kiekvienas 


žmogaus nupieštas arba išraižytas ratas prieštarauja penktajam 

dalykui, kadangi jis iš visų pusių linksta į tiesumą; tačiau juk 
sakome, kad ratas pats savaime neturi nei daugiau, nei mažiau 
priešingos sau prigimties. Ir dar sakome, kad joks iš čia paminė- 
tų vardų nėra pastovus, tad niekas netrukdo to, kas vadinama 
apvaliu, pavadinti tiesiu, o to, kas tiesiu — apvaliu. Tačiau vis 
dėlto, kad ir keičiant vardus bei priešingai juos įvardijant, ratai 
savaime išliks pastovūs. Tas pat svarstymas (/ogos) tinka ir kalbai 
(logos): jei ji sudaryta iš vardažodžių ir veiksmažodžių, tai joje 
nėra nieko tikrai pastovaus. Galima dar labai daug ką pasakyti 
apie tai, koks miglotas yra kiekvienas iš keturių dalykų. Tačiau 
svarbiausia, kad, kaip jau aukščiau sakėme, iš dviejų siekiamų 
tikslų — suprasti daikto būtį (70 02) ar išsiaiškinti, koks (po/on £+) 
yra daiktas — siela siekia žinoti ne tai, koks jis yra, bet veikiau 
suprasti, kas jis yra (70 77), tuo tarpu kai kiekvienas iš keturių 
dalykų, kurių siela netgi nesiekia, siūlosi jai žodžiais ir darbais, 
pasireikšdamas kalba ir nuorodomis, todėl suteikdamas tai, kas 
visada lengvai priimama juslėmis bei pripildydamas kiekvie- 
ną žmogų, taip sakant, nežinios ir neaiškumų. Tad kadangi dėl 
prasto auklėjimo šiuose dalykuose nesame įpratę ieškoti tiesos, 
o tenkinamės pasiūlytais atvaizdais, neatrodome vieni kitiems 
juokingi ir tuomet, kai leidžiamės klausinėjami tokių klausinė- 
jančių, kurie gali sukirsti ir paneigti anuos keturis dalykus. Tačiau 
kai esame priversti duoti atsakymus bei išaiškinti penktąjį daly- 
ką, bet kuris norintis iš tų, kurie yra pajėgūs sukirsti, paima 
viršų bei priverčia daugumą klausančiųjų manyti, kad tas, kuris 
imasi dėstyti (žodžiu, raštu ar atsakinėdamas) nieko neišmano 
apie tai, apie ką mėgino rašyti ar kalbėti. Kartais klausantieji 
net nežino, jog paneigiama ne užrašiusiojo ar kalbančiojo siela, 
bet iš prigimties prasta kiekvieno iš keturių pirmųjų dalykų 
prigimtis. Įsigyvenimas (diagogė) į visus šiuos dalykus, kylant ir 
leidžiantis nuo vieno prie kito, vargais negalais gerame iš pri- 


gimties žmoguje pagimdo to, kas gera iš prigimties, pažinimą. 

Tačiau jei žmogaus prigimtis yra prasta, o jo siela mokymosi 
bei vadinamųjų papročių atžvilgiu — tokia kaip daugumos arba 
jo sugebėjimai yra sunykę, tai pats Linkėjas nepriverstų tokio 
praregėti. Vienu žodžiu, nesusigiminiavusiam su dalyku nepa- 
dės nei imlumas mokantis, nei gera atmintis, dėl to, kad sau 
svetimose sielose pats dalykas neleidžia šaknų. Tad nei tie, kurie 
nėra iš prigimties artimi ar susigiminiavę su tuo, kas teisinga, ir 
su tuo, kas tik yra gera — nors vieni būtų imlūs bei turėtų gerą 
atmintį vieniems, o kiti kitiems dalykams, — nei tie, kurie yra 
susigiminiavę su dalyku, bet nėra imlūs ir neturi geros atmin- 
ties — nė vieni iš jų niekada nesužinos, kiek tai išvis gali būti 
įmanoma, tiesos apie dorybę ir apie ydą. Šių dalykų, taip pat ir 
to, kas yra visos būties (owsia) apgaulė ir tiesa, kaip pradžioje 
sakiau, reikia, nuolat trinant, ilgą laiką mokytis. Vargais negalais, 
po to, kai šie dalykai — vardai ir apibrėžimai, rega ir pojūčiai — 
buvo trinami vienas į kitą, ir jei tai buvo geranoriškai nusitei- 
kus išmėginta, jei klausinėta ir atsakinėta be pavydo, dėl kiek- 
vieno dalyko gali mąstymas (pbronėsis) ir protas (20u5) nušvisti 
taip, kaip tik yra įmanoma, kad nušvistų žmogui. Dėl to joks 
rimtas žmogus niekada nesiims rašyti apie rimtus dalykus ir 
neišstatys jų Žmonių pavydui bei sumaiščiai (2poria). Taigi iš to, 
kas pasakyta, reikia suprasti, kad jei kas nors pamato užrašy- 
tą raštą — ar įstatymdavio įstatymus, ar ką kita, — ir jei jis pats 
yra rimtas žmogus, tai anų nepalaikys jam labai svarbiais daly- 
kais, bet supras, kad svarbiausi dalykai esti kažkurioje gražiau- 
sioje jo paties dalyje. Bet jei jis būtų užrašęs tai, kas buvo giliai 
apmąstyta, „tai tuomet jam patys“, bet ne dievai, o mirtingieji 
„atimtų jau protą“. 

Tasai, kuris atidžiai sekė mano žodžius ir šį nukrypimą į 
šalį, supras, kad jei Dionisijas ar kas nors kitas — už jį menkesnis 
ar didesnis — užrašė apie aukščiausius prigimties pradus, iš to, 
ką užrašė pagal mano mokymą, jis nieko sveika neišgirdo ir 

neišmoko. Nes priešingu atveju tų dalykų atžvilgiu jis, kaip ir 
aš, būtų jautęs dievobaimingą pagarbą, tad nebūtų išdrįsęs 
juos iškloti šiuo nederamu ir netinkamu būdu. Juk jis užrašė 
ne tam, kad juos atsimintų - jei jau sykį šie dalykai buvo sučiup- 
ti sieloje, nebaisu, kad ir užsimirš, nes jie glūdi itin glaustuose 
žodžiuose — bet arba dėl niekingo garbės troškimo, arba norė- 
damas pateikti tai kaip savo veikalą, arba kaip veikalą dalyva- 
vusio mano mokyme, kurio jis buvo nevertas, kadangi pamilo 
tik šio mokymo teikiamą šlovę ir tik joje norėjo dalyvauti. Jei 
Dionisijas visa tai išmoko, tuomet tai padarė tik sykį artimai 
pabendravęs su manimi; galbūt taip ir yra, tačiau kaip tai jam 
pavyko, „težino Dzeusas“, kaip sako tėbiečiai. Aš, kaip minė- 
jau, su juo kalbėjau tik vieną kartą, o po to daugiau — niekada. 
Tam, kuriam rūpi suprasti, kaip viskas klojosi po to, privalu 
sužinoti ir dėl kokių priežasčių mums neteko apie tai svarstyti 
nei antrą, nei trečią, nei daugiau kartų. Galbūt Dionisijas, sy- 
kį pasiklausęs, manėsi sužinojęs pakankamai, o gal galvojo pats 
tuos dalykus atradęs ar anksčiau iš kitų išmokęs; arba kad tai, 
kas buvo mano pasakyta, menkai ką tereiškė. Gal dar yra ir 
trečia galimybė — kad šie dalykai jam pasirodė pernelyg didūs, 
o jis pats — nepajėgus gyventi rūpindamasis mąstymu ir dory- 
be. Jei jis mano, kad šie dalykai menkaverčiai, jam teks kovoti 
su daugybe liudytojų, teigiančių priešingai, kurie, be to, šiuo 
klausimu yra kur kas svaresni teisėjai. Bet jei Dionisijas pats 
tai atrado ar išmoko ir manė, kad šie dalykai verti laisvos sie- 
los auklėjimo, kaip galėjo jis - nebūdamas koks nors keistuo- 
lis — taip lengvabūdiškai įžeisti savo vedlį ir mokytoją? O kaip 
jis mane įžeidė, tuoj pasakysiu. 

Praslinkus kuriam laikui po šių įvykių, Dionisijas, iki tol 
leidęs Dionui išlaikyti savo turtą ir gauti pelno, uždraudė jo 
valdytojams siųsti pinigus į Peloponesą, tarsi būtų visiškai pa- 
miršęs tai, ką kalbėjo savo laiške. Jis teigė, kad turtas priklauso 

ne Dionui, o Diono sūnui, kuris buvo Dionisijo sūnėnas, tad 
pagal įstatymus Dionisijui priklausė jo globa. Iki to laiko su- 
siklostė ši padėtis. Iš pastarųjų įvykių aš jau aiškiai suvokiau, 
koks buvo Dionisijo filosofijos troškimas, ir norom nenorom 
man beliko tik pasipiktinti. Buvo jau vasara ir prasidėjo laivy- 
ba. Man atrodė, kad turiu lieti apmaudą ne tiek ant Dionisijo, 
kiek ant savęs ar ant to, kas mane pastūmėjo trečią sykį keliauti 
pro Skilę, 
„Idant ir vėl išmėginčiau siaubingą Charibdę“. 

Ėmiau sakyti Dionisijui, jog tapo neįmanoma pasilikti, kuo- 
met Dionas buvo šitaip pažemintas. Jis stengėsi mane nuraminti 
ir liepė likti, manydamas, kad nebus gerai, jei taip skubiai iš- 
vyksiu ir paskleisiu apie jį šias žinias. Nepajėgdamas manęs įti- 
kinti, pareiškė, kad pats pasirūpins mano išvykimu. Aš maniau 
iškeliauti sėdęs į pirmą išplaukiantį laivą, niršdamas ir galvo- 
damas, kad galiu iškęsti bet ką, jei tik man mėgintų sukliudyti, 
kadangi, pats nieko nenuskriaudęs, buvau skriaudžiamas. Ma- 
tydamas, kad aš visiškai nenusiteikęs pasilikti, Dionisijas su- 
rezgė štai kokį dalyką, idant užlaikytų mane, kol tęsiasi laivybai 
tinkamas metas. Jis atėjo kitą dieną ir pasakė man šiuos įtiki- 
namus žodžius: „Atidėkime į šalį dabar Diono ir jo reikalų klau- 
simą, kuris nuolat kelia tiek daug nesutarimų tarp manęs ir 
tavęs. Aš savo ruožtu štai kaip padarysiu dėl Diono: manau, kad 
jis turi atsiimti savo turtą ir gyventi Peloponese, bet ne kaip 
tremtinys, o kaip žmogus, kuris gali čia sugrįžti, kuomet pasie- 
ksime bendrą susitarimą tarp manęs, jo ir jūsų — Diono drau- 
gų. Tai taps įmanoma tuo atveju, jei jis sutiks daugiau nebe- 
regzti prieš mane sąmokslų, o tu, tavo artimieji ir čia gyvenantys 
Diono bičiuliai man tai laiduosite. O jums tegul jis pats tai kuo 
aiškiausiai užtikrina. Turtas, kurį jis pasiims, tegul būna Pelo- 
ponese ir Atėnuose, pas tuos žmones, kuriais jūs pasitikite; te- 


gul jis gauna nuo jo pelną, bet ne pats vienas šeimininkaudamas, 

o tik su jūsų pritarimu, kadangi aš nelabai pasitikiu, kad ga- 
lėdamas šiais pinigais naudotis — o tai vis dėlto nemaža suma, — 
jis teisingai elgsis mano atžvilgiu; tavimi ir taviškiais pasitikiu 
daug labiau. Jeigu esi patenkintas tokiomis sąlygomis, pasilik 
dar šiems metams, o pavasarį iškeliauk paėmęs Diono pinigus. 
Gerai žinau, kad ir Dionas tau bus didžiai dėkingas, jei šitai dėl 
jo padarysi“. Išgirdus šiuos žodžius, mane apėmė nerimas. Vis 
dėlto pasakiau, kad apsvarstysiu šį reikalą ir kitą dieną pateiksiu 
savo sprendimą. Taip tuomet ir sutarėme. Po to, didžiai susi- 
jaudinęs, vienas pats su savimi ėmiau svarstyti. Štai tokiais žo- 
džiais prasidėjo mąstymo eiga: „Tarkime, kad Dionisijas negal- 
voja pasielgti taip, kaip sako; man išvykus, jis pats ar liepęs 
kam nors iš savo aplinkos parašytų ir nusiųstų Dionui įtikinamą 
laišką, išdėstydamas tai, ką man dabar pasakė — esą jis turėjęs 
daug noro, bet aš nepanorau pasielgti taip, kaip jis mane akino, 
ir visiškai nesirūpinau Diono reikalais. Be to, jei Dionisijas ne- 
norėtų manęs išleisti ir net jei pats neduotų laivų kapitonams 
tokio nurodymo, bet tik visiems lengvai parodytų, jog nenori, 
kad aš išplaukčiau, ar kas nors panorėtų mane padaryti savo 
laivo keleiviu ir išplukdyti tiesiai iš Dionisijo namų? Be kitų 
bėdų, prisidėjo ir tai, kad gyvenau sode, kuris supo jo namus; 
joks vartų sargas nebūtų panorėjęs manęs iš Čia išleisti, negavęs 
Dionisijo įsakymo. O jei pasiliksiu dar metams, nusiųsiu Dionui 
laišką apie tai, kokia mano padėtis ir kuo užsiimu. Ir jei po to 
Dionisijas ištesės bent dalį savo pažadų, mano darbai nebus 
verti tik pajuokos, nes Diono turtas, jeigu skaičiavimai tikslūs, 
yra apie šimtas talentų. O jeigu įvyks tai, kas regisi tikėtina, 
kad ir įvyks, tuomet tiesiog nežinau, kaip man pasielgti. Šiaip 
ar taip, būtina kaip nors iškęsti šiuos metus ir pamėginti darbais 
atskleis-ti Dionisijo pinkles“. Priėjęs prie tokios nuomonės, kitą 
dieną Dionisijui pasakiau: „Nusprendžiau pasilikti. Tačiau pra- 
šau tavęs neskirti manęs atsakingu už Diono reikalus, bet sykiu 

su manimi nusiųsti jam laišką, išaiškinti jam mūsų dabartinį su- 
sitarimą bei pasiteirauti, ar jis su juo sutinka, ar ne; ir jei jis mano 
ir nori, kad būtų kitaip, tegu kuo greičiausiai apie tai parašo. 
Tu tuo tarpu jo atžvilgiu nepriiminėk jokių naujų sprendimų“. 

Šitai buvo pasakyta bei šitaip mes susitarėme, kaip čia daug: 
maž ir išdėsčiau. Po to laivai išplaukė, ir man tapo nebeįmano- 
ma išvykti, kai Dionisijas prisiminė pasakyti, kad dalis Diono 
nuosavybės turi priklausyti Dionui, o kita dalis - jo sūnui. Sakė, 
kad parduosiąs jo turtą, ir pusę jo duosiąs man parvežti Dionui, 
o pusę paliksiąs sūnui, nes manė, kad šitaip bus teisingiausia. 
Jo žodžiai mane pritrenkė, ir maniau, kad būtų buvę juokin- 
ga jam prieštarauti. Vis dėlto užsiminiau, kad reikėtų palaukti 
Diono laiško, ir jam vėl iš naujo apie tai parašyti. Iškart po to 
Dionisijas su jaunatvišku įžūlumu pradėjo kur tik papuolė ir 
kam tik panorėjo pardavinėti visą Diono nuosavybę, man apie 
tai net žodeliu neužsimindamas. O ir aš pats nustojau jam kalbė- 
ti apie Diono reikalus, kadangi galvojau, jog nieko nebegaliu 
padaryti. 

Iki šių įvykių visaip stengiausi būti naudingas filosofijai ir 
draugams. Tačiau po to mudu su Dionisiju gyvenome šitaip: aš 
žvelgiau į tolį tarytum paukštis, kuris trokšta išskristi, o jis visais 
būdais stengėsi mane įbauginti, kad kuo mažiau beliktų atiduoti 
Diono turto. Tuo tarpu visos Sicilijos akyse sakėmės esą draugai. 
Bet štai Dionisijas, elgdamasis skirtingai nei jo tėvas, pamėgino 
sumažinti algą vyresnio amžiaus samdiniams. Įširdę kariai su- 
sirinko kartu, pareikšdami, jog neleis tam įvykti. Jis pamėgino 
juos sutramdyti jėga ir užrakino Akropolio vartus. Bet jie tuoj 
pat apsupo sienas ir užbaubė kažkokį barbarišką pajaną. Tas gi 
didžiai persigandęs išsyk nusileido ir susirinkusiems peltastams 
davė dar daugiau, nei jie reikalavo. Netrukus po to pasklido 
gandas, kad viso to kaltininkas buvo Hėrakleidas. Šis, vos tai 
išgirdęs, tuoj išnyko iš akiračio. Dionisijas pamėgino jį suimti, 

bet kai jam nepavyko, pasikvietė Teodotą į sodą, kur ir aš at- 
sitiktinai vaikštinėjau. Negirdėjau ir nežinau, ką jie kalbėjo tar- 
pusavyje, tačiau puikiai žinau ir prisimenu tai, ką Teodotas 
pasakė Dionisijui mano akivaizdoj: „Platonai, — sakė jis, — įti- 
kinėju Dionisiją, kad jei man pavyktų atvesti Hėrakleidą čia, 
idant būtų aptarti jam dabar kritę kaltinimai, ir jei būtų nu- 
spręsta, jog jam nevalia likti gyventi Sicilijoje, mano vertinimu, 
jam reikėtų leisti išplaukti su sūnumi ir žmona į Peloponesą bei 
leisti ten gyventi bei naudotis savo turtu su sąlyga, kad jis ne- 
kenktų Dionisijui. Aš jau siunčiau jį pakviesti ir tai padarysiu 
dar sykį dabar; atsiliepęs į šį ar į ankstesnį kvietimą, jis turėtų 
manęs paklausyti. O Dionisijui siūlau ir jo atkakliai prašau, 
kad jei susitiktų Hėrakleidą anapus miesto sienų ar čia, mieste, 
nedarytų jam nieko pikta, bet leistų išvykti iš šalies, kol Dioni- 
sijas nepakeitė nuomonės“. Tuomet kreipėsi į Dionisiją ir pak- 
lausė: „Ar sutinki?“. „Sutinku“, — atsakė Dionisijas - „kad net 
jei jis pasirodytų tavo namuose, jam neatsitiks nieko pikta, kaip 
dabar ir susitarėme“. Kitos dienos vakare pas mane atskubėjo 
didžiai susijaudinę Euribijas ir Teodotas. Teodotas tarė: „Pla- 
tonai, ar vakar buvai liudininkas to, ką mes su Dionisiju susi- 
tarėme dėl Hėrakleido?“ „Be abejo, taip“, — atsakiau, o jis tęsė: 
„Dabar gi po visur sukinėjasi peltastai, stengdamiesi sučiupti 
Hėrakleidą. Jis gi yra kažkur čia netoliese. Privalai bet kokiu 
atveju palydėti mus pas Dionisiją“. Taigi mes patraukėme pas 
ji Kuomet atėjome, jiedu verkė ir stovėjo tylėdami, o aš pasa- 
kiau: „Šiedu labai išsigando, kad, sulaužydamas vakarykšųį su- 
sitarimą, ko nors nepadarytumei Hėrakleidui. Man regis, jis pa- 
sirodė ir sukinėjasi kažkur netoliese“. Tai išgirdęs Dionisijas 
užsiplieskė, o jo veidas ėmė mainyti spalvą, kaip nutinka, kai 
apima įniršis. Tuomet Teodotas puolė prie jo kojų ir, paėmęs 
ranką, maldavo, kad nedarytų nieko bloga. Aš jį pertraukiau, 
tardamas: „Nesibaimink, Teodotai, Dionisijas neišdrįs pasielg- 

ti kaip nors kitaip, nei vakar buvo sutarta“. Dionisijas pažvel- 
gė į mane ir kaip tikras tiranas tarė: „Su tavimi aš išvis dėl 
nieko nesitariau“. „Vardan dievų“, - atsakiau aš — „tu pažadėjai 
nedaryti to, ko dabar tavęs prašo“. Tai pasakęs apsisukau ir 
išėjau. Po to Dionisijas ir toliau medžiojo Hėrakleidą, tačiau 
Teodotas pasiuntė pasiuntinius ir liepė jam bėgti. Dionisijas 
savo ruožtu pasiuntė Teisiją su peltastais įsakydamas juos per- 
sekioti. Vis dėlto, kaip buvo kalbama, Hėrakleidas juos aplen- 
kė menka dienos dalimi ir pabėgo į Kartaginos valdas. 

Po šių įvykių senas Dionisijo ketinimas negrąžinti Dionui 
pinigų įgavo įtikinamesnį pagrindą, paremtą pykčiu mano at- 
žvilgiu. Pirmiausia jis išsiuntė mane iš Akropolio, pateikdamas 
pasiaiškinimą, esą sode, kur aš gyvenau, moterys turėjo atlikti 
dešimties dienų trukmės aukojimų apeigas. Tuo laikotarpiu jis 
man įsakė gyventi už Akropolio sienų, pas Archedemą. Kol ten 
buvau, Teodotas dažnai kvietėsi mane pas save, piktinosi tuo, 
kas įvyko, ir kaltino Dionisiją. O šis, išgirdęs, kad aš lankiausi 
pas Teodorą, padarė iš to dar vieną, kaip du vandens lašai pana- 
šią dingstį, idant pagilintų nesutarimus tarp mūsų. Jis pasiuntė 
pas mane Žmogų teiraudamasis, ar aš iš tiesų lankausi pas Teo- 
dorą, kai šis mane pasikviečia. „Be abejo“, - atsakiau aš. „Tuomet 
man liepė tau pasakyti“, — tęsė pasiuntinys — „kad labai blogai 
elgiesi, nuolat labiau vertindamas Dioną ir Diono draugus nei 
jį“. Tai man buvo pasakyta, ir nuo to laiko Dionisijas daugiau 
manęs nebekvietė į savo rūmus, kadangi jam tapę aišku, esą aš 
buvęs draugas Teodotui ir Hėrakleidui, o jam — priešas; be to, 
jis manė, kad aš negalvoju gerai apie jį ir dėl to, jog Diono pi- 
nigai buvo visiškai ištirpę. Tad po to aš gyvenau už akropolio 
sienų, kartu su samdiniais kareiviais. Įvairūs žmonės, tarp kurių 
ir iš Atėnų kilę vergai, mano bendrapiliečiai, ėmė lankytis pas 
mane bei pranešė, kad tarp peltastų apie mane sklinda paskalos, 
o kai kurie netgi grasina mane nužudyti, jei tik sučiups. Tuomet 

aš surengiau sau tokį išsigelbėjimą. Nusiunčiau Architui bei ki- 
tiems draugams iš Taranto laišką, kuriame išdėsčiau savo padėtį. 
Jie sugalvojo šią dingstį: atsiuntė trisdešimties irklų laivą, tartum 
tai būtų pasiuntinystė nuo jų polio; laivą vedė Lamiskas, vienas 
iš jų. Atėjęs pas Dionisiją, jis pateikė prašymus dėl manęs, saky- 
damas, kad aš norėčiau išvykti, ir prašydamas, kad tiranas tam 
šiukštu nesutrukdytų. Dionisijas sutiko ir perdavė man kelion- 
pinigių, tuo tarpu Diono pinigų aš neprašiau, o jis neatidavė. 

Atvykęs į Peloponesą, Olimpijoje sutikau Dioną, bežiūrintį 
žaidynes, bei perdaviau visa, kas buvo įvykę. Tuomet jis, šauk- 
damasis liudininku Dzeusą, pareiškė man, mano namiškiams 
ir draugams, kad ruoštumėmės keršyti Dionisijui. Aš — už pa- 
žeistą svetingumo įstatymą (taip tuomet jis kalbėjo ir manė), o 
jis — už neteisingą išvarymą ir tremtį. Tai išgirdęs, liepiau jam 
kviestis mano draugus, jei tik jie to norėjo. „Mane gi“, — atsa- 
kiau — „tu pats sykiu su kitais beveik jėga kažkokiu būdu priver- 
tei dalytis su Dionisiju namais, valgių stalu bei kartu dalyvauti 
aukojimuose. Sklindant šmeižtui, jis, ko gero, galvojo, kad aš 
sykiu su tavimi rezgu sąmokslą prieš tiraną. Tačiau jis nenu- 
žudė manęs bei pasielgė pagarbiai. Be to, mano ir amžius jau 
nebe tas, kad galėčiau kariauti prieš ką nors, bet būsiu jūsų są- 
jungininku, išlaikydamas abipusę draugystę, jei panorėtumėte 
padaryti ką nors gera. Kol trokštate bloga, kvieskitės kitus“. 
Štai taip aš kalbėjau, prisimindamas savo nesėkmingą kelionę į 
Siciliją. O jie nepaklausė nei manęs, nei mano patarimų ir patys 
tapo visų dabar įvykusių nelaimių kaltininkai. Viso to nebūtų 


e atsitikę, kiek žmogui įmanoma tai įsivaizduoti, jei Dionisijas 


351a 


būtų grąžinęs Dionui pinigus ar visai su juo susitaikęs. Be to, ir 
Dioną aš būčiau lengvai sulaikęs, nes turėjau tam ir noro, ir 
galimybių. Dabar gi jie puolė vienas ant kito bei visa pripildė 
nelaimėmis. O juk Dionas turėtos valdžios, draugų bei polio 


atžvilgiu puoselėjo tuos pačius ketinimus, kuriuos, reikia pa- 

sakyti, galėčiau turėti ir aš ar kuris kitas darnios sielos žmogus. 
Jis manė, kad gera darymas atneša pačią aukščiausią valdžią ir 
pareigas. Tačiau tai neįmanoma, kuomet tasai, kuris yra ne- 
turtingas, nevaldąs savęs paties bei baikščiai paklūstąs malonu- 
mų troškimui, siekia praturtėti pats ir praturtinti savo draugus 
bei polį, rengdamas sąmokslus bei telkdamas bendrininkus ar 
žudydamas kitus, idant įsigytų turto, bei apšaukdamas kitus 
priešais ir išskirstydamas kitų pinigus, o savo bendrininkus ir 
bičiulius skatindamas daryti taip pat, kad tokiu būdu nė vienas 
negalėtų pasakyti esąs neturtingas. Lygiai taip tai neįmanoma, 
jei kas tokiu pat būdu bandytų daryti gera poliui ir įgyti aukštas 
pareigas bei, pasiremdamas liaudies balsavimu, išdalytų mažu- 
mos turtą daugeliui, arba jei kas, stovėdamas vieno didelio po- 
lio priekyje bei valdydamas dar daug mažų polių, savo poliui 
neteisingai atriektų mažesniųjų polių pinigus. Tokiais būdais 
nei Dionas, nei kuris kitas savo noru nestotų prie šios valdžios, 
per visus laikus amžinai pražūtingos jam ir jo palikuonims, bet 
siektų valstybinės santvarkos, pagrįstos pačiais teisingiausiais ir 
geriausiais įstatymais, o ne tos, kuri buvo įsteigta kad ir nedau- 
gelio žmonių mirtimi ir trėmimais. Štai taip elgtųsi dabar Dionas, 
kuris verčiau rinkdavosi patirti nedorą darbą, nei jį pats atlik- 
ti, nors stengdamasis šiaip ar taip vis dėlto jo nepatirti. Tačiau 
jis krito mėgindamas įveikti savo priešus, ir tai neturėtų stebinti. 
Doras, o sykiu nuovokus ir mąslus žmogus apskritai niekada 
negalėtų apsirikti dėl nedorų žmonių sielos savybių. Tačiau nie- 
ko nuostabaus, jei jam tektų patirti tai, ką patiria geras laivo 
vairininkas. Nuo šio nepasislėps besiartinanti audra, tačiau jis 
gali nenumatyti neįprasto ir netikėto jos dydžio; ir ši užslėpta 
jėga jį gali nuskandinti. Būtent tai pražudė Dioną. Jam neliko 
paslaptis tai, kad jo žudikai buvo blogi žmonės, tačiau liko pa- 
slėptas jų nemokšiškumo, menkumo ir godumo mastas. Jis guli 
pakirstas bei panardinęs Siciliją į gilų liūdesį. 

Po to, kas buvo dabar pasakyta ir mano patarta, manding, 
buvo pasakyta daugiau mažiau pakankamai. Man pasirodė 
būtina grįžti prie mano antrosios kelionės į Siciliją bei ją aptarti, 
kadangi atsitikę įvykiai buvo keisti ir beprasmiški. Jei papasako- 
ti dalykai kam nors įgis aiškesnę prasmę, o įvykių priežastys — 
pakankamą pagrindą, to man gana, ir vadinasi, dabar jau už- 
tektinai pasakyta. 

KOMENTARAS ANTRAJAM LAIŠKUI 


Laiškas turėtų būti buvęs parašytas šiek tiek po 360 m. pr. Kr., 
turint omenyje nuorodą į Platono susitikimą su Dionu Olimpi- 
nėse žaidynėse. Tačiau beveik visuotiniu sutarimu laikomas hele- 
nistinio meto neopitagorininkų klastote. Išskyrus septintąjį, antra- 
sis yra vienintelis laiškas corpus epistolarum platonicum, turintis 
filosofinį ekskursą. Pastarojo tonas ypač ezoterinis ir mįslingas — 
kaip ir buvo madinga tarp naujųjų ano meto pitagorininkų. Tik- 
roji parašymo data galėtų būti tarp II ir I a. pr. Kr. 


310b „Išgirdau iš Archedemo“. Archedemas yra pakankamai 
paplitęs vardas Antikoje. Vienintelės žinios apie šį konkretų Arche- 
demą turimos tik iš šio laiškų korpuso. Jis minimas septintajame 
laiške (339a; plg. koment. ad! /ocumn), be to, sutinkamas trečiajame. 
Jis, matyt, bus buvęs Archito iš Taranto mokinys. Apskritai Arche- 
demo vaidmuo labai simboliškas - jis yra laiškanešys ir tarpininkas 


tarp Dionisijo ir Platono. 


310c „vienintelį Dioną laikai išimtimi“. Pasguali (p. 173) pa- 
stebi, kad Dionisijas nesiskaudina dėl Diono kalbų, kadangi nieko 
kita iš jo negalėjo ir tikėtis. 

„Kratistolas ir Poliksenas“. Pirmasis taip pat žinomas tik iš laiš- 
kų, tačiau, skirtingai nei Archedemo, tokio vardo apskritai ne- 
rasime tarp žinomų Sicilijos ir Didžiosios Graikijos vardų Fra- 
ser-Matthews (Lexicon, III A). Tuo tarpu Poliksenas - daug kur 


minimas vardas. Apie konkrečiai šį Polikseną plg. V. Stegemann, 
REXXI 2, 1952, coll. 1852-59. Jis bus buvęs Brisono iš Megarų 

mokinys. Jo paminėjimus randame ir Epistolae Socraticae rinkiny- 
je. Pastarasis buvo taip pat priskiriamas Platonui, tačiau nebuvo 
įtrauktas į jo raštų rinkinį dėl to, kad „sokratiškieji laiškai“ aiškiai 
parašyti vėliau nei corpus platonicum (Koehler, p. 4-5; taip pat 
Sykutris, p. 112 są. mano, kad jie bus buvę parašyti antrosios so- 
fizmo bangos laikotarpiu). Yra paliudijimų, kad būtent Polikse- 
nas pirmasis pasiūlė loginį „trečiojo žmogaus“ argumentą. Pa- 
minėjimą apie tai randame Fainijo (ar Fanijo) vardu Aleksandro 
Afrodisiečio veikale (/n Aris. Metapb., p. 84,16, Hayduck). Turint 
omenyje, kad Fainijas buvo Aristotelio mokinys ir Teofrasto 
bendramokslis, šis paliudijimas vertintinas rimtai. Reikia ma- 
nyti, kad Poliksenas priklausė aplinkai, kuri buvo gana priešiš- 
kai nusiteikusi Platono atžvilgiu. Po Dionisijo mirties greičiausiai 


pasitraukė į Taorminą (Tim. in Aten. XI, 471 = FrGrHist566,33). 


310d „Olimpinėse žaidynėse“. Pagal nuorodą į Olimpiadas 
turėtų būti nustatoma tariama laiško data — 360 m. pr. Kr. Platono 
ir Diono susitikimas šių žaidynių metu minimas septintajame 
laiške (350b-c; plg. koment. 24 /Jocum). Morrow (p. 106) 
nuomone, sunku patikėti, kad jau tuo metu Dionas būtų galėjęs 
ruošti karo žygį prieš tiraną, kaip gali pasirodyti iš laiško tono. 


„nėra nei vieno graiko, kuris mūsų nežinotų, o ir apie mūsų 
artimą ryšį netyla kalbos“. Įpaišydamas Platono ir Dionisijo 
santykius į helėniškosios kultūros kontekstą, laiško autorius de- 
monstruoja akivaizdžią pbilodoksia — t. y. garbės troškimą. Laiš- 
ko autentiškumo gynėjai teigia (Novotny, p. 66), kad panašias 
nuostatas galima išskaityti Pwotoje (208c), kur Platonas sako: 
„Pažvelgęs į žmonių garbėtrošką, taip pat stebėsiesi jos nesuvo- 
kiamumu, jei neprisiminsi mano žodžių, turėdamas galvoje, kaip 
neįprastai žmones nuteikia meilė bei troškimas išgarsinti savo var- 
dą ir amžiams nemariąją šlovę palikti. Vačiau Isnardi Parente 
įsitikinusi, kad tokį godaus ir garbės ištroškusio Platono įvaizdį 

mėgo kurti jo priešininkai (2002, p. 193). Toliau tekste sekančios 
garsių asmenų poros buvo žinomos kiekvienam graikui. Kai kurie 
iš paminėtų personažų - istorinės, kai kurie — mitinės asmenybės. 


311c „mirusieji jaučia, kas dedasi čia, gyvųjų pasaulyje“. Laiš- 
ko autorius mėgina įkomponuoti kai kurias ypatingesnes mintis, 
kurias Platonas yra išreiškęs dialoguose. Šiuo konkrečiu atveju ga- 
lima įtarti, kad turimi omenyje tie /sta:ymų fragmentai, kuriuose 
panašiai nusakomas mirusiųjų santykis gyvųjų pasaulio atžvilgiu 
(IX 863e są., XI 927a). Kita vertus, kaip taikliai atkreipia dėmesį 
Maddalena (p. 370), čia aptinkamas žodis a/s:bėsis nėra vartojamas 
būdingame sau kontekste. 


312a „per mane filosofija įgytų šlovę daugumos akyse“. Vargu, 
ar Platonas puoselėjo lūkesčių, kad filosofija galėtų būti prieina- 
ma daugeliui. Veikiau atvirkščiai, jau Herakleitas išreiškė skeptišką 
nuostatą minios atžvilgiu (plg; „Vienas man — dešimt tūkstančių, 
jeigu jis kilniausias“ (vert. Adomėnas, fr. 74), taip pat fr. 81: „Kil- 
niausieji renkasi Viena vietoj visa ko: amžinai tveriančią šlovę — 
vietoj mariųjų [daiktų]: tačiau dauguma persisotinę kaip galvijai“), 
o Platonas šią poziciją reziumavo Valstybės svarstymais: „Turė- 
damas visa tai galvoje, prisimink štai ką: ar įmanoma, kad minia 
sutiktų ir pripažintų, jog egzistuoja grožis pats savaime, o ne dau- 
gybė gražių dalykų, jog egzistuoja kiekvieno daikto esmė, o ne 
daugybė daiktų? — Visai neįmanoma. — Vadinasi, - tariau, - minia 
negali būti filosofu. - Negali. - Todėl ji peikia tuos, kurie užsiima 
filosofija. — Žinoma“ (493e-494a). 


312c „žvalgeisi ir kitų mokymų“. Anot kitų šaltinių (Plut. Dion. 
17,3; 19,4; Aten. XI 507a-b; Diog. Laert. II 82) Dionisijas kvie- 
tėsi Poliarchą ir Aristipą, arbą Eschiną ir Aristipą; galbūt dar 
menkiau žinomus filosofuojančius ano meto intelektualus - He- 
likoną bei Fitoną iš Regijaus (pastaruosius mini Filostratas, Vira 


Apollonii I, 35, 1). 

312d „Mažasis rutulys nėra taisyklingas“. Tekste sakoma /0 
spbairion, vad matyt turimas omenyje rutulio modelis. Iš toliau 
sekančio svarstymo galima spręsti, kadlaiškas iš tiesų yra klastotė: 
pereinama prie pitagoriečiams svarbių temų. Rutulys arba sfera, 
kuria pirmasis iš graikų susidomėjo Talis iš Mileto, vėliau juo sekė 
Eudoksas, o galiausiai jos idealiąsias apibrėžtis ištobulino Archime- 
das, tapo centrine ir „skandalinga“ figūra ano meto astronomijos 
moksle. Ja remiantis buvo aiškinamas saulės bei judančių žvaigž- 
džių (t. y. planetų) judėjimas (apie tai plg: Souilhė, p. 8; Bris- 
son, Lettres, p. 94—95). Archimedo pagamintas sferos modelis yra 
minimas Cicerono (Rep. I 14,21-22), kuris pasakoja, kad kon- 
sulas Gajus Suplicijus Galas jį užtiko įžengęs į Sirakūzus, kuomet 
romėnai užkariavo Didžiosios Graikijos miestus. Galima many- 
ti, jog Platonas duoda nuorodą į dangaus sferos modelį Timaju je 
(40d), tačiau šiame dialoge ji netampa platoniškos stereometrijos 
svarstymų centru. Tikroji susidomėjimo šiais geometriniais kūnais 
banga kilo helenistiniu laikotarpiu. Šiuo metu imta akcentuoti ir 
geometrinius Platono filosofijos akcentus. Neatsitiktinai turbūt 
pabrėžiamas ir Archedemo, kuris buvo laikomas pitagorininko Ar- 
chito mokiniu, vaidmuo (plg.: Timpanaro Cardini, II, p. 296-309). 


312d „mokymą apie pirmojo prado gimtį“ (peri tės tou protou 
pbyseos). Platonas niekur kitur tokia abstrakčia prasme nevartoja 
žodžio prūros („pirmasis pradas“). Čia prūros reiškia absoliutą ir 
galutinį dievišką pagrindą, ir tai labiau primena Aristotelio Me- 
tafizikos toną nei paties Platono nuostatas. Kita vertus, pirmaisiais 
pradais gyvai domėjosi kiek ankstesnės nei I a. pr. Kr. pitagoriško 
platonizmo mokyklos, tad iš dalies iš pastarosios užuominos ban- 


doma nustatyti laiško sukūrimo datą (tarp II ir I a. pr. Kr.). 


„Man tenka kalbėti mįslėmis“. Čia leksika aiškiai tampa perdė- 
tai pitagoriška. Hell (p. 26) pastebi, kad Platonas tokia kiek ne- 


įprasta forma (4/n/gmos vietoje ainigma) žodį „mįslė“ vartoja Tima- 
1P £ J £ 1 „Mį J 

juje (72b). Tačiau tiek ten, tiek kitur „mįslės“ vartosena įprasta 
ir bendro pobūdžio, niekur dialoguose neatrasime pastangos su- 
teikti savo filosofijai perdėto paslaptingumo, mįslingumo ir slap- 
tumo. Galima sakyti, kad čia mistifikacijos dėlei pasitelkiamas 
„išprievartautas“ septintojo laiško fonas, kuriame Platonas filoso- 
fiškai smerkia raštą kaip žinojimo ir tiesos perdavimo instanciją. 
Tuo tarpu helenistiniu laikotarpiu mįslingumas tampa ypač pa- 
trauklus filosofinio įvaizdžio atributas. Ritter (p. 364-365), rem- 
damasis šia antrojo laiško dalimi, atranda sąsajų su neabejotinai 
suklastotu tryliktuoju laišku. Vis dėlto abejotina, ar galime teigti 
jog abu neautentiški laiškai buvo suklastoti to paties autoriaus. 
Souilhė akimis (p. LXXXI), taip teigti pernelyg drąsu. Neabejoti- 
na tik tai, kad ir antras, ir tryliktas buvo parašyti to paties laiko- 
tarpio pitagoriečių įtakos areale. 


„jei kas nors atsitiktų su šiomis lentelėmis sausumoje ar jū- 


roje“. T. y. jeigu kas atsitiktų su šiuo laišku. 


312e „Visa esti aplink visa ko karalių ir visa — dėka jo. Jis — 
visa, kas gražu, priežastis. Antraeiliai dalykai būva aplink 
antrąjį pradą, trečios eilės - aplink trečiąjį“. Pati mįslingiausia 
filosofinė laiško dalis, sukėlusi interpretacijų šuorą, interpretaci- 
jų, kurios dažniausiai lieka nevaisingos ir tuštokos, todėl pasta- 
ruoju metu bandymai išaiškinti pastarąją formuluotę rimsta ar 
bent jau darosi santūresni (puikią kritinio peizažo apžvalgą gali- 
ma rasti Novotny, p. 73-80). Aiškinimų esama dvejopų. Pirmasis 
skelbia, kad čia „trys karaliai“ turi būti išaiškinti kaip gnoseo- 
loginės stadijos (vienis - mąstomybės (2024) - juslės (aisthėsis)); 
pastarosios pozicijos šalininkai: Adam, p. 19; Post, 1925, išn. 11 
ad locum, Hackforth, p. 49. Kita pusė suteikia metaforai metafi- 
zinę ar ontologinę prasmę (aukščiausioji vienovė — mąstomasis 
pasaulis — juslinis pasaulis); šią nuomonę palaiko: Souilhė, p. 
LXXVIII-LXXIX, kurio įsitikinimu, tai būtų korektiška plato- 

nistinė interpretacija. Apskritai antrojo laiško filosofinio ekskur- 
so puikų aptarimą galima atrasti Saffrey-Westerink, II, p. XXXIV 
są.; Čia aptiksime ir svarbią pastabą, kad pirmasis davęs nuorodą 
į antrojo laiško filosofinę digresiją buvo I a. pr. Kr. autorius pita- 
gorietis Moderatas iš Gadų. Galbūt svarbiausia paralelė, kurią 
galime išvesti norėdami suprasti šią vietą, mus veda prie neopi- 
tagoriečio ir neoplatoniko Stobaijo raštų (I, i, p. 37 sg; Wachs- 
muth). Sugretinę pastarąjį ir antrojo laiško tekstą, galėtume sakyti, 
kad pirmasis karalius yra ž0 ben, to monopbyes, to monadikon, to 
ontos on, tagathon (vienis, vienagimtis, vienapavidalis, tikroji Būtis, 
Gėris), kuris tapatinamas su protu (20us) arba atskirtuoju eidu 
(khūriston eidos). Šis pradas neturi sąsajų su materija. Antrasis die- 
vas — močtos kosmos (mąstymu apčiuopiamas kosmas); trečiasis — 
periekbon kosmos (mus supantis kosmas), t. y. mėnulis, planetos 


bei mus supanti visata. 


313a „siela klausia: kas visa tai yra?“ Nuo čia, kaip pastebi 
Isnardi Parente (2002, p. 197), prasideda akivaizdi septintojo 
laiško dalies (342e—343c) imitacija: sielos, kuri klausia, įvaizdis, 
tiesa, pakreipiamas kiek kitos minties plėtotei — tai tampa visų 
blogybių priežastimi. 


„kuomet mes buvome sode po laurais“. Sodo aplinka — 
nuolatinis corpus platonicum aprašomų įvykių leitmotyvas. Tokį 
šios vietos populiarumą turėjo lemti tai, kad ji ne sykį minima 
septintajame laiške (348c; 349d). 


313c „stengiesi patikrinti šiuos dalykus susiedamas juos su 
kitų filosofų mokymais“. Dar viena nuoroda į „kitų mokymus“. 
Tyrinėtojai atkaklų dėmesį konkurentams išskiria kaip antrojo laiš- 
ko ypatybę. Anot šio fragmento, Dionisijas turėjęs surengti įvai- 
rių filosofinių mokymų varžytuves bei, juos išbandęs, pasirinkti 
geriausią. Antrojo laiško falsifikatorius čia kiek persistengia, kurda- 
mas mįslingomis aplinkybėmis apipintą intriguojantį pasakojimą. 


108 


KOMENTARAS II LAIŠKUI 313D-314C 


313d „pasiųsi vėl pas mane Archedemą, o jis nelyginant pirklys 
grįš atgal“. Pirklio metafora yra Platonui būdingas tropas, pasi- 
imtas, matyt, nusižiūrėjus So/i+4 (223a). 


314c „Labiausia reikia kreipti dėmesį į tai, kad niekas nebūtų 
užrašinėjama, bet išmokstama“. Pabrėžtinas dėmesys mokymosi 
ir atminties atžvilgiu, nepasitikėjimas raštu, filosofijos slaptumo 
momentas - būdingi suprimityvinto vėlyvojo platonizmo bruožai. 
Kita vertus, laiškų korpuse tokios nuostatos turėtų susišaukti su 
Ep. VII 7, 341c-d žodžiais, kuriais Platonas aptaria filosofinio 
žinojimo komunikacijos sunkumus ir negalimumą išreikšti teigi- 
niais transcendencijos pažinimą. Tačiau aiškiai krenta į akis, kad 
šiose vietose kreipiamas dėmesys į skirtingus dalykus: antrojo laiš- 
ko autoriui mįslingumas yra svarbus pats savaime; tuo tarpu sep- 
tintojo laiško Platonas konstatuoja rašto prigimtinį neatitikimą 
tikrovės atžvilgiu. Filosofui komunikacijos priemonių klausimas 
aktualus tik tuo mastu, kiek jis sąlygoja teisingą kelią tiesos link. 
Mnemotechnika tampa vertinga ne dėl to, kad padeda išlaikyti 
slaptumą. Ji gali ir nepadėti, jei tas, kuris viską mokosi atmintinai, 
tik ties tuo apsistos, įsikurdamas teiginių daugžinystės pasaulyje. 


„Nėra nei vieno Platono veikalo ir nebus nei vieno, o tie, 
kurie dabar man priskiriami, yra veikalai Sokrato, parašyti 
tada, kai jis buvo jaunas ir gražus“. Pati klampiausia laiško 
vieta — galima sakyti, kad nesama jokio apčiuopiamesnio ar 
rimtesnį pagrindą turinčio šių žodžių išaiškinimo. Reikalą trikdo 
ne tiek tai, kad autorius (pseudo-Platonas) atsiriboja nuo „savo“ 
raštų, kiek tai, kad visa, kas užrašyta Platono vardu, priskiriama 
Sokratui. Kita vertus, dialogų Sokratas niekada nevaizduojamas 
gražiu, o ir apskritai Antika jį žinojo nebuvus gražuolį. Howald 
(p.188) duoda nuorodą į Faidrą (227e) ir mano, kad čia turimas 
omenyje Isokratas. Raeder (p. 534—535) bei kai kurie kiti tyrinėto- 
jai mano, kad kalbama apie Sokratą Jaunesnįjį, matematiką ir fi- 

losofą iš Atėnų, kurį Platonas cituoja Sofiste (218b), Teairere (147d) 
bei Polirike (257c są.), o Aristotelis Metafizikoje (1036b 24-32). 
Tačiau ši versija yra mažai tikėtina. Jei laiško autorius priklauso 
pitagoriečių tradicijai, jis galėjo laikytis nuomonės, kad tikroji Pla- 
tono filosofija buvo nerašytasis mokymas, kuris galėjo būti per- 
duodamas tik žodžiu. Tokiu atveju visi jo vardu parašyti dialogai 
turėtų būti priskiriami ne Platonui — sakytinės metafizikos auto- 
riui, — bet pačiam Sokratui, t. y. pagrindiniam dialogų veikėjui. 
Pasguali, p. 194, mano, kad ši vieta yra akivaizdžiausias neau- 
tentiškumo įrodymas: jo akimis laiško autorius turįs mintyje „tik- 
rąjį“ Sokratą ir šiais žodžiais juokaująs taip, kaip niekuomet ne- 


galėtų juokauti Platonas. 


314d „apie Likofroną“. Tai turbūt sofistas Likofronas, kurį ci- 
tuoja Aristotelis Mer. VII 1054b 10 bei Po/. III 1280b 10. Ne- 
sama jokių žinių, kad šis būtų svečiavęsis pas Dionisiją dvare ar 
su šiuo kitaip bendravęs. 


„Kalbant apie Filistioną“. Pastarasis buvo garsus Sirakūzų dvaro 
gydytojas, gydęs tiek Dionisiją vyresnįjį, tiek jaunesnįjį. 


314e „Speusipas“ buvo Platono sūnėnas, jo dvasinio palikimo 
paveldėtojas. Po Platono mirties, jis perėmė vadovavimą Akade- 
mijai (plg. Isnardi Parente fr. 9; Taran, 26). Galbūt tuo, kad jis 
minimas šalia Filistiono, apeliuojama į tradicijos perduodamas 
žinias apie jo silpną sveikatą (apie tai plačiau Isnardi Parente, 
Speusippo, p. 221 sg; Taran, p. 217-8). 


314e-315a „Hėgėsipo... Lisikleidą“. Tai visiškai nežinomi isto- 
rijai asmenys. Tai pat nieko negalima pasakyti apie akmens skal- 
dyklose (kalėjime, kuriuo garsėjo Sirakūzai) įkalintus žmones. Fra- 
ser-Matthews (Lexicon, III A) mini Lisikleidą, tačiau duoda nuo- 


rodą tik į šią antrojo laiško vietą. 

323d „Platonas Diono namiškiams ir bičiuliams siunčia ge- 
riausius linkėjimus“. Laiškas iš visko sprendžiant buvo parašy- 
tas išsyk po Diono mirties, „bičiulių ir namiškių“ prašymu. Todėl 
dėl datos sutariama beveik vieningai — apie 353 m. 


Šio laiško Platono stilius atliepia vėlyviesiems jo raštams, o ypač, 
kaip pastebi W. Neumann, rašymo manierai, randamai Įstatyrzuose 
(Neuman, Kerschensteiner 1967, p. 186). Jai būdinga itin kom- 
plikuota kompozicija, dažnos kapotos frazės, stokojančios aiš- 
kesnės minties plėtotės, taip pat kiek senoliški pasikartojimai ir 
cirkuliarumas — nuolatinis grįžimas prie to, kas jau buvo pasakyta. 
Kita vertus, vėlyvasis Platonas atsisako daugiaprasmės ironijos, 
todėl jo kalba tampa kur kas tiesmukiškesnė ir paprastesnė, kar- 
tais net kelianti įtarimą savo nuoširdumu: p/atoniškas nuoširdumas 


stiliaus požiūriu skamba gana oksimoroniškai. 


Panašu, kad po Diono žūties susiklosčius miglotoms aplinkybėms, 
jo aplinkos žmonės norėjo sužinoti Platono nuomonę, jiems bu- 
vusią neginčijamai autoritetingą. Kita vertus, kai kurie tyrinėtojai 
teigia, kad šis laiškas esąs „atviras“ (Wilamowitz, 1919, II, p. 280), 
t. y. niekuomet taip ir nebuvęs skirtas konkrečiam adresatui (prie- 
šingai nei aštuntas). Juo Platonas veikiau bandęs visiems aiškiai 
išdėstyti tai, kas nutiko „sicilietiškuoju“ jo gyvenimo epizodu (plg. 
Pasguali, p. 64-71; Bluck, 1947 p. 14-22; Brisson, 1993 p. 36— 
46; Isnardi Parente, 2002, p. 215). Tačiau filosofas nebuvo linkęs 
tiesiog pasiteisinti. Kad ir netekęs jaunatviško grakštumo ir po- 

lėkio, jis išlaikė orią mąstymo laikyseną. Laiškas turi asmeninį 
pobūdį, t. y. kreipiamasi į tuos, kurie konkrečiai susiję su įvyku- 
sia istorija. Kitaip tariant, Platonas atremia paskalas ir apkalbas 
nesileisdamas į tiesioginį ginčą su galimais kritikais. Jo dėmesio 
nusipelno tik to verti dialogo partneriai, tuo tarpu priešininkų 
priekaištai lieka tik kaip neįvardytas, tačiau turimas omenyje fo- 
nas. Šią išdidžią laikyseną turbūt geriausiai reziumuoja pastaroji 
laiško pastaba. Dėstydamas savo kelionės į Siciliją priežastis, Pla- 
tonas tarsi tarp kitko įterpia: „kupinas tokių minčių ir ryžto aplei- 
dau namus, ir anaiptol ne dėl ko kita, kaip kai kas galvojo“ (328c). 


Žodis oikeios („namiškis“) dažniausiai nurodo į tuos, kurie prik- 
lauso tiems patiems namams (o7kos), tačiau neretai vartojamas iš- 
reikšti ir kitiems artimiems ryšiams. Tarkime, 350c juo nusakomi 
Akademijos aplinkos auklėtinių ryšiai. Todėl bendyo atsparos taš- 
ko, vienos bazės ir pagrindo, apie kurį telkiamasi, semantika čia 
gana intensyvi. Kiek platėlesnis kito čia pavartoto žodžio — Jetai- 
ros („bičiulis“) — prasmių laukas. Novotny beta/roi daugiskaitą 
verčia lotynišku sodales ir aiškina, kad cum duo significari possint, 
aut Ti gui in vita privata amicitia sunt coiniuncti aut gui idem de 
re publica sentiunt atgue ad eam gerendam societatem ineunt (1930, 
p. 143). Beto, ir Isnardi Parente pabrėžia, kad ketvirtame amžiuje 
pr. Kr. šis terminas jau galėjęs reikšti grupę žmonių, kurie, puo- 
selėdami tuos pačius interesus, paklūsta vienam vadovui (2002, 
p. 215). Dar plačiau šią temą išplėtojo F. Sartori (1958, p. 157— 
71). Akivaizdu, kad čia susiduriame su ano meto graikų politinio 
gyvenimo specifika, kurioje apibrėžtos socialinės bendrijos są- 
jungininkas paprastai buvęs ir artimas draugas. Dar daugiau, pri- 
vataus gyvenimo ryšiai suteikę pagrindą vienokiai ar kitokiai so- 
cialinei raiškai. Galbūt toks „intymus politikavimas“ ar „politinis 
intymumas“ nurodo į graikų polinkį steigti ir puoselėti ezoteriš- 
kumą apskritai. Apie pastarąjį bus daug kalbama ir toliau. 

„„„„siunčia geriausius linkėjimus“ (ex prartein). Visi laiškai 
prasideda šia pasisveikinimo forma, o ne Abairete, kuri būtų 
įprastesnė klasikinio laikotarpio stilistikai. Trečiajame laiške 
(ad init. 315a-c) aptariamos tokios preferencijos priežastys. 
Khairete pažodinė reikšmė — „džiaukitės“. Platonas reguliariai 
smerkia kai kurių graikų mėgiamą hedonistinę pasaulio pa- 
tyrimo nuostatą, siūlydamas pasisveikinimu nukreipti į teigia- 
mą, pozityvią veiklą. 


324a „Diono amžius buvo toks kaip dabar Hiparino“. Dionas 
gimė apie 409 m. pr. Kr., todėl tuo metu turėjęs būti dvidešimt- 
metis, gal kiek vyresnis (jei teisingas tvirtinimas, kad jie susitikę 
387 m. pr. Kr.). Egzistuoja šiokių tokių nesutarimų dėl čia mi- 
nimo Hiparino tapatybės. Šeimoje būta trijų narių, kurie turėję 
Hiparino vardą: 1) Diono tėvas 2) Dionisijo vyresniojo ir Aris- 
tomachės, Diono sesers, sūnus; 3) Diono ir Aretės, pastarojo 
Hiparino sesers, t. y. paties Diono dukterėčios, sūnus. Iš esmės 
sutariama, kad kalbama ne apie Diono tėvą. Vis tik svaresni ar- 
gumentai atrodo tų tyrinėtojų, kurie laikosi nuomonės, kad tu- 
rimas omenyje Hiparinas antrasis, Diono sūnėnas, o ne jo sūnus. 
Pirmiesiems toną neabejotinai uždavė Novotny pastebėjimas, kad 
būtent šis Hiparinas minimas ir aštuntajame laiške 357 c (1930, 
p. 144—5). Ta pačia linija seka ir Bluck, 1947 p. 171-173; Brisson, 
Lettres p. 211-212; Isnardi Parente, 2002, p. 215-216). Priešin- 
gos nuomonės laikosi: Neuman, Kerschensteiner 1967, p. 198. 


324b „nenuostabu, kad kuris nors iš dievų ir Hiparinui įskie- 
pijo tą pačią nuomonę“. Kaip pastebi Bluck, „dieviškos galios 
veikimo akcentavimas žmonių reikaluose būdingas senyvo am- 
žiaus Platonui“ (1947, p. 74). Panašių formuluočių gausu tiek laiš- 
kuose (plg., Ep. VII 326b-e, 327c-e, 336e, 337e, 340a; Ep. VIII 
353b, 355e) tiek ir vėlyvuosiuose dialoguose (Nom. IV, 709b; 
VII, 798a; IX, 875c; X, passim). Čia paminėtina ir ta aplinkybė, 

kad Platonas pirmasis pavartojo žodį pronoia apvaizdos reikšme 
(Diog. L. III, 24; Proclus ž2 Pl. Tim. p. 126). 


324c „Kai buvau jaunas...“ Nuo čia prasideda autobiografinis 
Platono pasakojimas. Į akis krenta akivaizdus neatitikimas Valszy- 
bėje dėstomoms nuostatoms — pasipiktinęs trisdešimties valdymu, 
Platonas pastebi, kad ankstesnė demokratinė santvarka „buvo auk- 
sinė“ (324d). Tuo tarpu didžiajame savo dialoge Platonas smer- 
kia ir kritikuoja demokratiją. Tokia nuomonių kontroversija trik- 
do kai kuriuos tyrinėtojus (plg. Karsten, p. 114 są., Maddalena, 
p. 119 są., Edelstein, p. 67-68). Kita vertus, tai, kad tas pats au- 
torius skirtinguose tekstuose išreiškia skirtingas nuostatas dar ne- 
suteikia jokio pagrindo abejoti kurio nors teksto autoryste, o vei- 
kiau liudija apie įnirtingą autoriaus dvasios gyvenimą. Isnardi 
Parente ne kartą pabrėžia, kad laiškų Platonas yra jau kitas nei 
Valstybės Platonas (1996, p. 53 są.; 2002, p. 216). Juk prieštarin- 
gų paties Platono nuomonių pavyzdžių galime rasti ir skaityda- 
mi neabejotinos autorystės dialogus. Tarkime, Vž/stybėje poezija 
smerkiama, o /jone apie ją atsiliepiama palankiai. Kaita apskri- 
tai Antikos biografijoje nuodugniai aptariama A. Momigliano 
studijoje The Development of Greek Biography, Cambridge Mass. 
1971. Be kita ko, anot Blucko, šis laiško sakinys buvo nukopi- 
juotas Saliustijaus (Car, 3,3). 


„įvyko perversmas, kuriam vadovavo penkiasdešimt vienas 
žmogus... turėjo neribotą valdžią“. Perversmas datuojamas 
404 m. pr. Kr. Platonas turėjo būti dvidešimt trejų metų. Pasta- 
roji vieta dar sykį suteikia pagrindo svarstymams apie laiško au- 
tentiškumą. Istoriografijoje įsigalėjusi nuostata šį valdymą vadinti 
trisdešimties tiranų valdymu. Dėl to, anot Karsteno, laiško au- 
torius pasakodamas išsiduoda nedalyvavęs perversmo įvykiuose 
(119-120). Vis dėlto toks priekabumas neturi pakankamo pag- 
rindo. Dauguma komentatorių (Novotny, p.149; Brisson, Letires 


114 


KOMENTARAS VII LAIŠKUI 324C-D 


p. 213; Isnardi Parente, 2002, p. 216; Bluck, 74-75; Morrow, 
1962, p. 216) nurodo Aristotelio (Arben. Pol. 35), o kai kurie iš 
jų dar ir Ksenofonto (Hell. II, iv, 58) tekstus, kuriuose taip pat 
aptinkame panašų valdžios pasiskirstymo aprašą. Vienintelis ne- 
atitikimas yra tai, kad Aristotelis vienuolika vadina Zesmūstėriou 
pbylakas, t. y. kalėjimo prižiūrėtojais, tuo tarpu, sprendžiant iš 
visko, Platonas jiems priskyrė kur kas didesnes galias. Aristotelio 
laikais turbūt būta penkių astyznomai ir penkių agoramomai, val- 
džiusių pagal atitinkamą pasiskirstymą į smulkesnius astys ir 2g0- 
ras. Todėl gali būti, kad įvykus perversmui, jų kompetencija 
išaugo, ir jiems buvo pavesta Atėnų bei Peirajo administracija. 
Taip mano Novorny ir pateikia įrašų (/.G. II, 5, 192) bei Tukidido 
citatų (6, 44, 2), kuriose kalbama apie panašų funkcijų derini- 
mą. Bluckas savo ruožtu teigia, kad tokie smulkūs istoriografine 
prasme neatitikimai veikiau liudija laiško autentiškumo labui 
(ž6id). Iš tiesų šitaip išryškėja, kad autorius neseka šaltiniais, o 
pasakoja savo istoriją, turinčią daugiau mažiau sąmoningo sub- 


jektyvumo atspalvį. 


324 d „giminaičiai ir pažįstami“. Čia ir vėl Platonas vartoja žo- 
dį oikeioi, turėdamas omenyje savo dėdę Charmidą, kuris buvo 
vienas iš Peirėjuje rezidavusių dešimties valdytojų (Xen. Hell. II, 
4, 19), bei Kritiją — savo motinos Periktionės pusbrolį, trisdešim- 
ties lyderį, žiauriausiąjį iš tiranų. Sunkiau pasakyti, kas slepiasi po 
antruoju žodžiu „pažįstami“ — gmorimo. Nei vienas komentato- 
rius nepateikia konkretesnių vardų, todėl siūloma šį žodį suprasti 
bendresne prasme. Kita vertus, laiškų korpuse be pastarosios esama 
tik dar vienos vietos, kur jis vartojamas (Ep. III, 317c1). Mano- 
ma, kad trečiasis laiškas yra klastotė, o pastarasis žodis pasigautas 
iš septintojo laiško žodyno (plg., Isnardi Parente, 2002, p. 216). 


„išves iš neteisingo gyvenimo būdo į teisingą“. Matyt, ne vie- 
nas Platonas puoselėjo tokias viltis. Visuotinį palankumą ką tik 

įvykusiam perversmui liudija ir Aristotelis (4:h. Pol. 35) bei Lisijas 
(cont. Eratosth. 5). Tiranų programa rėmėsi senųjų išminčių, tokių 


kaip Solonas, autoritetu bei noru sugražinti senuosius įstatymus. 


„ankstesnė politinė santvarka buvo auksinė“. Aukso amžių 
mini jau Hesiodas (Op. 108 ir toliau), todėl gali būti, kad Platonas 
sąmoningai pasirenka šią formuluotę. Šiaip ar taip, tai akivaizdus 
locus communis, ne sykį vartotas jo paties dialoguose ( Crar. 397e; 
Resp. V, 486); metaforą mėgo ir daugiau autorių (plg. Eur. Zroa- 
des, 432; Aesch. Cho. 372; Soph. Fr. 501; Pl. Phaedr. 235e ir 
Phil. 43e. Be to, Plutarchas ( T/mol. II, 4) akivaizdžiai kopijuoja šią 
Platono laiško vietą, pakartodamas netgi ne vieną kartą (Sert. 5). 


„„„„mano mielą vyresnįjį draugą Sokratą...“ (philon andra emoi 
presbyteron Sokratė). Anot Maddalena (p. 120-5), tai vienintelė 
vieta, kurioje Platonas Sokratą apibūdina tokiais žodžiais (plg. 
taip pat šio laiško 325b :02 betairon bėmon Sokratė). Karstenui, 
kaip ir visuose kituose šio laiško fragmentuose, čia matyti dar vie- 
nas neautentiškumo požymis. Jis teigia, kad kiekvienas, „kas pa- 
žinojo Platoną ir Sokratą, negalėjo nežinoti, kad šis buvęs vyres- 
nis“ (p. 50). Nors kai kurie komentatoriai skrupulingai tęsia ginčą 
ir toliau (Novotny, p.149), cituoto teiginio kaip argumento prieš 
laiško autentiškumą absurdas regisi pats savaime. Daug svarbes- 
nė Edelsteino (p. 11, išn. 2) įžvalga, kad Platonas, vadindamas 
save tiesiog Sokrato draugu (o ne mokiniu), tuo pačiu parodo, 
kad manosi esąs autodidaktas. Isnardi Parente linkusi tuo neap- 
siriboti. Anot jos, Akademijoje p4i/a terminas buvęs vienas iš 
pagrindinių, apie kurį sukosi visa kita. Todėl gali būti, kad taip 
įvardydamas Sokratą, jis nuosekliai laikosi savo paties įkurtos 
Akademijos nuostatų (2002, p. 217). Apie Akademijos bėmos 
phbilias - draugystės aukurą — kalba ir Antikos šaltiniai: Arist. 
Carm. Er. 2 Ross; Olimp. /n Plat. Gorg. 214,13-215,11, Wes- 
terink. Apie tai dar plg.: Jaeger, p. 106, K. Gaiser, 1966, p. 95. 

325a „Sokratas nepakluso...“ Apie tuos įvykius Platonas kalba 
ir plačiau (Apol. 32c-d). Trisdešimt tiranų įsakė Sokratui sulai- 
kyti Leontą iš Salamino, kuris buvęs niekuo neprasikaltęs doras 
žmogus. Sokratas pasipriešino šiam įsakymui. 


„Trisdešimties valdymas ir visa politinė santvarka žlugo“. 403 
m. pr. Kr. Trasibulas ir demokratai atstatė demokratinį valdymą. 


„žymiai ramiau, mane apniko troškimas...“ Grįžtama prie 

pasiaiškinimų dėl savo politinės veiklos. Kai kam (Maddalena, 

p. 116) atrodo, kad Platonas neautentiškai pasakoja savo politinę 

patirtį. Be to, atkreiptinas dėmesys į veiksmažodinę formą bei/ken, 

kuria apibūdinamas santykis su politikos sfera. Pažodžiui: „mane 
P y P 

vilko troškimas“. 


325c „apkaltinę bedievyste, dėl to jį nuteisė ir nužudė“. Apie 
kaltinimus Sokratui rašo ir pats Platonas (4pol. 23e), ir kiti anti- 
kos šaltiniai (Diog. L. II, 40; Xen. Mem. I, I). Labiausiai tikėti- 
na, kad oficialūs kaltinimai Sokratui buvo pateikti dėl netikėjimo 
polio pripažintomis dievybėmis bei susidomėjimu Jonijos physi- 
koi (Apol. 18c; 23d), taip pat dėl keistų dievybių garbinimo bei 
jaunuolių tvirkinimo: esą Sokratas skiepijęs juose nepagarbą tė- 
vams, polio piliečiams bei įstatymams (t. y. raginęs maištauti prieš 
demokratiją); be to, filosofas buvo apkaltintas dėl melagingos kai 
kurių poetų interpretacijos. Pastarąjį kaltinimą labiausiai palaikė 
Meletas — poetas tragikas, apie kurį išliko labai maža žinių (Apo/. 
19b-d). Kiti žymesni kaltintojai - Anitas ir Likonas. Pirmasis bu- 
vo įtakingas politikas, vienas iš demokratų lyderių (Men. 90a— 
b). Kai kurie komentatoriai (Taylor, Varia Socratica) mano, kad 
tikroji Sokrato proceso priežastis buvęs jo slaptas pitagorininkų 
religijos praktikavimas. Tokia nuomonė patyrė ir smarkios kriti- 
kos (Robin, p. 129-165). Vis dėlto šiam manymui nėra pakan- 
kamo pagrindo. Veikiausiai jam atsirasti turėjo įtakos ir paties 
Platono patirta pitagorizmo įtaka. 

325d „be artimų draugų bei ištikimų bičiulių nevertėjo imtis 
šio darbo“. Ir vėl vartojamas įprastinis žodynas: philoi androi ir 
pistoi hetairoi. Apie tai žr. 323d paaišk. Kaip matyti, teksto leksi- 
ka ir toliau liudija intymaus ir uždaro filosofinio santykio svar- 
bą. Kita vertus, panašu, kad šioje vietoje Platonas teisinasi, kodėl 
niekada rimtai neįsiliejo į jo gimtųjų Atėnų politinį gyvenimą, o 
pasidavė įkalbinėjamas vykti į Sirakūzus. Kiek abejotina Novotny 
pozicija, teigianti, kad gyventi pilnavertį politinį gyvenimą Plato- 
nui trukdė draudimas rengti partijų susiėjimus (p. 155). Kad toks 
draudimas buvo ketvirtajame amžiuje, esama antikinių liudijimų 
(Hyperid. Pro Euxenippo, 7 są.). Tačiau, kaip pastebi R. S. Bluc- 
kas (p. 79), nėra jokio patvirtinimo, kad tokia pati tvarka galiojo 
ir ano meto Atėnams. Šiaip ar taip, Platono tonas mums byloja vei- 
kiau apie patikimo asmeninio santykio, kurio dirvoje gali gimti 
tinkamas politinis valdymas, stoką. Iš kitos pusės, šis fragmentas 
paryškina kai kuriuos Platono ir Dionisijo bendravimo štrichus. 
332a-b Dionisijas bus apkaltintas nesugebėjimu užmegzti tvirtą 
draugystę. 


326a „Galų gale supratau, kad visos dabarties valstybės yra 
valdomos blogai“. Čia tinka chrestomatinė nuoroda į Vz/stybės 
septintąją knygą, kurioje aptariamos įvairios valdymo formos ir 
išskleidžiami jų trūkumai. Tolesnei laiško daliai atliepia ir dau- 
giau šio Platono dialogo fragmentų - ypač vietos, kuriose kalbama 
apie teisingos valstybės valdytojus — atitinkamą išsilavinimą ga- 
vusius filosofus (Rep. V, 473d, 499b, VI, 506e). Tačiau sugretinus 
laišką ir Valstybę, ima ryškėti ir šiokie tokie neatitikimai. Nepai- 
sant to, kad iš pirmo žvilgsnio susiduriame su tos pačios filosofijos 
turiniu, šie du tekstai siūlo skirtingą turinio sintezės strategiją. 
Maddalena (p. 120) teigia, kad „Platonui patirtis nėra filosofi- 
jos šaltinis, bet veikiau filosofija yra patirties šviesa“. Ši pastaba 
akivaizdžiai apeliuoja į Vz4+ybę, kur teisingos politikos principai 
suformuluojami pagal abstraktų tobulos valstybės modelį — t. y. 

praktikos sritis tampa antraeilė mąstymo idealybės atžvilgiu. Šio- 
je laiško vietoje aptinkame tokios svarstymo eigos inversiją: filo- 
sofo jaunystės patirtis atveda prie teorinės paradigmos atradi- 
mo. Platonas išsireiškia gana radikaliai - „buvau priverstas sakyti“ 
(legein te ėnankastbėn). Diskurso — logo — sritis tampa patirties 
būtinybės (anankė) įkaite. Vargu, ar verta aptarinėti Platono pa- 
žiūrų evoliucijos klausimą. Akivaizdu, kad patirties aspektas sep- 
tintąjį laišką rašiusiam senstelėjusiam autoriui jau buvo kur kas 
svarbesnis nei Vz/stybėje pademonstruoto dialektikos meno vir- 
tuozui. Neatmestina nuomonė, kad Platonas sąmoningai suprie- 
šina du filosofavimo modelius (Isnardi Parente, 2002, p. 218). 
Tad ir pačią inversiją galime laikyti dialektinės įtampos dalimi, o 
jei imsime domėn dar ir šio laiško ekskurso tematiką — kaip prog- 
ramišką elgesį filosofinio žinojimo komunikavimo negalimumo 
situacijoje. 

326b „man visiškai nepatiko vadinamasis „laimingas gy- 
venimas“. Tolesnę pastraipą yra nurodęs Ciceronas (De f7n. II, 
28, 92), be to, ją išvertęs ir citavęs (Zusc. V, 35, 100). Kritinėje 
tradicijoje šis faktas tapo vienu iš svarių argumentų laiško auten- 
tiškumo labui. Pasakymas „Didžiosios Graikijos prabanga“ buvo 
tapęs priežodžiu visoje Antikos tradicijoje, ypač kalbant apie be- 
saikį lėbavimą ir išlepimą. Apie tai ne sykį rašė tiek pats Plato- 
nas, tiek ir kiti Antikos autoriai, įskaitant minėtus Cicerono raštų 
fragmentus (Gorg. 518b; Resp. III, 404d; Athen. XII, 527c są.). 
Kai Platonas pirmą sykį atvyko į Sirakūzus, jie buvo valdomi 
tirano Dionisijo I. Pagrindinis šios kelionės prisiminimas ir 
yra pasibjaurėjimas palaidu Sicilijos graikų gyvenimu. Novotny 
(p.159-161) mano, kad, ne sykį viešai pasmerkęs prabangą, Pla- 
tonas reaguoja į jo atžvilgiu sklidusias apkalbas, esą tikroji jo ke- 
lionių į Magna Graecia priežastis buvęs tenykščių malonumų 
troškimas. Kad tokia nuomonė galėjo būti, yra ir paliudijimų 
(Diog. Kyn. ap. Diog. L. VI, 25). Krikščionių autorius Tatianas 

net yra užsiminęs, kad Platono rajumas (gastrimargia) buvęs ta 
priežastis, dėl kurios Dionisijas jį pardavė į vergiją (Or. ad Graecos, 
3). Kita vertus, tokią nuomonę galėjo paveikti ir tai, kad daugy- 
bė Akademijos auklėtinių nuolatos gyveno ir dirbo įvairių tiranų 
dvaruose (plg. Morrow, p. 49). 


Nelengva pasakyti, kokios buvo pirmosios Platono kelionės tik- 
rosios priežastys. Greičiausiai jos bus buvusios atsitiktinės arba 
menkai tesusijusios su filosofija ir politika (Isnardi Parente, 2002, 
p. 218). Diogenas Laertietis (III, 18) tvirtina, kad filosofas norėjęs 
susipažinti su Taranto pitagorininkais. Su kai kuriais iš jų Pla- 
tonas galėjęs užmegzti tvirtesnę draugystę (Neuman, Kerschens- 
teiner, 1967, p. 199). Apie tai liudija ir devintasis laiškas, skirtas 
Architui iš Taranto, nors yra nemažai abejonių, ar jis autentiškas. 
Į Siciliją, anot Diogeno, Platoną atvedė geografinis smalsumas — 
noras pamatyti Etnos ugnikalnį. Apie pastarąjį jau tuomet turbūt 
sklidusios legendos, o ypač garsi istorija, susijusi su Empedoklio 
mirtimi. Nekelia dvejonių ir tai, kad Platonas svečiavosi Dionisijo 
I dvare. Keista, kad Platonas nieko neužsimena apie sugrįžimą iš 
Sicilijos. Pastarasis taip pat apipintas legendomis, kurių tikrumo 
neįmanoma patvirtinti. Pasakojama (Diog. Laert. /oc. cir.; Plut., 
Dion, 5,1), kad Platonas supykdė Dionisiją savo samprotavimais 
apie tiraniškumą, ir šis jį pardavė į vergiją. Vėliau filosofas papuo- 
lęs į piratų rankas, kurie jį pardavę Aiginoje, priešiškame Atėnams 
polyje. Iš vergovės buvo išlaisvintas tuomet, kai turtuolis Anike- 
ridas, vėliau finansavęs ir Akademijos įkūrimą, sumokėjo išpirką 
(apie pasakojimą žr.: U. Kahrstedt, p. 295 są.). Tai, kad Plato- 
nas nutyli šio gyvenimo laikotarpio įvykius, taip pat suteikia po- 
stūmį įvairialypiams svarstymams apie laiško autentiškumą (Sordi, 
p. 2014-2022). Vis dėlto labiau apibendrinančių išvadų čia dary- 
ti negalima, o bet kokios spekuliacijos šiuo klausimu negali būti 


nei patvirtintos, nei paneigtos. 

326d „Tad neišvengiama, kad tokie poliai niekuomet ne- 
nustoja keitę valdymo būdų“. Išvardijamos trys graikų tradici- 
jos valdymo formos - tiranija, oligarchija ir demokratija. Platonas 
apie jų kaitą yra kalbėjęs Vz/s4ybėje (VIII, 545c są.). Kitimas ten 
suvokiamas kaip degeneracija idealaus modelio atžvilgiu. Apie 
valdymo formas dar žr. Pol. 291d-293e, 302b-303e, Nom. VIII, 
832b-c. 


„teisingo ir lygiais įstatymais pagrįsto valdymo vardo“. Kaip 
teigia Plutarchas (D/on, 5), Platonas nuolat pabrėžė teisingumo 
matmenį valstybės valdyme ir tuo erzino Dionisiją I. Galbūt tai 
galiausiai ir sukėlė tirano pyktį, kuriuo užsidegęs šis galėjo parduo- 
ti filosofą į vergiją. Neutralioje Platono pastaboje vis dėlto švys- 
teli šiokios tokios asmeninės nuoskaudos išgyvenimas. Prie lygių 
įstatymų principo (isonomia) bus sugrįžta ir vėliau (336d). 


326e „davusios pradžią dalykams, kurie nūnai atsitiko su Dio- 
nu ir sirakūziečiais“. Post (1925, p. 56—8) mano, kad toliau se- 
kantis Dionui skirtas fragmentas, buvo parašytas tuomet, kai šiam 
dar sekėsi gerai, o pastarosios eilutės buvo įterptos vėliau. Jo nuo- 
mone, 324b8-330b7 ir 338a3—351a1 buvo paties Platono Ap0- 
logijos dalys, kurią jis kūręs laikotarpiu tarp 356 m. pr. Kr. ir 
Diono mirties 354 m. pr. Kr., o vėliau jas įterpęs į esamą laiško 
struktūrą. Taip gali būti ir tuo atveju, jei laiškas iš tiesų buvo 


skirtas ne konkrečiam adresatui, bet turėjo atvirą pobūdį. 


327a „Artimai bendraudamas su Dionu, kuris tuomet dar 
buvo jaunas“. Syzgenomenos Dioni - Platonas dar sykį grįžta prie 
intymaus bendravimo leksikos. Pirmoji syngignomai žodžio reikš- 
mė — būti kartu gimusiam; 2. bendrauti, kalbėtis, tartis; 3. turėti 
lytinių santykių, sueiti su kuo nors; 4. susitikti, susieiti; 5. pažinti, 
susipažinti, sužinoti (LSJ). Vėliau ši tema bus paryškinta kalbant 


apie semantiškai giminingą syz0us/a, tačiau jau dabar svarbu pažy- 

mėti, kad laiško žodynas yra persmelktas ypatingo santykio su 


kitu kaip filosofinio žinojimo sąlygos nuotaika. 


Dionui galėjo būti apie dvidešimt vienerius metus. Toliau se- 
kančioje dalyje Platonas bando parodyti, kad neturėjęs jokių 
intencijų sukiršinti Dioną prieš Dionisiją II, o jo dėstomas tobulos 
valstybės modelis tapo jam pačiam netikėta kritika tirano atžvil- 
giu, kritika, kurią ir Dionas puoselėjo savo sieloje. 


327b „malonumus ir kitą prabangą“. Isnardi Parente (2002, 
p. 219) atkreipia dėmesį į žodį „prabanga“ (:7yphė), dar galintį 
reikšti „išglebimą, minkštumą, silpnumą, išpaikimą, pasipū- 
timą, išdidumą“ (plg. LSJ). Pirmiausia jis buvo randamas vei- 
kiau literatūros nei istorijos ar filosofijos žanrui priklausan- 
čiuose tekstuose (plg.: Aristofano Varles 21, taip pat P/. 818, 
Eur. Bacch. 970, Or. 1113). Platonas, matyt, bus pirmasis, ku- 
ris perkėlė šį žodį į savo raštus (Gorg. 525a). Vėliau juo pasekė 
ir Aristotelis (Po/. 1295a 17). Ilgainiui rrypbė įsigalėjo hele- 
nistinės istoriografijos autorių leksikoje, reikšdama pamatinę 
kurio nors miesto pasileidimo priežastį. Romėnų autoriai ne- 
truko įtraukti šį žodį į savo kontekstą, jo reikšmėmis prap- 
lėsdami ožium sąvokos prasmių lauką. Plg. Katulo (Carm. 51, 
14-15): otium et reges prius et beatas / perdidit urbes. 


„Dionisijo mirties“. Morrow (p. 28—29) pastebi, kad Platonas 
nutyli mįslingas tirano mirties aplinkybes. Diodoras (XV, 74) pa- 
sakoja, kad Dionisijas mirė lėbaudamas per išgertuves, surengtas 
tuomet, kai gavo žinią apie savo pergalę Atėnų tragikų varžybose. 
Šitaip išsipildė ir orakulo ištarmė, pagal kurią Dionisijas turėjęs 
žūti po to, kai nugalės už save stipresnius priešininkus. Tiranas 
šią pranašystę siejo su karais su kaimynine Kartagina, manydamas, 
kad mirtis jį užklups įveikus amžinus priešus kovoje dėl Sicilijos. 
Tokiu būdu, anot Diodoro, pranašystės dėka buvo dar sykį pa- 

tvirtinta neblėstanti Atėnų poetų šlovė. Tuo tarpu Kornelijus Ne- 
potas (Dion, 2) nieko nemini apie Dionisijo literatūrinę pergalę, 
bet pateikia kitą, ne mažiau intriguojančią istoriją, pagal kurią, 
tiranui ėmus negaluoti, Dionas ieškojo progos juo susitikti, no- 
rėdamas jį įkalbėti užtikrinti dalį karalystės savo sesers ir vienos 
iš Dionisijo žmonų, Aristomachės, vaikams. Tačiau Dionisijas 
Jaunesnysis, kitos tirano žmonos, Doridės iš Lokrų, sūnus, pasi- 
rūpino, kad jo paliepimu gydytojai duotų valdovui stiprią mig- 
domųjų dozę, nuo kurios Dionisijas I ir mirė. Tą pačią istoriją 
pasakoja Plutarchas (Dion, 6). 


„Netrukus po to jis suvokė“. T. y. pabendravęs su Platonu. 

Šiais žodžiais pasibaigia pasakojimas apie pirmąją filosofo kelio- 
nę į Siciliją, Platonas „peršoka“ dvidešimties metų tarpsnį, ka- 
dangi, anot Blucko (p. 83), jam rūpi parodyti „jo ir Diono bendrų 
pažiūrų kilmę ir tikrąją prigimtį“ — tai, apie ką jau buvo užsimin- 
ta laiško pradžioje (324b). Apie Diono pažiūras bendravimo su 
Platonu pradžioje plg.: von Fritz, 1968, p. 63 ir toliau. Tiesa, 
Plutarchas (Dion. 5,8) ir Kornelijus Nepotas (Dion. 1,5) patei- 
kia kiek kitokį Diono ir Dionisijo I santykių vaizdą. Yra žinoma, 
kad pirmasis net buvo vedęs tirano dukrą Aretę. Isnardi Parente 
akimis (2002, p. 220), tai prieštarauja laiškui: labai gali būti, 
kad Dionas norėjo tokiu būdu sutvirtinti savo pozicijas Sirakū- 
zų politinėje viršūnėje. 
Visos likusios Platono kelionės aplinkybės lieka nutylėtos. Rei- 
kia manyti, kad filosofo oponentai Atėnuose pasidygėdami ir su 
sarkazmu vertino tokį pasakojimo „šuolį“, veikiausiai paslepiantį 
patirtą vergijos gėdą, apie kurią mums pasakoja keturi Antikos 
šaltiniai (Nepos, Dion, 2, 3; Diod. XV, 7; Plut. Dion, 5, 3, Diog. 
L. III, 19-21; be to, Olimpiodoras (Vzr. Pla. 5) šį nuotykį perke- 
lia į antrosios kelionės į Sirakūzus pabaigą; dar apie tai žr.: Athen. 
XI, 507b bei plg. 326b komentarą. 

Grįžęs į Atėnus 387 m. pr. Kr., Platonas įkūrė Akademiją ir ėmė 
joje mokyti. Šiame laiške apie tai niekur nekalbama, išskyrus 
menką pastabą 329b. Dionisijas II perėmė tėvo valdžią 367 m. 
pr. Kr. Dionas, jei tikėti laišku, buvo ištremtas praėjus trims mė- 
nesiams nuo Platono sugrįžimo į Siciliją. Sekant Blucko sampro- 
tavimais (p. 84), žiemą laivyba vykti negalėjo, todėl Dionas bu- 
vo išplaukdintas dar tinkamu plaukioti metų laiku. Atitinkamai 
filosofas, matyt, bus atvykęs 367 m. pr. Kr. vasaros pabaigoje ar 


rudens pradžioje. 


327c „tokį troškimą Dionisijui“. Von Fritz (1968, p. 68): „Dio- 
nas tikrai turėjo turėti viltį padedamas Platono patraukti Dioni- 
siją savo pusėn“. Veikiausiai šiame pastebėjime bus nemažai tiesos. 
Jei taip, tai Dionas neatrodo taip kilniai, kaip jį pateikia Platonas, 
savo mėgstamo jaunuolio dėka panardintas į svetimo polio tirano 


dvaro intrigas. 


327d „be žudynių, mirčių bei tų nelaimių, kurios atsitiko 
dabar“. Turima omenyje Diono sumanyta ekspedicija, kurios 
metu jis jėga užėmė valdžią Sirakūzuose, vėliau kovoje dėl val- 
džios nužudė savo sąjungininką Hėrakleidą, galiausiai buvo ir 
pats klastingai užmuštas savo bendražygio Kalipo. Platonas smer- 
kė Diono poelgį (plg.: 331d, 336b, 351c), be to, pats kiek anks- 
čiau buvo atsisakęs dalyvauti jo surengtame žygyje (350d, e). Ki- 
ta vertus, pastaroji vieta ir vėl duoda postūmį paties seniausiems 
laiško autentiškumo kritikams. Pvz., Gulley (1972, p. 119, 128 
są.) atranda laiške „peaceful revolution“ idealą — aiškų kontrastą 
su tuo, ką esą skaitome Valstybėje (VII, 540a-c), Politike (293c— 
d) ir Įstatymuose. Tačiau toje pačioje Valstybėje (VI, 501c-502a), 
kaip pastebi Isnardi Parente (2002, p. 220), atrandame, kad ver- 
ta kiek įmanoma didesniu mastu pasikliauti įtikinėjimo menu 
nei jėga. Iš dalies į šiuos kritikų klausimus atsakė ir Aalders (1972, 
p. 115 są.). 

327e „kol kas nors kitas iš Dionisijo aplinkos“. Plutarchas 
(Dion, 19) mini hedonistus Aristipą ir Poliarchą (Athen. XII, 
545a). Galbūt dar būta tiraną norėjusių įtakoti kitų mąstymo 
krypčių filosofų. Antrajame laiške (312a) skaitome, kad kuomet 
Dionisijas pradėjo nepasitikėti Platonu, ėmė daugiau bendrauti su 
kitais filosofijos mokytojais. Tačiau laiško, kurio autoryste rimtai 
abejojama, tekstas (313d) teigia, kad Platonas turėjęs viltį savo 
mokymu patenkinti tiraną. 


328a „jo sūnėnai bei namiškiai“ (24elpbidoi kai oikeioi). Antrąjį 
žodį ne sykį jau esame aptarę kiek anksčiau, o pirmasis reiškia 
labai artimą giminystę - „pusbrolis“, „giminaitis“, „sūnėnas“. To- 
kia semantika susiklostė ir dėl dažnų kraujomaišos ryšių kilmin- 
gose polių šeimose (tarkime, Diono žmona Aretė buvo jo pusse- 
serės Aristomachės ir Dionisijo I dukra, t. y. antros eilės dukte- 
rėčia). Kokius sūnėnus Dionas turėjo omenyje, nėra labai lengva 
nustatyti. Hiparinas ir Nisėjas (jo žmonos broliai, o sykiu ir pus- 
seserės karališko kraujo vaikai) tuo metu (367 a. pr. Kr.) negalėjo 
būti vyresni nei aštuonerių metų. Hiparinas turbūt bus buvęs 
vyresnis nei Nisėjas, tad gimti jis galėjo apie 375 m. pr. Kr. Tačiau 
vargu, ar apie juos kalbama šioje laiško vietoje. Ketvirtojo laiško 
scholijose (320a; Appendix Plat. p. 390 są. Herm.), kalbant apie 
vyresniojo Hiparino (Diono tėvo) tris dukras, minima, kad be 
Aristomachės, ištekėjusios už Dionisijo vyresniojo, kitos dvi tapu- 
sios tirano brolių Leptino ir Tearido žmonomis. Todėl gali būti, 
kad Dionas Platono lūpomis bus nurodęs į šių santuokų pali- 
kuonis. Blucko nuomone (p. 85), čia atrandame argumentą už 
laiško autentiškumą. Jei laiškas būtų klastotė, jo falsifikatorius 
turėtų būti itin geras, įžvalgus ir kūrybingas, todėl vargu, ar būtų 
kalbėjęs apie nepilnamečius Hipariną ir Nisėją, nes tokia leng- 
vabūdiška nuoroda atrodo kaip žiopla klaida bendrame laiško 
įvykių pateikimo kontekste. Kita vertus, mažai tikėtina, kad toks 

falsifikatorius bandytų užsiminti apie asmenis, apie kurių egzis- 
tavimą neturime jokių žinių, o galime tik nujausti, pasiremdami 
menka scholiasto pastaba, tačiau tokia nuoroda atrodo natūrali 
ir visiškai galima Platono gyvenimo kontekste. Šis tikrovės ir 
teksto komplikuoto santykio momentas iškelia klausimą apie au- 
torystės simuliacijos kokybę ir pobūdį. Be abejo, jei šis laiškas 
yra falsifikatas, tuomet tai tobulas darbas. Bluckas tuo nėra linkęs 
tikėti, tačiau akivaizdu, kad toks vertinimas negali būti ir rimtas 
argumentas autorystės labui, jei pripažinsime, kad neegzistuoja 
objektyvūs kriterijai, kuriais remiantis laiškas gali būti pripažin- 
tas autentišku, o tuo labiau apibrėžtos falsifikacijos meno gali- 
mybių ribos. 


Plutarchas (D/on, 2) sako, kad Platonas gavo laiškų ne tik iš Diono, 
bet ir iš paties Dionisijo bei Italijos pitagorininkų, kuriuose visuose 
buvo raginamas keliauti į Sirakūzus. Sunku pasakyti, ar jie buvo 
iš tikro parašyti, jei atsižvelgsime į Morrow (p. 44), kad rašydamas 
šią biografiją Plutarchas neturėjo prieš akis septintojo laiško, bet 
rašė remdamasis juo iš atminties, todėl kiek susipainiojo, turėda- 
mas galvoje laiškus, kurie buvo pasiųsti 362 bei 361 m. pr. Kr. 
(338-339). Šiaip ar taip, pats Plutarchas (/5id.) pasitikėjo laiško 


autentiškumu ir niekur kitur nesistengė su juo konfrontuoti. 


328b „turėjau reikalą su jaunais žmonėmis“. Daugelyje vietų 
Platonas mini savo nuostatą filosofavimo atžvilgiu: tikru filoso- 
fu tampama tik nuėjus ilgą, galbūt net viso gyvenimo kelią. Be 
šio laiško ekskurso, ši nuostata, susieta su polio valdymu, patei- 
kiama Valstybėje (VII, 540). Tačiau čia pažymėtina ir Madda- 
lenos (p. 134) pastaba, jog Įstatymuose, ypač IV 709a-711d, 
Platonas kalba apie tai, kad geriausios sąlygos polio teisingam 
valdymui susidarytų, jei jo valdovu taptų tiranas filosofas 2605 
kai kosmios („jaunas ir gražus“), tačiau tai esą neįmanoma mūsų 


(t. y. Platono) laikais. 

„Diono... brandų amžių“. Dionas 367 m. pr. Kr. buvo ketu- 


riasdešimt dvejų metų amžiaus. 


328b-c „jei tik ketinau įgyvendinti tai, ką buvau apmąstęs 
svarstymuose apie įstatymus ir valstybinę santvarką“. Įdomi 
vieta, suteikianti daug erdvės interpretacijoms apie istorinio Pla- 
tono ketinimus įgyvendinti idealios valstybės modelį ir idealaus 
modelio apskritai praktinės realizacijos galimybę. Valstybėje tai 
aiškiai priskiriama nepasiekiamai dangiškai sričiai (IX, 529a są.). 
Isnardi Parente (2002, p. 221) vienareikšmiškai teigia, kad Sira- 
kūzai — taip, kaip apie juos mąstė Platonas — nepretendavo būti 
idealus Sokrato miestas, o veikiau tai galėjo sietis su lengviau 
įgyvendinamu miestu, apie kurį kalbama Įstatymuose, t. y. pasie- 
kiamu deuteros plous — antrojo plaukimo dėka (Phaed. 99d są.; 
pastarasis puikiai aptartas ir dialogo komentaruose: plg.: Alek- 
nienė, 1999 (2), p. 241). Apie politines Platono preferencijas šio- 
mis aplinkybėmis kur kas plačiau plg.: Pugliese Caratelli, p. 6— 
21, ypač p. 17. 


328c „pakako įtikinti vieną vienintelį žmogų“. Galbūt aliuzi- 
ja į Resp. VI, 502b. Platonas beveik visur laikosi nuostatos, kad 
valdomųjų elgesys priklauso nuo valdančiųjų elgesio ir kinta pa- 
gal pastarojo kokybę. Isnardi Parente (1996, p. 50-51; 2002, 
p. 221) tokioje nuostatoje įžvelgia aiškią skirtį tarp politinių Pla- 
tono ir Sokrato pažiūrų. Anot jos, šiuo aspektu Platonas tampa 
artimesnis Isokratui, teigusiam, kad „valdomųjų būdas yra panašus 
į valdančiųjų“ (IV, 244 Nicolem 36). 


328d „hoplitų ar raitelių apsiginti nuo priešų, bet todėl, kad 
man trūksta žodžių bei sugebėjimo įtikinėti“. Šiame karių tipų 
paminėjime esama ir tam tikrų kultūrinių aliuzijų, kurios buvo 
akivaizdžios ano laikotarpio laiško skaitytojui. Hoplitai, arba sun- 
kieji pėstininkai, ginkluoti ilga ietimi ir metro skersmens dydžio 

skydu, buvo įprastas ir labai paplitęs graikų kariuomenės dalinys, 
ypač svarbus tokiuose konservatyviuose ir asketiškuose poliuose 
kaip Sparta, tuo tarpu raitelius labiau mėgo turtingi ir aukštą kilmę 
pabrėžiantys poliai (pvz., Atėnai bei Didžiosios Graikijos poliai). 


Kavalerija turbūt sudarė ir nemenką Diono kariaunos dalį. 


328e „Filosofiją, kurią tu visuomet šlovini, o kiti žmonės, 
kaip tvirtini, jos negerbia“. Nepagarbą filosofijai Platonas gal- 
būt suprato kaip dažną žmogiško žvilgsnio paviršutiniškumą, tam 
tikro žinojimo, kurį teikia filosofija, stygių. Žinojimo tema, kurią 
vainikavo Valstybėje aprašytas gėrio idėjos (auto 0 agathon, Resp. 
VI 504) regėjimas, buvo pradėta ankstyvuosiuose Platono dia- 
loguose (Charm. 175). Ji taps ir šio laiško ekskurso centrine ašimi. 
Užbėgant už akių, čia būtų galima pridėti keletą bendro „chres- 
tomatinio“ pobūdžio kultūrinio konteksto pastabų. Platono am- 
žininkai, tokie kaip Isokratas ar sofistai, filosofijos tikslus supra- 
to kiek kitaip (plg., pvz., Gorgijo dialogą); amžinybės matmens 
nebuvimas leido jiems įtvirtinti funkcinį filosofijos pobūdį, su- 
teikiantį neatidėliojamos sėkmės garantą. Mąstymo struktūrų 
išmanymas leido išsyk išspręsti lokalius politikos klausimus ar 
praturtinti pergalingos teisminės retorikos arsenalą. Platonas nuo- 
latos grįžta prie adygio ir pergalės temos, vadindamas ją dievų 
dovana (Tim. 47b). Aštriausiu kampu šis klausimas pakrypsta 
egzistenciškai nuspalvintame Faidone. Negailestinga ir neteisin- 
ga bausme nubaustas Sokratas sako: Kalon gar ton atblon, kai bė 
elpis megalė, „gražus atlygis ir didi viltis“ (114c). Akivaizdu, kad 
toks užtikrintas teiginys, teigiantis pergalę mirties akivaizdoje, 
suteikia nuorodą į kiek kitokį nei sofistų žinojimo tipą. 

329a „Jei kartais gyvenčiau Megaruose“. Megarai buvo maž- 
daug trisdešimties — keturiasdešimties kilometrų atstumu nuo 


Atėnų nutolęs miestelis, į kurį po Sokrato mirties buvo ištremti 
jo mokiniai, tarp jų ir Platonas. Cia Dionas būtų norėjęs pa- 

sakyti, kad geografinis atstumas negali įtakoti esminių filosofijos 


nuostatų bei draugystės ryšio. 
ų gystės ry 


329b „apleidau savo kilnumo nestokojančius užsiėmimus“. 
Netir reiklūs kritikai šioje vietoje pripažįsta laiško autoriaus kuk- 
lumą (Harward, 1932, p. 72). Tai vienintelė autobiografinio laiš- 
ko vieta, kurioje Platonas, švelniai tariant, „lakoniškai“ užsimena 
apie dvidešimties metų veiklos laikotarpį, praleistą dėstant Aka- 
demijoje, sakydamas, kad apleido 4iarribas, ousas ouk askbėmonas. 
Diatribė — d/atyibė- žodis, kuriuo įvardinami filosofo užsiėmimai, 
yra bendrašaknis su lietuvišku žodžiu „trinti“ ir priklauso leksikai, 
kuria apibūdinama praktinė veikla. Šio ir kitų jam giminingų žo- 
džių semantika skaitant laišką ilgainiui taps kur kas intensyves- 
nė, todėl jos filosofinis krūvis ir etimologija bus aptartas ekskurso 
komentaruose. Isnardi Parente (2002, p. 221) pažymi, kad, turint 
omenyje, jog terminu diatribė Platonas kalba pirmiausia apie 
Akademijos filosofines praktikas, iš šios vietos galima spręsti, jog 
Akademija buvo įkurta išsyk po pirmosios kelionės į Siciliją; taip 
pat galbūt atsiranda šioks toks pagrindas tikėti istorija apie Platono 
vergiją; iš jos buvęs išpirktas turtuolio Anikerido, vėliau davusio 
pinigų Akademijos pastato įsigijimui (žr. kom.: pra 326b). Tuo 
tarpu, anot Blucko (p. 88), toks Platono kuklumas liudija šį tekstą 
iš tiesų buvus skirtą veikiau Diono bendraminčiams, t. y. Sirakū- 
zų gyventojams. Jei filosofas iš tiesų būtų rašęs Apologia pro vita 
sua, kuria norėjo pasiteisinti atėniečiams, Akademijos gyvenimui 
ir savo nuopelnams būtų nepašykštėjęs daugiau nei vieną frazę. 
Plačiau apie Akademijos gyvenimą plg. taip pat: Isnardi Parente, 
1974, p. 861-877; 1986, p. 350-378. 


„pareigą prieš Dzeusą-Svečių Globėją“. Graikai manė, kad 
Dzeusas gali nubausti tą, kuris atsisako atilikti savo pareigą prieš 
žmogų, pas kurį svečiuotasi. Gyvendamas Sicilijoje, Platonas buvo 
Diono priimtas kaip svečias. Plg. taip pat 350c ir kom. ad /ocumn. 

„filosofo priedermė“ — pAilosophou moirai. Komplikuotas žo- 
džio vartojimas, keliantis daug neaiškumų. IV a. pr. Kr. filosofo 
profesija dar nebuvo suprantama technine termino prasme, tuo 
tarpu šiuo atveju Platonas, matyt, kaip tik tai ir turi omenyje, 
t. y. moira Čia suprantama kaip officium, t. y. kaip profesinė 
pareiga. Kiek kitaip mano Brisson (Lerzres, p. 216), siūlantis šią 
vietą skaityti taip pat, kaip Prot. 322a, Crir. 121a, kur tės pbi- 


losophou moiras vartojama perifrastiškai. 


329c „gėdingai ištrėmė“. Plutarchas (D/on, 14) rašo, kad apie 
Dioną sklandžiusios paskalos sukėlė pradžioje Dionisijo įtarimą, 
o vėliau ir atvirą nepasitikėjimą. Galiausiai tirano žmonės perėmė 
Diono siųstą laišką, kuris buvo skirtas kartaginiečiams ir kuria- 
me siūloma tol nesiderėti su Dionisiju dėl taikos, kol dalyvauti 
derybose nebus pakviestas pats Dionas ir šitaip padės patenkinti 
jų norus. Tai perskaitęs, Dionisijas neilgai trukus išsivedė Dioną 
pasivaikščioti pajūriu palei tvirtovės sieną, kur netikėtai išsitrau- 
kęs laišką, apkaltino jį kartu su kartaginiečiais rezgant sąmokslą 
prieš valdovą bei įsodinęs į šalimais buvusį tyčia tam reikalui 
paruoštą laivelį išsiuntė iš Sicilijos. Kartaginiečiai valdė vakarinę 
dalį salos, ir gali būti, kad Dionas iš tiesų ieškojo paspirties priešų 
pusėje. Plg.: von Eritz, 1968, p. 22 są. 


329e „atsivedė mane į akropolį“. Čia akropoliu Platonas vadina 
aukštumoje pastatytą tirano tvirtovę, buvusią gretimoje Ortigijos 
salelėje. Tam tikra prasme Platonas pateko į savotišką kalėjimą — 
rafinuotai paspęstus Dionisijo spąstus, o sykiu patyrė ir akivaizdų 


tiraniškos galios demonstravimą. 


330b „jis klausėsi paskalų ir baiminosi“. Sekant antikiniais 
šaltiniais, atrodo, kad paranojiškas nepasitikėjimas ir baimė pra- 
rasti valdžią buvo šeimyninis bruožas. Dionisijas vyresnysis, anot 


Plutarcho (Dion, 9), išsigandęs, kad sūnus nesusidėtų su išmin- 

tingais žmonėmis ir jų padedamas nebandytų perimti iš tėvo 
valdžią, ribojo jo veiksmų laisvę bei, kiek įmanoma, laikė jį už- 
darytą rūmuose, todėl jis beveik negavo jokio išsilavinimo. Be 
to, jau paaugęs Dionisijas tapo nemenku girtuokliu (Plut. Dion, 
7; Arist. Pol. V, 10, 1312a). 


Tačiau istoriografinė tradicija patiria nemenkų sunkumų vertin- 
dama tiek šį epizodą, tiek ir Dionisijo asmenį apskritai, kadangi, 
kaip dažnai nutinka, abejojama šaltinių patikimumu. Šios temos 
aptarimą, šaltinių vertinimus ir apibendrinimus žr. Stroheker, 
p. 100 są., ypač p. 147. 


330c „Po to aš išvykau“. Neaišku, kokiu būdu Platonui pavyko 
atsikratyti Dionisijo „globos“, kadangi laiške apie tai nieko nesako- 
ma. Kritinė tradicija leidžiasi į abejotinos vertės svarstymus, ieško- 
dama priežasčių, kodėl Platonas skubiai pereina prie kitos temos, 
nutylėdamas išvykimo aplinkybes. Vyrauja ne itin išradinga nuo- 
monė, pakartojanti laiško autoriaus žodžius, esą Platonas turįs kuo 
skubiau atlikti tai, ko jo buvo paprašyta — duoti patarimą Diono 
bendražygiams (plg,: Pasguali, p. 115, Isnardi Parente, 2002, p. 222). 


„Ligoniui... patariama“. Platonas ne sykį vartoja šią medicini- 
nę metaforą filosofijos tikslams ir įtakai išreikšti, kurią galbūt 
jau buvo pasiūlęs ir Sokratas (plg.: Gorg. 517c są.; Resp. IV 425e 
są.; Nom. IV 720a są.): ligos prispaustas žmogus yra prilygi- 
namas tam, kuris laikosi klaidingos filosofijos. Vėliau tą patį kur 
kas didesniu mastu išplėtos ir stoikai. Chrisipas netgi sistemiškai 
suskirstys ydas, lygindamas jas su įvairiais ligų tipais bei išvesdamas 
paralelę tarp gero filosofo ir gero gydytojo (plg. SVF III, 377- 
430). Jaeger pastebi, kad „nebuvo atsitiktinumas, kad, kurdamas 
savo etikos ir politikos mokslą, Platonas naudojosi ne matemati- 
nio tipo ar spekuliatyvaus filosofinio žinojimo, bet medicinos 
modeliu“ (Paiedeia, b. II, p. 19). 

331b „Vergui taip galėčiau patarti, o jei nenorėtų klausyti — 
priversčiau jėga. Tačiau manau, kad nevalia taip priversti 
tėvą ir motiną“. Kai kam (Maddalena, p. 154) tokie sampro- 
tavimai ima atrodyti pernelyg banalūs ir nedera Platono stiliui, 
todėl šis ir kiti stilistiniai laiško „nuopuoliai“ vėlgi įkvepia au- 
tentiškumo kritikus. Kita vertus, reikia pripažinti, kad šias temas 
panašiai Platonas svarstė ir kai kuriuose dialoguose (apie tėvus: 
Criton. 5la-c, Nom. IV, 711b-c; apie vergus: Nom. VI, 777e-d). 
Ar toks tiesmukiškas teigimas stokoja rafinuotumo - taip pat klau- 
simas, į kurį negalima vienareikšmiškai atsakyti (tarkime, Pasguali 
(p. 66) taip nemano), nors skaitant graikišką tekstą galima pajus- 
ti — jei tai išvis yra įmanoma žmogui, kuris turi galimybę tik 
skaityti, bet nėra girdėjęs šnekamosios kalbos — šiokį tokį rašan- 
čiojo išsisėmimą. Čia tenka dar sykį paminėti, kad visas laiškų 
korpusas nepasižymi nei itin subtilia stilistika, nei metaforika, nei 
poetika, nei kompozicija, kuriai iš tiesų stinga dialoguose meist- 
riškai įpinamų intrigų. Tačiau — dar sykį pasikartosiu, - akivaizdu, 
kad tai negali būti paliudijimu nei laiško autentiškumo kritikams, 


nei gynėjams. 


331d „neįmanoma, kad trėmimai ir žudynės atvestų prie to, 
kas geriausia“. Tas pats motyvas, apie kurį jau kalbėta (žr.: į 
72 327d) ir kuris kliūva autentiškumo kritikams. Pastariesiems 
tai atrodo galutinis ir nenuginčijamas įrodymas: chronologiškai 
laiško parašymo datai artimiausias yra Politiko dialogas, kuriame 
Platonas netgi labai pateisina prievartą steigiant teisingą valstybi- 
nę santvarką, čia, kaip matome, teigiama visiškai priešingai. Gulley 
(113 są., 127 są.) ta proga mėgina kalbėti apie Platono politinių 


pažiūrų „liberalėjimo“ procesą. 


33le „ištikimų draugų ir bičiulių“ (pistous philous kai betairous). 
Vėl grįžtama prie bičiulystės ir „politinio intymumo“ motyvo, kas jau 
buvo aptarta (žr. koment. 323d) ir dar ne sykį bus plėtojama 7 fra. 

332a „bendrai dalytųsi valdžia“. Vieta, kelianti šiokių tokių 
interpretacinių nesutarimų ir reikalaujanti nuorodų į Sicilijos 
istoriją. Dionisijas I iš tiesų turėjo pagalbininkų. Antikiniai šal- 
tiniai (Diod. XV 7; Plut. II, 6) mini du jo brolius Leptiną ir Tea- 
ridą bei karo vadą Filistą, todėl galima sakyti, kad čia Platonas 
prieštarauja istoriniams ano meto įvykiams. Vėlgi sunku pasaky- 
ti, kokiu mastu Platonui rūpi istorinė tiesa ir kokiu mastu, kaip 
sako Isnardi Parente (2002, p. 223), „priekaišto Dionisijui I ne- 
reikia suprasti tiesiogine prasme“, o kaip paraginimą remtis drau- 
gystės ryšiais pagrįsta politikos metodika. 


Dionisijas I buvo gana smarkiai išplėtęs savo valdomą teritoriją — 
jis valdė visą Siciliją, išskyrus jos šiaurės vakarų kraštą, bei sykiu su 
sąjungininku — Lokrų poliu — milžinišką pietų Italijos dalį, taip 
pat Isos ir Faro salas, dėl to Sirakūzai jo valdymo apogėjuje, apie 
385 m. pr. Kr., tapo įtakinga Viduržemio jūros regiono valsty- 
be, kurios baiminosi netgi kiti laisvieji graikų poliai. Pasakoja- 
ma (Diod. XIV 109, 2), kad Olimpijos poetų varžytuvėse Lisijas 
pasakęs kalbą, bandydamas perspėti apie grėsmę graikų laisvei, 
kurią kėlė persų ir Sicilijos tiranų valstybės; kalba taip įaudrino 
klausytojus, kad minia užpuolė Dionisijo pasiuntinio brolio Tea- 
rido palapinę bei švilpė ir trypė kojomis, kai buvo skaitoma tirano 


poezija. 


332a „buvo septyniskart menkesnis už Darijų“. Darijus yra žy- 
mus Antikos istorijos veikėjas, įnirtingai dalyvavęs karuose prieš 
Graikiją, dėl to labai gausiai minimas istoriografijoje ir literatū- 
roje (apie jį plačiai kalba, pvz., Herodotas trečiojoje knygoje). Jis 
buvo Kiro I sūnus ir buvo išrinktas valdovu po brolio Kambizo 
savižudybės ir apsimetėlio eunucho Gaumatos mirties. Vartojama 
metafora „septyniskart menkesnis“ stiliaus požiūriu nėra atsitik- 
tinė, bet atitinka septynias Persijos dalis, kurias Darijus paskirstė 


savo satrapams. 

332b „jie septyniasdešimt metų išsaugojo valdžią“. Griežtai 
žvelgiant, Atėnų dominavimas truko penkiasdešimt metų, prie 
kurių reikia pridėti Peloponeso karo laikotarpį. Todėl bendra 
metų suma yra septyniasdešimt trys — nuo Delo lygos įsteigimo 
477 m. pr. Kr. iki 404 m. pr. Kr. Atėnų politika sąjungininkų 
miestuose rėmėsi vienos tenykštės politinės jėgos, demokratų par- 
tijos, palaikymo principu. Tik kartais, norėdami dar labiau sustip- 
rinti savo įtaką, atėniečiai siųsdavo savo polio piliečius, kad šie 


paremtų kurio nors lygai priklausančio polio demokratus. 


332c „suvienijęs ir pajungęs vienam poliui visą Siciliją“. 
Platonas turbūt puoselėjo viltis, kaip matyti ir iš aštuntojo laiško, 
paversti visą Siciliją viena teisingai valdoma graikų nacionaline 
valstybe. Tai iš dalies buvo pavykę Dionisijui, tačiau, kaip matome 
tiek iš paties laiško, tiek ir užmetę akį į laikotarpio istorinį kultū- 
rinį kontekstą, visai nekėlė susižavėjimo likusiems graikams. Dio- 
nisijas I buvo labai nepopuliarus valdovas, žiaurus politikas, bet 
geranoriškas ir dosnus tiems, kas jam ištikimai tarnavo. Išlaikyti 
valdžią jam padėjo ir greta buvusi nuolatinės varžovės Kartagi- 
nos grėsmė, nors net ir tai nepadėjo išvengti neramumų, kilusių 
sirakūziečių kariuomenėje 403 m. pr. Kr. bei pirmojo Kartagi- 
nos karo (398-392 m. pr. Kr.) metu, kuomet sirakūziečiai krei- 
pėsi į Spartos karvedį, kad jis padėtų atsikratyti tirano. Tiesa, iš 
visko sprendžiant, jo valdymo laikotarpiu Sicilija dar nebuvo pa- 
nirusi į „laimingojo gyvenimo“, apie kurį Platonas kalba 326b- 


c, lėbavimus ir ištvirkavimus. 


332d „Visų pirma raginome“. Kai kurie kritinio teksto leidėjai 
ir komentatoriai, sekdami pirmiausia Burnet (24 /oc.; plg. taip pat 
Pasguali, p. 134—135), šioje vietoje po žodžio proton teigia esant 
lacuna. Kiti laikosi Motore-Blunt teksto redakcijos, pagal kurią, 
remiantis marginaline teksto emendacija, toliau sekantis žodis epei- 


ta pakeičiamas epi tauta, todėl prasmės požiūriu spragos nebelieka. 

332e „jei būtų tapęs išmintingas ir nuosaikus“ (ex7phrona 
te kai sophrona). Harwardo nuomone, en f702 nurodo į proto 
sužadinimą, kylantį lavinimosi kurso metu, į tą kursą įeina taip 
pat ir geometrijos pratybos. Tuo tarpu s974r0n yra tasai, ku- 


ris geba susivaldyti. 


„jei būtų apgyvendinęs apleistus Sicilijos polius“. Diodoras 
(XIV 15, 3) kalba apie tai, kad graikai nuolatos patirdavo nuosto- 
lių ir būdavo kartaginiečių išvejami iš savo miestų (pvz., 406 m. 
pr. Kr. iš Gelos ir Akraganto). Diono atvykimo į Siciliją datai yra 
minimi tik Gelos, Eknomo gyventojai, išeiviai iš Akraganto bei 
Sicilijos vidaus gyventojai (Diod. XVI 9, 4; Plutar. Dion. 26, 4). 
Dionisijas visiškai nesirūpino apleistų miestų apgyvendinimu ir 
atstatymu. Be to, tiranas nebuvo jautrus ir užimtų graikų polių 
gyventojams. 403 m. pr. Kr., užėmęs Entelos miestą, vyrus išžudė, 
o moteris išsivarė kaip žmonas. Nusiaubtų ir sugriautų polių 
gyventojų klajojo po salą ieškodami maisto ir užuovėjos. Jų bu- 
vo iš tiesų daug, ir dauguma iš jų buvo graikai, todėl Dionisijas 
savo amžininkų akyse neatrodė pernelyg patriotiškas ir panhe- 


leniškai nusiteikęs. 


333a „nei jie buvo pavergti Gelono“. Nuorodą į garsų mūšį prie 
Himeros, kuriame 480 m. pr. Kr. graikai, vedami Sirakūzų tirano 
Gelono, nugalėjo kartaginiečius. Pindaras vienoje savo pitinių 
odžių (Pyrh. I, 75-79) yra išreiškęs panheleniškąjį pasididžiavi- 
mą, džiaugdamasis dviguba tų metų graikų pergale prieš barbarus 
tiek rytuose, prie Salamino, tiek vakaruose, prie Himeros. Plato- 
nas kiek perdeda, kaip pažymi ir komentatoriai (Bluck, p. 98), 
sakydamas, kad punai „buvo pavergti“. Nors jie privalėjo sumokėti 
šiokius tokius mokesčius ir prisiimti kitų, menkesnių įsipareigo- 
jimų, jiems neteko patirti vergijos dalios. Tuo tarpu 378 m. pr. 
Kr. Kronijaus mūšyje Dionisijo pajėgos buvo nugalėtos, dėl to 


vėliau mokesčius kartaginiečiams teko mokėti Sirakūzų tiranui. 

333b „veiksmais įkrėtė proto Dionisijui“. Cia Platonas vartoja 
žodį ergū, t. y. „veiksmu“ arba tiksliau „darbu“, sukurdamas sti- 


listinį kontrastą su pastraipos pradžioje sutinkamu /egomena. 


„kai jis dukart išlaisvino polį“. Dionas iš tiesų Sirakūzuose du 
kartus pasiekė pergalę, pirmą kartą prieš Dionisiją 357 m. pr. Kr., 
o antrą — prieš Nipsijų 356-355 m. pr. Kr., kuriam Dionisijas 
buvo patikėjęs miestą. Plg.: Ep. VIII, 355e ir toliau. 


333c „Dionas rezgė prieš tiraną sąmokslą“. Plutarchas, gali- 
mas daiktas sekdamas Architu, pateikia aristokratinio valdymo 
modelį, kurį Dionas norėjo įtvirtinti Sirakūzuose (plg.: Dion. 
14; apie tai taip pat Berve, p. 129 są.; von Fritz 1968, p. 104 są.). 
Platonas dar sykį, galbūt net pernelyg atkakliai, bando pateisinti 


savo žuvusį draugą. 


„auklėdamas apžavėtų jo protą“ (paideia dė ton noun kėlėtbeis). 
Taip pat ir Plutarchas (Dion. 14) panašiais žodžiais apibūdina 
dvare sklandžiusias paskalas, o pats Platonas žodį Ą2/ed mini kal- 
bėdamas apie sofistus (Protag. 315a). 


333d „atsivežė du brolius“. Šaltiniai pateikia įvairius jųdviejų 
vardų variantus — Kalipas ir Filostratas arba Kalikratas ir Filos- 
tratas, kaip pateikia Kornelijus Nepotas (D/on. 9), tuo tarpu Plu- 
tarchas (Dion. 17) mini tik Kalipo vardą. Pastarasis pasakoja, kad 
broliai priėmė Dioną gyventi į savo namus Atėnuose. Diono žu- 
dikas atėniečių vardu pasiskelbė Sirakūzų tiranu, bet buvo nuga- 
lėtas Hiparino ir kiek vėliau nužudytas Italijoje. Diono žudikas 
literatūrinėje tradicijoje buvo vienareikšmiškai smerkiamas. Vis 
dėlto įdomu pažymėti, kad tik vienintelis Aristotelis laikėsi kiek 


švelnesnės, beveik jį išteisinančios nuostatos (Ret. I 1379 a 19). 


333e „draugais tapo ne iš meilės filosofijai“. Platonas tokiu 


būdu neigia, kad Kalipas kada nors buvo jo Akademijos narys, nors 

visi kiti šaltiniai tai teigia. Komentatoriai mano, jog čia bandoma 
išteisinti tiek Akademiją, tiek patį save, todėl gali būti, kad žudi- 
kas visgi priklausė Platono aplinkai (plg.: Bluck, p. 101; Isnardi 
Parente, 2002, p. 225). 


„bendrai dalyvaujant misterijose“. Jeigu Dionui neteko jų su- 
tikti Akademijoje, tai iš tiesų galėjo įvykti Eleusino misterijose, 
kurios buvo itin svarbus Atėnų bendruomeninio gyvenimo įvy- 
kis. Būtent juose vykdavo iniciacijos apeigos. Čia Platonas mini 
du žodžius myein kai epoteuein, kurie nurodo į skirtingas apeigų 
stadijas. Pirmasis reiškia iniciaciją į „mažąsias misterijas“, o antra- 
sis — ritualą, prieinamą jau pašvęstiesiems 72ys:a/, ritualą, vedantį 


į protą persmelkianų nušvitimą misterijų paskutinėje stadijoje. 


334a „su ginklais rankose, šalia stovėdami ir padėdami žu- 
dikams, beveik savo rankomis jį ir nužudė“. Tiek pasak Kor- 
nelijaus Nepoto (Dion. 9), tiek pasak Plutarcho (Dion, 59), broliai 
nebuvo tikrieji Diono žudikai, bet tie, kurie „įdavė ginklus“ žu- 


dikams į rankas. 


334b „būdami atėniečiai tokiu poelgiu jie užtraukė gėdą vi- 
sam poliui“. R. Hackforth (1933, p. 140) pabrėžia, kad tolesni 
žodžiai buvo Platono parašyti kaip atsakas į, matyt, visiems žino- 
mą kritiką, todėl tai sustiprina laiško „atvirumo“ įspūdį. Tai, kad 
laiške paisoma atėniečių nuomonės, mano ir Isnardi Parente 
(2002, p. 226), darydama išvadą, kad jis buvo skirtas ne tik si- 
rakūziečiams, bet taip pat ir gimtojo Platono polio gyventojams. 


334c „Tačiau turiu jiems duoti dar vieną, trečiąjį, patarimą, 
o sykiu jie bus tretieji, kurie jį išgirs“. Pirmą kartą Platonas šį 
patarimą suteikė Dionui; po to kartu su Dionu jį pakartojo Dio- 
nisijui, o dabar duoda Diono draugams. Aptardama toliau tekste 
pateikiamą patarimą, kritinė tradicija siūlo dar sykį leistis į svars- 
tymus apie tai, kokiu mastu Platonas iš tiesų tikėjosi pritaikyti 

idealios valstybės modelį praktikoje. Willamowitz-Moellendorff 
(1919, p. 642) kiek dramatiškai teigia, kad Diono mirtis paženk- 
lino ir aukščiausių Platono idealų žlugimą. Isnardi Parente opo- 
nuoja tokiai nuostatai, teikdama, kad Platonas niekada ir nebuvo 
susiejęs savo pamatinių idealų nei su Sirakūzų, nei su kurio nors 
kito graikų polio likimu (plg. Pugliese Carratelli passim; Isnardi 
Parente, 1996, p. XX, 42; 1969b; taip pat 2002, p. 226). 


334d „Dzeuso trečiojo Gelbėtojo vardan“. Tai labai dažnas, 
beveik priežodžiu tapęs kreipinys, kilęs iš papročio puotų metu 
trečią nuliejimą skirti Dzeuso Gelbėtojo garbei. 


334e „manęs nepaklausęs, dabar gyvena negarbingai“. Turi- 
mas omenyje gėdingas Dionisijo pasitraukimas į Lokrus, kur bu- 
vęs tiranas rado prieglobstį pas motinos gimines, palikęs savo 
sūnų Apolokratą ginti Sirakūzų. Šis poelgis neužsitraukė ypatin- 
gos šlovės ir istoriografų akyse (plg.: Diod. XVI, 17-18; Plut. 
Dion, 37; Athen. XII, 541). 


335a „tiems, kas esti be sielos“ (z0/s 2psychois). Platonas čia turi 
omenyje negyvųjų daiktų pasaulį. 

„verta tikėti senais ir šventais žodžiais“. Senieji žodžiai (pala/oi 
logor) gana dažnai minimi dialoguose (Men. 81a; Phaid. 70c; Nom. 
IV 715e, V 738c, IX 865d, 872e, XI 927a). Ką tiksliai nori nuro- 
dyti Platonas, nėra lengva pasakyti. Greičiausia čia kalbama apie 
pitagoriečių ir orfikų mokymus. Bluckas, interpretuodamas Me- 
noną, siūlo manyti, kad Platonas kalba išskirtinai apie orfikus 
(Platos Meno, Cambridge, 1964, p. 274—276). Apskritai ką nors 
pasakyti tvirta šiuo klausimu beveik neįmanoma, kadangi nežino- 


me beveik nieko apie orfikus, kurie būtų ankstesni už Platoną. 


„patirti didelių nuoskriaudų ir neteisybių yra mažesnis blo- 
gis, nei jas padaryti“. Tai sokratiškos etikos principas, kurį sutin- 
kame ir Gorgijuje (469b-c). Čia Sokratas, be kita ko, atsakydamas 

į nustebusio Polo klausimą, ar jis verčiau 20775 patirti neteisybių, 
nei jas pats atlikti, sako: „Aš nenorėčiau nei vienos iš dviejų, bet 
jei būčiau priverstas patirti ar atlikti neteisybę, pasirinkčiau ją 
patirti, o ne pats padaryti“. Todėl sunku pasakyti, kodėl ir kaip 
Maddalena (p. 220) įžvelgia šiame teiginyje prieštaravimų Plato- 
no filosofijai. Apie etikos ir pomirtinio gyvenimo santykį plačiau 
dar plg.: Gorg. 523b są.; Phaedy. 256e; Resp. X, 612e są; Nom. X, 
904a-905c; taip pat Brisson'o komentarą (Letzres, p. 222). 


335b „malonumus, kurie neteisingai vadinami meilės vardu“ 
arba „...kurie neteisingai vadinami Afroditės vardu“. Ir kituose 
dialoguose Platonas išreiškia skeptišką nuostatą nežabotos sek- 
sualinių santykių aistros atžvilgiu. Taip pat ir Fi/ebe (12b) sutin- 
kame pasiūlymą nevartoti Afroditės vardo be reikalo ten, kur kal- 
bama apie tiesiog malonumą (bėdonė,. 


336a „ir visa tai padaryti daug lengviau, nei tai buvo pavykę 
Hieronui“. Sakinys vainikuoja dar vieną pastraipą, kurioje ryš- 
ki panheleniška nuotaika. Be noro išsilaisvinti iš vidinės vergijos, 
Platonas aiškiai išreiškia troškimą atsiriboti nuo „viso likusio“ bar- 
barų pasaulio. Tokiam helenocentriniam požiūriui puikiai atsto- 
vauja Hierono asmenybė. Pastarasis buvo Sirakūzų tiranas (478— 
466 m. pr. Kr.) bei pasižymėjo atstatydamas Aitnos miestą, pa- 
dėdamas Gelonui Himeros mūšyje sumušti kartaginiečius (Pind. 
Pyrh. I, 79 są.), o labiausiai — 474-73 m. pr. Kr. apgindamas 
Kumų miestą nuo etruskų ir taip nutraukdamas pastarųjų jūri- 
nį dominavimą toje Viduržemio regiono dalyje. Pindaras jį vadina 
kleinos oikistėr - „šlovinguoju įkūrėju“ (Py:4. I, 31). 


336b „kerštaujanti dievybė“. Šiuo vardu (alitčrios) graikai vadi- 
no kerštaujantį daimoną (plg. Nom. IX 865d są.). Turbūt Platonas 
šį žodį pasitelkia ne tik bendra, bet ir ganėtinai konkrečia prasme: 
Dionas galėjo užsitraukti kerštą ir prisišaukti a/žrėrios nužudyda- 
mas Hėrakleidą (Plut. Dion. 53). 

336c „pagal tėvų papročius nepajėgia laikytis dorietiško gy- 
venimo būdo“. Sirakūzai buvo dorietiškas miestas, įsteigtas išei- 
vių iš Korinto. Matyt, pirmiausia tai turi galvoje ir Platonas, ne 
sykį išreiškęs savo prielankumą dorietiškam nuosaikumui ir su- 
sivaldymui (plg.: Lacb. 188d; Nom. II 666e są.). Valstybėje (II, 
398c są.) filosofas, kalbėdamas apie muziką, pasisako ir už vadi- 
namąją dorietišką dermę, atmesdamas pernelyg išdailintas ir puoš- 
nias Lidijos ir Jonijos dermes, kurios tinka tik išgertuvėms ir 
puotoms; tuo tarpu Dorijos dermė žadina narsą karo metu, o 
Frigijos — nuosaikumą ir susivaldymą, kai stoja taika. Aristotelis 
(Pol. VIII, 7) polemizuoja su Platonu ir šia tema, sutikdamas dėl 
Dorijos dermės „kaip labiausiai tinkančios jaunuolių auklėjimui“, 
bet pasilikdamas skeptiškas dėl frigiškos dermės, kuri, nelyginant 
joje pritarimu skambanti fleita, yra orgiastikon bei parbėtikon. 
Apskritai dorietiškumas kaip toks reiškė ir išskirtinį, „nesuteptą“ 
graikiškumą, tuo tarpu Jonijos estetika buvo suvokiama kaip pa- 


tyrusi Rytų įtaką. 


336d „kad būtų apgyvendinta visa Sicilija ir joje įsteigti lygūs 
įstatymai“ (katoikismon te kai isonomian). Ir vėl Platonas vartoja 
isonomia terminą, kuris politiniame antikinės Graikijos konteks- 
te turėjo intensyvų krūvį (apie tai žr.: Vlastos, Appendix, p. 33— 
35). Tiesą pasakius, šio žodžio kilmė aristokratiška ir šiuo požiū- 
riu aiškiai antitiraniška. Pirmą kartą žodis aptinkamas V a. per. 
Kr. pradžios tekste, elogijuje Harmodijui ir Aristogeitonui. Edels- 
tein (p. 12-13) norėtų manyti, kad tai yra savotiškas demokrati- 
nis „karo šūkis“. Su tuo nesutinka Isnardi Parente (2002, p. 229), 
pabrėždama archajiškiausią žodžio reikšmę. Be to, ir pats Plato- 
nas kalba apie įvairius lygybės tipus (/Vom. IV, 757b-c), sekdamas 
pitagorišku geometriniu modeliu. Kaip matyti iš toliau sekančio 
teksto, svarbiausias čia įstatymo kaip lygaus tiek nugalėtojams, 


tiek nugalėtiesiems momentas. 

337a „sukeldami pagarbą ir baimę“. Tai formuluotė, kuri 
buvo vartota ir dialoguose (Resp. V, 465a; Nom. I, 464e; Prat. 
322c-d). 


337b „privalo patys tarp savęs išrinkti tuos, kuriuos jie nu- 
sprendė esant geriausius tarp graikų“. Pasguali (p. 55) pažymi 
šioje frazėje vėl juntamą graikiškumą: situacija gali būti pagerinta 
tik pačių helėnų jėgomis, neleidžiant įsiterpti svetimiems. Kitaip 
tariant, toks kilnumas negali rastis tarp barbarų, bet tik tarp kil- 
mingų graikų. Isnardi Parente (2002, p. 231) primena /stafymuose 
minimo valdovo Knoso ketinamą įsteigti koloniją (III, 702c-d), 
atrasdama daug panašumų su laišku. Tai, ką Platonas bandė pri- 
taikyti realioje politinėje tikrovėje, iš tiesų menkai panašėjo į Vz/- 
stybės modelį. Akivaizdu, kad Platonas nuo pat pradžių nepuo- 
selėjo vilčių, kad Dionisijas taps tokiu filosofu ir valdovu, apie 
kuriuos kalba didžiajame dialoge. Sirakūzų valdymas, pagal jo 
planą, turėjo būti aristokratinis, ir tai matyti ne tik iš laiško, bet 
ir iš realaus istorinio konteksto (taip manė ir Plutarchas (D/on, 53), 
be to, plg. Morrow, p. 152-153). Kaip tik tokio valdymo norė- 
jo Dionas. Jau minėta, kad aristokratų žodynui priklauso ir 336d 


komentare aptartas /s920m/4 terminas. 


337c „Tokių piliečių vidutinio dydžio poliui pakanka pen- 
kiasdešimt“. Pažodžiui „poliui, kuriame gyvena dešimt tūkstančių 
gyventojų“. Kai kas yra linkęs rinktis pastarąjį vertimo variantą 
(Pasguali, p. 54), tačiau Schaeferio analizė (p. 292-317) įtikina- 
mai ir daugybe nuorodų parodė, kad polys myriandros reiškė nei 
didelį, nei mažą, bet vidutinio dydžio miestą. Formuluotės prasmė 
buvusi bendra ir neatspindėjo jokios konkrečios skaitinės išraiš- 
kos (plg. ypač p. 295, kur aptariamas galimas realus ano meto 
Sirakūzų gyventojų skaičius). Taigi netenka prasmės tolesni svars- 
tymai apie Platono numatytas skaičiais išreiškiamas proporcijas 


tarp valdančių ir valdomųjų. 

337d „įsteigti įstatymus, kurie būtų ne palankesni nugalė- 
tojams ar nugalėtiesiems, bet lygūs ir bendri visam poliui“. 
Kaip taikliai išsireiškia Isnardi Parente (2002, p. 230), Platonas 
siūlo „amnestijos“ principą. Aristokratizmas kaip toks filosofo 
suvokiamas ne genealogiškai, bet kaip tam tikra vidinė savybė. 
Kilmingas gali būti kilnus ir taurus — gebantis peržengti savo 
egoizmą ir norą dominuoti kito atžvilgiu. Toks valdantysis yra 
tasai, kuris sugeba ypatingai nusižeminti. Aristokratizmas pade- 
da išsaugoti įstatymo instituciją. Kiek aukščiau Platonas tvirti- 
no, kad „polio valdymas, pagal mano mokymą, turi būti patikė- 
tas ne žmonėms despotams, bet įstatymams“ (334c). Aristokratas 
pajėgia paklusti įstatymui net tuomet, kai turi galimybę nebau- 
džiamas to nedaryti. Panašias nuostatas galima aptikti ir Herak- 
leito mąstyme (plg.: „Įstatymas — ir vieno valiai paklusti“ (fr. 79; 
vert. M. Adomėno). Platonas, be abejonės, buvo paveiktas He- 
rakleito aristokratiško kilnumo bei kilmingo santykio su įstaty- 


mais sampratos. 


337e „Dabar pabandykite jūs tinkamesniu metu ir su dieviš- 
kos lemties pagalba sėkmingiau įgyvendinti šias geras už- 
mačias“. Iš tiesų Diono bendražygiai, vadovaujami Hiparino, 
buvo nusiteikę jėga nuversti Kalipą, dėl to susijungė į politinę ir 
karinę grupuotę. Šio Platono patarimo analizė kai kam suteikia 
pagrindą pateikti naujus laiško autentiškumo įrodymus (De Blois, 
p. 268-283). 


338a „Sicilijoje tuo metu vyko karas“. Nėra labai aišku, apie 
kokį karą čia kalbama. Apskritai Sicilijoje anuomet, matyt, vyko 
karų, apie kuriuos nieko negalime pasakyti. Novotny (p. 106), 
Meyer (Gesch. d. Alt.) atranda istoriografijoje (Diod. XVI, 5) mi- 
nint trumpą ir nereikšmingą Sicilijos graikų kovą su lukanais bei 
daro prielaidą, kad čia minimas kaip tik tas karas. Pasguali (p. 139, 
išn. I) tuo abejoja, kadangi tasai karas, kad ir kokia būtų buvusi 

jo reikšmė, negalėjo vykti Sicilijos teritorijoje. Bluck (p. 113) ga- 
na vienareikšmiškai mano, kad čia ir vėl turimos omenyje kovos 
su įprastais Sirakūzų varžovais kartaginiečiais; apie priešininko 
rimtumą liudija ir tolesnė šios vietos leksika — Dionisijas kalba 
apie tai, kad jam „pavyks įtvirtinti savo valdžią“. Souilhė leidžia- 
si net į dar platesnes interpretacijas, manydamas, kad pasakymas 
en Sikeliai, t. y. Sicilijoje, visai nereiškia, kad Sicilija buvusi „le 
thčatre de la guerre“. 


338a-b „jis buvo ne ištremtas, bet tiesiog priverstas išsikelti“. 
Čia priešpriešinami pbygė ir metastasis. Pirmasis yra įprastas Žžo- 
dis įvardinti „ištrėmimui“ sykiu su turto konfiskacija, o antrasis 
nenumato pastarosios aplinkybės (plg. Nom. IX, 877a-b), todėl 
reikia manyti, kad Dionisijas būtų sugrąžinęs iš Diono atimtą 
nuosavybę. Kita vertus, paminėtina ir Brissono (Letžres, p. 224) 
pastaba, kad aštuntajame laiške (356e) šios terminų skirties ne- 
paisoma, ir metastasis vartojamas phygė prasme. 


338c „esu jau senas“. Minimu momentu (361 m. pr. Kr.) Pla- 
tonas turėjęs būti šešiasdešimt septynerių metų amžiaus. 


338d „pas Dionisiją atvyko Architas“. Architas buvo Taranto 
strategas autokratas, filosofas pitagorininkas, taip pat nemenkos 
svarbos geometras. Tradicija jį laiko atsuktuvo ir sraigto išradėju. 
Be to, jis buvo puikus ir sėkmingas karo vadas. Pasakojama, kad 
Architas mirė nuskendęs jūroje (Hor. Od. I, 28). Daugybė smulkių 
nuorodų liudija, kad Architas Platonui padaręs įspūdį ir netgi 
sužavėjęs, tačiau sunku pasakyti ką nors tikra apie tiesioginę mąs- 
tymojįtaką. Architas, matyt, buvusi charizmiška asmenybė, turėju- 
si didelę įtaką savo polio valdymui, todėl neatsitiktinai miestas juo 
pasitikėjo ir daugelį kartų iš eilės skyrė į stratego autokrato pa- 
reigas (Diog. Laert. VIII, 79). Tik pastaroji vienintelė laiško vieta 
mums leidžia šį bei tą įtarti apie galimą sąjungą, kuri buvo tuo 
metu užsimezgusi tarp Taranto ir Sirakūzų. Architas galėjo būti 

suinteresuotas, kad Platonas dalyvautų Sirakūzų politiniame gyve- 
nime. Plutarchas (Dion. 17, 3) iš dalies patvirtina šią aplinkybę. 


„buvo ką ne ką nugirdę iš filosofijos“ (parakousmaton tinon 
emmestoi ton kata philosophian). Žodžio parakousma pirmoji reikš- 
mė — „tai, kas buvo blogai išgirsta“; toliau jo semantika šakojasi 
skirtingomis kryptimis, nuo „to, kas išgirsta netiesiogiai, kas persa- 
kyta kitų“ iki „to, kas suprasta neteisingai“ (Plg. LSJ; Ast, Lexikon). 
Ši plati prasmių amplitudė suteikia galimybę dar sykį naujai per- 
kalbėti laiško autentiškumo klausimą. Lloyd (p. 168) skaito žodį 
negatyviai ir šioje frazėje įžvelgia lengvą panieką pitagorininkų 
pažiūroms, taip pat ir Architui, kuris atsidūrė bendroje grupėje su 
visais kitais (a//ous), „ką ne ką blogai tenugirdusiais“. Tai turėtų ne- 
atitikti istorinių filosofo santykių su pitagoriečiais ir jo „tikrosios“ 
nuomonės apie šią filosofiją. Apskritai Platono tonas laiške nėra 
arogantiškas, todėl pastaroji interpretacija atrodo gerokai „pri- 
tempta“ originalo atžvilgiu. Akivaizdu, kad parakousma nėra pats 
teigiamiausias žodis, kuriuo galima apibūdinti filosofinį išprusi- 
mą, tačiau nėra jokio pagrindo jam priskirti tiek semantinės ga- 
lios, kaip tai daro Lloydas. Tuo labiau, kad paties Archito atžvil- 


giu Platonas laiške nepateikia jokio apčiuopiamesnio įvertinimo. 


339a „atsiuntė Archedemą, vieną iš tų, kurie artimai bendra- 
vo su Architu“. Sunku pasakyti ką nors tikra apie šį personažą. 
Visi duomenys remiasi tik tuo, ką pateikia Platono laiškų kor- 
pusas, todėl galima daryti intriguojančią prielaidą, kad tuo atveju, 
jei visi laiškai yra neautentiški, Archedemas galėjo realiai ir neeg- 
zistuoti. Archedemas minimas ir antrajame, tikriausiai neautentiš- 
kame, laiške. Teigiama jį buvus Archito mokiniu (339a), su kuriuo 
Platonas bendrai leido laiką Sirakūzuose (349d). Antrajame laiš- 
ke jis pateikiamas kaip šioks toks Platono pagarbos vertas filosofas. 
Kritika kiek tuštokai svarsto apie galimą jo kilmę — ar jis buvęs 
tarantietis, ar sirakūzietis (Isnardi Parente, 2002, p. 192). Trečiojo 

laiško autorius jam suteikia nemenko svorio — Čia jis pokalbio 
tarp Dionisijo ir Platono tiesioginis liudininkas (319a). Antrajame 
laiške jo vaidmuo gana subtilus ir mįslingas — jis yra ne tik paties 
antrojo laiško laiškanešys, bet ir savotiškas sakytinio žinojimo 
„pernešėjas“ — tasai, kuriam patikėta persakyti sykiu su laišku siun- 
čiamas filosofines mintis, kurių, tiesa, nevalia užrašyti (314c są.) 


339e „nugirdęs kalbas apie vertus dalykus, užsidegtų meile 
tauresniam gyvenimui“. Čia ir vėl vartojama žodis parakousantes, 
bendrašaknis su 338d parakousma. Isnardi Parente (2002, p. 233) 
ad locum primena apie Faidro posakį autos legon (278c), pa- 
brėždama Platonui svarbų autentiško kalbėjimo momentą bei 
priešpastato jį Dionisijo lengvabūdiškai nuostatai - pasitenkinimu 


parakousma. 


340a „pasislėpęs po tokiais samprotavimais, leidausi į kelio- 
nę“. Tarrant (p. 75-103), atstovaudamas ne itin didelei grupei 
mokslininkų, kurie daugiau mažiau pasitiki laiško autentiškumu, 
bet abejoja filosofinio ekskurso suderinamumu su Platono filo- 
sofija, mano, kad teksto dalis nuo 340a iki 345c buvusi I a. pr. 
Kr. pabaigoje įterpta į laišką, ir tai galėjęs padaryti laiškų korpusą 
sudaręs Trasilas. Nors nuomonė verta dėmesio, tačiau nepateikia 


jokių patikimesnių argumentų. 


340b „Yra vienas būdas, kaip tai išbandyti“ (peri :a toiauta 
peiran lambanein). Nuo čia prasideda kritinių tekstų preliudija į 
filosofinį laiško ekskursą. Pes7a yra terminas, kuris įkvepia vadi- 
namuosius „tiubingeniečius“. Apskritai peira gali reikšti tiek „pa- 
tyrimą, mėginimą, bandymą“, tiek ir „išbandymą, įrodymą“ (plg. 
LSJ). Tiek Krimeris (1982, p. 102), tiek Reale (1997, p. 106 są.) 
ne be keisto ir pakylėto patoso kalba apie „didįjį išbandymą“ 
(grande prova), kurį Platonas duodavęs visiems, kas tik norėjęs 


„pulti į filosofijos glėbį“. Paprastam skaitytojui toliau laiške se- 

kantis aprašymas skamba gana įprastai ir tam tikra prasme net 
„techniškai“, todėl kalba apie savotišką iniciaciją į filosofiją kve- 
pia perdėtu ir nepamatuotu Platono ezoteriškumo eskalavimu, 
tuo labiau, kaip pastebi taikliausia Tiubingeno-Milano mokyk- 
los kritikė Isnardi Parente (2002, p. 233), niekur daugiau apie 
jokius panašius išbandymus Platono tekstuose nėra užsimenama; 


istorinių paliudijimų ta tema taip pat nėra. 


340c „taptų imlus, geros atminties, pajėgus svarstyti bei išliktų 
blaivus“. Ši pastraipa atliepia Valstybėje plėtotai temai (521c są.) 


340e „kokia yra iš tiesų šio dalyko esmė, kiek bei kokiais 
keliais pasiekiama ir kiek tai sukelia vargo“. Prasideda kalba 
apie praktinį filosofo gyvenimo organizavimą. Yra pagrindo many- 
ti, kad Akademijos mokiniai taip pat turėjo laikytis griežtų normų. 
Neatsitiktinai pora eilučių žemiau Platonas pabrėžia tai, „kokiu 
mastu kasdienis gyvenimas turi atitikti paties dalyko tvarką“. No- 
ras radikaliai susieti kasdienybę su teorine filosofo veikla, matyt, 
ir įkvėpė Platoną pačios Akademijos įkūrimui. Apie griežtų gy- 
venimo normų būtinumą skaitome jau Valstybėje (IV, 428a; VI, 
494a). Neatsitiktinė tokiu atveju regisi ir jo dialogų kaip dva- 
sios pratybų (exercices spirituels) interpretacija (plg.: Goldschmidt, 
p. 337; Hadot, p. 34-37; pastarasis pabrėžia: „les dialogues plato- 
niciens sont des exercices modėles“). Pats Platonas, matyt, griež- 
tai atkalbinėjo visus, kas nepajėgia perkeisti savo kasdienybės, 
lankytis Akademijoje. Filosofinė veikla pagal Platoną tokiu būdu 
įgauna vienuoliškos askezės bruožų. Konkretaus žmogaus teo- 
rija ir praktika susisieja hermeneutine įtampa, nustatančia viena 
kitos svarbą ir prasmę. Čia turbūt negalima pasakyti, kas daroma 
vardan ko, bet tik kad privalu daryti ir viena, ir kita. 


341a „Štai šiuos žodžius tuomet pasakiau Dionisijui“ (eyy4ė:bė 
ta rhėtbenta). Formuluotė gana klampi, todėl duoda peno įvai- 
rialypiams svarstymams. Tiek tarinys, tiek jo papildinys gali nu- 

rodyti į išskirtinai sakytinę komunikaciją. Milano ir Tiubingeno 
mokyklos tradicija teigia, kad Platonas turėjęs ezoterinį mokymą 
apie aukščiausiuos pradus, kuris nebuvęs išklotas raštu, bet žodžiu 
dėstomas Akademijoje. Būtent tai turi omenyje Krimeris (1982, 
p. 100-101; 1986, p. 52), interpretuodamas šį epizodą kaip mi- 
nėtą išbandymą, praveriantį duris į tik žodžiais išreiškiamos dok- 
trinos sritį: esą kaip tik tuomet Dionisijui Platonas ir atskleidęs 
savo mokymą apie pradus. Krimerio nuomone seka ir Gaiseris 
(1980, p. 20), beveik identiškai vertindamas šiuos žodžius bei 
plėtodamas „mįslingo Platono mokymo apie Gėrį“ svarstymus. 
Sunku pasakyti, ar būtina apskritai suteikti tiek svorio šiems žo- 
džiams, nors jie ir susišaukia su toliau laiške plėtojama balso ir 


rašto tema (plg. 341c). 


341 b „pateikė tai kaip savo, o ne tų, iš kurių buvo išgirdęs, 
veikalą“ (syp:benta bos autou tekbnėn). Schlezak (p. 393) pastebi, 
kad žodis, kuriuo Platonas įvardija Dionisijo užrašytas mintis, 
yra tekhnė, kas šiuo atveju reikštų „traktatą“ arba bet kokį kitą 
rašytinį veikalą, skirtą dialektikai. Kai kas net dar radikaliau šį 
žodį verčia „vadovėliu“ (Pasguali, p. 73). Kita vertus, reikia at- 
sižvelgti ir į Novorny (p. 213) pastebėjimą, kad čia filosofo „per 


ironiam dicitur“. 


„jie net nežinojo, kas patys esą“ (0v4 autoi hautous). Graikiškoje 
frazėje trūksta veiksmažodžio, todėl verčiant neišvengiamai reikia 
pridėti. Dauguma vertėjų renkasi „žinojimo“ semantikos žodžius. 
Isnardi Parente toks pasirinkimas atrodo akivaizdus ir nesunkiai 
nuspėjamas (plg. 2002 p. 235; 1989 p. 82). Ta proga verta pa- 
sakyti, kad iš karto po šios frazės prasidedančiame ekskurse nu- 
tylėtų bei daugiaprasmių žodžių bus gausu, o jų preferencija ir 
rekonstrukcija lems ne tik laiško autentiškumo, bet ir viso Platono 
mokymo interpretacijas. Kita vertus, ši vieta įkvepia svarstymus 


apie tai, ar Platonas turi omenyje konkrečius asmenis, ar kalba 

bendrai. Pirmąją nuomonę ypač puoselėja tiubingeniečiai (Krž- 
mer;1986, p. 55), palaikydami seną tradiciją, kuriai pradžią davė 
Wilamowitzas (p. 291). Simplicijus, komentuodamas Aristotelio 
Fiziką (151, 6 ir 453, 25), mums pasakoja, kad Platono paskaitos 
„apie Gėrį“ buvusios užrašytos Aristotelio, Speusipo, Ksenokra- 
to, Hėrakleido, Hestiajo bei kitų klausytojų, todėl tie, kurie laiko- 
si pastarosios pozicijos, įžvelgia Platono kritiką nesubrendusių ir 
savęs nepažinusių mokinių atžvilgiu. Apie tai platų komentarą 
ad locum pateikia Novorny (p. 213 są.). Tačiau absoliuti daugu- 
ma modernių komentatorių mano priešingai ir vertina šią vietą 
bendriau. 


„Štai ką turiu pasakyti apie visus, kurie jau parašė...“ Šiais 


žodžiais prasideda garsusis filosofinis ekskursas. 


341c „Apie šiuos dalykus nėra ir niekada nebus jokio mano 
rašto“ (oukoun emon ge peri autūn estin syngramma). Jau pati ek- 
skurso pradžia liudija filosofinį radikalumą: Platonas teigia netu- 
ris jokio „rašto“ („užrašo“) „apie šiuos dalykus“. Tiek gypgramma, 
tiek peri 2u:01 tampa raktiniais žodžiais skaitant šią vietą, kadan- 
gi pats autorius kalba labai nekonkrečiai ir mįslingai. Problemos 
čia yra dvi: 1. Apie ką neužrašė Platonas?; 2. ar Platonas neužra- 
šė visai nieko, ar tik kai ko? Syngramma gali būti suprasta tiesiog 
kaip „raštas“ ir „užrašytas veikalas“, t. y. bendra prasme, tačiau gali 
turėti ir konkretesnę reikšmę — „kompendiumas“, „sisteminiai už- 
rašai“, „užrašytas sąvadas“ ir t. t. Tarkime, Carlini (p. 76) jį verčia 
netgi kaip „alcun mio trattato“. Tuo tarpu Schlezak (p. 376-85) 
pateikia visą pluoštą reikšmių, bandydamas pabrėžti kuo bend- 
resnę šio žodžio prasmę, kadangi Milano-Tiubingeno mokyk- 
los nuostata šiuo klausimu vienareikšmė: šioje vietoje Platonas į 
syngramma sutalpina visus savo filosofinius raštus, t. y. dialogus; 
vadinasi, turėtų išeiti, kad teigdamas, jog apie „šiuos svarbiausius 


dalykus“ nieko neužrašė, Platonas „šiuos dalykus“ turėjęs išsakyti 

žodžiu, t. y. puoselėti ezoterinį išskirtinai balsu sakomą moky- 
mą. Kita vertus, laiško autentiškumo kritikai šioje frazėje įžvelgė 
antrojo laiško aidą (314c), kuriame Platonas teigia niekada nieko 
neužrašęs, o visa, kas jo vardu užrašyta - Sokrato darbas. Antrasis 
laiškas gana griežtai kritikuojamas ir beveik visuotinai laikomas 
vėlyvųjų pitagoriečių falsifikacija, todėl analogiškai falsifikacija 
turėtų būti ir septintas (plg. Shorey 1933, p. 40; Cherniss 1945, 
p. 11). Kiek stebina tokios pozicijos naivumas — pirmiausia todėl, 
kad Platonas interpretuojamas pažodžiui, neįžvelgiant kiek lais- 
vesnio metaforiško mąstymo galimybės. Tai galioja pirmiausia 
hipotetinio Sokrato pseudopersonažo atveju, kurį atseit norėjęs 
sukurti antrojo laiško autorius; banali, bet neišvengiama pastaba — 
Platono autorystės atsisakymas čia gali skambėti bent jau kaip 
literatūrinis tropas ar manieringas reveransas. Metaforinio ir tie- 
sioginio mąstymo strategijų klausimas tampa dar aktualesnis to- 
liau aiškinantis syngramma peri auton. Kas yra „šie dalykai“, apie 
kuriuos nesama jokio rašto? Ar čia autorius teigia neužrašęs sa- 
vo teorijų ir filosofinių nuostatų visumos? O gal turimi omenyje 
konkretūs („šitie“) filosofinės teorijos momentai? Trabattoni (p. 
203), Brisson (Leižres, p. 151—155), Isnardi Parente (2002, p. 236) 
gina nuomonę, pagal kurią Platonas oponavęs filosofinio dėsty- 
mo raštu metodikai, tad šia fraze neigia kada nors pateikęs kokį 
nors savo mokymą apibendrinantį vadovėlį ar traktatą. Pastaroji 
pozicija, kuriai atstovauja pirmiausia Isnardi Parente, matyt, per 
smarkiai ir per detaliai kritikuodama Tiubingeno-Milano mo- 
kyklą, atmeta ir kai kurias šios mokyklos įžvalgas, į kurias verta 
turėti galvoje. Pats Platonas kalba bendrai, ir nežinia, kokiu mas- 
tu įmanoma konkretinti jo pateikiamų žodžių reikšmes. „Nieko 
apie šituos neužrašiau“ — tik tiek čia ir galime išskaityti. Tiubinge- 
niečiai taip ir skaito, tačiau po to jiems koją pakiša didelio masto 
ir abejotinos vertės Platono sakytinio mokymo rekonstrukcijos 
projektai, kuriuos įgalina netgi ne paties filosofo, bet jo mokinių 

tekstai. Jei nesektume šių tyrinėtojų nevykusiu pavyzdžiu, bet 
pasiliktume Platono raštų konteksto viduje, galėtume pakreipti 
šį klausimą filosofine linkme — ar apskritai įmanomas filosofinio 
žinojimo apie šiuos dalykus (e77 auton) komunikavimas? Frazės 
bendrumas tokiu atveju ima reikšti konkretaus įvardinimo atsi- 
sakymą, kadangi filosofinio turinio neišsemia joks įvardinimas. 
Galbūt Platonas būtų kiek menkiau darkomas interpretacinės 
prievartos šėlo, jei nuosaikiau elgtumėmės su mums pateiktais žo- 
džiais. Tiesa ir tai, kad Aristotelis kalba apie vėlyvojo Platono 
doktriną kaip apie agrapba dogmata (Met. A, 987 b 20 są.) — 
neužrašytąjį mokymą. Tačiau filosofijos turinių klasifikacija (į 
tuos, kurie buvo užrašyti, ir tuos kurie nebuvo užrašyti) čia 
neatrodo geriausia išeitis. Turbūt būtų klaidinga teigti, kad Pla- 
tonas kai ką užrašė iš savo mokymo, o kai ko neužrašė, kadangi 
vieni turiniai pasiduoda verbalizacijai, o kitų kalbos tikrovė ne- 
pasiekia. Pakanka atkreipti dėmesį į tai, Aa7p rašė filosofas. Dau- 
giaaukštė dialogų struktūra ir sudėtinga kompozicija įgauna ypa- 
tingą svarbą brandžiuosiuose jo dialoguose (pvz., Puotoje, Faidone, 
Parmenide, Teaitete, pastarieji vadinami įrėmintais. Apie dialogų 
struktūrą ir įžangos filosofinę funkciją plg. Ališausko komentarą 
Puotai, p. 78-82) ir tampa pirmuoju signalu, kuris liudija auto- 
riaus sąmoningą suvokimą apie tai, kad santykis tarp kalbos ir 
tikrovės nėra adekvatus. Platonas neieško kuo artimesnės ir kiek 
įmanoma didesniu mastu tiesioginės išraiškos formos, bet atvirkš- 
čiai — išmoningų literatūrinių viražų dėka pabrėžtinai didina 
distanciją tarp aptariamo dalyko ir skaitytojo. Tačiau panašu, kad 
ne tik raštas, bet ir balsas (o pastarąją aplinkybę ypatingai svarbu 
pabrėžti) yra vienodai nepajėgūs šioje situacijoje, ir tuo netrukus 
galėsime įsitikinti i2/f+a. 

„tai niekaip negali būti išsakyta kaip kiti mokslai“ (74ė:02 
gar oudamės estin būs alla matbėmata). Didelę svarbą skaitant šią 


frazę turi tai, kaip suprasime žodį 74ėtom. Naujausiais Isnardi Pa- 

rente tyrinėjimais pagrįstas Maria Grazia Ciani vertimas iškelia 
aikštėn dėstymo, mokymo semantiką: „O uesta non ė una scien- 
za che si possa insegnare come le altre“ (2002, p. 109). Ta pačia 
kryptimi seka ir Piero Innocenti („non si tratta assolutamente di 
una disciplina che sia lecito insegnare come le altre“; p. 193). Ta- 
čiau tai ir vėl mažų mažiausia diskutuotina. Daug nuosekliau 
graikiško originalo atžvilgiu skamba šiedu tradiciniai vertimai: 
„Es ldsst sich nicht in Worte fassen wie andere wissenschaftliche 
Fragen“ (Neuman, Kerschensteiner 1967, p. 89) arba „this know- 
ledge is not something that could be put in words as other scien- 
ces“ (Morrow, p. 237). Įdomu pastebėti, jog G. Reale minėtąjį 
„bėton verčia neutraliu, patogiu ir plačiaprasmiu comunicabile. 
Anot šio tyrinėtojo, šie dalykai „mėra, kaip kai kas mano, pažys sa- 
vaime nepasiduodantys komunikacijai, t. y. neįmanomi išsakyti; 
veikiau jų neįmanoma išsakyti kaip kitų mokslų, kadangi tam, ku- 
ris juos nori išmokti, reikia turėti ypatingus gabumus ir ilgai 
praktikuotis“ (1998, p. 116). Rhėton reikšmė yra 1) pasakytas, iš- 
tartas, pateiktas; 2) garsus; tas, apie kurį kalbama; 3) būdingas kal- 
bai, vartojamas kalboje; 4) pasakytas, paskelbtas, ištartas; tai, apie 
ką galima pasakyti, ištarti, komunikuoti žodžiais ir t. t. (LS]). 
Šio žodžio šaknis (+42) siejasi su veiksmažodžio /egein perfektu 
eirbėka, ta pati šaknis glūdi ir žodyje „retorius“. Todėl balso ir 
sakymo semantika šiame žodyje ypač stipri, jei nepasakytume, 
dominuojanti rašytinio žodžio atžvilgiu. Net jeigu arba kaip tik 
jei imtume domėn cituotą Reale pastabą, tiesiogiai susijusią su 
tolesniu laiško tekstu, išlieka nemažai abejonių, kokiu mastu Pla- 
tonas žodžiu pasitikėjęs labiau negu raštu. Juk tokiu atveju tiek 
rašto, tiek ir sakymo žodis įgauna tą patį svorį, nes praktikuotis 
ir lavinti gabumus yra kas kita nei tiesiog skaityti, rašyti ar kalbėti. 
Filosofas mini tam tikras filosofinio žinojimo komunikacijos (tiek 
sakytinės, tiek rašytinės) sąlygas. Galbūt balsas čia įgauna šiokių 
tokių privilegijų kaip tasai, kieno būtis yra sąlygota egzistencinio 

konkretumo. Sakymas yra ypatingai laikiškas; žodis balsu išta- 
riamas tik tam tikromis ir kiekvieną sykį vis kitomis aplinkybė- 
mis, todėl jis visuomet vienatinis ir nepakartojamas, apibrėžtas 
tik tos sakymo akimirkos, susijęs su žodį tariančio ir jo klausančio 
momentine padėtimi. Šia prasme ištartas žodis visiškai neidea- 
lus, tačiau labiau giminingas praktikos (:7i6ė) sričiai. Šioje švie- 
soje galima priimti ir Isnardi Parente nuomonę (2002, p. 236), 
anot kurios, Platonas teigia, kad negalima išmokyti arba išdėstyti 
filosofijos kaip kitų ekbnė ir kad šitaip filosofas kritiškai reaguo- 
ja į „vadovėlinę“ kultūrą. Jau V a. pr. Kr. įvairūs (nuo skulptūros 
iki medicinos) vadovai, vadovėliai, patarimų knygos ėmė sklisti 
po antikinę Graikiją, palaipsniui įgydami vis daugiau popu- 
liarumo. Platonas keliomis eilutėmis aukščiau ironiškai atsiliepė 
apie rekbnė, o netrukus kaip pastarojo termino opoziciją pateiks 


tribė šeimos žodžius. 


Eusebijas (Praep. Evang. XI, 12), komentuodamas šią vietą ir 
mėgindamas kiek įmanoma „sukrikščioninti“ filosofą, teigia, kad 
iš šių žodžių matyti Platoną buvus lygų Mozei ir žydų pranašams, 
kadangi jis mokęs apie „tai, kas dieviška“ (:0 :heion). 


341c-d „nuolat ilgai būnant kartu ir kartu gyvenant paties 
dalyko vardan“ (e4 pollės synousias gignomenės peri to pragma 
auto kai tou syzėn). Čia Platonas expressis verbis pateikia filosofi- 
nio pažinimo garantą. Synousia bei jam prasmėmis giminingą 
žodį syngignomai galėjome aptikti įvairiose laiško vietose, ypatingai 
ten, kur kalbama apie lavinimąsi filosofijoje. Sypousia visų pirma 
reiškia „buvimą kartu“, t. y. „bendrą būtį“ „bendravimą“, „po- 
kalbius“. Trečiąja reikšme žodynas pateikia „santykius, bendravi- 
mą su mokytoju“, o ketvirtąja — „sueitį, lytinius santykius“ (LS]). 
Būnant ir gyvenant 4artu svarbiu sankirtos tašku tampa mokytojo 
asmuo. Filosofija gimsta „santykyje su“ (sy77): Platonas konstatuoja 
pirmapradį filosofijos socialumą. Mąstymas kaip vidinis dialogas 

su pačiu savimi, kaip so/iloguia, kaip minčių skvošas uždaroje 
vienatvės buveinėje, kuris tampa įmanomas tik atsiribojus nuo 
pasaulio ir Ažty, kuomet dialektiškai ir išdidžiai kalbama 24 se 
ipsum- modelis, įleidęs tvirtas šaknis Vakarų mąstymo tradicijoje, 
kaip matyti iš pastarosios frazės, nėra toksvisa apimantis ir autar- 
chiškas. Graikų mąstymo kritikai (turiu omenyje hebrajiško mąs- 
tymo alternatyvos iškiliausius atstovus — Buberį ir Rosenzwei- 
gą) kaltino Platoną buvus pirmuoju, kuris pastūmėjo mąstytojus 
užsisklęsti savyje. Augustinas ir Markas Aurelijus savo žinomų 
veikalų antraštėmis tik pagilino ir sutvirtino uždarą monologi- 
nio mąstymo trasą. Tačiau ką tik laiške pradėta rašto kritika bei 
konkrečiai ši komentuojamoji frazė veikiau liudija solipsizmo 
atgrasumą. Raštas stokoja gyvybės, todėl neįgalina užsimegzti jo- 
kio santykio, ir tai galima išskaityti jau Faidye: „Raštas, Faidrai, 
turi kažką siaubinga, kuo jis iš tiesų panašus į tapybą — mat jos 
palikuonys stovi kaip gyvi, o jei jų ko nors paklaustumei, jie la- 
bai iškilmingai tyli. Taip pat esti ir su užrašytomis kalbomis: ga- 
lėtum pamanyti, kad jos šneka ką nors suvokdamos, bet jei tik 
kas jų paklausia apie ką nors iš to, ką jos pasakoja, norėdamas 
pasimokyti, jos nuolat nurodo kažką viena ir visuomet tą pat“ 
(275d; vertimas N. Kardelio). Tačiau būtent tekstas yra pirmasis 
ir geriausias vienišo hipotetinio Vakarų mąstytojo partneris. Jis 
suteikia patikimą dvimatę erdvę vidinio dialogo (ar monologo) 
išklotinei, nei prieštaraudamas, nei pritardamas tam, ką gene- 
ruoja sau pakankamas protas. Net pats primityviausias atsakantis 
modalumas nedirgina rašančiojo vienkryptės atakos. Atsako nė- 
ra, vadinasi nėra ir prieš ką būti atsakingam. Verta nuolatos pri- 
siminti Faidrą ir jame išskleistą ironišką kritiką rašto atžvilgiu, 
užbėgant už akių kalboms apie šios laiško vietos autentiškumą. 
Ekskurso temas aptinkame neabejotinos autorystės dialoge. Pla- 
tonui rūpi filosofinės komunikacijos klausimas, todėl, be abejo- 


nės, rūpi ir „kitas“, su kuriuo vyksta komunikacija. Dar daugiau, 

sprendžiant iš šioje vietoje vartojamos leksikos, filosofija yra iš- 
skirtinio ir intymaus bendrumo santykis. Ką tai galėtų reikšti, 
turbūt neįmanoma vienareikšmiškai ir prasmingai atsakyti. Ga- 
lima prisiminti istorinį kontekstą ir filosofo įsteigtą Akademiją. 
Galima įtarti, kad būtent toks, t. y. radikaliai ir intymiai socia- 
lus filosofavimo modelis ten ir buvo praktikuojamas. Galima to- 
liau analizuoti laiško žodžius, tačiau jais teikiamas receptas perne- 
lyg paprastas, todėl rizikuoja pakliūti į banalumo pinkles: reikia 
gyventi ir būti kartu. Neturime galimybės nei pabūti, nei pagy- 
venti su Platonu, bet turime galimybę atsižvelgti į apofatinę laiš- 
ko nuotaiką, pastebėti tai, nuo ko atsiriboja ir ką neigia filosofas. 
Platonas aiškiai nesitenkina nei kalbovo ir auditorijos filosofine 
situacija, nei rašytojo ir teksto apgailėtina lemtimi. Tai, apie ką 
kalba Platonas, yra santykis tarp mokytojo ir mokinio, nuspalvin- 
tas švelnių erotinių konotacijų pustoniais. Galbūt erotikos ar tak- 
tiliško ir betarpiško kūniškumo dozę galima pajusti bei išgirsti ir 
Sokrato naudoto dialektinio metodo skambėjime. H/ė maieutikė, 
majeutinio auklėjimo menas (plg. Thea: 149-51) — tai gimdyme 
dalyvaujančios pribuvėjos (72a/a) profesija. Filosofas tokiu būdu 
yra dialektinio mąstymo akušeris. Ir net jei sakytume, kad Plato- 
nas vartoja bendro pobūdžio metaforą, nutolusią nuo praktinio 
gyvenimo, jos atskleidžiama prasmė ir vėl mus kreipia intersub- 
jektyvumo link. Čia visuomet esti bent jau du — akušeris/ė (Sok- 
ratas ar panašus į jį filosofijos mokytojas) bei gimdantysis/-čioji 
(jo mokinys); be to, neretai randasi ir trečias, t. y. pagimdytas 
kūdikis - žinojimas, prieinamas majeutiškai aktyvuoto 422mnėsis 
dėka. Tačiau ne tik tai galima įžvelgti šioje metaforoje. Gimdan- 
tysis leidžia pribuvėjai peržengti visas intymumo ribas, atverdamas 
savo kūniškumą, nuogumą ar net tai, kas vadinama vidujybe, ir 
tai yra sąlyga sine gua non, jei nori, kad būtų pagelbėta gimdant. 
Jų santykis visuomet asimetriškas ir disproporciškas, o projek- 


cija vienas kito atžvilgiu hierarchiška; galiausiai iš esmės skiriasi 

jųdviejų fizinė būsena ir esamo momento patyrimas. Tačiau, kita 
vertus, gimdymas yra labai intensyvi patirtis, nepaliekanti galimy- 
bės abejingam stebėjimui: abu nariai yra priversti dalyvauti, to- 
dėl tam tikra prasme tai garantuoja įsitraukimą į vykstantį įvykį. 


Ši vieta ir toliau leidžia tęsti diskusiją apie nerašytąjį Platono 
mokymą. Ypatingai verta atsižvelgti į Tiubingeno mokyklos opo- 
nentų pastabas, skeptiškai vertinančias nuomonę, kad synousia ir 
syzėn nurodo vien į sakytinės doktrinos apie pradus paskaitas: 
Isnardi Parente, 1991, p. 437-461; Trabattoni, p. 10-47, 44-99; 
Kiihn, p. 114, passim. 


341d „staiga kaip šviesa, suspindusi nuo įsižiebusios lieps- 
nos, atsiranda sieloje ir maitinasi pačiu savimi“. Gana daug 
nesutarimų kelianti vieta, kadangi pateikiama metafora suteikia 
galimybę suprasti filosofiją kaip mistinę ir sau pakankamą, t. y. 
save pačią maitinančią patirtį. Tai labai rėžė akį laiško autentiš- 
kumo kritikams, pradedant pačiais seniausiais (Karsten, p. 181 
są., p. 201 są.; Ast, 1816, pass/m); kiek vėliau tą patį kartojo ir 
modernesni skeptikai — esą Platono mistinis aiškinimas yra ana- 
chronizmas, tai labiau tiktų vėlyvųjų pitagoriečių ar vėlyvojo 
platonizmo filosofijai (plg.: Cherniss, 1945, p. 11 są.; Edelstein, 
p. 75-83). Praeito amžiaus pradžioje laiško autentiškumo gynė- 
jai pasiūlė kitą teoriją. Stenzel (1926, p. 240 są., 247 są.; 1928, 
p. 256) ėmė tvirtinti, kad visai neatrodo, jog frazė kreiptų į misti- 
nį kontekstą, bet veikiau į racionalaus proto veiklą, ir tai, apie ką 
kalba laiško autorius Platonas, esąs „racionalus nušvitimas“. Pas- 
guali (p. 85—87) savo ruožtu pratęsė šią liniją, teigdamas, kad „mis- 
tinio nušvitimo negalima nei gerai, nei blogai užrašyti“, tuo tarpu 
apie filosofiją rašyti galima — tai patvirtina ir paties Platono kaip 
rašančio filosofo pavyzdys (šiuo klausimu taip pat žr. Isnardi 
Parente, 1970, p. 24 są., ypač p. 60-64). Pasguali neužkliūna 


ir slidus žodis „staiga“ (exaipbnės): tai esą ne mistinio pažinimo 

apibrėžtis, bet terminas, puikiai telpantis į „intelektualinės intui- 
cijos“ teorijos rėmus (pastarajai teorijai pristatyti verta nurodyti 
du stambius veikalus: Ross, 1951 bei Wieland, 1982). Būta ir 
tokių, kurie bandė derinti mistinį laiško aiškinimą ir jo auten- 
tiškumą. Pesce (p. 42 są.) įsitikinimu, Platonas nemanė, kad fi- 
losofiją įmanoma perduoti diskursyviai, bet tik bendro gyvenimo 
(convivenza) keliu. Tuo tarpu Trabattoni (p. 220 są.) atmetė ir 
„intelektualinės intuicijos“ aiškinimo kryptį, teigdamas, kad pa- 
starajai svarbus „matymo“ judesys išlieka mistinio pobūdžio. Mis- 
tinis aiškinimas ir toliau yra gana nepopuliarus ir neretai atme- 
tamas griežtai ir su panieka (plg., pvz., Neuman, Kerschensteiner 
1967, p. 206, kur mystische Erleuchtung vadinamas dėl pitago- 
rininkų įtakos kilusiu nesusipratimu). Tiesą pasakius, ši disku- 
sija atrodo kiek tuštoka pačiais savo pagrindais, kadangi kalbama 
apie migloto turinio dalykus: lyg būtų savaime suprantama, kuo 
intelektinė veikla (geistig Denkprozess) skiriasi nuo mistinio nušvi- 
timo (mystische Erleuchtung), ar egzistuotų kokie nors objekty- 
vūs kriterijai tai įvertinti bei pamatuoti. Šypseną kelia ir įnirtingi 
ginčai apie tai, kurią konkrečiai iš šių dviejų alternatyvų turėjęs 
omenyje Platonas, ir tai, kad laiško autentiškumo gynėjai laiko- 
si išskirtinai racionalistinės linijos. Kokia gi ugnis vis dėlto staiga 
nušvinta sieloje? Kai kas praeito amžiaus pradžioje, norėdamas 
išvengti hermetiškos ir sau pakankamos filosofijos šešėlio, ir toliau 
tęsė metaforų žaismą: „kontekstas rodo, kad tai mokinio psychbė 
sugauna ugnį iš mokytojo sielos“ (Taylor, p. 357). Be abejo, ver- 
tėtų atsiriboti nuo pitagorininkų mokymo prieskonių ir padary- 
ti prielaidą, kad Platonas turi omenyje ką kita, nei pastarieji. Jei 
nenorime kalbėti apie terminus pačius savaime ir filosofijos mo- 
kyklas, tenka atsigręžti tiesiog į sąmonės (platoniškai tariant, sielos) 
būsenos analizę. Isnardi Parente (2002, p. 238) tuojau protestuotų 
prieš tokį krypties pakeitimą, kandžiai pastebėdama, kad tai „is- 
toriškai netiksli postkantinio pobūdžio antikinio mąstymo inter- 

pretacija“. Gal ir netiksli, bet tikrai neprastesnė už tą, kuri naiviai 
stengiasi atkurti istoriškai tikslias Platono mintis, tarytum Kanto 
nebūtų ir buvę. Šiaip ar taip, aiškiai krenta į akis, kad „įsižiebusios 
liepsnos“ metafora taikoma norint aptarti tai, ką bendriausia pras- 
me būtų galima pavadinti mąstytojo vidinio gyvenimo lūžiu. Pla- 
tonas kalba apie pažžrHžes intensyvumą, apie jos moduso pasikei- 
timą, apie tam tikros ribos įveiką. Tai, kas čia suteikia teisę kalbėti 
būtent apie ypatingą parir/, yra žodelis „staiga“. Atrodo, kad ži- 
nojimo galimybė sąlyga apibūdinama tam tikru temporaliniu mo- 
dusu — exaiphnės - sąvoka. Tačiau čia negalime kalbėti apie ob- 
jektyvų laiką Ąhronos. Exaiphbnės ypatingą statusą Platonas aptaria 
ir plačiau. Štai tokį svarstymą savo vardo dialoge mums pateikia 
Parmenidas, sulaukdamas jaunojo Aristotelio pasitikslinančių ir 
pritariančių žodžių: „Kuomet tai, kas juda, sustoja, arba kuomet 
tai, kas esti rimtyje, keičiasi į judėjimą, šitai savaime neužima 
jokio laiko (dei dėpou auto ge mėd'en beni khronoi einai).- Kaip 
tai? — Nes nėra jokio laiko (4bronos de ge oudeis estin), kuriame 
nei judama, nei esama rimtyje. - Tikrai nėra. - Tačiau juk niekas 
nesikeičia be pasikeitimo. — Atrodo, kad niekas. — Tad kada įvyksta 
pasikeitimas? Nei tada, kai esama rimtyje, nei kai persikeičiama į 
judėjimą, nei tai esti laike (owte en khronoi on). — Taip ir yra. — 
Tada argi nėra keista (a:0p0n), kame būnama tuomet, kai įvyksta 
pasikeitimas? — Kas tai galėtų būti? — „Staiga“ (:0 exaipbnės). Juk 
„staiga“ berods reiškia būtent tai, iš ko pasikeičiama į vieną iš šių 
dviejų būsenų. Nesikeičia nei rimtis, kol esti rimtyje, nei judėji- 
mas, kol esti judėjime; bet tik pati keistai bevietės (4/0p0s) „stai- 
ga“ prigimtis (physis) glūdi tarp (metaksu) judėjimo ir rimties, 
nebūdama jokiame laike (4470203). Į „staiga“ ir iš „staiga“ tai, kas 
juda, persikeičia į rimtį, o tai, kas esti rimtyje — į judėjimą“ (Parm. 
156c-e). Ką tik pacituotas vertimas reikalauja šiokio tokio 
specialaus komentaro. Norėdamas akivaizdžiau pagarsinti dia- 


logo sambalsį su laiško mintimis, kai kuriuos pasakymus išver- 

čiau ne itin grakščiai, t. y. beveik pažodžiui. Platonas žodį „stai- 
ga“ paverčia sąvoka — tam jam pakanka tiesiog pridėti niekatrosios 
giminės artikelį (+ exaipbnės). Lietuvių kalboje taip padaryti 
neįmanoma, todėl pamėginau panašų judesį atlikti dėdamas jį į 
kabutes, siekdamas išvengti daugumos vertėjų pasirinkimo šį žo- 
dį versti „akimirka“. Daug sunkiau buvo apsispręsti, ką daryti su 
žodžiu 2:0p0s, kuris teksto fragmente pavartotas dusyk, todėl, rei- 
kia manyti, neatsitikinai. Nors pirmoji jo reikšmė yra „tas, kuris 
neturi vietos, neerdviškas“ (LS]), čia supratimo logika reikalautų 
pateikti išvestinę, bet kur kas dažnesnę reikšmę — „keistas, ne- 
įprastas, paradoksalus, ypatingas“. Vis dėlto, atrodo, kad Platonas 
sąmoningai mėgina priversti išgirsti abiejų 2:0p0s reikšmių rezo- 
nansą. Parmenidas klausia, „ar nėra keista, kame...“ (2:0p0n en 
boi), ne tik norėdamas pabrėžti paradoksalų, ypatingą „staiga“ po- 
būdį, bet ir jo atsietumą nuo erdvės. Exaiphbnės prigimtis — nei 
erdviška, nei laikiška. Pastaruoju dalyku galėjome nesunkiai įsiti- 
kinti: ex2/phnės šiame teksto fragmente daugelsyk atsiejama nuo 
chronologinėslaiko tėkmės. Atrodo, kad filosofo diskursas prieina 
dialektinio kalbėjimo ribą. Pati dialektika dialektiškai atveda prie 
to, kas neišsemiama dialektinėmis priemonėmis. Kalbama apie ne- 
komunikuojamos ir neaprašomos srities įsiveržimą į žmogaus pa- 
saulį. Galbūt šis žodis visgi duoda nuorodą ir į tam tikrą laiko — 
tačiau ne Khronos, o kairos - išgyvenimą. Platonas kreipia žvilgsnį 
link transcendencijos (to, kas amžina ir nekintama, t. y. neprik- 
lauso laiko sričiai) išgyvenimo, tačiau paradoksaliai kalba sąvo- 
komis, kurios turi akimirkos laiko krūvį. Sraiga nusako persona- 
laus, taigi vidinio laiko moduso sukrėtimą, tam tikrą Aažros tipo 
posūkį ir intensyvumą, kurio esmė — kardinalus ir dabartiškas 
tikrovės išgyvenimas. Juk šis s:2/gz nušvitimas gali įvykti tik san- 
tykyje tarp dviejų - mokytojo ir mokinio, todėl marusis žmogaus 
kūnas ir kraujas išlieka būtinas. S:2/ga yra vienatinis momentas, 
niekaip nepakartojamas, bet nuolat potencialiai glūdintis žmo- 

gaus santykio su pasauliu horizonte. S:ažga visuomet gali ištikti 
tik mane arba mus, tai persiklojimas, esantis anapus laiko ir erd- 
vės — ir pasirodymas, ir akimirka jų vienalytėje sąjungoje. Kokia 
tai konkrečiai būsena — negalime pasakyti, tačiau riba, link ku- 
rios kreipia metafora, mums gali tapti orientyru tolesnei paieškai. 
Dar sykį exaiphnės randame Puotoje. Diotima taip kreipiasi į 
Sokratą: „Paeiliui ir teisingai regėjęs gražius dalykus ir iki šios 
vietos meilės keliu vadovo nuvestas žmogus, žengdamas pasku- 
tinius šio kelio žingsnius, staiga (ex2iphnės) išvys nuostabios pri- 
gimties grožį, — tą patį, Sokratai, vardan kurio kentėti visi ligto- 
liniai vargai: pirmiausia, neatsirandantį ir nežūvantį, neaugantį 
ir nenykstantį, bet amžinai esantį, be to, ne vienaip gražų, o kitaip 
bjaurų, ne kartais gražų, o kitąsyk ne, ne tam tikru požiūriu gra- 
žų, o kitu — bjaurų, 42/ 4am gražų, kitiems ne... Grožis jam nei 
lyg koks veidas, rankos ar kita kokia kūno dalis, nei lyg kokia 
kalba ar mokslas; manding nesirodys nei kame nors kitame, — 
antai gyvūne, žemėje, dangu-je ar kur kitur, - bet tik pats savaime, 
amžinai savyje vienalytis“ (210e—211b; vert. T. Aleknienės). 


Kalbėdamas apie „maitinasi pačiu savimi“ (zuto beautoi trephei), 
Novorny (p. 218) pateikia įdomią nuorodą į panašią mintį vie- 
name iš Herakleito fragmentų: psychės esti logos beauton aukson 
(Diels, Vors. 1, fr. 115). Adomėnas (fr. 118) verčia: „sielai būdinga 


save plečianti žosmė“. 


341d „jei šitai galėtų būti užrašyta ar išdėstyta, aš pats ge- 
riausiai tai išdėstyčiau ... kad verta šitai suprantamai daugeliui 
užrašyti ir pasakyti“. Kelios frazės, kuriose dar aiškiau matyti 
Platono nuostatos bet kokio verbalaus komunikavimo atžvilgiu. 
Pirmoje iš jų atrandame perskyrą tarp grapbenta ir lekbrhenta, 
antroje — tarp grapiea ir rbėta. Ezoterinio mokymo teorijos šali- 
ninkams atrodo, kad tai dar vienas patvirtinimas jų labui (Krimer, 
1982, p. 102 są.; Reale, 1997, p. 115; Krimer, 1988, p. 54-55), 

esą Platonas aiškiai skiria rašto ir balso sferas, galutinai pasmerk- 
damas tekstą, o sakymą palikdamas tik nedaugeliui. Vargu, ar ga- 
lima išsunkti tokį tirštą interpretacinį koncentratą iš to, ką ap- 
tinkame laiške. Filosofas aiškiai nepasitiki tiek rašymu, tiek sakymu 
pačiu savaime. Trabattoni (p. 319) diskutuodamas su šiais tyri- 
nėtojais pamėgino parodyti, kad Platonas vis dėlto manęs, jog jo 
nuomonė gali būti užrašyta. Tačiau filosofinės komunikacijos 
atžvilgiu tokie įrodymai nieko nekeičia. Galbūt vietoj to, kad ieš- 
kojus dialoguose patvirtinimų ar prieštaravimų laiško mintims ar, 
vice versa, laiškuose - dialogų mintims, verta pasižiūrėti į šią padė- 
tį kaip į vidinę dialektiką. Akivaizdu, kad pats Platonas ir rašė, ir 
kalbėjo. Kitas klausimas, kiek jis pasitikėjo tuo, ką darė, kokiu 
mastu įžvelgė savo veikloje galimybę perduoti filosofinį žinojimą. 
Apie šiuos dalykus netrukus prabils pats laiško autorius. 


34le „vadinamasis šių dalykų nagrinėjimas žmonėms ne- 
atneštų nieko gera“. Nelengva apsispręsti, kaip reikėtų versti 
epikheirėsis legomenė. Jei sektume įprastine vartosena, frazė skam- 
bėtų „papasakotas bandymas imtis šių dalykų žmonėms neatneš- 
tų nieko gera“. Tačiau vėlyvasis Platonas (5074. 239c; Nom. 631), 
o vėliau ir Aristotelis (P0/. XII, 7, 4) žodį epikbeirėsis ima vartoti 
techniškesne prasme, t. y. kaip filosofinį terminą, reiškiantį daly- 
ko „nagrinėjimą, analizę“. Kita vertus, dviprasmybių atneša ir jį 
pažymintis /egomenė. Paskutiniais praeito tūkstantmečio metais 
ezoterinio Platono aiškinimo užkulisiuose atsirado nuosaikesnių 
nuomonių. Ferber, iš dalies priimdamas „aukščiausiųjų pradų“ 
doktrinos galimybę, bet atmesdamas mėginimus jais remiantis 
„perkonstruoti“ Platono filosofijos modelį, šios frazės vertimu pa- 
teikia atsakymą apie Platono tvirtą nuostatą, kad filosofijos ne- 
galima išreikšti tiesiai ir aiškiai. Jo vertimo „die genannte Art der 
Behandlung“ (1991, p. 35) variantu seka ir šią liniją dar aiškiau 
pabrėžia Steinthal (p. 244—249). Pastarasis kaip tik /egomenė įžvel- 
gia sąskambį su Akademijoje praktikuotu ezoteriniu lavinimosi ir 

bendravimo pobūdžiu, apie kurį kalba Aristotelis (Phys. IV, 209b 
11), pavartodamas tą patį žodį: 222 tois agrapbois legomenois dogmasi. 
Ar /egomenė Čia reiškia išskirtinai sakytinę komunikaciją? Tik šios 
vienos analogijos dėka sunku argumentuoti kokios nors pozici- 
jos labui, todėl protinga atrodo Brissono (Lettres, p.194) pozicija: 
„Venterprise dont je parle“. 


„menkos nuorodos dėka“ (dia smikras endeixeds). Žodis endeixis 
būdingas vėlyvojo Platono žodynui (Nom. XII 966b). Galbūt lai- 
kui bėgant filosofui tapo svarbu išgryninti ir mokytojo bei moki- 
nio santykiams svarbią techninę leksiką. Be to, „menka nuoro- 
da“ skamba kaip kontrastas poroje su p0//2 synousia — nuolatiniu 
ir ilgalaikiu artimu bendravimu, taip su intensyviais dialektiniais 


užsiėmimais bei kita filosofų bendro gyvenimo praktika. 


342a „yra tam tikra tiesos žosmė, kuri priešinasi bandančiam 
užrašyti ir anuos dalykus, ir bet kuriuos kitus“. Versdamas 
logos alėthės „tiesos žosme“ apeliuoju į Manto Adomėno Herakleito 
komentaruose (plg. fr. 1 bei komentarą 24 /ocum) pradėtą tradiciją. 
Čia Jogos prasmė nesutelpa tik į kalbos bei žodžio, t. y. komuni- 
kacijos diskurso rėmus, bet nurodo į tam tikrą struktūrą ir tvarką, 
kuri viršija bet kokią kalbą ir buvoja anapus jos. Galima sakyti, 
kad kaip tik nuo čia Platonas pradeda austi tikrai filosofinę mintį. 


Privalu pasakyti, kad jau daug metų egzistuoja nuomonė, kuri 
pripažįsta septintojo Platono laiško autentiškumą, tačiau sykiu ma- 
no, kad ši ekskurso dalis esanti vėlesnis intarpas (Ritter, p. 370). 
Kiek vėliau Brėcker (p. 416-445) įžvelgė ekskurse įvairias dalis, 
vienos kurių buvusios autentiškos (342a7-c2, 343a4—b6, 343e1— 
344a2), o likusios (ypatingai dalis apie „sielos paiešką“) — ne. Tar- 
rant (p. 75—103) visą excursus laiko vėlesniu pitagoriečių intarpu. 
Anot jo, mokymas apie penkias pakopas buvęs labai populiarus 
tarp pastarųjų, ir būtent šį mokymą jie patys priskyrė Platonui; 


kitavertus, Plutarchas, kuris neabejotinai skaitė laiškus, niekur ne- 

užsimena apie filosofinį ekskursą. Tačiau Plutarchas neužsimena 


ir dar apie daugybę kitų dalykų. 


„Esama trijų dalykų kurie būtini tam, kad įvyktų kiekvieno 
iš esančių daiktų pažinimas“. Kalbama apie tris tikrovės ko- 
munikavimo modusus, apie sritį, kuri tarpsta santykyje tarp to, 
kas yra kiekvieno daikto tikroji būtis, ir paties pažinimo siekian- 
čio žmogaus. Tačiau vargu ar galima „tris dalykus“ suprasti pako- 
piškai, t. y. kad vieno pažinimas seka kitą, perkeldamas į aukštesnį 
lygmenį (kaip ne sykį buvo daroma pasitelkiant Vžlstybėje patei- 
kiamą analogiją). Panaši triada aptinkama ir Įstatymuose — ousia, 
onoma, logos (X, 895c). „Laiptų principo“ manding atsisako pats 
Platonas, toliau laiške sakydamas, kad šių dalykų reikia „nuolat 
užsiiminėjant ilgai mokytis“ (meta tribės pasės kai khronou polou; 
pažodžiui — „ilgą laiką trinant“; 344b). Ši rribė, t. y. šis „tryni- 
mas“ gali vykti tik tada, kai trinama vieną į kitą (pros allėla auton 
bekasta), todėl pažinimo procesas randasi kompleksiškoje paži- 
nimo formų sąveikoje, kaip sako pats autorius, „įsigyvenimas 
(diagogė) į visus šiuos dalykus, kylant ir leidžiantis (220 kai kato) 
nuo vieno prie kito“ (343c). Jei pripažinsime tokį veikimo me- 
chanizmą, sykiu taps aišku, jog Platonas anksčiau nei visa epis- 
temologinių tyrinėjimų tradicija užbėgo už akių klausimui „kuo 
prasideda pažinimas?“, o pastaroji klasifikacija negali būti supras- 
ta kaip suskirstymas į tam tikrus laiko etapus, vienas po kito iš- 
sidriekusius chronologinėje tiesėje (plg. koment. 343e). Svarbu 
pabrėžu, kad, išvardydamas šiuos dalykus, Platonas aptaria tikro- 
vės pasirodymo būdus. Daiktas kaip toks, kurį galime susitikti, yra 
visuomet įterptas į komunikuojamą hermeneutinį kontekstą. 
Žmogaus pažinimo situacija nėra naujųjų laikų subjekto ir ob- 
jekto dvipolis santykis, bet santykis, kuriame skleidžiasi daikto 
manifestacijos įvairovė. Daikto pažinimas prasideda nuo vardo, 
atvaizdo ir kalbos apie daiktą. Vadinasi, Platonas nepripažįsta daik- 
to grynumo, kuris būtų nuogas ir neįtalpintas į kultūrines raiškos 

formas. Jo daiktas nėra objektas ir tuo labiau nėra natūralusis 
gamtos faktas, bet toks fenomenas, kuriame esama žmogaus stei- 
giančios galios ženklų. Ozoma, logos ir eidėlon yra žmogaus insti- 
tucijos, jo raiškos sritys. Platono aptariamas daiktas — tai veikiau 
žmogiškos tikrovės konkretybė, sutepta pažįstančio žmogaus 
išankstiniu ir naiviu suvokimu. Juk paties esančio daikto kaip to- 
kio filosofas net nepriskiria prie pažinimo formų. „Esama trijų 
dalykų kurie būtini tam, kad įvyktų kiekvieno iš esančių daiktų 
pažinimas“, - sako Platonas. Pažinimas — tuomet, kai jis vyksta — 
yra Žmogaus nukreiptumas į daiktą, siekis paties daikto atžvilgiu, 
daikto komunikacija. Kita vertus, tokia nuostata suteikia pagrindą 
manyti, kad čia turima omenyje ep/stėmė nėra banalusis tikrovės 
patyrimas, o bent jau numatoma paprastos komunikacijos įvei- 


ka — t. y. kažkas, kas galėtų būti pavadinta filosofiniu pažinimu. 


342a-b „Ketvirtas dalykas yra pats pažinimas, o penktuoju 
reikia laikyti patį daiktą, kuris pažinus ir yra tikrai esantis. 
Taigi pirmasis yra vardas, antrasis — apibrėžimas, trečiasis — 
atvaizdas, ketvirtasis — pažinimas“. Ir vėl iškyla neišspren- 
džiamas klausimas: kaip vertėtų versti /ogos. Iš pirmo žvilgsnio 
kontekstas tarsi reikalautų žodžio „apibrėžimas“. Juo lengvai pa- 
sitenkina nemenka dalis komentatorių (pvz., „definition or de- 
scription“, kaip pernelyg nesigilindamas į klausimo esmę sako 
Bluck, p. 122; lotynišku „definitio“ verčia ir Novotny, p. 220; 
„die Begriffsbestimmung“ — Neuman, Kerschensteiner 1967, 
p. 91). Aistringu prieštaravimu tokiai „lengvabūdiškai“ nuosta- 
tai užsidega Isnardi Parente (p. 241), anot kurios, taip versdami 
pripažįstame, jog laiškas yra falsifikatas, kadangi išeitų, kad jis 
teigia, jog „objekto apibrėžimas eina pirma jo atvaizdo“. Tuo tar- 
pu čia autorius viso labo turįs omenyje „semplice discorso“, t. y. 
tiesiog kalbą, svarstymą, pokalbį apie daiktą, jo nusakymą. Tačiau 
komentatorės įžvelgiama grėsmė autentiškumui tampa galima tik 
tuomet, jei šiuos dalykus iš tiesų vertinsime kaip laiko pakopas, 

kurios seka viena kitą. Priėmus kitą, „achroniškos“ tipologizacijos 
modelį (plg. koment. s477a), ši problema netenka prasmės. Kaip 
ten būtų, vis dėlto verta atsižvelgti į pastabą dėl paties vertimo. 
Kyla pagrįstas įtarimas, kad graikų kalba suteikė filosofui plačias 
galimybes išgauti reikiamus sąskambius ir suaktyvinti reikiamus 
reikšmės niuansus, vartojant vis tą patį nepaprastai galingos pras- 
minės konsistencijos /ogos. Vargu ar kas paneigtų, kad ir šioje kla- 
sifikacijoje galėtų dalyvauti beveik visas /ogos prasmės arsenalas. 
Tačiau didžiausią pagundą vertėjui sukelia keliomis eilutėmis 
žemiau sekanti išsklaida: „Antras dalykas — jo /ogos sudarytas iš 
vardažodžių ir veiksmažodžių: „daiktas, kurio kraštiniai taškai nuo 
centro į visas puses nutolę vienodu atstumu“ galėtų būti to, kas 
tik vadinama „apvaliu“, „apskritu“ ar „ratu“, /ogos (34bc). Vietoje 
logos įterpę „apibrėžimas“ gautume puikiai mus tenkinantį sakinį. 
Tačiau „apibrėžimas“ visuomet išlieka ir „ap-si-brėžimu“, t. y. at- 
sisakymu, to, kas netelpa į apibrėžimo rėmus, tam tikra likusių 
prasmės galimybių abstinencija. Tuo tarpu Platonas kalba plačiau: 
logos sudarytas „iš vardažodžių ir veiksmažodžių“, ir tuosyk, gali- 
ma sakyti, pasilieka pačiame bendriausiame, beveik gramatiniame 
kalbos sampratos lygmenyje (panašiai žodis vartojamas ir Sop/. 
262d, Thear. 206 c-e). Šis prasmės abstraktumas, be abejonės, 
apima ir apibrėžimo funkciją (apie tai Patzer, p. 19-36, ypatingai 
21-2; taip pat plg.: Isnardi Parente, 1970, p. 51 są.; kaip beje ir 
laiško autentiškumo kritiko Mūller (1954, p. 251—276) nuomo- 
nę, teigiančią, kad /ogos ir epistėmė santykis laiške yra nebūdingas 
dialogų Platonui). 


Ekskurso analizė sulaukė nemenkos dozės mokslinių spekuliacijų, 
prie kurių reikia priskirti įdomią, tačiau vargiai tikėtiną Hack- 
forth pastabą (p. 104—105), esą trijų pirmųjų dalykų išskyrimas 
„atspindi trijų filosofijos mokyklų požiūrius“: 02022 — neoherak- 
leitininkų (plg. Crat. passim), logos - Sokrato (plg. Phaed. 99d ir 
Arist. Mer. A, 987b), eidolon - atomistų. Taylor savo ruožtu, at- 

siremdamas į epistėmė sąvokos tyrimą, ne itin sėkmingai bandė 
visam ekskursui suteikti geometrinį pobūdį (1912, p. 347-370). 


Penktasis dalykas, „kuris yra pažinus ir tikrai esantis“, arba „ku- 
ris yra tikroji būtis“ (a/ėrhos estin on). Reikia dar sykį pažymėti, 
kad erdvinis, chronologinis „šių dalykų“ išsidėstymas į liniją, kurią 
vainikuotų „penktasis“, yra veikiau kritikų sukonstruotas pro- 
duktas. Platonas aiškiai atskiria pirmus keturis nuo penktojo — 
to, ką galėtume pavadinti absoliučia transcendencija. Vis dėlto 
kai kam toks išvardijimas sukelia klaidingą įtarimą, kad, patekęs 
į vieną „liniją“ su žmogiško pažinimo formomis, penktasis daly- 
kas įkliūna į subjektyvumo pinkles. Edelsteinas (p. 94), teigdamas, 
kad laiško autorius idėjų pasaulio vietą iš transcendencijos per- 
kėlė į sielą, tvirtina, kad šitaip atsisakoma anapusybės sampratos 
ir sekama Ksenokrato teorija (apie pastarąją plg.: Arist. De anima, 
429a 27). Tačiau penktojo dalyko transcendentiškumas niekur 
nepaneigiamas expressis verbis. Apie absoliutų anapusiškumą kaip 
tokį, apie atsietumą nuo žmogiškos komunikacijos apibrėžčių 
Platonas kalba Parmenido lūpomis; pastarasis pateikia Aristote- 
liui savo svarstymus apie tai, kad „vienis jokiu būdu nedalyvau- 
ja būtyje (9wsia)“, todėl „nėra jam jokio vardo (020ma) nei jokios 
kalbos (/ogos), nei jokio pažinimo (epistėmė), nei juslinio patyrimo 
(aisHbėsis) ar nuomonės (doksa) [...]. Jis nevadinamas vardu, jis nė- 
ra išsakomas, apie jį nesusidaro nuomonė, jis nėra pažįstamas ir 


jokia būtybė jo nepatiria juslėmis“ (Parm. 141e-142a). 


342b „sudarytas iš vardažodžių ir veiksmažodžių“ (eks on0ma- 
ton kai rbėmaton). Onoma reiškia tiek daiktavardžius, tiek būdvar- 
džius, t. y. bet kokiąvardu šaukiamo žodžio formą (plg. Crar. 399b). 


342b-c „to, kas tik vadinama „apvaliu“, „apskritu“ ar „ratu“, 
apibrėžimas“. Gali būti, jog pateikdamas tris vardus, kurie ati- 
tinka vieną daiktą savaime — awtos bo kyklos - filosofas išreiškia ir 


savo kalbos filosofijos pažiūras. Kita vertus, reikia atsižvelgti į 

tai, kad filosofas pavyzdžiu pasirenka ne bet kokį, bet geometrinį 
objektą: juk geometrinio objekto /ogos visuomet bus apibrėži- 
mas ir sutaps su bet kuriuo kitu aprašomuoju („empiriniu“, kaip 
kaikas pasakytų) diskursu. Kalbos vardų kilmės problemą Platonas 
svarsto dialoge Kratilas. 


342 c „Ketvirtas dalykas yra pažinimas, suvokimas bei teisin- 
ga nuomonė apie šiuos dalykus“. Trys ketvirtojo dalyko kom- 
ponentai: epistėmė, nous, alėtbės doksa, kelia didžiausių sunkumų 
tiems, kurie lygina dialogų ir laiškų turinius. Iš tiesų visos šios są- 
vokos buvo plačiai naudotos Platono raštuose (ypač Valstybėje ir 
Teaitete), tapdamos „epistemologinio“ filosofo žodyno dalimi. 
Tačiau jei epistėmė ir 20us pora regisi savo vietoje, t. y. pažinimo 
piramidės viršūnėje, 2/ėtbės doksa veikiau turėtų priklausyti 
žemesniam laipteliui bei sudaryti porą su pistis — tikėjimu, arba 
pasitikinčiu žinojimu (plg., pvz., Resp. VI 511d-e). Ko gero, ši 
pastaba yra svariausias argumentas, kurį turinio lygmenyje gali 
pateikti laiško autentiškumo kritikai. Neminint visų, manau ver- 
ta nurodyti keletą pačių seniausių (Karsten, p. 193; Maddalena, 
p. 307), kuriems užkliuvo toks nenuoseklus skirtingų pakopų 
„sulyginimas“. Viena iš galimų autentiškumą palaikančių pozicijų 
teigia (Isnardi Parente, 1970, p. 62 są.), kad laiške Platonas au- 
džia kiek kitokią mąstymo giją, nelygindamas pažinimo lygme- 
nų, bet priešindamas išorines ir vidines pažinimo formas. Kaip 
tik tai ir paliudija išsyk po frazės einantis sakinys: „tai esti ne 
garsuose ar kūnų pavidaluose, tačiau sielose“. Kita vertus, šiokią 
tokią kokybinę skirtį laiško autorius daro ir santykyje tarp trijų 
komponentų: „labiausiai giminingas bei panašiausias į penktąjį 
yra suvokimas (7044), o kiti daug labiau nutolę“ (342d), todėl iš 
tiesų galima manyti, kad pastarasis svarstymas stokoja dialogų 
preciziškumo - kuris nereikalingas svarstant klausimą šiuo konk- 
rečiu aspektu ir šiomis aplinkybėmis — tačiau iš esmės nesukelia 


didesnės konfrontacijos dialogų atžvilgiu. 

342d „Šitaip yta ir su tiesiomis... su visais darbais ir patyri- 
mais“. Pastraipa, kuria remiantis, teigiama, kad kiekvienas egzis- 
tuojantis daiktas atitinka atskirą idėją, jei penktąjį dalyką supra- 
sime kaip eidosar idea. Platonistinių studijų problematikoje idėjų 
ir daiktų atitikimo klausimas sukelia aršių diskusijų. Valstybėje 
(X 596a) Platonas teigia, kad kiekvienam esančiam daiktui esti 
po idėją; tačiau vėliau idėjų „skaičiaus“ klausimas tampa kiek 
miglotesnis. Jau Timajuje (58 d są.), bei Parmenide (130c są.) su- 
abejojama idėjų egzistavimu menkavertėms tikrovės formoms — 
tokioms kaip, pvz., plaukai ar purvas. Iš šioje laiško vietoje minimų 
dalykų didesnių problemų kelia tik „dirbtinių kūnų“ klausimas. 
Aristotelis liudija (Mer. A, 990b są.; 991b są.), kad Platonas ne- 
pripažinęs z7tefacta idėjų egzistavimo. Tačiau pats Platonas ne sykį 
mini tokias idėjas (Resp. X 596b; 597c; Crar. 389b-c), todėl visgi 
linkstama manyti, kad jis pripažinęs jų egzistavimą (plg. Cherniss, 
1944, p. 240). Gali būti, kad Platono nuomonė šiuo klausimu 
kitusi su amžiumi; visgi atrodo, kad Įstatymuose (X 890d) jis dar lai- 
kėsi įprasto sau požiūrio taško (plg. Isnardi Parente, 1970, p. 70-71). 


342e „kadangi kalba yra silpna“ (dia ton logėn asthėnes). Platonas 
dar sykį pakartoja nuo pat ekskurso pradžios išsakytą nuostatą ko- 
munikavimo atžvilgiu. Nepaisant sudėtingų svarstymų, kuriuos 
iš dalies sukelia tai, kad čia pavartota daugiskaita /ogos, o iš dalies 
tai, kad „ištikimų dialogų Platonui“ autorių linija (plg. Isnardi 
Parente, 2002, p. 245; Ferber, 1991, p. 45) visaip bando reabili- 
tuoti filosofijos komunikavimo galimybę, mintis čia gana aiški ir 
skaidri, o /ogo/ silpnumo priežastys išlieka tos pačios, kaip ir ek- 
skurso pradžioje. 

„idant išaiškėtų, koks yra kiekvienas daiktas, nei tam, kad iš- 
aiškėtų jo būtis“. Šia pastraipa kalba pakreipiama kita linkme, 
todėl, matyt, tai ir buvo priežastis, sukėlusi pernelyg racionalisti- 
nių (kaip taikliai parodė von Fritz (1966, p. 27) atsakas) įtarimų 

Brėckeriui (plg. koment. 342a). Vieta įdomi ir tuo, kad čia su- 
siduriame su Platono negausiai reikštomis mintimis apie būtį. 
Dialektinė ir apskritai diskursyvi praktika nepajėgia išsemti tik- 
rosios būties, kadangi kreipiasi tik į daikto savybių išsklaidą. No- 
votny požon ti (t. y. požon ti estin) apibūdina kaip gualitates guae- 
dam accidentes (p. 224), kitaip tariant, Platonas puikiai suvokia, 
kad daikto apibrėžčių visuma iš tiesų turi nedaug bendra su on- 
tologinius tikslus keliančia filosofija. 70 02 — Būtis - žodis, kurį 
būtent tokia forma ir prasme retai kada aptinkame dialoguose 
(plg. Resp. VI 507b, X, 597c; Phaedr. 247c, kur vartojamas po- 
sakis ontos ousa). Kiek plačiau apie tai kalbama Sofiste (243e, 
254a są.). Vis dėlto pastaroji ontologinė perskyra verta atides- 
nio skaitytojo žvilgsnio. Filosofas kalbos silpnumo problemą 
padaro ontologine problema, kurią iki galo išspręsti gali ne be- 
galinis teiginių ir turinių srautas, bet tik santykis tarp mokytojo 
ir mokinio, t. y. filosofinė synousia. 


343a „tokiu nejudriu būdu kaip rašto ženklas“. Dar sykį 
pakartojamas rašto egzistencijos pobūdis: zmetakinėton, t. y. ne- 
judrus. Apie gyvybės rašto ženkluose stoką Platonas gausiai kalbė- 
jo Faidre (274d są.), ir ši pastaba susišaukia su svarstymais apie 
synousia. Ne tik modifikacijos negalimumas, bet ir vienkryptis 


rašto santykis neleidžia įvykti pilnatviškai filosofijos realizacijai. 


343a-b „ratas pats savaime neturi nei mažiau, nei daugiau 
priešingos sau prigimties“. Užuomina apie tai, kas buvo išplėtota 
dialektiniais svarstymais dialoguose: daiktas pats savaime neturi 
savyje prieštaravimų, tuo tarpu kintanti tikrovė visuomet prieš- 
taringa. Šios problemos plėtotė aiškiausia Filebe (Phil. 27b), kur 
teigiama, kad juslinė realybė sudaryta iš to, kas esti be ribų, ir to, 
kas turi ribas. Paralelę galima išvesti ir tarp dviejų tekstų leksikos: 
laiške sakoma oute ti smikroteron oute meidzon („nei mažiau, nei 


daugiau“), o dialoge vartojamas jiems sinonimiškas ma/lon bėtton. 

343b „joks iš čia paminėtų vardų nėra pastovus“. Kaip žinia, 
kalbos filosofijai Platonas paskyrė K7arilo dialogą, kur pagrindinė 
problema buvo kalbos prigimties klausimas: ar santykis tarp kalbos 
ir tikrovės yra arbitralus, ar vardai turi prigimtinį ryšį su daiktais, 
nustatytą įstatymdavio (10mo:Aetės) bei vardų davėjo (onomatour- 
g08) (Crat. 389a). Nors tekstas neteikia aiškaus atsakymo, kokios 
pozicijos šiuo klausimu laikosi pats dialogo autorius, daug kritikų 
(plg., pvz., Aronadio, 1996) gana atkakliai gina nuomonę, kad 
prigimtinio kalbos ir daiktų ryšio teorija aiškiai dominuoja tekste: 
dialogą vainikuoja mintis, kad, norint spręsti apie daikto vardą, 
pirma reikia pažinti daiktą patį savyje (438d). Tuo tarpu ekskurse 
veikiau aptinkame sampratą, kuri teigia kalbos konvencionalumą. 
Tačiau vargu ar šioje vietoje galima įžvelgti aiškų prieštaravimą. 
Laiške Platonas nesvarsto kalbos radimosi klausimo, o Krari/e ne- 
pateikia aiškiai išreikštos savo nuostatos. Prieštaravimai kyla, kai 
mėginame išsunkti apibrėžto turinio koncentratą iš sąmoningai 
suraizgyto dialektinio skirtingų tekstų mazgo, todėl nemenku mas- 
tu jie yra pačių tyrinėtojų konstruktas. 


343c „siela siekia žinoti ne tai, koks jis yra, bet veikiau su- 
prasti, kas jis yra“. Slidi vieta, kadangi tik pastarojoje ekskurso 
dalyje Platonas vartoja poion tž ir to ti suteikdamas būtent tokią 
prasmę, o dialoguose nerasime šio aspekto plėtotės. Jau laiško au- 
tentiškumo kritikė Maddalena (p. 309) turėjo pripažinti, kad 
nepaisant įspūdžio, jog šio teiginio terminologija būdinga Aris- 
toteliui, pati perskyra skamba lyg kai kurių Fa/4on0 minčių aidas. 
Regis, 70 + Platonui šioje vietoje reiškia tą patį ką ir z0 on. Būtis 
tokiu būdu suprantama kaip Ąasybė, kaip, scholastiniais terminais 
tariant, gvidditas. Vis dėlto kalbos kritikos kontekste sielos polėkis 
link z0 + turbūt atskleidžia kitą to paties žodžio prasmę. Juk pora 
eilučių aukščiau galėjome įsitikinti, kad 9 7 negali būti išsem- 
tas /ogos priemonėmis, nes tai net nepakliūna tarp loginės veiklos 
ir vizualinės raiškos taikinių. Galbūt įmanoma radikaliau pažvelg- 

ti į šią perskyrą bei pridėti, kad z0 +ž tol, kol lieka tekste gyvenanti 
sąvoka, tėra tik dar viena to paties po70n :i forma. Todėl gal ir ga- 
lima teigti, kad :0 :žyra substancijos užuomazga - būtent taip ma- 
no Brunschwig (p. 19-27, ypač p. 64 są.), lygindamas ekskurso 
terminologiją su stoikų nežymimojo įvardžio vartojimu bei pa- 
darydamas išvadą apie žo ti ir ž0 on tapatumą Platono mąstyme 
(plg., pvz., Sophb. 237d, 245e-249d), — tačiau tik užuomazga ir 
niekas daugiau. Pati kalba yra silpna, sako laiško autorius, todėl 
kasybės ontologija čia mus užpuola, sukurdama dominuojantį, 
triukšmingą ir ekspansyvių vėlesnių mąstymo segmentų foną. 
Pavartotas žodis atneša įvairialypės pasekmes. Ir tąsyk ypatingai 
svarbu atsižvelgti į tai, kad Platonas beveik sinchronišku judesiu 
tiek teigia, tiek ir atsiriboja nuo savo teigimo. 70 tžyra radikaliai 
kas kita nei požon £/, tuo tarpu bet kokia kalba (/og0s) visuomet iš- 
lieka požon t sritimi, net jei kalbama apie 70 +7. Panašią perskyrą, 
tik vartodamas kitus terminus (70u70 ir žoiowton), Platonas daro 
ir Timajuje (49 d są.). Cherniss (1954, p. 113-130) ir Brisson 
(1994, p. 181 są.) skyrė dialogo atkarpos analizei daug dėmesio 
ir pateikė vertingų įžvalgų svarstymams; nes iš šių žodžių prieš- 
statos iš tiesų valia išskaityti kur kas gilesnį ir žodžiais neper- 
teikiamą ieškančios sielos tragizmą. Siela yra priversta susidurti 
su juslinės realybės atributais, su tuo, kas kiekvieną sykį savimi iš 
naujo patvirtina nekintančios ir tvirtos realybės stygių; siela dras- 
kosi tarp phantazomena it engignomena, t. y. nuolat patiria paties 
baigtinumo baigtinumą, tačiau iš tiesų siekia to, kas nepasižymi 
jokia savybe, neturi jokio ro/owton, kas esti anapus — :owt0 arba 
ti. Jos padėtis iš tiesų dramatiška, nes priartėjus prie ribos, kai 
touto atrodo pasiekiama, siela vis dėlto aptinka beesanti neišse- 


miamoje žo/owto (arba požon) reprezentacijų jūroje. 


343d „leidžiamės klausinėjami tokie klausinėjančių“. Bendra 
frazė, po kuria telpa platus antikinės kultūros kontekstas. Agonis- 
tinė klausimų ir atsakymų ginčo forma kaip tiesos paieška buvo 


170 


KOMENTARAS VII LAIŠKUI 343D-E 


paplitusi įvairiose gyvenimo srityse (pvz., teismuose). Be jokios abe- 
jonės, Platonas čia turi omenyje pirmiausia dialektinės filosofijos 
užsiėmimus bei sofistų veiklą (Plg.: Pasguali, p. 101; Tulli, p. 33). 


„žodžiu, raštu ar atsakinėdamas“. Dar sykį tekstas suteikia pa- 
tvirtinimą apie bet kokios komunikacijos ribotumą, nedarant bal- 
sui jokių išlygų (plg. 341c koment.). 


343e „Įsigyvenimas į visus šiuos dalykus, kylant ir leidžian- 
tis nuo vieno prie kito“. Labai svarbi vieta, kurios šviesoje galima 
apčiuopti filosofavimo prasmę. Pirmiausia iškalbingas leksikos 
bei metaforų vartojimas: diagogė bei ano kai kato. Pastarieji du 
žodeliai dažniausiai išreiškia judėjimą aukštyn — žemyn ir buvo 
gana dažnai vartoti Platono. Tačiau Verdenius (p. 387) mano, kad 
čia jie vartojami kiek kitaip nei įprasta: d4/agogė, anot jo, reikėtų 
suprasti kaip horizontalų judėjimą „to and from“ arba „moving 
about“. Bet kokiu atveju erdvės kryptis nėra taip svarbu, kur kas 
didesnės atodairos vertas veikiančio ir savo veikla tikrovės re- 
prezentacijos formas „sintetinančio“ filosofo pavyzdys. Brisson 
(Lettres, p. 227-228), taikliai tęsdamas laiško metaforas, paste- 
bi, jog čia turimas omenyje atkaklus judėjimas „pirmyn atgal“, 
t. y. maždaug toks, kai norime trindami du pagaliukus įžiebti 
ugnį (plg. Resp. IV 435a). Tuo tarpu diagogė turi dvejopą pras- 
mę. Viena vertus, veiksmažodžiu diago galime išreikšti fizinį 
„vedimo“ veiksmą, todėl vartodamas d/agogė Platonas, kaip pa- 
stebi Pasguali (p. 103), kalba iš vedlio ir mokytojo pozicijų, kita 
vertus, žodis dažnai reiškia ir tiesiog „gyventi“ (4iago ton bion; 
plg. angl. /ead a life) ar „leisti laiką“. Taigi frazę galime skaityti 
tiek „vedžiojimas po visus šiuos dalykus“, tiek ir „įsigyvenimas į 
visus šiuos dalykus“. Jei dar nuosekliau atsižvelgsime į Pasguali 
pastabą, taps aišku, kad siekiant penktojo dalyko pažinimo ve- 
dimo procesas tampa svarbus ne tik mokiniui, bet ir pačiam 


vedančiam mokytojui. 

„gerame iš prigimties žmoguje pagimdo to, kas gera iš pri- 
gimties, pažinimą“. Panašu, kad Platonas puoselėjo tam tikras 
pažiūras apie prigimtinį taurumą ir pajėgumą filosofijai. Šitai 
aptinkame jau Vziybėje (496a—b). Tačiau Taylor (1926, p. 354) 
laikėsi nuomonės, kad Platonas iš anksto nesmerkia „visų žmonių“, 
bet veikiau kalba tik apie sielą kaip apie tokią žmogaus dalį, ku- 
rios prigimtis taurumu prilygsta penktojo dalyko gimčiai. Apie 
šį žmogaus sielos ir idėjų pasaulio ryšį kalbama Faidone (79a są.) 


3444 Linkėjas. Vienas iš argonautų, Ido brolis ir neatskiriamas 
bičiulis, žymus savo aštria rega, tapusia priežodžiu. Jis matęs taip 
gerai, kad galėjęs įžvelgti tai, kas dedasi po žeme (plg. Aristoph. 
Plut, 210; Lucian. Tim. 25, 138). 


„nepadės nei imlumas mokantis, nei gera atmintis“. Eumnarbeia 
bei 7226m2— du dalykai, kuriuos ypatingai pabrėžė pitagoriečiai, 
ir kurie taip pat tapo svarbūs Platonui. 


344b „visos būties apgaulė ir tiesa“. Kaip reikėtų suprasti z0 
pseudos kai alėthes tės bolės ousias? Esama bent keleto būdų. Pir- 
miausia neaiškumų kelia /0/2 ousia: viena vertus, galima manyti, 
kad Platonas kalba apie būties (ar esmės) totalumą, tad „visa es- 
mė“ ir „visa būtis“ čia reikštų radikalią ontologinę ištarą — galimybę 
iš esmės suprasti visą tikrovę. Kita vertus, įmanoma šioje vietoje 
ousia perskaityti kaip konkrečią es247 arba, metafiziniais terminais 
tariant, kaip konkrečią substanciją. Tuomet bolė ousia nurodo į 
kiekvienos (bekastės) esaties totalybės, atskiro daikto savo visumoje 
suvokimą. Klausimas, kurį variantą pasirinkti, yra keblus, o laiško 
kontekstas neteikia prasmės akivaizdybės. Keistos, beveik pla- 
toniškos priešybių dialektikos strategijos laikosi Stenzelis, kuris 
viename savo tekste (1956, p. 85—106, ypač p. 75) skaito taip, 
lyg vieta būtų skirta konkrečios esaties totalybei, o kitame (1928, 
p. 316) - priešingai, tarsi būtų kalbama apie „das ganze Sein“. Į 
šią vietą atkreipia dėmesį ir Gadameris (1964, p. 29), pateikdamas 

analogiją su Faidyu (270c) aneu tės tuo bolou physeūs bei Architu 
(47 B 1, p. 432, 2, Diels) peri gar tas ton bolūn physios kalos diag- 
nontes, kadangi iki šiol atvira diskusija, ar minėtoje Faidro vieto- 
je kalbama apie Visybės gimtį, ar apie kiekvieno daikto visumos 
gimtį, t. y. bendrą gimtį organizmo prasme. Gadameris tvirtina, 
kad Platonas abiejose vietose turi omenyje me konkretaus apta- 
riamo dalyko ir me to, kas privalo ir gali būti kalba išreikšta (aws- 
gedriickt werden soll) visumą, t. y. ne loginio diskurso objektą ar 
substanciją. Jei toliau seksime Gadameriu, negalėsime pritarti ir 
Bluckui (p. 132), linkstančiam metafizinės fragmento interpre- 
tacijos link ir tam reikalui pasitelkiančiam Aristotelio Metafizi- 
kos citatą, kurioje daroma skirtis tarp Platono ir Sokrato mąstymo: 
esą Sokratas praktikavo tik etiką, todėl jo filosofija nebuvo skirta 
peri holės physeūs (Met. A, 987b). Nepakanka apsispręsti, kokiu 
mastu pats Platonas manėsi savo filosofiją buvus daugiau ar ma- 
žiau abstrakčią. Klausimas čia daug sudėtingesnis, kadangi kalba- 
ma ne apie abstrakcijos lygmenis, bet apie patį bendrumo pobūdį. 
Dar daugiau, tam tikras bendrumo pobūdis yra tiesiogiai susijęs 
su žinojimo apie šį bendrumą pobūdžiu. Nieko nepešime bandy- 
dami nustatyti, kokį (ar netgi veikiau kelizrą) teorinės refleksijos 
aukštą užima filosofas, nes tokiu atveju jo nuostata aptariamo da- 
lyko atžvilgiu išliks objektinė: t. y. iš anksto priimsime manymą, 
kadaptariamas dalykas („visa būtis“) gali būti apčiuoptas, pagautas 
ir išreikštas (ausgedrišckt) kalbos instrumentinėmis priemonėmis. 
Ankstesnė ekskurso dalis diskreditavo tokių priemonių univer- 
salumą, todėl „visos būties apgaulė ir tiesa“ gali būti suvokta tik 
angažuoto pirmyn ir atgal ar aukštyn ir žemyn judančio pažini- 
mo keliu, kuriuo einant nuolat kartojamo veiksmo kiekybė per- 
sikeičia į naują kokybę. Taigi tvirtinimas apie „das ganze Sein“ 
čia tampa ne abstraktaus filosofavimo prielaida, bet nuoroda į 
patyrimą, kylantį iš filosofinių pratybų (tarp jų ir dialektinių). 
Jo esmė — paskirų veiksmų kartojimas, aktyvumas, „nusėdantis“ 

veikiančiojo sąmonėje kaip pasyvaus žinojimo elementai. Atėjus 
laikui, aktyviai sukauptas pasyvumas pats tampa aktyvus, t. y. 
nušvinta „staiga kaip šviesa, suspindusi nuo įsižiebusios liepsnos“ 
(341d). Todėl „sokratiško kalbėjimo meno tikslas buvo neleisti, 
kad būtų išsakyta, jog egzistuoja kažkas tokio kaip Teisingumas, 
Grožis ir Gėris“ (Gadamer, 1964, p. 28), t. y. Platonui nerūpėjo 
pateikti teorinį rezultatą kaip atsakymą į klausimą 7 es4/ („kas 
yra?“). Tikrasis jo rūpestis — įtraukti filosofinį partnerį į klau- 
sinėjimo procesą ir sužadinti jo angažuotumą. Klausimas apie 
būties esmę tampa prieinamas ir įgyja galimybę būti adekvačiai 
išspręstas tik atsidavus nuolatinės veiklos kryptingumui. 


Kita vertus, ne ką lengvesnis uždavinys prasmingai perskaityti ir 
kitą frazės dėmenį 70 pseudos. Maddalena (p. 331) veda paralelę 
su Sofėstu, bandydama pateikti dar vieną argumentą prieš au- 
tentiškumą. Iš tiesų pastarajame dialoge pseudos vartojamas kita 
prasme nei laiške. Pseudos ten reiškia veikiau loginę klaidą ar klai- 
dingą mąstymo eigą, t. y. „intelektualinį melą“ (Sopb. 240 d-e; 
263d są.), bet ne būties melą, t. y. iš pagrindų apgaulingą tik- 
rovės prigimtį. Tiesos ir tikrovės sąsaja Platonui vis dar buvusi 
esminė, todėl tiek tiesa, tiek apgaulė pasireiškė kaip būties feno- 
menai, o gal tiksliau — kaip būties stygius, jos nesatis. Ne veltui 
Aristotelis, aptarinėdamas Akademijos mokinių ir paties Plato- 
no nuostatas, pažymi, kad Platonas bouletai žo pseudos ... legein to 
ouk on: „norėjęs apgaulę... vadinti nebūtimi“ (Met. N, 1089). 
Apgaulė nustatė ontologinę tiesos kaip tikrovės įtampą, ir jei pa- 
žinimas iš tiesų yra santykiavimas su tikrove, tai jis neišvengiamai 
nusviedžia į susitikimą su „būties apgaule ir tiesa“. Tad septintojo 
laiško pseudos — kas kita nei Sofžsto „intelektualinis melas“. Plato- 
nas čia kreipia dėmesį ne į kalbą, ne į diskursą, ne klaidingus tei- 
ginius, ne į melą, kuris gali būti pamatuotas loginio atitikimo 
matuokle (taigi kartu ir ne į tiesą kaip adeguatio rei et intellectus), 
bet į tai, kas gali būti patirta kaip nesatis, kaip tikrumo stygius. 

Pseudos iš tiesų nėra dar vienas tikrovę palaikantis pradmuo (Is- 
nardi Parente, 1989, p. 91; Tulli, p. 35), bet kaip +4ateron supran- 
tamos ir suvokiamos tikrovės horizonte, kurioje potencialiai glūdi 


netikrumas ir apgaulė. 


„šie dalykai — vardai ir apibrėžimai, rega ir pojūčiai - buvo 
trinami vienas į kitą, ir jei tai buvo išmėginama geranoriškai 
nusiteikus“. Plg. alternatyvų šios vietos vertimą (Aleknienė, 1999 
(2) p. 14): „Tik sunkiai viena trinant į kitą - vardus, apibrėžimus, 
reginius ir potyrius, išmėginant juos geranoriška kritika, klau- 
sinėjant ir atsakinėjant be pykčio ir pavydo, įsižiebia kiekvieno 
dalyko supratimo ir suvokimo šviesa, tokia stipri, kokią tik pake- 
lia žmogaus galios“. Turiu pripažinti, kad pirmoji mano vertimo 
versija atrodė kiek kitaip, tačiau ilgalaikis gilinimasis į laiško teks- 
tą mane įtikino apsistoti ties dabartiniu variantu: ;7ibomena pir- 
majame variante verčiau „būnant užsiėmus“, tačiau sekant laiško 
autoriaus intencijomis, šioje vietoje iš tiesų geriau versti „trinant“ 
(zribein- trinti, plg. su lot. žerere (žrivi, tritum) ar liet. trint:); kita 
reikšmė — „(pra)leisti (gyvenimą, laiką), tęsti“. Bendrašaknė daik- 
tavardžio forma :7/bė yra, kaip pastebi vertėja išnašoje 24 /ocumn 
(Nr. 8, p. 14), sinonimiška „Faidone nuolatinį filosofo darbą 
nusakantiems žodžiams melėtbėma ir melėthbė“ . Pastarųjų žodžių 


reikšmė — „rūpestis, treniravimasis, užsiėmimas“. 


Tiek čia, tiek ir sakiniu aukščiau Platonas toliau dėsto iškalbingą 
filosofo veiklos metaforą. „Gyvenimas kaip trynimas“ yra nuo- 
latinė veikla su viltimi, kad exaipbnės įsižiebs suvokimo liepsna. 
Ir jei dialektika yra 77702, ji žengia anapus kalbinės raiškos ribų. 
Platonas sąmoningai žaidžia dviprasmišku žodžių rezonansu, 
nepasikliaudamas besąlygišku termino kaip apibrėžto instrumento 
tikslumu, bet kiek įmanoma sustiprindamas metaforos sąs- 
kambius. Sykį pripažinus, kad kalba nėra tikrovės veidrodis, kalbą 
tęsti galima tik nuolatos į tai atsižvelgiant. 

„kiekvieno dalyko gali protas ir suvokimas nušvisti“. Dar 
vienas impulsas diskusijai apie nušvitimo prigimtį. Nors pačiame 
tekste vartojamas veiksmažodis, vienas kitas tyrinėtojas iš jo greit 
padaro daiktavardį ir imasi kalbėti apie ek/ampsis teoriją (Stenzel, 
1926, p. 240 są., Pasguali, p. 106—109). Anot šių autorių, kada 
Platonas bekalbėtų apie suvokimą kaip nušvitimą, jis visuomet 
pasitelkia ugnies metaforą, todėl galima įsivaizduoti, kad suvoki- 
mas vyksta nuo įkaitintos intelekto temperatūros. Isnardi Paren- 
te (2002, p. 250) netenkina tokie migloti svarstymai, galintys ir 
vėl grąžinti prie mistinio nušvitimo interpretacijos. „Juk, tiesą 
sakant, tai, kas nušvinta, yra 20us kai phbronėsis. Todėl, sekant jos 
svarstymų agresyvia metaforika, pasilikdami ties pastarąja nuomo- 
ne, ignoruojame tokių Platono dialogų kaip Sofstas ar Filebas 
dialektinius užkariavimus („conguiste dialettiche“!), kuriuose pa- 
siekus atskirų tikrovės dalių išgrynintą suvokimą, iš naujo vyk- 
domas aukštesnio lygmens dialektinis sugretinimas. Šiuo klausimu 
esama nesutarimo tarp šios tyrinėtojos bei jos nuolatinio sąjun- 
gininko Trabattoni. Pastarasis (p. 219 są., p. 247 są.), vykdydamas 
atkaklią ir programišką kovą prieš mistinį Platono interpretavimą, 
teigia, kad mistiškumas nedingsta, net jei čia kalbame apie noetinį 
ar intelektualinį žinojimą. Žinojimas, apie kurį esą kalbąs Plato- 
nas, yra susiformavęs po ilgalaikio konceptualinių duomenų 
apdorojimo ir atsirandąs tik kaip paskutinis dialektinio sugre- 
tinimo etapas. Isnardi Parente (/5id.), iš esmės priimdama tokią 
poziciją, linkusi nevengti noetinio ar intelektualinio žinojimo ter- 
minų. Aš savo ruožtu savo nuosaikią poziciją išdėsčiau 24 341d. 
Kita vertus, ypač džiugu ir tai, kad pati kategoriška autorė laiš- 
ko komentaruose pripažįsta (75/4.), jog tokių svarstymų niekaip 
neįmanoma išskaityti laiško tekste. 


344c „joks rimtas žmogus niekada nesiims rašyti apie rimtus 
dalykus“. Ezoterinio Platono mokymo šalininkų džiaugsmui 
(Krimer, 1986, p. 57 są.), Platonas šiuo sakiniu smerkia raštą, 

nieko neužsimindamas apie sakymą. Akivaizdu, kad idant būtų 
sėkmingai įgyvendintas jų skelbiamas Platono mąstymo rekon- 
strukcijos projektas, vien pastarosios frazės kiek mažoka sukurti 


akivaizdžiam sakymo preferencijos įspūdžiui. 


„įstatymdavio įstatymus, ar ką kita“. Faidye išlieka viena keista 
ir intriguojanti išlyga, kalbanti apie tuos, kuriems visgi verta rašy- 
ti: „Na, o tu nueik ir pranešk Lisijui, kad mes, atėję prie nimfų 
šaltinio ir Mūzų šventovėn, išgirdome ten kalbančius [balsus], 
mums paliepusius, kad mes štai ką pasakytume Lisijui ir bet ku- 
riam kitam, kuriančiam kalbas, taip pat Homerui ir kiekvienam, 
rašiusiam tiek paprastas eiles, tiek skirtas giedoti, o trečia - Solo- 
nui ir kiekvienam, kuris tiktai rašė rašinius, vardydamas įstaty- 
mus kalbose apie valstybės santvarką: jei [bet kuris iš jų] visa tai 
sukūrė, žinodamas, kur slypi tiesa, ir gali atskubėti savo rašiniams 
į pagalbą, jei tik kas nors imtų šiuos tikrinti, be to, jeigu jis pa- 
jėgus pats nurodyti to, ką parašė, netikusias vietas, tai šitokį žmo- 
gų reikia įvardinti ne pagal jo kūrinius, o pagal tai, ką jis, juos 
rašydamas, stengėsi pasiekti“ (278b-d). Regis, ši Faidro vieta 
sąmoningai susišaukia su /jone išskiriamu poetiniu kalbėjimu, 
kurį nulemia artimas poeto ryšys su mūzomis, teikiančiomis įkvė- 
pimą (enžbousiasmos) (plg. 533d-534a). Lygiai kaip poetinė kal- 
ba, žostanti dieviškas žosmes, yra atribojama nuo kasdienio kal- 
bėjimo ir šitaip tampa išskirtiniu komunikacijos būdu (nors pats 
poetas nežino, ką jis iš tiesų kalba), taip ir Sokratas apeliuoja į 
mūzų balsus „mums paliepusius, kad mes štai ką pasakytume“. 
Galbūt čia filosofas numato, jog po to, kas buvo pasakyta apie 
raštą, pats dialogo statusas taps labai netvirtas ir šitaip jam iškils 
grėsmė patekti į savo paties paspęstus spąstus (nes Faidras, kaip 
ir septintasis laiškas, šiaip ar taip yra užrašytas kūrinys), bando už- 
bėgti situacijai už akių išsyk priskirdamas jam išskirtinio poetinio 
(t. y. dieviško, mūziško) diskurso pobūdį. Tuo labiau, kad ir kiek 
anksčiau pasakytas kalbas Sokratas įvardija ne /ogoi, bet myrbor, 

t. y. tuo, kas susiję su dieviškais dalykais (šiuo atveju su Erotu). 
(Kiek platėliau apie tai plg.: Ališauskas, 1996, p. 134—137). Kita 
vertus, Platonas Politike gausiai svarsto apie tai, kad įstatymdavys 
savo išmintimi visuomet pranoksta įstatymų turinį. Tokia dvipras- 
miška Platono povyza, sukelianti dar vienos prieštaros įspūdį, tur- 
būt dar sykį patvirtina tai, kad tikroji filosofinė dialektika slypi 


pačioje filosofo veikloje, t. y. synousia ir rribė, o ne kalbos turinio 


lygmenyje. 


„gražiausioje jo paties dalyje“. Plg. Faidye (274c) pateikiamą sie- 
los dalių suskirstymą. 


344d „atidžiai sekė mano žodžius“ (myrbėi synepistomenos). Fi- 
losofinę digresiją, t. y. vadinamąjį ekskursą, Platonas pavadina 
mythos, bet ne logos. Kyla mintis apie dar vieną refleksijos aukštą, 
dar vieną sąmoningą autoriaus reveransą po to, kai taip atkakliai 
ir nuosekliai keliais puslapiais buvo pasmerktas /ogos. 


„užrašė apie aukščiausius prigimties pradus“ (+4 702 peri pby- 
se0s akron kai proton). Krimer mano (1959, p. 460, 467 są.; 1982, 
p. 100 są., p. 105 są.) mano, kad Dionisijas užrašė būtent apie 
pradus, šitaip vėl atrasdamas patvirtinimą savo hipotezei, teigian- 
čiai Platono ezoteriškumą: esą Dionisijas pamėgino tai, ką pats 
Platonas tik žodžiu dėstė Akademijoje apie Vienį ir Diadą (ne- 
apibrėžtą daugį). Gadamerio (p. 1964, p. 30) nuomone, čia mini- 
mas Dionisijo veikalo :e4h4nė pavadinimas, o Brissonas (Leržres, 
p. 198 ir 229) mano, kad pavadinimas buvęs tik peri physeūs, t. y. 
„Apie prigimtį“. 


344e „ne tam, kad juos atsimintų“. Faidre (276d) išsamiai 
aptariamas rašymo ir atminties klausimas. Sokratas sako, kad 
rašantysis „rašydamas sukaupia prisiminimų lobius ir sau pa- 
čiam, [...] ir kiekvienam, kuris norėtų sekti jo pėdomis“ (vert. 
N. Kardelio). 

„jie glūdi itin glaustuose žodžiuose“ (panron gar en brakbytatois 
keitar). Kaip visuomet Platono nevienareikšmiška kalba sužadi- 
na diskusijų troškulį. Jau Gadameris šioje formuluotėje perskaitė 
nuorodą į mokymą apie pradus (1964, p. 30 są.), o Tiubingeno- 
Milano mokykla pamėgino išvesti dar vieną savo teorijos štrichą: 
idėjos dėl savo begalinio daugio negali būti redukuotos ar išreikš- 
tos lingvistiniu „kondensatu“, tad šiais žodžiais kalbama veikiau 
apie Platono doktrinos „kondensatą“, kurio pobūdis buvęs išskir- 
tinai mnemotechninis — kelios trumpos formulės naudotos vien 
tik tam, kad padėtų prisiminimui (Krimer, 1986, p. 58). Isnardi 
Parente (1986, p. 86) mano priešingai, teigdama, jog neįmanoma, 
kad po svarstymų apie filosofiją kaip apie pašokusią ugnį, ne- 
sulyginamą su jokiais kitais mokslais ir nepagrįstą jokiomis tai- 
syklėmis, Platonas vėl galėtų sugrįžti prie kalbos apie naudojimą- 
si mnemotechnika, idant būtų filosofijos išmokta ar būtų apie ją 
prisiminta. Hadot (p. 72) įžvelgia čia raginimą išgyventi tiesą, 
kuri yra sudaryta iš „ekstremaliai paprastų“ idėjų. Vis dėlto, net 
jeiatsisakytume interpretuoti šią vietą sakytinio mokymo šviesoje, 
mnemotechninis šių žodžių prasmės aspektas gali išlikti galio- 
jantis ir būti suderintas su prieštaraujančių tyrinėtojų mintimis. 


345a „težino Dzeusas, kaip sako tėbiečiai“. Fzidone (62a) ran- 
dame tokią pačią ištarą: Kebėtas pavartoja bojotišką posakį: izo 
Zeus (Atikos tarme būtų /s:0). Pasguali (p. 187) galvoja, kad ir čia 


turimas omenyje Kebėtas, tačiau tai vargiai įmanoma. 


345c „savo kelvedį ir mokytoją“. Dar sykį užsimenama apie 
filosofinio mokymosi modelį, kuriame didelį vaidina Ažgemon ir 


kyrion. Apie pirmąjį plg. Novotny komentarą (p. 235-236). 


345d „Buvo jau vasara ir prasidėjo laivyba“. Laivyba negalėjo 
vykti žiemą, kadangi tam trukdė smarkios audros. Palankus plau- 


kiojimui metų laikas baigdavosi maždaug rugsėjo pabaigoje. 

„Idant ir vėl išmėginčiau siaubingą Charibdę“. Platonas dar 
sykį cituoja Homerą (Od. XII, 428). 


346 d „ne kaip tremtinys, o kaip žmogus, galintis čia su- 
grįžti“. Perskyrą, kurią daro Dionisijas, susijusi tiek su turto 
konfiskavimu, tiek su galimybe grįžti į tėvynę; iš visko spren- 
džiant Dionisijas ypatingai mėgo žaisti šiomis sąvokomis. Plg. 
koment. 338a-b. 


346d „Dionas tau bus didžiai dėkingas, jei šitai dėl jo pa- 
darysi“. Visa ši laiško dalis, kuri seka po ekskurso, „yra kupina 
nuoširdaus realizmo“ (Isnardi Parente, 2002, p. 253). Tai aiški 
atsvara ir kontrastas filosofiniam ekskursui; po giliamintiškų ir 
radikalių svarstymų seka niekingos Dionisijo intrigos ir šantažas. 


347b „Diono turtas [...] yra apie šimtas talentų“. Be jokios 
abejonės, tai buvęs nemenkas kapitalas, kurį Dionas paveldėjo iš 
šeimos. Viena drachma tuo metu buvo vidutinis darbininko die- 
nos uždarbis. Šešiasdešimt drachmų sudarė vieną miną, o šešias- 
dešimt minų — vieną talentą. Tad Diono turtas turėjo būti 360000 
drachmų. 


347d „jo sūnui“. Čia pirmą sykį aptinkamas paminėjimas apie 
Diono sūnų (Hipariną arba Aretėją), kuris buvo Dionisijo sūnė- 
nas, kadangi Dionas buvo vedęs Dionisijo seserį Aretę. Apie tai 


daugiau kalbama aštuntajame laiške. 


348b „užbaubė kažkokį barbarišką pajaną“. Platonas čia pa- 
vartoja žodį „pajanas“, turėdamas omenyje pergalės giesmę Apo- 
lonui, tačiau nepaisant to, ją apibūdina „barbariška“, t. y. negrai- 
kiška, kadangi samdiniai, kurie ją dainavo, buvo ne graikų kilmės. 


„peltastams“. Peltastai buvo lengvai ginkluoti kariai (turėjo len- 
gvasvorį skydą). Gali būti, kad jie sudarė didelę dalį Sirakūzų 


kariaunos. 

Hėrakleidas. Apie Hėrakleidą kalbama ir trečiajame laiške (318c), 
kuriame trumpai aptariami tie patys įvykiai ir minima, kad jis 
buvo išvytas Dionisijo. Hėrakleidas, matyt, bus buvęs samdinių 
vadas, todėl gana tikėtina, jog įtarimai ir kaltinimai pirmiausia 
krito ant jo, nepriklausomai nuo to, kiek jis iš tiesų buvo prisidėjęs 
prie neramumų kurstymo. Hėrakleidas buvo nužudytas Diono, 
kuomet pastarasis užėmė valdžią Sirakūzuose (Plut. Dion. 47). 


348c Teodotas. Jis taip pat minimas trečiajame laiške (318c). 
Teodotas buvo Hėrakleido dėdė (apie jį Plut. Dion. 45,3). 


348e Euribijas. Minimas trečiajame laiške (318c) bei aptariamas 
Plutarcho (45,3). Ko gero, buvo Hėrakleido brolis. 


349c „pabėgo į Kartaginos valdas“. Turima omenyje nedide- 
lė vakarinės Sicilijos dalis anapus Halikoso upės, kurią Dioni- 
sijas I privalėjo perleisti kartaginiečiams pralaimėjęs Kronijų 
mūšyje. Taigi, skirtingai nei teigiama trečiajame laiške (3180), 
Hėrakleidas nebuvo išvytas, tačiau pats pabėgo būgštaudamas 


tirano pykčio. 


349d „įsakė gyventi už Akropolio sienų, pas Archedemą“. 
Dionisijas elgiasi pakankamai nepagarbiai versdamas svečią, kurį 
pats pasikvietė ir užlaikė, gyventi svetimuose namuose. Archede- 
mas, sprendžiant iš šios teksto atkarpos, atrodo, bus buvęs Si- 
rakūzų gyventojas, tačiau tvirtesnių išvadų šiuo klausimu daryti 
nevalia (plg. koment. 339a). Komentatoriai atkreipia dėmesį 
(Isnardi Parente, 2002, p. 254), jog Plutarchas (Dion. 20) pasta- 
ruosius įvykius aprašo kiek kitaip. 


350a „tarp peltastų apie mane sklinda paskalos“. Plutarchas 
(Dion. 19,8) mums pasakoja, kad samdiniai buvo priešiškai nu- 
siteikę Platono atžvilgiu, kadangi jis raginęs Dionisiją atsisakyti 
tiraniško valdymo, o tai jiems būtų reiškę bedarbystę. 

„Nusiunčiau Architui bei kitiems draugams iš Taranto laiš- 
ką“. Platonas, matyt, laikė Architą savo draugu ir vertu filosofinio 
dialogo partneriu, tad puoselėjo pagarbų santykį draugams iš Ta- 
ranto (plg. koment. 338d). Diogenas Laertietis (III, 2) perduoda 
Archito šia proga parašytą laišką Dionisijui, kurį kritinė tradicija 
laiko neautentišku bei sukurtu remiantis būtent Platono laiškų 
korpuso duomenimis (apie tai plg. Thesleff, 1965, p. 45). 


350b „Lamiskas“. Platonas pažymi vieną iš Taranto delegacijos 
narių, matyt, taip išreikšdamas ypač pagarbų santykį jo atžvilgiu. 
Lamiskas antikiniuose šaltiniuose aptinkamas dar porą sykių. 
Diogenas Laertietis cituoja du jo laiškus, tačiau abu, matyt, būsią 
falsifikatai: pirmasis, apie kurį ką tik buvo minėta spra, skirtas 
Dionisijui (III, 2), o kitas — atsakymas į dvyliktą Platono laišką 
(VIII, 79-80). 


„Olimpijoje sutikau Dioną, bežiūrintį žaidynes“. Olimpinės 
žaidynės, kurias stebėjo Dionas, turėjo vykti 360 m. pr. Kr. 


350c „liepiau jam kviestis mano draugus“. Platono nuostata 
prievarta paremtos valdžios atžvilgiu pasekė nemenka dalis Aka- 
demijos auklėtinių, nors filosofas paliko laisvą pasirinkimo ga- 
limybę pirmiausia Speusipui bei kitiems artimai susijusiems su 
Sirakūzais. Tačiau Speusipas nesutiko dalyvauti Diono žygyje. 
Akademijos dalyvavimas šiuose įvykiuose aptartas Plutarcho 
(Dion. 20). Tarp tų, kurie sekė Dioną ir žuvo, verta paminėti 
Eudemą Kiprietį, jaunojo Aristotelio draugą. Aristotelis vėliau 
jam paskyrė savo veikalą „Apie sielą“ (plg. Jaeger, p. 37 są.). 


„privertei dalintis su Dionisiju namais, valgių stalu bei kar- 
tu dalyvauti aukojimuose“. Platonas aiškiai bando paneigti 
Diono iškeltus kaltinimus Asenzparia Dionisijui, esą tasai pažei- 
dęs svetingumo įstatymą. Šiomis aplinkybėmis (t. y. tuo atveju, 
jei Dionisijas iš tiesų manė Platoną rezgus sąmokslą prieš tirano 


182 


KOMENTARAS VII LAIŠKUI 350C-351C 


valdžią) svečio gyvybės išsaugojimas sutapo su pagarba svetingu- 
mo normoms. Kiek romantiškai idealizuotas liaupses filosofui 
šio poelgio proga galima atrasti: von Eritz, 1968, p. 59. 


350d „Kol trokštate bloga, kvieskitės kitus“. Turbūt teisi Is- 
nardi Parente (2002, p. 255), anot kurios, iš šių žodžių galima 
spręsti, jog Platonas troško Dionisijo ir Diono susitaikymo. Pa- 
našia nuotaika persmelktas ir tolesnis pamokomas tekstas. 


351c „valdžios, per visus laikus amžinai pražūtingos jam ir 
jo palikuonims“. Platonas ir vėl pavartoja terminą alžrėriūdė, 
giminingą a/žtėrios - graikų kerštaujančiam daimonui, — turėdamas 
omenyje Hėrakleido mirtį (plg. koment. 336b). 

